
Budalasti pauk 



Jednog lij epog ruj anskog 
jutra — kako piše Jorgensen 
u jednoj od svojih duboko¬ 
umnih priča — bijaše zrak 
pun finih niti paučine, koja 
kao da je lebdjela i plivala 
uzđuhom. Jedna je nit zapela 
na vrhu nekoga visokog dr- 
veta i sitan zračni putnik, 
maleni pauk, prešao je iz svoga bijelog brodića, 
da siđe na čvršće lisnato tlo. Odmah je iz sebe 
ispleo novu nit, konac joj pričvrstio na nit na 
vrhu stabla pa se zatim na dugoj niti spustio 
posve do korjena drveta. Ondje je našao jedan 
daleko razgranat grm i odmah se dao na posao: 
počeo je plesti mrežu. Gornji kraj mreže privezao 
je na dugačku nit, a ostale krajeve pričvrstio je 
na grančice grma. 

Uspjeh rada bijaše krasna mreža. Njome su 


se izvrsno lovile muhe. Ali već za par dana či¬ 
nilo mu se, da mreža nije dosta velika, te ju je 
počeo u svim pravcima proširivati. Zahvaljujući 
jakoj niti, koja je vodila prema gore, to mu je 
dobro i uspjelo. Kada je biserna rosa jesenjih 
jutara blistajući se pokrivala veliku mrežu, či¬ 
nilo se, kao da se biserjem ispretkana koprena 
sjaji na blistavim zrakama sunca. 

Pauk se ponosio svojim djelom. Iz dana u 
dan se debljao. Pustio je, da mu naraste trbušak. 
Možda već nije ni mislio na to, kako je odrpan, 

izgladnjeo prispio na početku jeseni s vrha đr- 
veta. 

Ali jednog jutra probudio se vrlo zlovoljan. 
Bijaše oblačno vrijeme, muhama ni traga ni gla¬ 
sa — što da čini u tako strašno dosadan jesenji 
dan? — Da prođem barem malo okolo mrežom — 
pomisli napokon — i da prigledam, valja li na 
njoj što popraviti. 

Točno je iskušavao svaku nit, da li je dobro 
pričvršćena. Ne nađe nigdje nijedne pogrješke, 
no nesnosna mu se zlovolja samo povećavala. 

Dok je tako mrzovoljasto tamo amo tumarao, 
odjednom zapne na najgornjem vrhu mreže o 
neku drugu nit, za koju nije mogao ustanoviti, 
kakova je to nit. Za sve druge je znao: ova ide 
ovamo do konca one prelomljene grane, ona 
onamo do trna. Pauk je poznavao svaku gran¬ 
čicu i nit, ali što traži ova nit ovdje. I k tome 
posve besmisleno vodi prema gore, jednostavno 
u zrak! Sto bi to moglo biti? 

Pauk se propeo' na stražnje noge i sa svojim 
brojnim očima zagledao se prema gore. Uzalud! 
Ta nit nema kraja! Kakogod ju promatrao, ta nit 
vodi do oblaka! 

Što se pauk više trsio, da riješi zagonetku, 
to je više bijesnio. Čemu služi ta nit, što leti 
prema gore? Naravno vječno se gosteći muhama 
odavno je već zaboravio, da je jednog rujanskog 
dana i on sam sišao po toj niti. Nije se više ni 
toga sjećao, od koje mu je koristi bila ta nit, 
kada je pleo mrežu i pojaćavao je. Sve je to da¬ 
vno zaboravio. Samo je toliko vidio, da tu pre~ 
ma gore ide neka beskorisna, besciljna nit, od 
koje nema nikakove koristi — ta ona visi u 
praznom zraku. 

— Otale s tobom! — poviče napokon sav bi¬ 
jesan i jednim jedinim ugrizom prekine nit. 

Mreža se taj čas sruši.. i kada se pauk osvije- 
jestio, ležao je sputan na zemlji pod trnovim 
grmom, a komadi biserno srebrne umjetničke 
mreže lepršali su oko njega kao mokra istrgana 
krpa. Siromašni potukač postao je toga oblačno¬ 
ga dana, jedan jedini trenutak uništio je svu 
njegovu muku, jer nije shvatio korist niti odozgo. 

* 

Dragi sinko! I ljudsku dušu čvrsto veže s 
Bogom; jedna nit, što vodi gore. 

Ta nit je vjera. 

Tko prereže tu nit, kao siromašan lutalac 
potuca se mutnim zemaljskim životom; a tko je 
brižno njeguje, nalazi u njoj potporu za skladan 
život na zemlji i jamstvo za vječno blaženstvo. 

O kad bi ova knjiga u duši svakog mladog 
čitaoca učvrstila i učinila neraskidljivom onu 
nit, koja gore, Gospodinu, nebeskom Ocu, vodi! 

PRVI DIO 

VELIK JE BOG 






Putovanje svemirom 

— Gledajte, gledajte, dečki!... poviče izne¬ 
nada mali Mirko. »Pogledajte!« 

— Koja ti je nevolja? preplaši se Drago Vu- 
ković. »Ne viči, ti, budiš cijeli logor!« 

— Ah kako je to lijepo bilo! Ni jeste li vi¬ 
djeli? Jedna je zvijezda pala s neba. Kako je to 
divno bilo! Gospodine profesore, molim, kamo 
je pala ona zvijezda? 

Gospodin je profesor nastojao umiriti maloga 
Mirka — dečki su ga zvali samo Žmirko. On je 
bio najmlađi član logora. Prošli tjedan je svršio 
četvrti razred pučke škole i samo na usrdnu 
molbu starijeg mu brata Stjepana, uzeli su ga u 
logor. 

— Ti, Žmirko, govori samo tiše, reče mu go¬ 
spodin profesor, ta dječaci spavaju. Kamo je pa¬ 
la ona zvijezda? Sigurno u svoju propast. Vidiš, 
sinko, ona zvijezda se otrgla od svoga središta 
— od sunca, koje joj je davalo život, toplinu i 
svjetlost i sada juri u tamno ništa, u prazni 
prostor. 

— Koje li štete! glasno pomisli Žmirko. A 
bila je tako sjajna! I velika je bila kao lubenica. 

— No bit će, da je bila nešto veća od nje, 
dobaci Franjo, naš ađutant, smješkajući se. »Znaš 
li, Žmirko, da ima takovih zvijezda koje su sto- 
put veće od naše Zemlje?« 

- - Gospodine profesore molim, reče opet 
Zmirko, Franjo sa mnom zbija šale. On je već 
ađutant, ne pristoji se, da se šali. Kaže, da su 
ona mala srebrna puceta tamo na nebu veća od 
Zemlje. 

Profesor baci svežanj granja na vatru, po- 
sjedne nas četvoricu bliže k sebi i zatim od¬ 
govori: 

— Od Zemlje? Sto i sto puta veće ne samo 
od Zemlje nego i od Sunca. Te veličine i daljine 
ne možete ni zamisliti. 

Kilometar, milja, sve je to nedostatna, pa¬ 
tuljasta mjera za to. Ako mi obećate, da ćete 
biti posve mirni, pripovijedat ću vam nekoliko 
divnih stvari iz tajanstvenog zvjezdanog svijeta. 

Dakako, da smo sve obećali! 

— Najprije međutim nemojte zaboraviti, da 
ste sada vi na straži. Molim te, Drago, pogledajte 
malo okolo po logoru. 

Drago i Mirko uzeše duge i čavlima potkova¬ 
ne batine, Pavao izvuče kvrgastu toljagu između 
drva određenih za vatru i pođoše. Gospodin pro" 
fesor je ostao kod vatre. Divna, mirna noć spu¬ 
stila se nad logorom. Iz četiri velika šatora za 
trideset osoba dobro se čulo podjednako duboko 
disanje dječaka, koji su spavali. Iza profesorova 
šatora čarkao je žuboreći mali potok. Ovdje on¬ 
dje bučkala je površina ribnjaka, koji je ležao 
kraj nas na gospodskom vlasništvu. 

— Zanimivo je, gospodine profesore, napo¬ 
mene Pavao vrativši se, kako čudnovat i pun 
slutnje osjećaj obuzme čovjeka u ovakovoj mir¬ 
noj, zvjezdanoj noći. Ne bih znao to protuma¬ 
čiti, no nešto mi tako vuče pogled gore prema 
zvijezdama i tada ćutim, da je Bog tako blizu 
mojoj duši. 

U to su dečki već nanovo sjeli oko logorske 
vatre. 

— Sta je taj pun slutnja osjećaj — progovori 
profesor. — Promatrajući zvjezdano nebo, osjeća 
čovjek i danas ono isto, što je osjećao Aristotel, 
veliki grčki mudrac, šta više i mnogo bolje ne¬ 
go on. Aristotel napisao je negdje ovo: »Kao što 
bi onaj, koji bi sjedeći na gori Idi kod Troje vi¬ 
dio grčku vojsku, kako stupa ravnicom u potpu¬ 
nom bojnom redu — napred konjanici na ko¬ 
njima i bojnim kolima, a iza njih pješaci — mo¬ 
rao doći na misao, da mora biti netko, tko tom 
ratničkom gomilom ravna i ratnike u red stavlja; 
kao što mornar, kad vidi, kako se izdaleka pri- 
bližuje brod razapetih jedara morskom pučinom 
uz dobar vjetar, pomisli, da je na brodu sigurno 
kormilar, koji ga ravna i vodi u luku; tako su i 
oni, koji su najprije gledali nebo i vidjeli, kako 
sunce ide svojim putem od istoka do zapada i 
promatrali dobro poredane redove zvijezda, tra¬ 
žili majstora stvoritelja toga divnoga svjetskoga 
reda, jer su morali držati da one ni jesu nastale 
slučajno, nego da potječu od jednoga silnog i ne¬ 
prolaznog bića.« (Sext. Emp. đogm. III. 2. Fragm. 
II. p. 36.) 

— A Aristotel još nije imao dalekozora, zar 
ne? upita Drago. 

— Dakako da nije imao! Promatrao je zvjez¬ 
dano nebo samo prostim okom. Sto bi tek rekao, 
da je upotrebljavao današnje silne refraktore, 
koji povećavaju predmete na tisuće puta! Pozna¬ 
te li možda zvijezde životinjskog kruga? 

— Ovan, bik, blizanci, rak, lav, počne nava- 
đati Drago, no profesor mu upadne u riječ: 

— Dosta Drago! Dakle: »blizanci.« Ako čovjek 
koji ima vrlo dobro oko, promatra blizance, vidi 
ondje najviše 6 zvijezda. A dogledom? Preko 


13 





3000 zvijezda samo u blizancima! A pogledajte 
samo bljelušastu maglovitu nebesku cestu. 

— Kumovu slamu? 

— Da. Prostim okom samo je magla. A do- 
dogledom? Kao da čovjek stoji u gustoj sniježnoj 
mećavi, milijuni se sniježnih pahuljica vrte oko 
njeg^ a svaka pojedina sniježna pahuljica jest 
velika, golema zvijezda. 

— Gospodine profesore, može li se znati, koli¬ 
ko ima zvijezda? upita Janko Vuković. 

— Sigurno se to ne može znati. Možemo po¬ 
staviti tako uglavnom, da ima više stotina mili¬ 
juna zvijezda. 

— Zar su zvijezde zaista tako velike? upita 
opet Žmirko., »Da li su veće od Zemlje?« 

— Od Zemlje? Pazi, moj mali sinko, promjer 
Saturnovog prstena je na primjer 6000 milja dug. 

— Joj, kako debeo prst mora on onda imati! 

Ovu mudrost Žmirka uzeli su dečki na znanje 
uz grohot, koji je trajao nekoliko minuta. 

Tek dugo iza toga mogao je nastaviti gospo" 
din profesor. »Uran je 14 puta, Neptun 17 puta, 
Saturn 93 puta, a Jupiter je pače 1293 puta veći 
od Zemlje. A što je sve to prema Suncu? Sunce 
je 1,300.000 puta veće od Zemlje, to jest toliko 
bi se zemaljskih kugala moglo načiniti od njega. 
Sad se naravno lako razbacujemo milijunskim 
brojevima,a znate li, kako bi visok bio na pri¬ 
mjer kup od milijun igraćih karata položenih je¬ 
dna na drugu? Više od kilometra. Pokušajte 
sada bar nekako zamisliti, što to znači: milijun 
zemaljskih kugli? Kad bismo Zemlju zajedno s 
Mjesecom prenijeli na Sunce, a da Mjesec osta¬ 
ne u istoj udaljenosti od Zemlje, kao 1 što je sada, 
on bi i dalje mogao kružiti oko Zemlje, a da ne 
izlazi izvan okvira Sunca. 

To je, da te naprosto uhvati vrtoglavica, klik¬ 
ne ne možda mali Žmirko nego Drago jedan od 
vodstva. 

— Čekaj samo, Drago! Sirius je još 12 puta 
veći od Sunca, a ima nebeskih tjelesa većih i od 
Siriusa. 

Nauka o svijetu stajaćica dovodi do rezulta¬ 
ta, da te hvata vrtoglavica. Stajaćice, to su uža¬ 
rena nebeska tjelesa, koja poput Sunca svijetle 
vlastitim svjetlom, te koje se ne vrte oko nekog 
središnjeg tijela. Zovemo ih stajačicama, jer je 
vlastito njihovo kretanje — prema kretanju pla¬ 
neta — tako neznatno, te ga bez točnoga proma¬ 
tranja možemo zapaziti tek nakon nekoliko stolje¬ 
ća. Ove daju nebeskom svodu stalni biljeg. Ar- 
genlander katalogizirao je 314.920 stajaćica, Her- 
schel 18 milijuna, a Seeliger ih je nabrojio 40 
milijuna. Prema novijim astronomima broj je 
stajaćica još veći: po Plassmannu na primjer 300 
milijuna. 

Nečuvenih li brojeva! 

Pokraj golemih dimenzija stajaćica naš se 
sunčani sistem čini kao patuljak. Prema računa¬ 
nju Miclielsona promjer Arctura je 30, Betelgeze 
500, Anlareza 640 milijuna kilometara (to je po 
prilici 21, 268, 465 sunčanih promjera. Prema 
mjerenjima Shapleysa, američkog astronoma, na 
južnoj polukugli u zvi¬ 
ježđu Dorado, zvijezda, 
koju je označio sa £> 14 
puta je svijetli ja od Sun¬ 
ca, promjer joj je 300 
miliiuna kilometara, žar 
svijetla, koje pušta iz se¬ 
be, 600.000 puta nadmašu- 
je žar sunčane svjetlosti. 

— Onda mora da su te zvijezde užasno daleko 
kad nam se pričinjaju tako malene. 

— Doista su daleko! Naš je razum doduše iz¬ 
računao, ali naša mašta jedva da to može pred¬ 
staviti. Već Mjesec, pogledajte ga, kako nam se 
čini blizu — ta proviruje tu na vrhu drveta, kao 
da gleda ovamo — a ipak taj Mjesec je udaljen 
od nas 384.400 kilometara. Sunce je udaljeno 
pače 149,480.000 kilometara. Brzi vlak s brzinom 
od 100 kilometara na sat stigao bi na Sunce za 
170 godina, kada bi jurio bez stanke. Svijetlo 
naravno brže leti, za 8 i pol minuta već je ovdje. 
Zar ne Janko, vi ste već učili o godinama svjet¬ 
losti? 

— Da gospodine profesore, učili smo, da je 
teško izračunavati udaljenost zvijezda u kilome¬ 
trima. Da se dakle ne bi moralo raditi s ogrom¬ 
nim brojkama, računamo s godinama svjetlosti 
mjesto s kilometrima. Svjetlost prevali 300.000 
kilometara u sekundi, a godina svjetlosti je onaj 
put, što ga svjetlost prevali u godinu dana. 

—Tako je. Ali da li si kada razmišljao kako 
je to užasna brzina? Vlak s brzinom od 60 kilo¬ 
metara na sat obišao bi oko ekvatora za mjesec 
dana. Svjetlost ga obleti 8 puta u sekundi! U go¬ 
dinu dana svjetlost prevali put od Sunca do 
zemlje 63.000 puta. Eto to je godina svjetlosti — 
63.000 udaljenosti od Sunca do Zemlje. A gle¬ 
dajte, kako svijetlo nekih zvijezda dršće kao da 
mu je zima. To su zvijezde stajačice. Kako straš¬ 
no mora biti udaljena najbliža zvijezda staja¬ 
ćica— Alfa u Centauru — kad svijetlo s nje do 
nas dospije za četiri godine i četiri mjeseca. To 
znači, da je najbliža zvijezda stajaćica oko 260.000 
puta dalje od nas nego Sunce, a Sunce je od nas 
daleko 149,480.000 kilometara. Dakle je najbliža 

Maglica u zviježđu Anđromeđe 

sastoji se ođ milijarda zvijezda, a promjer joj iznosi 
50.000 godina svjetlosti. (Vidi str. 19) 










zvijezda stajaćica daleko 149,480.000 puta 260.000 
kilometara. Strašno je to samo izgovoriti! 

— Molim, gospodine profesore, ako bi netko 
htio putovati do Alfe u Centauru, kako bi dugo 
sjedio u brzo vlaku? 

— Kada bi netko htio tamo putovati i kada 
bi upitao konduktera: »Molim, kada stižemo na 
Alfu u Centauru?« dobio bi odgovor, koji bi ga 
ohrabrio: Strpite se, još samo 48.663.000 godina. 

— Trista mu muka, poviče Drago, tu već čo¬ 
vjeku pamet stane! 

— Počekaj samo, Drago, s tvrdnjom! To je 
samo najbliža zvijezda stajaćica. A druga naj¬ 
bliža stajaćica već je sedam godina svjetlosti uda¬ 
ljena od nas. 

— Gospodine profesore molim, izvolite pogle¬ 
dati, tamo svijetli također neka vrlo sjajna zvi¬ 
jezda,— reče mali Žmirko. — Ona? To je Sirius. 
On je od nas udaljen 8 i pol godina svjetlosti. U 
užasnoj je udaljenosti, a ipak, kako se sjaji, zar 
ne? Kako mora biti, golema to zvijezda! A Vega 
je od nas udaljena 36, a polarnica 40 i pol go¬ 
dina svjetlosti. Znate li što to znači? 

— O da! kad bi Vega sad najednom utrnula, 
mi bismo tu zvijezdu još 36 godina vidjeli svijet¬ 
liti na starom mjestu. 

— Da. A ta Vega juri užasnom brzinom od 24 
kilometara u sekundi (topovska kugla prevali u 
jednoj sekundi samo pol kilometra) pa bi ipak 
ovim vrtoglavim letenjem trebala 280 tisuća go¬ 
dina, da dođe k nama. A ipak je to samo puzanje 
prema jurnjavi Arktura, jer on prevaljuje vrto¬ 
glavom brzinom 674 kilometra u sekundi. 

Drago se primio za glavu, a Žmirko je tresao 
glavom gotovo ne vjerujući. 

— Dečki, sve je to rezultat znanstvenog istra¬ 
živanja. Samo počekaj te, tek smo na početku. 

o 

Vega je od nas udaljena 36 godina svjetlosti, i 
došla bi k nama brzinom od 24 kilometra u se¬ 
kundi istom za 280.000 godina. Sta onda kažete 
za Perzeja, koji je od Zemlje udaljen 170 godina 
svjetlosti? S ovom se zvijezdom uostalom nešto 
neobično dogodilo. Pričaj, Drago, ja sam ti to već 
prošli puta pripovijedao. 

— Eto, tako je to bilo, dečki. Godine 1901. 
opazili su astronomi, da je u zviježđu Perzeja, 
koje su do tada dobro* poznavali, najednom počela 
neobično jako svijetliti do tada nepoznata zvijez¬ 
da. Nakon nekoliko dana njeno se svijetlo znatno 
umanjilo i poslije godinu i pol postala je od nje 
zvijezda 12. reda i takova je još i danas. Sto se 
tu moglo dogoditi? Vjerojatno je, da se na tom 
mjestu nalazilo neko ugaslo nebesko tijelo, koje se 
sudarilo s drugim te je zbog sudara razvilo užas¬ 
nu vrućinu i plamteći zasjalo na nebu. Sam se 
sudar zbio 1731., a svjetlost je doprla do nas is¬ 
tom 1901. 

— Molim, gospodine profesore, Perzej je od 
nas udaljen 170 godina svjetlosti, ali što je iza 
njega? zapita Drago. Da li je tamo kraj svi¬ 
jeta? 

— Kakav kraj, ni govora. Vrsnim teleskopom 
otkriva čovjek sve nove i nove zvijezde. No te i 
u samom teleskopu blijedo svjetlucaju, ta 2300 
puta su dalje nego Alfa u Centauru. A znate li, 
koliko to iznosi? Više od 9000 godina svjetlosti. 

— A sada dečki još dalje. Dolazi Mliječna 
Staza: u jedan bijeli krstoplet sliveni milijuni 
zvijezda. Gdje je to? 20.000 godina svjetlosti! 
No, Drago, tu već može sada da stane pamet. 

— Ali još uvijek nismo na kraju svijeta. 

— Daleko, daleko iza Mliječne Staze najosjet¬ 
ljivi.] instrumentima možemo pronaći nove i 

opet nove oblake zvijezda kao bijele magle. U 
golemoj udaljenosti u nastajanju su novi svje" 
tovi. I još uvijek možemo ići dalje. Dokle? Tko 
bi znao na to odgovoriti? Plejade su udaljene 
samo 500 godina svjetlosti, a astronom Seeliger 
misli za one s najvećim teleskopima zamjetljive 
svijetle male zvjezdane točke, da su udaljene 
8600 godina svjetlosti. A iza tih zvijezda slijede 
nove i nove pjege, ali njih već ni najbolji tele¬ 
skop nije kadar u pojedine zvijezde rastaviti. Ta 
svjetlost, koja se širi strjelovitom brzinom od 
300.000 kilometara u sekundi i koja u jednoj se¬ 
kundi skoro osam puta obleti zemlju — ta bi 
svjetlost odande k nama stigla tek iza nekoliko 
milijuna godina. Astronomi govore o nebeskim 
tjelesima, koja se nalaze u spiralnoj maglici An- 
dromede i Lovačkog Psa i koja su udaljena od 
nas 6 i, pol milijuna godina svjetlosti, to jest nji¬ 
hovo slabo svijetlo tek za toliko vremena dođe do 
nas. Ako je istina, onda ima i takovih zvijezda, 
čija svjetlost možda od stvorenja svijeta do nas 
još nije doprla. 

I dalje — dalje! Sto je još iza toga? To ne 
zna nitko. To zna samo Netko. Čovjek osjeća, da 
mu se širi dušom neizmjerno uzvišena misao na 
Roga. No, dečki, tko je taj Bog, čija je jedna 
misao dozvala u opstojanje taj blještavi svijet 
zvijezda, odredila njihove zakone i harmoniju, 
kojoj se ljudska mašta ne može niti približiti. 
Tko je taj, koji je rasproštro nevidljive pruge 
zvijezdama i učvrstio osovine svemira i koga 
sav bještavi nebeski svod slavi i slavio ga prije, 
nego li ga je moglo vidjeti ljudsko oko. Sad čo¬ 
vjek osjeća istinitost Pasteurovih riječi, koje je 
izrekao prigodom primanja u Francusku akade¬ 
miju: »Sto se nalazi iza zvjezdanog neba? Novo 
zvjezdano nebo? Dobro. A iza njega? Sto je iza 

njega? Neka sila, kojoj se ne možeš oteti, prisi¬ 
ljava te na to pitanje i ljudski duh bez prestanka 
pita i uvijek ponavlja pitanje: što je iza toga? 
Nikako ne pomaže odgovoriti: iza toga je neiz¬ 
mjerni prostor, vrijeme, beskonačnost. Jer pod 
tim riječima nitko ne može ništa misliti. Kada 
čovjeka obuzme ta misao, ne ostaje drugo, nego 
baciti se na koljena.« 

Tu profesor umukne. 

Mi smo se zamišljeno zagledali u vatru, što je 
tinjala. U svečanom miru bez riječi smo molili. 
Tajnovita toplina razlila mi se dušom. Nikada 
još u životu nisam tako živo osjetio, kako je 
čudesno istinita Bethovenova pjesma: 

Die Himmel rtihmen des Ewigen Ehre, 

Ihr Schall pflanzt seinen Namen fort. 

Ihn rtihmt der Erdkreis, ihn preisen die Meere, 
Vernimm, o Mensch, ihr gottlich Wort! 

Wer tragt der Himmel unzahlbare Sterne? 

Wer fiihrt die Sonn’ aus ihrem Zelt? 

Sie kommt und leuchtet und lacht uns von ferne, 
Unđ lauft den Weg gleich als ein Held. 

Najednom će profesor: 

— Djeco, mi tu čavrljamo i putujemo među 
zvijezdama, a dotle bi nam netko mogao cijeli 
logor pokrasti. Bit će dobro malo okolo po¬ 
gledati. 

Brzo skočismo na noge. Prođoh s malim 
Žmirkom, Dragom i Đurom. Tiha noć stražila je 
nad logorom, tek se iz šatora čulo ritmičko di¬ 
sanje onih, koji su slatko spavali. Inače nigdje 
ni najmanjeg šušnja. 

Među zvijezdama 

Iza kako smo nekoliko časaka obilazili okolo, 
eto nas opet kod logorske vatre. Za kratko vri¬ 
jeme došli su i Janko i Franjo smijući se u sav 
glas. 

— Sto se smijete, dečki? — zapita profesor. 

— Drago je opet izvalio jednu dosjetku, ali 
ovaj put duhovitu. 

— Drago, ne crveni se, nego je kaži nanovo, 
da uživamo, ako je ovaj put doista duhovita. 

— Znate, palo mi je tako samo na pamet, 
kako je to čudno, da zvjezdano nebo privlači 
najjače potpuno suprotne vrste ljudi: lirske pjes¬ 
nike i suhe matematičare. Kad pjesnik pjeva o 
nebu, misli na nježni ritam, a astronom misli sa¬ 
mo na tvrdi logaritam. 

— Zar to nije silno? — upita Franjo i opet 
se stane glasno smijati. Sjutra ćemo to ispričati 
cijeloj četi. Ali gospodine profesore, molim, dok 
smo okolo obilazili i meni je palo na pamet ne 
što zanimivo. Mislio sam o tome, ako su zvijezde 
tako svijetle, kako li je negdje vruće na njima! 

— Kako vruće? Imade ugašenih zvijezda, 
hladnih, ledenih kao smrt, a ima ih, koje su kao 
vreli, užareni vatreni kotlovi. 

— Kao na primjer Sunce, gospodine profe¬ 
sore. 

— Uh sunce! Tamo mora biti strašno vruće, 
— glasno pomisli Zmirko. 

—Znajte, dečki, — odgovori profesor, — vru¬ 
ćina Sunca na vanjskome sloju, na površini iz¬ 
nosi samo 4.000 stupnjeva, jer ga hladni svemir 
malo ohlađuje. A unutra? To samo nagađamo po 
onim sunčanim vulkanima, koje prolomljena 
sunčana kora katkada izbacuje iz sebe daleko 

nekoliko stotina tisuća kilometara. Ove sunčane 
baklje bukte u prostoru strašnim plamenom. 
Ustanovili su već i takove provale, koje su do¬ 
segle visinu od 500.000 kilometara. 

— A odakle Suncu ta strahovita vrućina? — 
zapita Janko. 

— Sinko Janko, ti si nabacio sada tako pita¬ 
nje, na koje još nitko na svijetu nije znao odgo¬ 
voriti. Pokušali su već to razjasniti stalnim ste¬ 
zanjem sunčane tvari, izbijanjem zraka urana, 
pa toplinom, koja da se dobije spajanjem atoma, 
ali nitko to sigurno ne zna. Pater Secchi i Ericson 
misle, da je toplina u unutrašnjosti Sunca 5—6 
milijuna stupnjeva. Koliko je danas u podne bilo 
stupnjeva, kada je cijela četa nemoćno i utučena 
ležala okolo u sjeni? 

— 35 stupnjeva Celzija. 

— Eto, dečki. Kakova mora biti to silna moć, 
koja je mogla upaliti takovu vatru, kakova bukti 
na Suncu, tko zna, već kolika tisućljeća! A 
znate li, da za Sirius misle, da je trideset puta 
topliji od Sunca? 

— To su doista izvanredno zanimive stvari, 
— zamišljeno će Drago. Sjutra sam slobodan od 
stražarenja pa ćemo napraviti mali model zvjez¬ 
danog sustava. 

— Oho, prijatelju! — upadne profesor — bo¬ 
jim se, da to neće biti proporcionalno sastavi je" 
no. Pa da zemlju označiš samo jednom točkom 
i da se ta točka miče u krugu s opsegom od jed¬ 
nog centimetra (to hi imao biti put Zemlje), 
znaš li, kamo bi morao metnuti Alfu u Centa¬ 
uru? U udaljenosti od skoro jedan i pol kilome¬ 
tar. A Sirius — to je ona svijetla zvijezda tamo 
— tri kilometra, Vegu 12, a polarnicu 13 kilome¬ 
tara, a Kan opus naj svijetli ju zvijezdu na južnoj 
polutki neba ravno 160 kilometara! 

— Slutiš li sad već, o kakvim užasnim uda¬ 
ljenostima tu govorimo? Jurimo po strašnim da¬ 
ljinama beskrajnog svemira. Da, dečki, kamo 
god pogledamo, ljudski um stane i ponizno se 
poklanja pred moći neke otajstvene, uzvišene 
sile. 

Najmanje zrnce praha i goleme sunčane di¬ 
vove sili ova moć na zakonitost, mijesi ih i obli¬ 
kuje, te ih kao fine kotače džepne ure vanred- 
nom točnošću stavlja u gibanje, tjera ih i drži u 
ravnoteži. 

Moramo naime i na to misliti, da taj golemi 
svijet nije ukočen, ne stoji nepokretan, nego da 
je u skladnom i pravilnom kretanju. Nebeska 
tjelesa okreću se oko sebe i kruže jedno oko dru¬ 
goga kao u nekom blještavom plesu. Ovo je vrto¬ 
glavo kretanje moguće objasniti samo riješenjem 
matematičkih problema, kojima se čovječji um 
ne usuđuje ni približiti. Ni najoštroumniji ma¬ 
tematički razum ne može izračunati put triju 
tjelesa, koja se giblju jedno oko drugoga, a ov¬ 
dje? U milijunskom broju vrte se nebeska tje¬ 
lesa i to strašnom brzinom od 30 kilometara u 
sekundi! Aldebaran prevali u jednoj sekundi 49, 
Poluks 53, Arktur 674 kilometra. Brzina najbrže 
topovske kugle u usporedbi s tim, tek je puzanje 
puža. 

— A kako to, gospodine profesore, da mi od 
svega toga ništa ne osjećamo? 

— To je vrlo zanimivo. Tišina i uzvišeni mir 
prebiva svuda. Ne zatreperi ni jedan list, ne za¬ 
njiše se ni travka; a mi jurimo i letimo bez pre¬ 
stanka kroz svemir. Tko time upravlja? Tko je 
zapovjednik? Tko je vrhovni upravitelj? Tko 
je riješio te zamršene dinamičke zadaće? Tko je 
svršio te diferencijalne račune? Na to pitanje 
ne možemo drukčije odgovoriti, nego kako je 

učinio svjetski čuveni astronom F. W. Herschel, 
kada je napisao :»The presence of Mind is, what 
solves the whole difficulty — Samo opstojnost 
jednog neizmjerno mudroga Duha riješava te po¬ 
teškoće«. (Familiar Lectures 456). 


Na kraju svijeta 

Ali sva ta užasno mnoga nebeska tjelesa ne 
kreću se onamo ovamo bez cilja. Kretanje jed¬ 
noga usmjeruje kretanje drugoga. Kao da gle¬ 
damo, kako neka nevidljiva ruka ravna uzviše¬ 
ne puteve tih besvijesnih stvorova. I upravo taj 
uzvišeni rad i točnost zaokuplja duh misaonog 
čovjeka i govori mu o nenadmašivoj mudrosti i 
moći nekog velikog upravitelja. Priroda nije 
kaos: zbrka, nego kozmos: lijepi red. Nije to 
hrpa nabacanih i razbacanih energija i planeta, 
nego po predivnom planu izrađeni divni, veliki 
mehanizam, koji se neumoljivim i uvijek puno¬ 
važnim zakonima drži u redu. 

Svuda oko nas: šuma, cvijeće, ptice, životinje 
žive samo časovito, vesele se samo trenutak, je¬ 
dino je čovječji duh sposoban da se digne nad 
vidljive stvari i da se pokloni uzvišenom stvo¬ 
ritelju svih ljepota. 

Eto vidiš, Drago, to ti je onaj tajanstveni 
osjećaj, što zaokuplja naše duše za tako mirnih 
zvjezdanih noći. Odakle proističe to ganuće? 
Odatle, što cijelo naše unutarnje biće teži za ne¬ 
čim većim, boljim i uzvišenijim, nego što smo 
mi sami. Mi potječemo iz ruke Uzvišenoga, u 
nama je nešto božansko. Za tihih noći čujemc 
glas našega bića i čeznutljivi osjećaj jače dolazi 
do izražaja. To pjesnik ovako lijepo izražava: 

Teci dušo, Božje vrelo, teci 
U zahvalnost Boga previšnjega, 

Stvorova mu pridruži se jeci 
što se njemu svud odzivlju s njega! 

Hvale glasom priznaj mu i reci: 

I ja, Bože, tvoja sam biljega, 

Sitna kaplja krijesnica u rijeci 
Tvoga svijetla vjekom tekućega! 

(P. Preradović, Priznanje) 

— Molim, gospodine profesore, — progovori 
Franjo — sada mi je vrlo zanimiva misao sinula 
mozgom. Izaberem na primjer jednu zvijezdu, na 
koju može doći svjetlost sa zemlje za tisu¬ 
ću godina i sada ako na toj zvijezdi stanuju 
ljudi i kroz dobar dalekozor promatraju nas, on¬ 
da oni vide Hrvatsku upravo kakva je bila prije 
tisuću godina: vide, kako se kruni kralj Tomi¬ 
slav, vide njegovu slavnu mornaricu na Jadranu, 
vide kako se bori na rijeci Drini s Bugarima itd. 
Jednom riječi, ako na toj zvijezdi stanuju ljudi, 
k njima sad dolazi ono što se događalo pred ti¬ 
suću godina u našoj povijesti. I što je zvijezda 
udaljenija, to se na njoj sve kasnije vide doga¬ 
đaji iz povijesti. Isto kao da bi u aparat stavio 
zadnji kraj filmske vrpce i onda komad odvijao 
unatrag. 

— Misao je zbilja zgodna, odvrati profesor. 
On bi za cijelo rekao još, više, ali ga je znatiželj¬ 
no prekinuo Žmirko: 

— Da li stanuju ljudi na nekojim zvijezda¬ 
ma? 

— Drago dijete, na toi nije lako odgovoriti. 

— Ja sigurno znam, da ne stanuju. 

—Ej, Žmirko, otkuda ti to tako sigurno zna- 
deš? 

— Odatle, što se Mjesec svaki mjesec običaje 
smanjiti. A već kada je polumjesec, bila bi tamo 
među ljudima velika stiska. A kako bi tek bilo, 
kada on posvema nestane. 

Uz ogroman smijeh prihvatili su dečki 
ovo Zmirkovo filozofiranje. No Duka je odmah 
nadovezao sa zanimanjem: 

— Gospodine profesore, molim, ja sam ipak 
čitao, da na Marsu stanuju ljudi. Da li je to 
istina? A opet je netko rekao, da nema Boga, a 
ako pak opstoji, zašto nije napisao svoje ime na 
nebu. Onda bi svaki čovjek mogao to vidjeti i 
nitko ne bi "mogao nijekati Boga. To je doista 
zanimiva misao, gospodine profesore. 

— Da, Đuro, ti si odjednom pomiješao dvije 
stvari — odgovori profesor. 

Ponajprije zašto nije Bog napisao svoje ime 
na nebu? A reci mi u kojem jeziku bi on to mo¬ 
rao napisati? Ti to zamišljaš valjda tako da bi 
od zvijezda napravio velika blještava slova pa 
da bi s neba preko cijelog svijeta svijetlila riječ: 
Bog. Ali to bi mogli razumjeti samo Hrvati, ali 
ne i drugi narodi. 

— Ja mislim, — nado veže Duka u tom zani- 
mivom razgovoru, — da bi to morao napisati 
takvim jezikom, koga bi svi razumjeli. 

— Da, tako je, imaš pravo, Duka! Vidiš po¬ 
stoji jedan jezik, koga svi razumiju, a taj je: 
točnost, red, pravilnost i svrhovitost. Tim jezi¬ 
kom je ime Božje plamenim slovima napisano na 
cijelome svijetu. Ali da promotrimo Đukino pra¬ 
vo pitanje, da li ima na Marsu živih bića. Ja 
sam jedva bih to vjerovao. Za to barem za sada 
još nemamo dokaza. Koliko mi znamo, tamo ne¬ 
ma potrebnih preduvjeta za život. Moguće je, da 
ćemo napretkom optike i u ovoj stvari nešto si¬ 
gurnije moći saznati. Danas već na primjer ima¬ 


26 


mo izvrsne fotografije Mjeseca, prave mjeseče¬ 
ve mape. Tko zna neće li nam optika u buduć¬ 
nosti pomoću titraj a etera približiti i udaljenije 
zvijezde. Ta pred dvije stotine godina na pri¬ 
mjer nijesu ljudi imali ni pojma, što je Kumo¬ 
va slama, početkom XIX. stoljeća nijesu još znali, 
koliko su udaljene zvijezde, prije 1880 godine, 
nijesu još znali, kakav je njihov kemijski sastav, 
a sada, zar ne, sve je toj sasvim obična stvar. 

Kako već dugo ljudi sebi razbijaju glave, na 
koji bi se način sparna ljetna vrućina mogla li¬ 
jepo spremiti za zimske dane, kada sve zavije 
studen ili kako bi se mogli pomoću Sunca, te 
goleme energije, štono se sada neupotrebljeno 
rasipava po svemiru, tjerati na primjer vlakovi. 
Ne bi li se mogla i snaga Mjeseca, koja svakih 
šest sati pokreće more, staviti u našu vlastitu 
službu i t. d. Možda će se jednom sve to ostvariti. 
Onda ćemo možda i o Marsu više znati. 

Ta dan danas neprestano se otkrivaju nove i 
nove zvijezde, cijeli svjetovi u nepreglednom 
prostoru, ogromne daljine otvaraju se pred ma¬ 
lj ušnim čovjekom. Vi već, dečki znate, zar 
ne, da se Mliječna Staza, koja bezbrojnim zvi¬ 
jezdama opkoljuje naš svijet sastoji iz sto¬ 
tine i stotine milijuna zvijezda. Ali što ćete 
reći na to, da po mišljenju astronoma ne 
opstoji samo jedna Mliječna Staza, nego da dale¬ 
kozor pokazuje još vrlo 
mnogo drugih Mliječnih 
Staza, sličnih našoj, i da se 
od njih svaka pojedina sa¬ 
stoji od stotine i stotine mi¬ 
lijuna zvijezda. To su bro¬ 
jevi, da poludiš. 

Astronomu zadršće srce 
kada promatra, kako i da- 


t v s . 

nas nastaju nova Sunca, Zvijezde i Mliječne Staze. 
Postanak novih svjetova možemo i danas vidjeti, 
ali koja sila tu djeluje, možemoi tek naslutiti. 

— Kako nastaje novo Sunce? Da li se može 
to vidjeti? Molim pokažite mi to! — Naravno, 
Mirko je to bio tako znatiželjan. 

— Nije to tako lako, tvrdogolavče. Činjenica 
je, da na nebeskom svodu svjetovi nastaju i ne¬ 
staju. Ima svijetlih zvijezda, koje najednom poč¬ 
nu tamniti, blijediti napokon ugasnu. A drugdje 
gdje je dosada bilo sasvim tamno na nebu na¬ 
jednom ugledamo svijetlu zvijezdu. 

— Molim, gospodine profesore, — progovori Fra- 
njo — ja sam nešto zgodno čitao o otkriću Neptuna. 

— Neptun? Da i taj slučaj pokazuje, kako točan 
red vlada u svemiru. No kako je to bilo, Franjo? 

— Astronom Le Verrier opazio je na puta¬ 
njama nekih planeta stanovite smetnje. U cijelo¬ 
me svemiru vlada veličanstveni red, mišljaše on, 
što bi dakle moglo biti uzrokom ove smetnje? 
Tu se mora skrivati neki lutalac, koga do sada 
još nije uspjelo otkriti. Točno je dakle izračunao, 
da se u tolikoj i tolikoj udaljenosti od Sunca mo¬ 
ra nalaziti tako i tako veliki planet. Valja ga 
dakle potražiti. I gle upravo na tom mjestu 
otkrili su novi planet: Neptun. 

— No to je krasno, — poviče Duka, a Fra¬ 
njo nastavi: — Na temelju istog ovog principa 
otkrili su i novi element: helij. I među elementi¬ 
ma naime vlada sređen i pravilan red. No izme¬ 
đu nekih poznatih elemenata na nekim se mje¬ 
stima prekida red i imade praznina. Pomoću ra¬ 
čuna pronašli su, da na tom i tom mjestu nema 
jednog elementa, koji mora posjedovati te i ta¬ 
kove osobine. Kasnije analizom sunčanih zraka 
(spektralna analiza) doista su pronašli upravo tra¬ 
ženi elemenat i prozvali ga helij. 

Vozni red zvijezda 

— Molim, gospodine profesore, još nam ni- 
jeste ništa pripovijedali o Marsovim stanovnici¬ 
ma, — dobaci nestrpljivo — Žmirko. 

— Pa dobro. Pazite! Ljude je neko vrijeme 
mnogo zaokupljalo pitanje, kako bi se tobožnjim 
Marsovim stanovnicima dao znak. Trebalo bi iz¬ 
misliti takav znak, koga bi na Marsu svakako 
mogli razumjeti, ako tamo žive razumna bića. 
Htjeli su u Sahari iskopati ogromni trokut. 

— Što? — poviče Mirko. — Čemu bi to 
trebalo? 

— Ja već znam, upadne Franjo. Kad bi Mar- 
sovi stanovnici opazili trokut, odmah bi znali, 
da na zemlji ima razumnih bića. 

— Tako je dečki. Ali tu namisao nisu ostva¬ 
rili i zato mi još ni danas ne možemo odgovoriti 
na Mirkovo pitanje. Ali pogledajte okolo nebom, 
zemljom i cijelim svijetom. Ne govori nam samo 
jedan trokut, nego sva ljepota svijeta, zakoni¬ 
tost i prikladan uređaj vrlo jasno nam javlja: 
ima jedno neizmjerno mudro Biće nad nama, 
koje je sve to stvorilo i koje je ulilo zakone u 
sva bića. Jedna neizmjerna sila, smišljena moć 
jednom zapovijeđu sakupila je sićušne nevidlji' 
ve atome u golema nebeska tjelesa, označila je 
put i zakon titanskim njihovim snagama, da od 
njih ne nastane kaos, nego na zakonima osnovan 
i lijepo uređen svijet. Franjo, vi ste već učili fi¬ 
ziku u gimnaziji. Sjećaš li se još, tko je napisao 
vašu fiziku? 

— Kučera. 

— O ne. On je samo pročitao iz prirode za¬ 
kone, koji vladaju u njoj. Ali on ih nije napisao 
niti ih je dao. Tko je dakle dao te zakone tvrđe 

od željeza, zakone koji drže čitavi svemir kao 
čelični obruč, da se ne razleti u komade? Fiziča¬ 
ri? Ne! Oni samo ustanovljuju, da ta i ta zvi¬ 
jezda tako brzo juri ili onom putanjom da leti'. 
Ali tko je mogao zvijezdama zapovijedati, da to 
tako bude. Cutite li, dečki, kako treba da svi bu¬ 
demo proniknuti ganutljivim poštovanjem uvi¬ 
jek kada na to mislimo? Sada ćete shvatiti, kako 
je to da je jedan od najvećih fizičara svijeta, 
Ampere, kad god je čuo ime Božje uhvatio ru¬ 
kama svoje široko čelo i uskliknuo: 

— Kako je velik Bog! Kako je velik Bog! 

— Ali gospodine profesore, reče Franjo, ja 
sam mnogo čitao o teoriji razvitka. Po njoj je 
cio današnji svijet samo produkt razvoja od sto¬ 
tine i stotine tisuća godina. 

— Tako je, Franjo. Vi ste i u vjeronauku 
učili o danima stvaranja svijeta i to da se pod 
pojmom dan uređivanja ne treba razumjevati 
vrijeme od 24 sata, nego to može biti kakav god 
odsjek vremena od tisuće godina razvoja. Ali tu 
je važno ovo: razvoj postoji samo ondje, gdje 
djeluje jaki princip, koji sili na djelovanje i gdje 
vlada svrhovitost. Tvar i sila po svojoj naravi te¬ 
že za mirovanjem. Tko je dakle dao tromoj tva¬ 
ri tu silu, koja je tjera neprestano napred, gore 
na više, silu, koja je učinila, te je procvalo toliko 
bogatstvo boja i oblika u današnjem svijetu? 
Tko? Samo Bog Stvoritelj. On je upisao u ma¬ 
teriju put i zakone, po kojima će se razvijati, na¬ 
predovati i usavršavati se kroz nepregledna ti¬ 
sućljeća. Materija je po sebi mrtva, bez života, 
sila je slijepa, a život, i svrhu može im dati samo 
neka moć, koja je iznad svijeta. 

A ako tek promotrimo točnost i željeznu do¬ 
sljednost tih zakona! Mi možemo put zvijezda 
proračunati točno na sekunde. Mi znademo na 

sekunde točno, kada će Mjesec pokriti Sunce i 
prouzročiti njegovu pomrčinu. Znamo, gdje se 
ovaj čas nalazi taj i taj planet, kojim putem ide 
na primjer Helijev komet i kada će se opet vra¬ 
titi. 

— Divna je znanost, koja to može izračunati* 
poviče Duka. 

— Da i znanost je divna, a tek Onaj koji je 
to za tisuće i stotine tisuća godina unapred od¬ 
redio! Tvoj tata je kod željeznice i baš on, čini 
mi se, sastavlja vozni red, zar ne? 

— Da, on je često puta rekao, kako je težak 
posao izračunati put tolikih vlakova, da ne na¬ 
stanu zakašnjenja, sudar i slično. 

— Zar ne?! A ipak i pored tolikog računanja 
imade često zakašnjenja osobito na dugim vož¬ 
njama, a nažalost bude i sudara. 

A kod milijuna vlakova, koji jure po nebes¬ 
kom svodu svojim putem na milijarde kilome¬ 
tara, nema zakašnjenja ni za sekundu, i nijedan 
od njih ne zaluta na krive tračnice. Naša je 
zemlja kao zrnce prašine. U usporedbi s drugim 
golemim nebeskim tjelesima, ona je tek mala 
hladna grudica prokraj divovskih vatrenih ku- 
gala. Poput kugle, koja se vrti, okreće se ona oko 
svoje vlastite osi i juri kao vjetar svojim putem 
dalje. Tko je sastavio vozni red njoj i drugim 
planetima? Put Merkura oko Sunca iznosi 87,969 
dana, Venere 224, 701 , Zemlje 365,256 dana i t. d., 
i u tom nema nikada nijednu sekundu zakaš¬ 
njenja. Kad čovjek na to misli, može reći s pri¬ 
rodoslovcem von Baerom: »Činilo mi se, kao da 
slušam silnu propovijed i ne znam sam zašto, 
skinuo sam kapu s glave, a bilo mi je kao da mo¬ 
ram pjevati Aleluja.« 

A čujte, kako lijepo kaže i Newton u svome 
djelu Principia philosophiae naturalis mathema' 

tica: »Divna ona veza koja drži međusobno ne¬ 
beska tjelesa, može proisticati samo iz mudrosti i 
volje jednog mudrog i silnog bića. Kao što su 
zvijezde stajaćice središta pojedinih zvjezdanih 
sistema, tako su i one same izgrađene po istom 
planu i stoje pod vlašću ovoga Jednog. Ovaj Je¬ 
dan upravlja svime, ne kao duša svijeta nego kao 
Gospodar svega. Zbog njegove vlasti mi ga nazi¬ 
vamo Gospodin, Bog, Svemogući.« 

O predivnom redu svjedoči sama po sebi i ta 
činjenica, da prirodni zakoni (sila teže, gibanje, 
kemijsko djelovanje) djeluju bez izuzetka uvijek 
i svagdje. Što se jednom ustanovilo za jedan mo- 
lekul ugljika, vrijedi za sve molekule ugljika u 
cijelom svemiru. Štrajk, neposluh, priroda ne po¬ 
zna. Tu sve sluša. 

Na to će Franjo: 

— Gospodine profesore, još nikada nisam tako 
osjetio, kako je strašna stvar grijeh, to jest nepo¬ 
slušnost prema Bogu, kao sada. Čitav Ga živi i ne¬ 
živi svijet sluša hoće li ili ne će, a samo čovjek 
mu se može usprotiviti. Istina, čini to uvijek na 
svoju vlastitu štetu. 

— Da, Franjo, ti niti ne znaš da si sada izrekao 
istu, misao kao i odavno znameniti astronom Ara- 
go. Jednog je dana imao on u College de France 
predavanje o velikim zakonima, koji vladaju u 
svemiru. Svoje je predavanje završio ovako: 
»Slijedećeg tjedna moći će se i u Parizu vidjeti 
pomrčina Sunca. Mjesec će doći u vezu sa Sun¬ 
cem i zemlji će oteti njegove zrake. Toga dakle 
dana u taj sat, u tu minutu, u tu sekundu tri će 
golema nebeska tijela slušati — ne naše pro- 
roštvo — nego naredbu Božju. Samo ljudi ne će 
da slušaju.« Ovom dubokom misli završio je svoj 
govor. 

A sada čujte, dečki, pročitat ću vam nekoliko 
odlomaka 103. psalma. Sada ćete proćutjeti svaki 
njegov redak: 

Blagosivljaj, dušo moja Gospoda! 

Gospode Bože moj, velik si veoma. 

Obukao si se u slavu i krasotu, 
zaodjeven si svjetlošću kao plaštem. 

Razapeo si nebo kao šator, 
vodom si pokrio dvorove svoje. 

Oblake si načinio da su ti kola, 
šećeš se na krilima vjetrenim. 

Činiš vjetrove, da su ti vjesnici, 
plamen ognjeni da su ti sluge. 

Utvrdio si zemlju na temeljima njezinim, 
ne će se pomaknuti u vijek vijeka. 

Bijaše zaodjevena bezdanom kao haljinom, 
na gorama stajahu vode. 

Od prijetnje tvoje pobjegoše, 
od glasa, groma tvojega uzdrhtaše. 

Uzdigoše se gore, a spustiše se doline 
u mjesto* koje si im odredio. 

Izveo si izvore po dolinama, 
između gora protekoše vode. 

Napajaju sve zvijeri poljske. 

Kraj njih stanuju ptice nebeske 
između kamenja pjevaju. 

Napajaš gore s visina svojih, 
plodima djela tvojih siti se zemlja. 

Daješ te raste trava stoci 
i zelen na korist ljudi. 

Izvodiš kruh iz zemlje 
i vino razveseljuje srce čovječje. 

Site se stabla poljska i cedri libanski, koje si 

posadio, 

na njima ptice viju gnijezda. 

Stanak je rodin na jelama, 

gore visoke divokozama, kamen je utočište 

kunićima. 

Stvorio je mjesec, da pokazuje vremena, 
sunce poznaje zapad svoj. 

Stereš tamu i biva noć, 
u kojoj izlazi sve zvijer je šumsko. 

Lavići riču za plijenom 
i traže od Boga hranu sebi. 

Sunce grane i oni se sakrivaju, 
i smiještaju se u svojim ležajima. 

Izlazi čovjek na svoj posao 
i na rad svoj do večera. 

Kako su veličanstvena djela tvoja, Gospode, 
sve si premudro učinio, puna je zemlja blaga 

tvojega. 

Gle, more veliko i široko* 

gdje gmižu životinje, kojima nema broja. 

Sve od tebe očekuje, da im dadeš hranu na 

vrijeme. 

Kad im daješ, primaju, 

kad otvaraš ruku svoju, sve se nasite dobara. 

A kad odvratiš lice svoje, žaloste se, 
uzmeš im duh, ginu i u prah svoj povraćaju se. 
Kad pak pošlješ duh svoj, stvaraju se, 
i obnavljaš lice zemlje. 

Slava Gospodu uvijek, 

nek se raduje Gospod u djelima svojim. 

Koji, kad pogleda zemlju, čini da se trese, 
kad se dotakne gora, one se dime. 

Profesor odloži knjigu. Svi smo ganutih srda¬ 
ca zamišljeno uprli pogled u zvjezdano nebo. 

Najednom se neko zvečanje začuje među ša¬ 
torima. Brzo skočismo na noge. »Lozinku!« povi- 
kasmo sva trojica. 

— Kokosov orah! — odgovori jedan glas — 
glas Pere. 

— Što je Pero? — upita profesor. 

— Gospodine profesore, pokorno javljam, da 
nema ništa. Samo nisam već mogao dočekati pro¬ 
mjenu straže. Zašto ne probudite drugu stražu? 

— Drugu stražu? — zapita profesor i pogleda 
na uru.—Jao, već je jedan i pol! Mi smo tako teme¬ 
ljito proputovali među zvijezdama. A sada od¬ 
mah promijeniti stražu! Ali, Pero, ništa zato, 
tako ćete trebati stražiti samo pola sata. U dva 
sata dolazi treća straža. 

Za pet minuta već sam ležao u svom šatoru. 
Ali san mi nije dolazio lako na oči. U mome je 
mozgu jedna misao gonila drugu. Tamo, odakle 
svijetlo dolazi k nama tek iza milijim godina, ka¬ 
mo čovječje oko nikad prodrijeti ne može, kamo 
čak i misao dopire umorna; tamo i posvuda, pa 
i kod mene i u meni, u mojoj duši živi isti uzvi¬ 
šeni i veliki Bog. Golemo mnoštvo milijuna 
zvijezda sluša Ga. On je odredio puteve, kojima 
one već tisućljeća jure. On< ih je prebrojio, on im 
je odredio težinu, on ih uzdržava. 

Nikad se još nisam osjećao tako malenim, ta¬ 
kovim zrncem praha; ali srce mi je tuklo od ne¬ 
obične radosti. Jedna je misao prožela moju dušu: 
kakav li je to Bog, kakovo li golemo veličanstvo, 
sila i moć, koja je čitavi svemir stvorila jednom 
mišlju i u nevjerojatnoj ga ljepoti vodi kroz mi¬ 
lijune godina. 

I blagi neki mir i tiha radost razlila se čita¬ 
vom mojom dušom, kada sam pomislio, da sam 
malucni sin ovoga velikog Oca, sin, koji se u dje¬ 
lima i u životu doduše spotiče i pada, ali se na¬ 
novo diže; sin, koji je nestalan* ali, koji je po 
svome) htijenju i uvjerenju uvijek i uvijek njego¬ 
vo vjerno dijete. Gospodine, ja sam ništa, ali sam 
ipak Tvoj! — pomislio sam već u polusnu. 

Kada sam se ujutro probudio, smješeći se za¬ 
virivala je kroz vrata šatora zraka ranoga sunca. 
Već dugo nisam bio tako veseo i tako dobre volje, 
kao toga jutra. 


— Ruka ti je uprljana 
kredom, — reče profesor 
starijem Vukoviču. 

— Gospodine profesore, 
molim, u stražarskom san¬ 
duku prosuo se svežnjić 
krede, složio sam kredu na¬ 
trag, pa mi se vidi na prstu. 

— A znaš li ti, kako bi 
zanimivih stvari vidio, da 
mikroskopom ispitaš taj prah, što ti je ostao na 
prstu. Ova prašina krede su puževe kućice od 
tisuće i tisuće sitnih danas već izumrlih životi¬ 
njica. Bijele pećine Engleske sastoje se iz oklopa 
bilijuna i bilijuna takovih malih životinjica, koje 
su živjele pred stotine tisuća godina. 

— Dajte, pričajte nam opet nešto zanimiva, 
— progovori Ivo. Prošle noći na straži pričali ste 
tako zanimive stvari o zvijezdama. 

— Oho, Ivane, — odakle ti to znadeš? Ta du¬ 
boko si spavao! .. . 

— Rekao mi je Drago. A sada molimo, da i 
nama pričate. 

— Da, gospodine profesore, molimo govorite i. 
nama, — zamoliše uz Ivu i Pero Rajković i drugi. 

— No, dobro, dečki. Ali sada ne ću pripovi¬ 
jedati o titanskim, golemim zvijezdama, nego o 

Kotačić i kotač 



nevidljivim* tako malenim i sićušnim bićima, od 
kojih je nekoliko milijuna kućica prionulo o kre¬ 
dom uprljane Vukovićeve ruke. Na mene čine ta 
sićušna bića još dublji utisak nego li veliki go¬ 
lemi planeti. Doista, s udivljenjem promatramo 
čovječje tijelo ili pređivno uređen organizam koje 
životinje. Pa i veliko carstvo nebeskih tjelesa 
djeluje na našu oholost i ponizuje ju. Ali koliko 
nas više zbunjuje i obuhvaća nas još uzvišeniji 
osjećaj, kada nalazimo potrebne a tako kompli¬ 
cirane organe (kostur, žile, živčani sustav, mišiće, 
srce, oko i t. d.) smještene u tako> sićušnom živom 
biću, da ga okom ne možemo ni vidjeti. Istraživač 
jednostavno zanijemi pred onom uzvišenom silom, 
koja je u tom beskrajno malenom biću kao igra¬ 
jući se riješila najteže probleme života. 

Uostalom ne ću vam o tome govoriti ja, nego 
imam kod sebe jednu zanimivu knjigu od Gardo- 
nija. Vuković će nam iz nje pročitati nekoliko 
stranica, koje govore upravo o tim tajanstvenim 
sitnim bićima. 

Dečki se smjestiše oko Vukovićeve slamnjače, 
a on se, kako u takvom slučaju i treba* dobro is- 
kašlje i započe čitati: »Kotačić i kotač.« Intere¬ 
santna je fauna u toplom vrelu u Erlauenu. Dno 
jezera sasvim je obrašteno vodenim biljkama. 
Temperatura je ljeti i zimi jednaka. Izvor je tako 
obilat, da voda, koja istječe, tjera jedan mlin. 
Nitko još do sada nije istražio faunu toga vrela, i 
ako, — da ostalo ne spominjem —* ova voda oba¬ 
ra znanstvenu tvrdnju, da amfibije moraju zimi 
spavati, jer da je to zakon, prirodni zakon. Žabe 
ovoga toplog vrela iskreketale su i taj zakon i 
krekeću protiv njega. Krekeću veselo i preko ci¬ 
jele zime. Prošetao sam se pokraj izvora i zaronio 
batinu do dna. Povukao sam vrškom onamo ova¬ 
mo i na kraju štapa ostalo je malo zelene mase. 

Stavio sam je u papir i ponio kući. Kod kuće sam 
odmah iz sadržine mase iscijedio jednu kapljicu 
u veličini glavice igle pribadače. Uhvatio sam tu 
kapljicu pod svoj mali mikroskop. Promatrao sam 
je isprva pod pedeseterostrukim povećanjem ... i 
vidio kao neki grm mahovine. Vidim: neko sitno 
biće vrti se u grmu. 

No što je ovo? Sto se tu ; dogodilo? 

Okrenem na jače povećanje: na pet stotina 
puta. Mahovina se pretvorila u šumu. Zeleno is¬ 
prepleteno prozirno drvlje. Pod sjajnim nebom 
smaragdna šuma! U njoj se kreću životinjice bez 
krila oblika kao leća, a gotovo bezbojne kao stak¬ 
lo. Nemaju nogu. Na jednom drvetu vidjeh neku 
sivu, također prozirne glave životinjicu. Čini mi 
se kao hrušt. Ni ona nema nogu. To jest ipak 
ima sada vidim, ima nogu, ali samo jednu. Ta joj 
je jedna noga slična nozi stolne svjetiljke. S 
tom jednom nogom pričvrstila se na debeloj gra¬ 
ni i srdito, bijesno okreće neko veliko kolo na 
glavi. 

Kakva je to neman? Kolo je sasvim pravo ko¬ 
lo i kad se od vremena do vremena okretanje us" 
pori mogu se vidjeti i žbice. Ali to kolo je sraš- 
teno sa životinjom. Zašto se, do bijesa, tako žes¬ 
toko vrti? 

Aha, sad već vidim: hvata kotačem sićušnu 
vodenu »divljač« u svoje ždrijelo. Kolo je na gla¬ 
vi. Usred kola su usta. Voda strujeći ulazi u kolo 
i izlazi na bokovima životinje, a što je voda sa 
sobom donijela, to ostaje u njoj. Međutim vidim 
kako srce snažno kuca. Možda stotinu puta brže 
nego naše. 

Kreće se u njoj kao kotačić džepne ure i još 
brže od njega. Vidim, kako se sitna naplavljena 
životinja kliže usitnjena na komade u želudac 
male ove nemani. I vidim, kako dva mala crve¬ 

na oka divlje poput tigra vrebaju dalje na živo¬ 
tinjice koje plove okolo. Jao onome, tko dospije 
u vrtlog! Tko zna, koliko' će još jesti? Vidi se na 
njoj: još mnogo. Međutim, kada se tako nekoliko 
minuta uzalud mučila, sklopi svoje kolo i uvuče 
se u sebe. Uvuče se kao) puž, ali trenutačnom br¬ 
zinom. 

Zatim za malo vremena opet se ispruži. Kolo 
se opet počinje okretati, kao da joj netko obrnuti 
kišobran piljarice vrti poput kotača nad glavom. 

Kakovu sam to neobičnu životinju našao? Ej’ 
kako su strašno savjesna čeljad, ti učenjaci! 
Znanstvena knjiga odmah mi je razjasnila, da 
sam se upoznao sa životinjom, koju zovu rotator. 
A učenjaci ne poznaju samo ovu jednu vrstu, ne¬ 
go oko četiri stotine raznih vrsta ove životinje. 
Opisali su i sve njene dijelke do zadnje ma¬ 
le bradavice. Slava iznašaća pala mi je u 
vodu. No barem sam se upoznao s neobičnom ži¬ 
votinjom. Mi siromašni, sedmični ljudi možemo 
živjeti dugo kao Matuzalem, a da se ne susret¬ 
nemo s jednim rotatorom. Kaljužu izbjegavamo u 
fizičkom i moralnom smislu, koliko samo može¬ 
mo. Čitam knjigu dalje — razumljivo je napisa¬ 
na — i ona mi odmah tumači, da je ono što sam 
ja vidio kao pravilno kolo zapravo neka okrugla 
resa. Znanstveno se zove: trepetljika. Zašto upra¬ 
vo trepetijika, a ne radije resa — ne znam. 

Dakle nije kolo, samo se čini kao kolo, kao 
kad koji đak vrti nad svojom glavom ravnalo 
svezano na uzici. Samo što ova ovdje vrti mno¬ 
go ravnala. 

Knjiga mi nakon svega toga ispadne iz ruke. 
Osjećao sam se slično kao Nikola Klimije, kad je 
kroz veliku rupu pao na drugom kraju zemlje u 
nepoznati svijet, među nepoznate ljude. Sagnem 
se opet nad mikroskop: promatram čudnog nepo- 

znanca, neman s kolom na glavi. Strašan je to 
gospodar u svome kraljevstvu. Male* svijetle, so- 
čivaste, sitne životinjice plašljivo skakuću oko 
njega i podalje se jedna po jedna u hrpu skup¬ 
ljaju na maloj čistini, gdje više nema pogibelji. 
Htio bih ih prebrojiti, koliko ih ima. Ne mogu. 
Mnogo ih je, komešaju se kao pčele, kada se ro¬ 
je. I ovo mnoštvo životinja, obilje života, giblje 
se u stisnutoj kapljici vode, malenoj kao mako¬ 
vo zrno. Oba fina stakalca, među koja sam stavio 
tu kapljicu vode, tako su usko međusobno slijep¬ 
ljena, da nema tako tanke ženske vlasi, da bi se 
mogla uvući među njih, i gle za ove životinje 
ipak ima mjesta, da se jedna oko druge previ ja¬ 
ju, skakuću, onamo ovamo i to kako vidim vrlo 
veselo. A tamo po strani u zelenoj šumi tjera, 
okreće svoje kolo dvadeset put veći od njih rota- 
tor — zmaj ove kapljice vode i bijesnim tekom 
skuplja vodu u svoj želudac. Kakav li je tu život? 
Kakve li bijesne borbe za svagdanji kruh i ovdje! 
Međutim ima i zabave. Rad i igra, briga i radost, 
progon i bijeg, razni posebni osobni interesi, a sve 
to u svijetu, koji je velik kao točka na slovu z. 

U tom jezeru malom kao točkica razvija se 
društveni život tolikih malih spretnih ameba, na¬ 
lik na leću, vlada šaljivo igranje. A to je 
samo mali komadić zemlje, mali krajolik od mno¬ 
go većeg dijela svijeta, koje mi od izlaska sunca 
do zalaska i od obzora do 
zenita mjerimo inžinjerskim 
spravama i ) zvijezdoznan- 
skim dogledima. Doista, ako 
u jednoj kapljici vode ma¬ 
lenoj kao makovo zrno ima 
toliko života, koliko ga ima 
onda u jezeru. Promatram 
ih! Imadu li ova stvorenja 

štogod razuma? O sebi ipak valjda nešto znadu? 
Rotator sigurno znade, zašto okreće kolo? Ta ima 
mozak! I male, sjajne amebe sigurno ne bježe od 
njega tako prestrašene samo slučajno. I kako se 
samo sigurne osjećaju, kada su tamo podalje! Ka¬ 
ko se igraju! Kad se skupe na kakovoj maloj či¬ 
stini, tada njih 25-30 skaču jedna oko druge, kao 
učenice, kada se hrpimice igraju za vrijeme od¬ 
mora. 

Tako i one. Gle jedna se dadne u bijeg i na¬ 
jednom se sve stanu igrati. U jatu kruže okolo, 
prelijeću onamo ovamo kao lastavice. Tada po 
dvije jedna drugu lovi. Zašto se naganjaju? Zar 
su dobre volje? Kako mogu biti dobre volje bez 
razuma? Ta volja je nešto duševno. Dobra volja 
je neko duševno škakljan je. Međutim onaj div s 
kotačem marljivo i brzo radi dalje. Kako se me¬ 
đusobno sporazumijevaju? Kako govore jedno s 
drugim? Očima kao pas? Znakovima kao mrav? 
Ustima kao čovjek. A ako misle, što misle o svi¬ 
jetu? Sigurno misle, da je topla voda u Egeru ci¬ 
jeli svijet. Možda i govore međusobno: to je bes¬ 
kraj nost. 

Sto znade ovaj rotatorić, da je on sada pod 
mikroskopom. Kada bi znao doista ne bi se mu- 
čio i kinjio, nego bi ukočen od groze čekao još 
onaj četvrt sata, kada će nestati zraka, voda se 
osušiti i nastupiti smrt. Ne» ne, on ni ne sluti ni¬ 
šta o svršetku svoga svijeta. Njemu je svijet još 
beskrajan. Živo okreće u njemu svoj kotač: ži¬ 
vim, kako hoću! On mene ne vidi. Ne zna, da i 
ja postojim! Kad ! bi i vidio, ne bi mene mogao vi¬ 
djeti, jer je prema njegovoj sićušnosti moja ve¬ 
ličina tako golema, da me pogledom ne bi mogao 
obuhvatiti. Kao što na vrhu Čimborasa kukac u 
travi ne vidi brda. 

Kada bi mu netko rekao: slušaj, sinko, ta ni- 
jesi ti tako veliko i silno biće, kako si umišljaš. 
Ima i takovih živih bića, koja ne žive u vodi i 
ako se usporede s tobom, tako su velika, da ih ne 
bi mogao pregledati niti dogledom. Ne samo njih, 
nego niti trepavicu na kapku njihova oka. Mala 
bi se neman nasmijala na to i odgovorila možda: 
doista se zgodno šališ, striče! 

Kada promatram zvijezde, obuzme me sasvim 
pogled na ovaj maleni dio neizmjernosti, koji mi 
svjetluca nad glavom: dokle dosiže ruka Božja! 
dokle dosiže Njegova ruka, da takve kugle valja 
u neizmjernost! Sada kada promatram ove male 
crviće, otvara mi se pogled u vidljivi dio druge 
neizmjernosti: dokle dosiže ruka Božja, dokle do¬ 
siže ta ruka, koja je mogla stvoriti takova sitna 
bića. 

Da je u tim sitnim stvorenjima mogao nači¬ 
niti srce, i u srcu još kanale, živce, mišiće za kre¬ 
tanje, vodove od mozga po cijelom tijelu i na¬ 
trag. Divan stroj! 

Što je dakle svijet? Ja se smijem ovome ma¬ 
lom svijetu u kapljici vode, jer vidim u njoj stvo¬ 
rove, koji sigurno ovako osjećaju: to je svijet i 
izvan njega nema ništa. A što je naš ljudski svi¬ 
jet? Kojii bi mi mudrac, koji učenjak mogao sa si¬ 
gurnošću dokazati, da i ovaj ljudski svijet sa 
Zemljom, sa Suncem, s Mjesecom i zvijezdama ni¬ 
je samo jedna takova kap vode u svemiru kao i 
ova ovdje pod mikroskopom? Oni ne poznaju 
drugi svijet izvan svoje kapljice vode. Niti ja ne 
poznam nešto izvan svoje planete. Njihov je svi¬ 
jet: kapljica vode iz jezera. Moj je svijet: vatre¬ 
na kuglica nastala od Sunca. Ohladnjela vatrena 
kugla, koja se zove: Zemlja. Znadem samo da se 
sve to vrti oko jedne glavne zvijezde. No što je 
iza te glavne zvijezde? Mali rotator sliježe rame¬ 

nima: što je iza moga svijeta? Ništa! A zar mi 
veliki rotatori ne govorimo isto: iza našega svi¬ 
jeta je praznina! To znači ništa. Pozitivisti vele: 
sigurno je samo* što vidim. Znamo, da rotator 
nema pravo. A ako i Comte također nema pravo? 

A što ako i nas — rotatore i amebe s ljudskim 
licem — ako i nas promatra i ispituje neko više 
biće, kao što ja promatram sitnoga rotatora i još 
sitniji puk koji se vrti oko njega. Onaj, koji je 
posijao sjeme života u velike brazde beskrajnoga 
svemira i u neizmjerno maljušne prostoriće kap¬ 
ljice vode, on znade, što je učinio i zašto- je uči¬ 
nio. Prema njemu su naše pozitivne očale tolicne, 
kakove su rotatorove prema meni. Ja vidim samo 
prema dolje. Ono, što je iznad mene: milijarde 
golemih kugala, sunaca i mjeseci, sve su to za 
mene samo svijetle nebeske iskre: zvijezde. Doli¬ 
ne, polja i bregove na zvijezdama ne mogu vi¬ 
djeti. Moguće je, da mali rotator vidi pod sobom 
isto tako neobična sitna bića, kao što ja vidim 
njega, pa drži sebe i svoj svijet upravo tako go¬ 
lemim kao i ja svoj. Tek jedno ne znamo ni ja ni 
on: gdje je zadnja granica za život u malome; a 
gdje je opet granica za život u velikom. Gdje svr¬ 
šava »nešto«, a> gdje počinje »ništa«. Kako je ovo 
kao sunce sjajno, kao zvijezde svijetlo, neizmjerno 
puno života nešto nastalo iz još neizmjernijeg 
mrtvog, hladnog i crnog ništa. 

Tko je mogao ugraditi u ovo beskrajno, bez¬ 
granično i bestemeljno ništa taj sjajni i veliki 
perpetuum mobile, koji se tako bezglasno kreće 
a ime mu je Svemir? 

Vuković zatvori knjigu a profesor započe: 

— No, zar ne dečki, kako je to bilo zanimivo! 
Sad će vam biti shvatljivo, kako je pravo imao 
onaj prirodoslovac, koji je rekao, da kada na svi¬ 
jetu ne bi ništa drugo bilo nego samo jedan lep- 

tir, on da bi iz krila toga leptira, iz njihovog ne¬ 
prispodobivog i finog savršenstva mogao dokazati 
predivnu mudrost Božju. A ne postoji na svijetu 
samo jedno leptirovo krilo nego je sav život oko 
nas pun tajanstvenih zbiljnosti, samo treba ići 
kroza nj širom otvorenih očiju. Znameniti biolog 
Vid Graber raspravljajući o kretanju ameba pi¬ 
še: »Moramo priznati, da je ta pojava vrlo čud¬ 
novata i ako hoćemo priznati punu istinu, mora¬ 
mo) reći, da je kretanje dijelka protoplazme jedne 
amebe teže shvatiti, nego li kretanje zvijezda«. A 
znate li, dečki, da ima živih bića manjih i od 
njih? Tako malenih, da ih ni Gardonije niti nitko 
drugi još nije vidio. Njih nije moguće opaziti niti 
najoštrijim mikroskopom (ali ih je moguće filtri¬ 
rati) i zato ih zovu ultra mikroskopskim bakteri¬ 
jama. A kakav može biti tajanstveni život ovoga 
nevjerojatno malenog organizma? Ako svijet oko 
nas promatramo na ovaj način i ako otvorenim 
okom prolazimo velikom prirodom, moramo osje¬ 
ćati kao i naš hrvatski pjesnik: 

Tko da pojmi, Bože, mudrost tvoju, 

Kojom ravnaš sijasete svijeta, 

Kojom daješ svakom stazu svoju, 

Njom hodeći drugom da ne smeta! 

Tko da pojmi neizmjernost, što ju 
Zauzimlješ, u kojoj raspeta 
Po stvorova silnome bezbroju 
Tvoja moć je, tvoja ljubav sveta! 

Tko da pojmi i ostala mnoga 
Čudesa ti sile i pameti! 

Ljudski razum oko duha tvoga 

Kao leptir oko svjetla leti, 

Snebiti se drzitošću može, 

A1 dokučit tebe nikad, Bože! 

(P. Preradović: »Nepojamnost Boga«.) 

— Kaka je to zanimivo! progovori Janko Vu- 
ković. Sad razumijem, kolika je zabluda kada 
netko tvrdi, da prirodne nauke i bliže poznanstvo 
s prirodom čovjeka čine bezvjercem. Pače na¬ 
protiv! Topla ljubav i neka ganutljiva nježnost 
razlijeva se dušom čovjeka, kadgod u ovim uzvi¬ 
šenim sitnicima promatra mudrost Boga Stvori¬ 
telja. Samo treba promatrati oko sebe i slušati pa 
svuda nam progovara veliki Bog. 

— Imaš pravo, Janko. Veliki matematičar i fi¬ 
zičar Ampere napisao je jednom: »Samo prouča¬ 
vaj prirodu, ta na to te obvezuje tvoje zvanje, ali 
promatraj je samo jednim okom, a drugo uvijek 
upravljaj k vječnom svijetlu. Slušaj učenjaka, ali 
samo jednim uhom, drugo drži uvijek otvoreno 
za blagu riječ nebeskog ti prijatelja. Piši samo 
jednom rukom, a drugom se čvrsto primi kao di¬ 
jete za skute svoga Oca«. Ili čujte samo, što je 
rekao Humbolt, njemački prirodoslovac, (t 1859): 
»Konac i rezultat svakog upoznavanja prirode jest 
da i mi pridružujući se veličajnoj pjesmi autora 
kličemo: Gloria in excelsis Deo!« 


Kiša pada, škropi, škropi 

Juče navečer pozdravila 
nas je mirna dosadna kiša. 
To je za duh logora naj¬ 
opasnija kušnja. Dok se pri¬ 
roda kupa u veseloj toplini 
sunca, ništa nije teško u lo¬ 
goru: guliti krumpir, u jutru 
poći po mlijeko, uređivati 
šator... ovo sve se dade 
svršiti kao u igri. Ali pri ovakovom sluzavom ki¬ 
selom danu kao danas! 

Od jučer navečer kiši! 

A nije to onaj pošteni pljusak nalik na oluju, 
nego samo rominja, sipi, sada počne jače pa¬ 
dati ... pa opet sipi. 

To je bio prvi dan u logoru, da nismo bili na 
svetoj misi. I to radi kiše. A bez nje nam dan ne¬ 
kako nije potpun. Da dnevno slušamo svetu mi¬ 
su, postala nam je svima prava duševna potreba. 
Više od polovice dječaka pričešćuje se svaki dan. 
Ne nagoni ih nitko, duša ih sama privlači. Istina, 
nije ni teško živjeti bez grijeha tamo, gdje tako 
blizu ćutimo Boga. 

Stražari, koji su bili slobodni u dokolici, sa¬ 
stali su se na veliki »učeni razgovor« u najvećem 
šatoru. Naravno o čemu bi se i govorilo nego o 
kiši i vlažnom zraku. 

— Vidite, počne profesor, i sastav zraka nam 
dokazuje, da svijetom upravlja mudra Provid¬ 
nost. No, Drago, od čega se sastoji zrak? Drago 
odgovori bez razmišljanja: 

— Od 21 dijela kisika i 79 dijelova dušika! 

— Pomislite, dečki, kakova je sreća da se 
zrak sastoji upravo iz ova dva plina i to baš u 
tom razmjeru. Da je zrak sastavljen od joda, 
broma ili drugih plinova, konac bi svijeta nastu¬ 
pio 1 za čas. Pa i onda dai su ova dva plina pomije¬ 
šani u drugom omjeru, recimo, četiri djela kisika 
jedan dio* dušika i tada bi brzo bio konac i za čas 
bismo izgorjeli. 

— Ali, gospodine profesore, svako živo biće 
upotrebljava i kvari zrak, kako to, da dobar zrak 
ipak nikada ne uzmanjka sa zemlje? progovori 
Pero Rajković s jedne slamnjače u kutu štaora. 

— Da dečki, i to neprestano obnavljanje zra¬ 
ka u svijetu jest zanimiva stvar. Koliko mnogo 
dušika upotrijebe organska bića, a koliko mnogo 
kisika treba za svako disanje, vrijenje, gorenje, 

možete i sami misliti. Kako da to nadoknadi¬ 
mo. 

— Ne bi li se to moglo nadomjestiti pomoću 
tvornica? upita Branko Turkalj, koji se kao tre- 
ćoškolac valjda smatrao sposobnim za raspravlja¬ 
nje, jer je uvijek bio pun najfantastičnijih pla¬ 
nova. 

— U tvornici, Branko? No čuješ? Kakove bi 
ogromne tvornice trebale opstojati, kako golemi 
kotlovi, cijevi, koliko laboratorija, inžinira i rad¬ 
nika, koliko spremišta za plinove, pakovanje, uto¬ 
var na brodove i željeznice; jednom riječi* koliko 
bi ljudske energije trebalo, kad bismo morali pro¬ 
izvoditi potrebnu množinu kisika i dušika za ži¬ 
vot svijeta! 

Ali gledajte, dečki, netko je skinuo s nas 
tu golemu brigu i mjesto velikih laboratorija 
(koje bi ljudi trebali sagraditi) stvorio je mili¬ 
jarde sitnih, malih laboratorija i snabdio s njima 
svako drvo, svaki grm. 

— Lišće na drveću? upita' netko. 

— Da dečki. To su laboratoriji prvoga reda. 

Vi znadete, da je glavna hrana biljki ugljik. 
No njega čistog ne nalaze u zraku, nego samo u 
spojevima s ugljičnom kiselinom. Sto dakle radi 
svaki list? Rastavlja spojeve: jedan dio — ugljik 
— upotrijebi sam, a drugi tvorni dio> — kisik — 
izlučuje iz sebe. 

— A zato je kraj drveća i u šumi tako svježi 
zrak, jer tamo neprestano ima mnogo kisika, us¬ 
tvrdi odjednom mali Zmirko, koga nisu ni opa¬ 
zili, kad je ušao u društvo. 

— No vidiš, na što mi sve dođemo! A promi¬ 
slite, da li je tko naučio lišće na drveću taj za¬ 
mršeni* ali nama toliko potrebni kemijski posao. 

— Ali gospodine profesore, molim, progovori 
opet Branko, želio bih još nešto drugo pitati. Kako 

to, da se zrak ne ishlapi u veliki svemir? Zemlja, 
zar ne, strahovitom brzinom juri svijetom. A ako 
se jednoga dana probudimo s time da se je zrak, 
dok je Zemlja strahovito jurila, otkinuo od nje, a 
da smo mi ostali bez njega? Tada bismo zijevali 
hvatajući zrak kao šarani bačeni na obalu. 

— No ništa se ne treba bojati, Branko, umi¬ 
rio ga je profesor. Onaj, koji se brine za cijeli 
svijet, pobrinuo se i za to. On je zrak, koji bi se 
inače lako odijelio, čvrsto privezao za Zemlju. 
Sila teže, privlačivost zemlje, ne dopušta ni da ti 
odletiš’ a kamo li zrak. Ona čvrsto privlači k sebi 
svoj dragocjeni plijen. 

— Ali, kako je to onda?, — zapita sada Ivo 
»da nas taj visoki sloj zraka, taj 10 kilometara 
visoki stup — učili smo, da je tako visok — da 
nas ne zgnječi? Premda je samo zrak, ipak taj 
veliki zračni toranj mora imati golemu težinu.« 

— To je potpuno istina. Pritisak zraka iznosi 
na svakog odraslog čovjeka po prilici 10.000 kilo¬ 
grama. 

— Ajme, prijatelju! Ta onda će od nas postati 
palačinke, — prestraši se Branko. 

— I postale bi, da, no netko se opet i tu po¬ 
brinuo i tako uredio, da zrak u nama proizvodi 
isto tako velik tlak prema vani, kao što ga vanj¬ 
ski zrak ima prema unutra, jednom riječju, konac 
je taj: da od ovih 10.000 kilograma ne ćutimo 
ništa. 

— Zar ne> molim, — upadne Duka, koji kao 
da se dosada nije zanimao za razgovor, zato 
nam se uzrujava krv i teče iz nosa i ušiju, ako 
se penjemo na vrlo visoko brdo, jer je vanjski 
tlak zraka postao manji, stoga radi unutarnjeg 
tlaka nastaje krvarenje. To smo mi učili. Zato ja 
i nisam išao jučer po mlijeko, jer je trebalo pri¬ 

jeći preko jednog brda, za koji na karti piše da 
j(‘ visok 129 metara, a moj nos . . . 

— Ti, Duka, — predbaci mu Branko, tebe ne 
boli nos, nego te boli lijenost. 129 metara? Niti 
hiljadu metara ne bi osjetio, a kamo li 129! 

Jedva što je Branko svršio, kad li se Duki za 
vrat izlije čitav potop. Za dugog razgovora oku¬ 
pilo se na vrhu velikog šatora za trideset osoba 
mnogo vode i Milan Štefanić ju je htio štapom od¬ 
straniti, ali budući da kraj platna gore nije točno 
zatvarao šator, Duka je dobio dobar dio za vrat. 
Duka je skočio na noge kao ris i kisela lica na¬ 
stojao je stresti taj H 2 0, što mu je tekao niz vrat. 

— Nije to ništa Duka, umirivao je profesor 
razljučenog dečka. — Znaš, da voda teče uvijek 
nizbrdo pa će ti naskoro izaći van kroz cipele, 
doda profesor uz mali podsmijeh. — Ali zbilja, 
dočki, tko bi znao odgovoriti na ovo teško pita¬ 
nje': zašto voda teče nizbrdo? 

Pitanje je bilo tako neobično, da nitko nije 
znao na njega odgovoriti. 

— Zašto teče nizbrdo? Ta ne može teći uz¬ 
brdo, — našali se Duka još uvijek kisela lica. 

— Privlačivost zemlje, — progovori na koncu 
Vuković. 

— Naravno, to je! Vidite i to je izvanredno 
zanimiva stvar. Gdje žive živa bića, tamo je 
bezuvjetno potrebna voda. Kako je to divno, da 
vode* koje se slijevaju s brijegova u doline, uz¬ 
duž i poprijeko natapaju zemlju. A količina vo¬ 
do je upravo onolika, koliko je treba. Da je ima 
manje, presušile bi rijeke, a kad bi je bilo više, 
živjeli bi u stalnoj magli. Kretanje rijeka služi 
tome, da se voda — nama toliko potrebna mate¬ 
rija — ne ustoji. 

— A u moru? Tamo se voda ne giblje, — 
upita Pero. 

— No ni tamo se ne smije pokvariti, jer da 
tamo počne smrdjetf i kvariti se, tada bi nam bio 
kraj. I tamo treba na neki način gibati vodu. 

— Trebalo bi uzgibati morsku vodu velikim 
vjetrenjačama, — glasno opet pomisli Turkalj. 

— Branko, Branko! Ti još nisi vidio mora, 
zato misliš, da možeš onu golemu množinu vode 
uzgibati s vjetrenjačama. Nego vidiš, opet se 
Netko izvrsno pobrinuo za gibanje morske vode> 
da se ona ne pokvari. Dok je bila voda u rijeci 
privlačila ju je i gibala zemaljska sila teže. A 
ovdje u moru više ne pomaže ni zemaljska sila 
teže, nego naprotiv ona čini, da voda stoji. Ne 
pomaže Zemlja? Pomoći će Mjesec! Svakih 6 sati 
uzgiba on dobro morsku vodu plimom i os jekom. 
Tko je to tako izvanredno mudro uredio? 

— A tko je uredio još i to, da dno tih bazena, 
koji prihvaćaju brzoteke rijeke, bude puno soli. 
Voda, što se slijeva u more, postane vrlo slana i 
ne može se pokvariti. Dok voda teče, u njenom 
koritu ne nalazimo soli, jer joj je i ne treba. A 
čim se ustali u moru, čekaju je tamo ogromne 
količine soli, jer bi se bez toga pokvarila. 

Na to primijeti Joso Matković: 

— Prošli puta je uveče Lujo, »glavni kuhar« 
zaboravio vani kraj kuhinje na zemlji kutiju soli 
i zbog jutarnje rose nije ju se moglo više upo¬ 
trebljavati, jer je postala poput kaše. Kad je 
dakle sol tako osjetljiva i na najmanju vlagu> ne 
će li onda kiša rastopiti sve naslage soli na 
zemlji? 

— Dobro misliš, Joso, no Netko se i tu izvrsno 
brine, da je u dubini zemlje kamena sol uvijek 
između slojeva ilovače, to jest među takovom 
materijom, koja drži vodu daleko od soli i tako 
se ne kvari. Naprotiv u moru sol dolazi k vodi. 

— Ali molim, gospodine profesore, ako ova 
voda oteče u more, jednom će more biti puno i 
voda više ne će teći i more će preplaviti zemlju. 

Ne treba ni spomenuti, da je to ustvrdio 
Zmirko. 

— Gle, gle, to je velika poteškoća, ali samo 
za nas ljude. Onaj, koji se brine za sve» misli i 
na to. Tamo je Sunce! Ono sije, kao da se smije. 
Ono dobro ugrije vodu te se njezin gornji sloj 
pretvori u paru. Para je lakša od zraka, zato se 
diže u visinu. Gore je opet temperatura hladnija 
pa se pare zguštavaju u oblake. Vjetar tjera obla¬ 
ke dalje, dok oni opet negdje ne izliju svoj sa¬ 
držaj. 

— Gle, prema tome je ona voda, što se malo 
prije zalila za moj vrat, bila morska voda, — za¬ 
čudio se Duka. 

— Ako se uzme pravo, bila je morska voda, 
samo ishlapljena morska voda bez soli. Ni oblak 
nije drugo, nego more što plovi nad nama. Dečki, 
niste još možda ni mislili na to: čitavi oceani 
plove nad našim glavama i jao si ga svakome ži¬ 
vom biću> kad bi se oni ma samo djelomice sro- 
zali dolje. Ali se ova strahovito velika količina 
vode već tamo gore rastavi u sitne kapljice i tako 
pada na zemlju. No još bi se i tako mogla dogo¬ 
diti nesreća, jer kapljice padajući iz tolike visine 
mogle bi izudarati lišće, cvijeće pače i krovove 
kuća. To opet sprečava zrak. Otpor zraka djelo¬ 
mice umanjuje udarnu snagu kapljica, djelomice 
ih pak otklanja iz njihovog okomitog smjera u 
kosi i tako one ne udaraju tako jako. 

— To nam je onda zrak izvrstan i vrlo po¬ 
treban štit. 

— Naravno! Englez Jonke, jedan od osnivača 
moderne teorije o toplini, izrazio je tu misao ova¬ 
ko: »Čuđenje i zahvalnost napunja me, kad gle- 

dam to divno djelo, koje je Stvoritelj izmislio za 
obranu svojih stvorova. Bez atmosfere, koja nas 
pokriva kao štit, bili bismo stalno izloženi nepre¬ 
stanom i neizbježivom bombardiranju.« 

— Gospodine profesore molim, o kakvom to 
bombardiranju govori Jonke, — progovori među¬ 
tim Branko, koji je već počeo pomalo zijevati od 
dosade, ali koga je riječ bombardiranje kao elek- 
trizirala. 

— O komadima meteora* koji naglavce lu¬ 
dom brzinom padaju na ovu našu Zemlju. Samo 
je sreća, kada dođu u zemaljsku atmosferu, su¬ 
dare se s otporom zraka. Što većom brzinom do¬ 
laze, to je jači otpor zraka, to je veće trenje to 
jest, to prije izgore. Da ih trenje zraka ne za¬ 
ustavlja, jurili bi takovom brzinom, da bi nam 
svaki njihov komadić donio smrt. 

— I na to sam već mislio, — progovori sad 
Vuković, kako je to mudro učinjeno, da nam zimi 
ne pada za vrat kiša u obliku hladne, smrznute 
vode, nego kao meke* blage, snježne pahuljice. 

— Istina je. Što bi bilo od svijeta, da zimi 
pada led umjesto snijega? 

To je naravno opet Duka spomenuo. 

— To bi bila krasna pripovijest, — Duka. Za 
nekoliko minuta bila bi ulica puna ledenih stu¬ 
pova, a u svakom stupu borio bi se sa smrću po 
jedan smrznuti čovjek. Smrznuta voda prekrila 
bi drveće, usmrtila sve pupoljke i ne bi bilo lista¬ 
nja u proljeće. Ledom pokrivena polja ne bi 
mogla disati i bio bi uništen sav usjev. Jednom 
riječi: smrznuo bi se život. A ovako naprotiv 
snijeg je topli ogrtač za zemlju. 

— A kako su samo divne snježne pahuljice^ i 
snježni kristali na smrznutim prozorima, — reče 
Matković. Po cijelo poslije podne znao sam sa 
svojim bratom tiho sjediti kod prozora i proma¬ 

trati, kako padaju vani kao svila mekane, sjajne, 
snježne pahuljice. 

— Da. A kako imaju samo sjajne oblike, a 
padaju u milijardama i bilijunima. A tko je taj, 
koji ih oblikuje? To je njihova narav, to je nji¬ 
hov zakon. Da. Ali tko im je propisao zakon* ko¬ 
jemu se moraju pokoravati? Jer i snijeg bi mo¬ 
gao biti strašna opasnost, kad bi nam se velika 
gromada strovalila na vrat kao strahovita lavina. 
Kada za zimskih popodneva mekane svilene pa¬ 
huljice divno lepršaju, čovjeku ni ne pada na pa¬ 
met, da se zapita: tko je tu gustu, veliku lavinu 
gore raspršio u te drage, predivne pahuljice? 

— Gospodine profesore, molim — progovori 
Stjepan stariji brat Mirkov, sada uviđa čovjek 
istinitost krasnih stihova: 

Nebesa su knjige od vijeka, 

Gdje svojim prstom Višnji piše. 

(Mažuranić) 

— Isto to rekao je već veliki zvjezdoznanac 
Keppler početkom 17. vijeka, kada je napisao: 
»U duhu gledam onaj dan, kad će čovjek spozna- 
vati Boga iz prirode isto tako kao iz Svetog Pisma 
i veseliti se i jednoj i drugoj objavi.« 

A čujte, kako je to lijepo kazano u psalmu: 

Nebesa kazuju slavu Božju, 

I djela ruku njegovih glasi svod nebeski. 

(Ps. 18, 1) 

— Dakle dečki* podnosit ćemo i kišu veselo. 
Velika je to blagodat za svijet. Kada ne bi bilo 
ovoga kruženja vode, ne bi uspijevala nijedna 
travka na livadama, ne bi se talasalo klasje po 

poljima, što daje kruh, ne bi se zelenila šuma na 
bregovima. Bez kiše bila bi Zemlja pusta i izu¬ 
mrla bi kao hladni bez života Mjesec. 

_ Evo sunca, evo sunca! — poviče netko iza 

glasa. Za razgovora ni jesu dečki ni opazili, da se 
nebo počelo polagano razvedrivati, pa su na ovu 
senzacijonalnu vijest poput strijele poletjeli svi 
pred šator. Već se polovica čete vam sunčala. 

Oblaci su se razbili, a među njima je pobje¬ 
donosno sijalo toplo sunce i zrakama milovalo i 
oživljavalo zemlju. 


Kako je jaka paučina? 

— O što da se kladimo, odzvanjao je na daleko 
mukli glas Nikole Brajkovića. 

_No o što? odgovarao je ne manje jakim gla¬ 
som i u svijesti sigurne pobjede Milan Pinotić. 

Za čas je osam do devet dječaka stajalo oko 
ove dvojice, koji su se kladili. 

— Ako ti dobiješ, oprat ću danas u logorsko] 
kuhinji sve posuđe, a ako ja dobij em- oprat ces 
ti. Vrijedi? upita Nikola. 

— U redu je, odgovori Milan. 

_O što ste se htjeli kladiti, dečki? upita pro¬ 
fesor. Njega je također privukla velika vika kod 

te prepirke. . 

— Molim, gospodine profesore, odgovori Mi¬ 
lan, probali smo, koliko tko od nas znade misliti. 
On je stavio pitanje, u kome se nismo mogli slo¬ 
žiti. Zapitao je, koje je najjače uže na svijetu. 
Oho! To nije teško! Uže od ocjelnih žica na bro¬ 
dovima, odgovorio sam mu. _ 

— Nije, kaže Nikola, nego paučina. Tko je 

čuo još nešto takova? 

— A ipak, Milane> znaš li, da Nikola ima pra¬ 
vo? odgovori profesor. 

— Kaži, Nikola, kako si došao na tu misao? 

— Jučer sam sam šetao stazom uz malu šu¬ 
mu. Odjednom osvane preda mnom u zraku je¬ 
dan pauk velik kao lješnik. Lebdio je, u zraku, ali 
ni o čemu. Zatim je nenadano počeo da se penje 
zrakom gore. Mislio sam, da me oko vara, da mi 
samo tako treperi pred očima. O čemu visi ovo 
veliko tijelo i po čemu se penje gore? Da nena¬ 
dano nije zasjalo sunce i jako mi njegovo svijetlo 
došlo u pomoć, i sada ne bih znao, da je pauk na 
jednoj nevidljivoj finoj niti paučine pokazivao 
cijelo to svoje cirkusko čarobnjaštvo. Poslije toga 
bio sam uvjeren, da nema te čelične žice, koja se 
ne bi prekinula, kad bi bila isto tako tanka i kad 
bi je pauk isto tako svom svojom težinom pote¬ 
zao. Jednom riječi: paučina je jača nego ocjelna 
žica — jednom riječi, Milane, možeš ići prati suđe. 

— Doduše Milan ne treba ništa prati — progo¬ 
vori profesor uz prijazan smiješak, — jer nije 
ni bilo prave oklade, ali ako vas zanima, radije 
ću vam ispripovijedati nešto o umjetnosti pauka. 
O umjetnosti, koja se ne da poricati. Istina je 
naime, da su pauci pravi tkalački majstori. 

Tvar njihove mreže sastoji se iz tekućine, koja 
izlazi iz žlijezda za predenje. One se nalaze na tr¬ 
bušnoj strani zatka, u izvanredno finim cijevči- 
cama na kraju trbuha. Kroz te cijevčice istisne 
je pauk u zrak, a ona se u dodiru sa zrakom od¬ 
mah skrutne u nit. 

— No, o tome još nikada nisam mislio, — za¬ 
čudi se Nikola. Da se to jako »uže« sastoji iz te¬ 
kućine! 

— A sada dolazi još zanimivija stvar! Pauk 
krstaš ima, kako si jučer čuo, po prilici 2000 ci- 
jevčica. 

Ta, kako veliš, nevidljiva fina nit, na kojoj se 
pauk pred tobom producirao, ta jedna nit sastoji 
se iz 2000 još tanjih niti. 

— Nečuveno!! Kako li tanka mora biti ona 
jedna prava nit, koja izlazi iz jedne cijevčice? 

— Doista, to je teško i zamisliti! Da je sta¬ 
vimo pod mikroskop, koji 2000 puta povećava, 
vidjeli bismo je i onda tanku tek kao ljudska 
vlas. 

— No, čujte dečki, progovori Milan, sada i ja 
već počinjem dostojnim štovanjem gledati na pau¬ 
kovu mrežu. 

— Ada još i to čuješ, Milane, kako pauk mudro 
i ekonomski radi! I sa svojim cijevčicama znade 
ekonomski postupati. Ako za stanoviti cilj odgo¬ 
vara tanja nit, ne zaposluje on sve cijevčice. Osim 
toga znade on njima mudro upravljati, da niti, 
koje iz njih izlaze, odgovaraju željenom cilju ta¬ 
ko, te se na zraku ujedine u nit, u vlakno ili u 
snopić. Alat za tkanje jest na kraju nogu češljasta 
pandža. Pauk provlači niti između zubaca te 
pandže, pa ih pomoću te sprave ovija, veže i pri- 
tište jednu uz drugu. 

— A da li je istina, gospodine profesore* da 
ima različitih paukovih mreža? 

— I te kako je to istina! Sastav mreže, način 
građenja i upotreba paučine mijenja se prema 
vrstama pauka. A tih vrsta ima zbilja mnogo. 
Množina vrsta samo kućnih pauka približuje se 
broju 1000. 

Najjednostavnija je paučina kućnog pauka. Te 
su paučine često puta puni kutevi u stajama, ko¬ 
morama i podrumima. 

Ona je praktična, jer u njezin gusti zapletaj i 
veći kukci sigurno zapnu. Praktična je, ali nije 
čista ni lijepa. Mnogo su ljepše velike okrugle 
mreže pauka krstaša, koje su uvijek okomite pre¬ 

ma zemlji. Ako čovjek dobro pogleda jednu ova- 
kovu mrežu, odmah će vidjeti, da su korici, što 
drže mrežu, pričvršćeni za predmete, koji jedan 
od drugoga leže dosta daleko. Čovjek drži nepro- 
tumačivim, kako je pauk znao konce, koji drže 
mrežu povezati na ovako razdaleka mjesta. A ipak 
ta stvar ne prouzrokuje paucima mnogo trvenja 
glave. 

— Molim* gospodine profesore, ja sam upravo 
ovih dana odlučio da promatram tu stvar. Mogu 
li reći, što sam opazio? 

— No, Joso, bit će to zanimivo, što si dakle 
vidio? 

—Pauk se najprije popeo na jedno drvo kraj 
strehe. Tu je na jednom mjestu pričvrstio poče¬ 
tak niti. Nastavio je plesti nit, koja mu je izlazila 
iz žlijezda i po njoj se spustio na jedan kup drva. 
Tamo je pričvrstio kraj niti. Zatim se po toj prvoj 
niti opet popeo gradeći drugu nit. Ali sada dogo¬ 
tovljenu nit nije više prilijepio za strehu, nego 
ju je češljastim pandžama pridržao i prispjevši 
do strehe popeo* se po toj niti dalje i kraj joj pri¬ 
lijepio daleko od mjesta, gdje je pričvrstio prvu 
nit. Tu novu dugu nit pričvrstio je u koso na 
strehu. Tako penjući se onamo ovamo priugoto- 
vio je i druge niti za učvršćivanje mreže. Tek ka¬ 
da su sve niti bile gotove, počeo je presti mrežu. 
Preo ju je uz veliko geometrijsko stručno razu¬ 
mijevanje prema suncu tako, da mu zrake pro¬ 
laze kroz mrežu. Niti je povezivao međusobno u 
spirali i divno ih pravilno svodio u cjelinu. 

— A ja bih mogao reći, da je izvrsno izvršio 
svoju zadaću. A pripazite još i na to, dečki, kako 
se gladan pauk baca na žrtvu. Jer je paučina na¬ 
ravno zato i određena* da nesretne žrtve o nju 
zapnu. Sam se pauk skriva pod kakovim listom 
drveta ili na drugom kakvom skrovnom mjestu, 

odakle možda mrežu i ne vidi, ali nogu lukavo 
drži na jednoj glavnoj niti mreže. Kada se ta nit 
zatrese, on odmah znade, da je nešto zapelo o 
mrežu. 

— Da li je istina, gospodine profesore, da ima 
i takovih pauka, koji buše svoj stan u zemlji? 

— Da. Zato ih zovu pauci rovci. Pauk rovac 
izruje horizontalnu cijev na golom obronku 
brežuljka. To mu je stan, koji on obloži gustom 
mrežom kao zastorima, da mu bude mekano. 
Vrata, koja zatvaraju ulaznu šupljinu, u svakom 
su pogledu majstorsko djelo. Ta su vrata gusta 
kao pustena krpa. Niti toga mrežastog zapleta su 
na jednom mjestu gore usko skopčane kao u 
jednu točku. Ta točka služi kao stražar na vra¬ 
tima. Vrata se automatski zatvaraju i to tako 
točno, te su prema tome naša vrata nadrimajstor- 
ska krparija. Kada pauk priugotavlja vrata- lu¬ 
kavo utka u njih mrvice zemlje, te je vrata jedva 
moguće razlikovati od okolne zemlje. Još fali sa¬ 
mo jedna dobra brava. No pauk znade i tome do¬ 
skočiti. Ako opazi vani kakovo sumnjivo gibanje, 
skoči k vratima i nogama ih iz svih snaga vuče 
unutra. 

— To je nešto izvanredna, progovori Pero. Ja 
sam negdje čitao, da ima i takovih pauka, koji 
žive pod vodom. 

— Da, ima i takovih. To je vodeni pauk roni¬ 
lac. Pazi, Pero, lukavština toga pauka je doista 
izvanredna. U močvarama 15—20 centimetara 
ispod površine vode napravi on kao napršnjak 
veliko podvodno zvono. To je gusta mreža, koje 
kostur čine dršci i listovi vodenih biljaka poveza¬ 
nih u obliku kugle. Za vrijeme rada pod vodom 
živi on od onoga zraka, što ga među trbušnim 
dlačicama donose izvana. Kada je zvono gotovo, 
napuni ga zrakom. Kako? Pođe po kakovoj niti 

koje vodene biljke, što od zvona vodi do površine 
vode kao po mostu na zrak. Zatim se opet spusti 
pod zvono i onaj zrak- što ga je donio među dla¬ 
čicama na trbuhu — od kojih se trbušak sjaji 
kao srebro — nožicama pomete sa sebe tako, te 
zrak uđe gore u zvono. I dotle to ponavlja, dok 
zvono po prilici 2 A ne napuni zrakom. Tada se na¬ 
seli u zvono i to tako,da je trbuh, gdje su organi 
za disanje, u zraku, a glava dolje u vodi. U ta¬ 
kvom položaju vreba na sitne vodene životinje. 

— No lukavije se životinje ne može ni zami¬ 
sliti. 

— Ali, Milane, još nisam govorio o pauku avi- 
jatičaru. 

— O čemu to govorite, gospodine profesore, o 
pauku, koji leti? 

— Da, o njemu. Jer ima i takovih pauka. Njihov 
a vi j on ne stoji mnogo. Načine ga jednostavno iz 
nekoliko metara dugačkih niti paučina na vrlo 
domišljat način. Pauk se popne na neki povisok 
predmet, na primjer na vrh drveta. Ondje počne 
presti nit i njen početak pričvrsti za to drvo. Sam 
se pak dobro nožicama drži za drvo. Svoj trbušak 
okrene prema vjetru i tako dalje pušta svoju nit, 
koja na vjetru u zraku onamo ovamo- leprši i za¬ 
pliće se. Kada je tako pustio 10—20 centimetara 
niti, otrgne je od drveta. Naprava za lećenje je 
gotova. Konac joj je svezan za trbuh pauka. Pauk 
se dalje penje i gradi svoju nit i za kratko vrije¬ 
me je toliko satka- da je vjetar već jako nosi. 
Ako se pauk više ne može suprotstaviti struji 
vjetra, koja tjera tu napravu za lećenje, jedno¬ 
stavno šklocne nožicama, napusti drvo, te vjetar 
potjera dalje paučinu zajedno s paukom. Za 
vedrih, vjetrenih jesenjih ili proljetnih dana lete 
u zraku neke »svilene« niti. To nije ništa drugo 

nego takav jedan primitivni avion, na kojem neki 
nemirne krvi paučić putuje svijetom. 

— Ali, kako je to zanimivo, gospodine profe¬ 
sore, progovori Joso. Da, svaka životinja ima ra¬ 
zumijevanje za ono, što joj treba, pače u pogledu 
sposobnosti pronalaženja i umjetničkoj spremi 
katkada nadmašuje i čovjeka. Na što je čovje¬ 
čanstvo tek poslije dugih tisućljeća duševnog na¬ 
pora nadošlo, to životinje instinktivno vježbaju 
već tisućama godina. Odakle to znadu? Tko im je 
bio učitelj? 

Znate» dečki, tko im je bio učitelj? Onaj, za 
koga je Gospod Isus rekao, da bez njegova zna¬ 
nja ne pada ni vrabac s krova. 


Danas je Franjo budio po- 
spance sat ranije. Idemo 
naime na jedan veći izlet. 
Slabiji na nogama ostadoše 
da čuvaju logor, a mi ostali 
svježi i dobre volje podosmo 
oko sedam sati jutarnjom 
šumom, koja je odzvanjala 
od pijeva ptica. 

Iza pješačenja od poldrug sata kroz predivnu 
jelovu šumu odjednom smo prispjeli na čistinu, na 
kojoj je bilo dosta povaljenih stabala. Prošlog 
mjeseca bijesnila je strašna oluja, koja je polo¬ 
mila mnogo stogodišnjih stabala. Profesor je na¬ 
redio, da četa sjedne i da doručkuje. Doduše još 
nije 1 bilo ni devet sati, no ipak smo odlučili, da se 
malo odmorimo. Lanjsko suho lišće u tisućama je 
šuštalo pod našim nogama, a suho je s drveća ot¬ 


Izlet 



60 




palo granje praskalo, pucketalo i lomilo se pod 
težinom naših koraka. 

— Koliko mrtvaca leži tu oko nas! — prekine 
profesor tišinu. Tko zna, koliko je orijaških sta¬ 
bala kroz tisućljeća ležalo već ovdje polomljenih 
od oluje ili uginulih, izgrizenih od crva potkor- 
njaka. Okolo naokolo stojimo na velikom groblju. 
A što mislite, dečki’ što je postalo od panjeva 
povaljenih po zemlji? I što bude od milijarde li¬ 
stova, koji otpadaju svake jeseni? Da se to lišće 
i otpalo granje gomila jedno na drugo samo par 
godina, ta bi gomila visoka kao toranj ugušila 
svaki život. Kamo se dakle djelo sve to? Hej r 
Drago, daj malo zabodi vrh svoga štapa u tlo pod 
sobom! 

Četvorica su pograbili svoje štapove. Iskopali 
su sa štapovima cijeli sloj žućkastog, blijedog, 
pljesnivog i napola gnjilog lišća. 

— Gledajte! Svaka osušena travka, svaki ot¬ 
pali list, postaje izvorom nove i nove snage i no¬ 
vog kapitala za zemlju. Razmislite samo malo, 
kako to, da se ove njive, ova blagoslovljena mati 
zemlja nikad ne iscrpi? Pogledajte samo dobro 
ovaj sloj lišća, što ste ga izrovali. Čim drvo padne 
na zemlju ili otpadne list* odmah iz dubine zemlje 
navale na njega milijuni i milijuni gljivica i kao 
neki sitni đavolčići počnu svojim tihim, nečujnim 
radom razarati svoju žrtvu na sastavne dijelove. 
To su upravo tvari, koje su novom drvetu po¬ 
trebne za hranu. Tko je te nevidliive patuljke na¬ 
učio tu tešku zadaću: kako treba rastaviti mrtvu 
granu i suhi list upravo na one elemente, iz kojih 
se može hraniti novo živo drvo i novi svježi list? 

— Kad ovi mali učenjaci svrše svoj posao, 
dođe kiša i voda, koja odvodi ovu životnu hranu 
do korjena drveća. I tako iz gnjiloće i smrti na¬ 
staje nov život. 

— A kad ove gljivice i bakterije ne bi radile? 
upita netko. 

— Tada bi se zemlja brzo iscrpila. Najprije bi 
nestalo biljki, a za njima bi poginule životinje i 
ljudi. Grobni bi muk zavladao cijelim svijetom. 
Da tome nije tako, da iz smrti nastaje neprestano 
novi život, da nebrojene milijarde nevidljivih sit¬ 
nih kemičara, gljivica i bakterija tako smišljeno 
rade: sve to ne može biti samo od sebe. Netko je 
sve to morao tako urediti. — Netko, u kome se 
nalazi sva snaga, ljepota i život na neizmjerno 
uzvišeniji način nego li u svemu, što nas opko- 
Ijuje. ^ 

Dečki su zamišljeno gledali preda se. No Duka 
se odjednom stane prigušeno smijati. Slutio sam, 
da je opet načinio neku šalu. Nije mi teško bilo 
otkriti. Dok je profesor govorio* on je Branka, 
koji je sjedio pred njim, gađao nekim bodljikavim 
kuglicama. Svaki se puni zgoditak divno zakva¬ 
čio za kaput. 

— Vi možda, dečki, i ne znate, kakav je to 
zanimivi plod, kojim se nabacujete. Što misliš, 
Duka, zašto taj plod ima te ljepive iglice? 

— To je zato, da se može što dalje širiti. 

— To je točno. Ali tu se čovjek opet mora 
zamisliti. Odakle zna ta biljka, da je za nju naj¬ 
bolje, da ima takove plodove. Tko je naučio ma¬ 
slačak, da na svaku svoju sjemenku pričvrsti ure¬ 
đaj za letenje? Brijest, da donosi sjemenku s 
krilima? Mak, da krov svog spremišta za plod 
probuši kao sito* da se, kada vjetar puhne, mogu 
njegove crne sjemenke prosipati što dalje, kao 
voda iz kante za polijevanje vrta. 

— U Južnoj Africi raste jedna još zanimivi ja 
lukava biljka, zove se harpagon-phyton. Njezin 
plod je pun bodljikavih kvačica. S kojegod stra¬ 
ne ga se dotakneš, ostane na tebi visjeti. Lukavo 

se ščućurila na tlu. Prođe tuda posve bezazleno 
rogata životinja ili lav te slučajno stane na 
bodljikavi plod. On se smjesta zabode u šapu. 
Siromašna životinja ne zna, što joj pro¬ 
uzrokuje tu oštru bol te stane divlje bježati. 
Svakim korakom bodljika ulazi sve dublje u sto¬ 
palo, a životinja zbog ljute boli tim mahnitije 
juri, dok se napokon zbog mnogog udaranja lu¬ 
pina ploda ne raspukne i tako životinja jureći 
onamo ovamo sije na sve strane sjemenke. A 
upravo je to svrha cijeloga ovog lukavog uređa¬ 
ja, da se sjemenke što dalje razaspu od mjesta, 
gdje su uzrasle. Tko je naučio ovu južnoafričku 
biljku tom krasnom iznašaću? 

— Molim, gospodine profesore, reče Vuković, 
čitao sam o nekom otoku u Tihom oceanu, da je 
od vruće lave sav izgorio, a ipak je za nekoliko 
godina bio opet pun biljaka. 

— Da, to je otok Krakatau. A na j zanimivi je 
je pri svemu tomu, da je najbliže kopno udaljeno 
200 kilometara od toga otoka. Tako daleki zračni 
put morale su dakle prevaliti krilate sjemenke, 
neke zračnom strujom, a neke su opet pričvrstile 
bodljikave svoje plodove na pandže ptica. Kad to 
promišljamo, svima nam se s ustiju otkidaju ri¬ 
ječi znamenitog fiziologa A. W. Volkmanna (Be- 
richt iiber die Sitzungen der naturforschenden 
Geselschaft, Halle 1874. 27-36: »Mi nijesmo kadri 
očima vidjeti i rukama opipati planski djelotvor¬ 
ne principe, ali da oni postoje zaključujemo po 
pojavama, koje se mogu svesti samo na te prin¬ 
cipe! 

Ako u pustinji, u kraju, za koga se čini da 
još nikada nije onamo stupila ljudska noga, nai- 
đemo na isklesano, žbukom olijepljeno kvadrasto 
kamenje; ludim bi proglasili onoga, tko ne bi u 
toj hrpi kamenja prepoznao građevinu, koja je 

mogla nastati samo po čvrstom planu. A planska 
izgradnja organizma stoji daleko nad takovim 
umjetnim građevinama. Glavni uzrok svakog or¬ 
ganskog razvitka nalazimo u djelovanju neke 
mudre moći. koja djeluje prema cilju i izabire i 
sabire uvjete za postanak i razvoj bića.« 

_ Vukoviću, ded poskoči malo i odanle s 

obale potoka donesi nekoliko potočnica. 

Janko se za čas vratio. 

— No sada nam reci, što vidiš na cvjetu. 

— Vidim okolo na latici modru boju kao ne¬ 
bo, u sredini njuška i pet prašmka. Prema sre¬ 
dini modre latice prelaze u narančastu boju,^ i 
koje izbijaju žute zrake.. Na kraju svakog prasm- 
ka opažam meki jastučić. 

_ Točno Dobro znadeš promatrati. Sada mi¬ 
slite malo, dečki. Znadete li čemu služi modra 
boja čaške na cvijetu? Zar ne, za to,^ da pozove 
kukce: izvolite ovamo! Zašto su one žute zrak . 
To su najbliži putokazi kao strijelica, koji ozna 
čuju pravi put. Izvolite ovuda do vrha prasnika. 
Tu ispod malog jastuka čuvam fini med. Pčelu ne 
treba mnogo moliti, ona se žuri prema duboko sa¬ 
krivenom spremištu meda, a međutim se na J 
ne dlakave nožice primi pelud, s kojim opio 
novi cvjet, koji će je opet namamiti na me . 

_ Samo dobro promotrite dečki ovu pripro¬ 
stu malu potočnicu. Koji bi kemičar mogao iz ove 
blatne i vlažne zemlje izvesti tako svježe i žive 
boje? A koji bi slikar mogao samo izmisliti one 
tisuće vrste cvijeća, štono postoje na zemlji. 

— Štogod ima lijepa na svijetu potječe od 
Boga. Od njega izlazi. Lijepo je sunce, kada se 
diže za svibanjskog jutra, liepe su zvijezde, kada 
svjetlucaju nad nama za mirnih večeri, lijepe su 
kapljice rose, što se blistaju na travi. Lijepa je i 


64 



Nepenthes uzgojen u loncu 

(vidi str. 66) 










ova mala plavkasta potočnica. Njemački pjesnik 
kaže: 

Die ganze Welt ist wie ein Buch, 

Darin uns aufgeschrieben. 

In bunten Zeilen manch ein Spruch, 

Wie Gott uns treu geblieben. 

Wald und Blumen nah und fem, 

Und der helle Morgenstern. 

Sind Zeugen von seinem Lieben. 

(Geibel) 

— Branko, ti znadeš dobro njemački, kaži 
dečkima, što znače ovi stihovi. 

— Svijet je kao knjiga, u raznobojnim njezi¬ 
nim retcima napisane su mnoge rečenice za nas, 
kako nam je Bog ostao vjeran. Suma i cvijeće na 
blizu i na daleko i sjajna zvijezda jutarnja svje¬ 
doci su Njegove ljubavi. 

— Ali prošlo je vrijeme odmora. Branko, iz¬ 
daj zapovijed, da se krene na put. Pazite, da što¬ 
god ne ostavite. Za pet minuta pošli smo dalje. 


Miš u šatoru 

Danas u rano jutro probudio je stražare veli¬ 
kog šatora strahoviti krik. 

Stražari kao bez daha poletješe u pravcu, 
odakle je došao zdvojni povik. Tu je na svojoj 
slamnjači sjedio mali Žmirko i drhtao kao lišće 
na jasici. Bio je žut i zelen u licu. Teškom je mu¬ 
kom promucao stražarima: 

— Bio je miš!! Pravi miš! Potrčao je preko 
moje slamnjače i. .. br! . . . i sad još dršćem. 

— Pa zato tako strahovito galama? No čuješ, 
Zmirko, kakove ti škandale činiš! — Na sreću taj 
u krik čuli samo stražari, od ostalih se nitko ni- 

je probudio. Sto se njih tiče mogli bi i topovi 

pucati. _ , 

No ipak je Lujo, naš sveznadar Lujo, da umi¬ 
ri Žmirka napravio iza objeda mišolovku. Na 
daščicu je pričvrstio neke vrste kavez od žice. 
Od komadića žice napravio je odozgo ulaz, koji 
se sve više suzivao. Na dno je stavio komadić 
slanine, koja je imala navabiti miša. Dečki su sa 
zanimanjem gledali neobičan posao. Mišolovke se 
ne prave takoi često. 

— Znadete li, dečki, da ima jedna biljka, ko¬ 
ja pravi isto ovakove mišolovke kao sada Lujo, 
progovori profesor. Zove se Nepenthes destillator. 
Listovi joj se svršavaju dugim koncima, a sva¬ 
kom pojedinom na kraju stoji okomito po jedan 
vrčić. Na rubu vrčića izlučuje biljka fini med, ?; a 
koji kao ludi trče lakomi mravi, pčele i kukci. Ni¬ 
šta ne sluteći kukčić se gosti i odjednom upadne 
u vrčić — iz kojega ne može više izaći. Šiljasta 
vlakanca u vrčiću okrenuta prema unutra spreča¬ 
vaju mu bijeg, kao ove šiljaste žice u misolovci. 
Na dnu vrčića čeka pak »more smrti« (nešto šlic 
no želučanoj kiselini kod čovjeka). Tu kiselinu 
ova lukava biljka izlučuje, da njome proguta 
probavi žrtvu- što je pala unutra. 

— Evo, struggle for life, borba za opstanak, 
progovori Janko, kome je kao već sveucilistarcu 
i dolikovalo, da nešto mudro kaže. . 

— Bez sumnje, borba za opstanakA jecna velika 
borba razvija se u svijetu. Životinje se bore s 
biljkama, biijke protiv životinja, a biljke i životi¬ 
nje se bore i međusobno. 

Ali, ako bolje pogledamo, opazit ćemo da se 
sve to’ne zbiva slijepo, slučajno, nego da je i ta 
borba dio onog neisporedivo finog i zapanjivo uz¬ 
višenog plana, po kojem Stvoritelj upravlja cije¬ 
lim svijetom. Zaista ne mogu reći, što mi ljepše 

pripovijeda o veličini Božjoj: da li neizmjerno 
veliki svijet zvijezda i nebeskih tjelesa ili kon¬ 
jem list, stanica one najmanje biljke. 

— Biljna stanica? Gospodin profesor u svemu 
otkrije nešto — čudio se Duka. 

— Da, dečki, naučite se otvorenim, pažljivim 
očima prolaziti prirodom i svuda ćete opaziti tra¬ 
gove ruke Božje. To je zadaća svakoga čovjeka. 

— Znadete, da je zadnji sastavni dio svakoga 
živog bića stanica. Jedna stanica je tako malena, 
da se prostim okom ne može vidjeti. Više puta 
nisu veće nego stoti dio milimetra. U njoj se na¬ 
lazi neka čudnovata sluzava tvar: protoplazma. 
Ona je nosilac biljnog i životinjskog života. I ta 
prostim okom nevidljiva sitna stvarca — stanica 
— živi. Ali kako živi? Zašto živi? Sto je život? 
Sve su to pitanja, na koje nitko ne zna odgo¬ 
voriti. 

— Pazite samo! Stijena stanice isprva je vrlo 
tanka, no kruženjem protoplazme postaje sve 
čvršća. Da stijenka stanice ostane napeta, treba 
veliki pritisak iz unutra — katkada do 20 atmos¬ 
fera. Taj pritisak doista postoji* ali odakle je on, 
tko ga izvodi — ne znamo. 

— Da može stanica, a po njoj i biljka, rasti, 
mora protoplazma kroz stijenke primati razne 
tvari. I to se zbiva, premda na stanici ne možemo 
opaziti ni otvora ni pora. Kako se to zbiva, ne 
zna nitko. 

— No*, ne smije stanica primati kakvu god 
hranu! I stvarno ona izabire, što i koliko će pri¬ 
miti. Tko tu izabire? Tko upravlja radom tih mi¬ 
lijarda stanica, koje se nalaze u jednom jedinom 
živom biću, to opet ne znamo. Ali pogledajmo da¬ 
lje. Da se biljka može razvijati, moraju se njene 
stanice umnožavati. Kako se zbiva to umnožava¬ 
nje? Bez protoplazme nema stanice, a protoplazma 

opet ne može napustiti stanicu. Kako dakle na¬ 
staje nova stanica? Netko je opet ovdje izvrsno 
došao u pomoć. Kada se stanica razvije tako, da 
je dosta velika, stvori se u njoj poprečna stijen- 
ka i ona se raspadne u dva komada to jest, ona se 
dijeli. Nova stanica opet se dijeli i tako raste ko¬ 
rijen* deblo, grana, list, cvijet, plod. U jednoj je¬ 
dinoj proljetnoj noći nastanu biljuni i biljuni no¬ 
vih stanica. Ujutro radosno gledamo nove izdan¬ 
ke, no tko misli na to, koliko se tajanstvenih 
stvari dogodilo, dok su se pokazali ti novi izboji. 

— Molim, gospodine profesore, ja sam negdje 
čitao, da je korijenje biljki pravo remek djelo. 

— Doista prava remek djela! Promislite sa¬ 
mo, odakle to, kakova sila tu djeluje, da korijenje 
drveća prema dolje buši zemlju, dok se deblo 
probija gore u visinu. Jedna ista sila u isto vrije¬ 
me proizvodi dva protivna djelovanja. Prirodo- 
pis nam odgovara na to: korijen je geotropan t. j. 
teži prema zemlji, a, deblo je heliotropno t. j. ono 
teži prema suncu. Da, da, no od koga su dobili ta 
svojstva? Neke stanice biljke teže prema gore, 
neke opet prema dolje. Zašto ne idu sve prema 
gore? Ili sve prema dolje? Tko upravlja? Biljka 
nam na to naravno ne može odgovoriti, no ipak 
svoje korijenje spušta sve dublje i dublje. 

— Mora da je težak posao provrtati tvrdo tlo,, 
gospodine profesore? 

— Težak, pitaš? Nevjerojatno težak. Jer ne 
može iskopati zemlju ispred sebe, nego mora ne¬ 
prestano pritiskivati na stranu. A to je tvrd po¬ 
sao. Sjećate se, kako je bilo teško željeznu rudu, 
koja drži vrh šatora utisnuti u zemlju. Koliko 
»ho-ruk-a« je trebalo, dok ste je 20 centimetara 
utisnuli. A ipak je to bilo šiljasto željezo, a tu je 
nježno savitljivo vlakance korijena! Neka pokuša 
netko od vas zabosti u zemlju žicu duboko jedan 

metar! Vidjet će, kakova je to muka. A znadete 
li, kolika je ukupna duljina svih korjena na pri¬ 
mjer jedne veće buče. 

— Nekoliko metara sigurno, pomisli Milan. 

— Nekoliko metara? 25 kilometara! Da, sve 
korijenje jedne veće buče dostigne ukupnu du¬ 
ljinu od 25 kilometara. Odakle te prostim okom 
nevidljive, sićušne stanice skupljaju takovu di¬ 
vovsku snagu? Pogledajte ovu ogromnu jelu pod 
kojom sjedimo. Prosudite, koliko bi mogla biti 
visoka. 

— Po prilici 15 metara. 

— Dakle dobro* 15 metara. Pretstavite sada 
sebi, kako je duboko morala ova jela pustiti ko¬ 
rijenje u ovu tvrdu i kamenitu zemlju, da može 
stajati tako ponosno prkoseći olujama. 

— Da li korijen služi samo za to, da drži dr¬ 
vo? 

— To je samo jedna od njegovih zadaća. Dru¬ 
ga je da hrani stablo. I to je čudno, jer se čini, 
da se ove dužnosti jedna drugoj protive. 

Jer, zar ne, da korijen može biti potporanj 
drvetu, mora biti čvrst, debeo i otporan. Ali da 
može hraniti, potrebno je da korijen bude me¬ 
kan. Zato osim debelog korijenja ima na korijenu 
i tankih žilica. Ove tanke žilice sišu iz zemlje po- 
I robnu hranu za biljku. Ali kako? to je tajanstve¬ 
no. Koliko vode moraju te žilice isisati? Jedva 
da ćete i vjerovati, ali to je točno dokazano, da 
na primjer jedna stogodišnja bukva u jednom je¬ 
dinom ljetu ispari kroz lišće 9.000 kg. vode. Za¬ 
mislite, kako je to golemi posao za korijenje! 

— No te žilice na korijenju ne samo da mo¬ 
raju pribaviti jedan dio vode, nego djelom i dru¬ 
ge hranive tvari za biljku kao: vodik, kisik, du- 
ik, sumpor, fosfor, zatim kalij, kalcij, magnezij 
i željezo. Naravno da korijenje nađe sve to u ke- 

mijskim spojevima i od svakog pojedinog uzima 
samo toliko, koliko biljci upravo treba. 

_ Molim, ima li korijen kakove sisaljke kao 

vatrogasci, ili kako to ono siše? upita Zmirko. 

_ I to je doista divna stvar, kako korjenje 

siše hranu za biljke. Vatrogasci rade pomoću par¬ 
ne štrcaljke, a .biljka? Opet se Netko pobrinuo da 
hrana dođe sve do vrha stabla u visinu katkada 

20—30—40 metara. . -■ 

_ To je zakon kapilarnosti, o kojem smo uci- 

li — primi eti< Ivo. 

— Da dečki, zakon kapilarnosti! No taj samo 
utvrđuje činjenicu, da je tako. Ali zašto 3 ® . a n ° d 
Tko diže 9.000 kg vode u ovoj lisnatoj bukvi nad 

nama u visinu šestoga kata? , orrinT n ra _ 

Kazat ću vam zanimivu stvar o golemom r 
du korijenja. Neki je botanik našao u korijenu 
jednoga velikog stabla smiješnu stvar. Znate U, 
što je našao? Potplat od cipele! 

_ Potplat od cipele? Kako je onamo dospio? 

_Znate, dečki, netko je zakopao u zemlju sta¬ 
ru cipelu. Sigurno je bilo u njoj zrno. Ta je sje¬ 
menka potjerala korijenje i pokušala ga zabiti u 
zemlju. Rije, rije, odjednom udari » potplat od 
cipele. Sto da radi sada siromašni korijen. 
Zdvoji o svojoj budućnosti? Nipošto! Promjeri i 
odluči se na odvažan pothvat: Kroz debe i P<> 
plat ne može prodrijeti, ali kada su potplat šivali 
za cipelu, na više su ga mjesta probih. 1 sada ko¬ 
rijen se rastavio na toliko malih žilica, koliko je 
bilo rupa na potplatu od cipele, sto mu je s J 
na putu,žilice su prodrle na drugu stranu i ujed 
nivši se opet u jedan korjen, dalje su prodira e 

dubinu. v . v. 

Od ovog žilavog posla možemo i mi nešto na¬ 
učiti. Jer kako lako izgubimo volju, cim nam 
nešto stane na put ili nam nešto ne uspije. 

Posao jednoga lista 

— Znate li, da rad lišća još više zapanjuje 
nego rad korjenja. Lišće su pluća biljke (na njih 
ona diše), a ujedno i njena usta (pored korjenja 
i list djelimice pribavlja hranu.) No list je isto¬ 
vremeno i želudac biljke jer njime ona prerađuje 
primljenu hranu . 

— Pa da! reče Pavao Kolić, i mi smo učili, da 
se drvo osuši, kome potrgaju lišće. 

— Ako se nekome oduzmu pluća, želudac i 
usta? Ali lišće može zadovoljiti tako zamršenoj 
zadaći samo onda, ako ga ima na drvetu u do¬ 
voljnom broju, ako ima prikladan oblik i ako je 
izloženo u potrebnoj mjeri zraku i suncu. 

— Ne bi li zato bili dobri veći listovi? upita 
Kolić. 

— Nikako! Njih bi vjetar otrgao, kiša probila, 
a osim toga previše bi zatvarali pristup zraka! dr¬ 
vetu. Zato rastu ovi dragi, mali listovi* svaki tak¬ 
vog oblika, koji najbolje odgovara stablu: okrug¬ 
li, jajoliki, srcoliki, streljasti, kopljasti, mreža- 
sti, glatki, hrapavi listovi. Tko je taj, koji je od¬ 
redio ovu mnogostruku različnost i to uvijek, ka¬ 
ko najbolje odgovara svrsi. Tko određuje, da se 
bilijuni stanica jedne šume razvijaju u toliko 
mnoštvo listova? Daj, Drago, otrgni jedan list! 
Sto vidiš na njemu prostim okom? 

— Kroz sredinu ide glavna žila- koja se na 
desno i na lijevo razgranjuje u rebra: to je ko¬ 
stur. On je odozdo i odozgo pokriven mesom lišća. 

— Dobro. Sada dobro promotri te žile. Znaš 
li, da one ne služe samo za kostur lista, da mu 
daju oblik, nego i kao kanali, koji hrane i nata¬ 
paju list. Nad njima je napeto meso lista. Njegov 
najgornji sloj, epiderma, pokazuje vrlo zanimive 

vlastitosti. U tropskim krajevima je sjajna kao 
zrcalo, da odbija prekomjernu toplinu, na sjeve¬ 
ru je tamna zato ... no Pavle! 

— Da može što bolje upiti oskudne sunčane 
zrake. 

Katkada je epiderma bodljikava. U pustinji 
oskudnoj kišom imadu vlakanca za upijanje vla¬ 
ge. No, a kako se u listovima pretvara hrana, ka¬ 
ko se iskorišćuje sunčana svjetlost, o tom zamr¬ 
šenom kemijskom poslu moralo bi se govoriti sa¬ 
tima. Pa o tom, kako nastaje klorofil, koji daje 
zelenu boju lišća. Na prostoru od jednog četvor¬ 
nog milimetra lista ricinusa (ricinus communis) 
nabrojili su 402.200 klorofilnih zrnaca. 

— O, velik li je posao bio sve to zbrajati, ču¬ 
dio se Drago. 

— A sad ću vam samo nešto reći o djelova¬ 
nju lišća. Hrana mora doći u protoplazmu stani¬ 
ca. Kako se zbiva taj proces? Korijen usiše vla¬ 
gu i hranive tvari i dovodi ih sve do lišća. Tu se 
susretnu s ugljikom, koji dolazi izvana i koga 
biljka dobiva iz ugljičnog dioksida iz zraka. Su¬ 
višnu vodu i kisik u hrani lišće izbaci u zrak, a 
one hranive tvari, koje su usisane u list, klorofili 
pod uplivom sunčanih zraka prerade u biljne 
tvari. Kad je to gotovo, kroz druge žile brzo se 
požuri hrana natrag u tijelo biljke, u korijen i 
razdijeli se prema potrebi: u korijen, u koru, u 
grane, cvijetove i u plod. 

Samu činjenicu, to jest da se to zaista tako 
zbiva, znademo sigurno. Svake se godine taj Pro¬ 
ces obnavlja u milijardama slučajeva. Ali zašto 
je tako koja sila upravlja tim zamršenim zbiva¬ 
njem do sigurnog uspjeha — to se ne može druk¬ 
čije razjasniti nego djelovanjem mudre Provid¬ 
nosti. 

— Zato sam rekao, dečki, da moramo otvore¬ 
nim očima prolaziti kroz lijepu prirodu. 

— Naučimo se i onaj najmanji list na drvetu 
tako promatrati, kao da iz njega odsijeva tajan¬ 
stvena ljepota ljubavi brižljivoga Oca. Oca, koji 
je svagdje nazočan i koji se za sve i za najmanji 
grm ljubežljivo i vjerno brine. Drago se prije 
vrlo čudio, koliki je to posao, da se izbroji 402.200 
klorofilnih zrnaca u jednom kvadratnom mili¬ 
metru. Kako nam istom tada mora biti živa uz¬ 
višena slika Božja, koji kroz nebrojena tisućljeća, 
ne da broji nego stvara i oživijuje ogromna i pre- 
divna carstva prastarih šuma. 


Mudra pčela 

— Joj, joj, Duka! Brzo 
malo salmijaka! 

Duka je bio logorski 
upravitelj priručne po¬ 
moćne ljekarne, a Mašića, 
koji je tako zapomagao, 
snašla je nesreća, da mu 
je pčela sjela na nos i ubo¬ 
la ga. Upravo na vrh nosa! 
Odatle tako strašna vika... 
Skupio se sav logor. Mašić je skakao s natečenim 
nosom, a u ruci je držao mrtvu drzovitu pčelu. 

— Vidiš, sinko, kako je luda životinja ta pče¬ 
la, premda je u drugim stvarima nevjerojatno 
mudra, — započne razgovor profesor, nakon što 
je salmijak malo ublažio dječakovu bol. Ludo te 
jr ubola, a nije znala, da će je taj jedan ubod 
stajati života, jer joj se prekine žalac i ona mora 

svršiti. A znate li, dečki, da ova ista pčela u dru¬ 
gim stvarima, na primjer u višoj matematici, 
nadmašuje mnogog maturanta. 

— U matematici? — čudili su se dečki. Pčela 

1 matematika? Kako se to slaže? 

— Sjednite malo, pa ćete odmah čuti. — 
Dečki su se znatiželjno okupili oko profesora i 
smjestili se kao Turci na tlo. 

— Znadete, da pčele velikom mukom izgra¬ 
đuju stanice saća. 

Razumljivo je dakle, da one hoće izgraditi ta¬ 
kav oblik, koji će moći primiti najviše meda uz 
najmanju građu i najmanji posao. Tome najbolje 
odgovara šesterokutna prizma. 

Ali, koliki moraju biti kutovi toga šesteroku- 
ta? To je veliko pitanje. Reaumur je izmjerio 
kutove i našao da kod svake stanice tupi kutovi 
iznose 109°28 , J a šiljasti 70°32\ 

Sad je Reaumur htio da i teoretski riješi to pi¬ 
tanje pa je zadao ovu zadaću: imamo jednu še- 
sterostranu posudu, kojoj se podnica sastoji od 3 
romba. Koliki moraju biti kutovi podnice, da ta 
posuda uz najmanju upotrebu građe bude zapre¬ 
mala najveći prostor? Poslije vrlo zamršenog iz¬ 
računavanja došao je do rezultata, da se najbolje 
isplati trud, ako tupi kut iznosi 109°26’, a oštri 
70°34\ 

— Divno! Pčele su se dakle zabunile samo za 

2 minute — reče Duka. 

— Stvarno to i jest vrijedno divljenja! Ono, 
što učeni matematičari izračunavaju s kutomje- 
rom, logaritmima i vrlo napornim duševnim radom, 
to male pčelice izvrsno učine u tamnoj, prenapu- 
njenoj košnici. I ne samo izvrsno nego mnogo 
bolje od učenjaka. Zašto sam rekao: »mnogo bo¬ 
lje«. Jer naša pripovijest još nije gotova. Sada 
istom dolazi ono glavno. 

— To je vrlo zanimivo, gospodine profesore, 
što dolazi još? 

— Pazite, dečki, jedan je brod ploveći mo¬ 
rem nastradao. Kapetana pozvaše na odgovor¬ 
nost. Na brodu je imao mnogo instrumenata za 
mjerenje i logaritmičke tablice, pa zašto nije bo¬ 
lje izračunao kurs. Kapetan se branio, da je sve 
točno izračunao, a ipak se dogodila nesreća. Ra¬ 
čun je pogrješno iznio stupanj zemljopisne du¬ 
ljine i to je dovelo do katastrofe broda. Računali 
su još jednom, sve se slagalo, a ipak je rezultat 
bio pogrešan. Napokon su pronašli uzrok: po¬ 
grješka je bila u logaritmičkim tablicama. Sada 
dolazi senzacija! Pogrješku su u logaritmičkim 
tablicama ispravili i pomoću tih ispravljenih lo- 
garitmičkih tablica opet su išli izračunavati, ko¬ 
liki moraju biti kutovi rombusa. I znate li, što je 
izašlo? Tupi kutovi moraju iznositi 109°28’, a ši¬ 
ljasti 70°32\ To znači upravo toliki, kakove gradi 
pčela. Nije se dakle prevarlila pčela nego mnogi 
matematičari. Kada to čujemo, kao da pred na¬ 
ma sine jedna zraka mudrosti Boga Stvoritelja. 

— Nisam ni slutio, da je pčela tako inteli¬ 
gentna životinja, reče Pero. 

— Nije pčela inteligentna, nastavi profesor, 
ona ne zna za svoju mudrost. Onaj je inteligentan, 
koji joj je dao taj nagon. Vidimo neizmjernu in¬ 
teligenciju i mudrost onoga Boga Stvoritelja, ko¬ 
ji je pčelu i svako stvoreno biće snabdjeo spo¬ 
sobnošću, i znanjem, koje mu treba za život. 

Eto dečki, gledajte samo: pčela — hoćeš, ne 
ćeš — mora graditi šesterokutne stanice. Drugi 
oblik ne poznaje, (dakle nije inteligentna). Lasta¬ 
vica gradi gnjezdo danas kao i pradavno pred ti¬ 
sućljeća. Pauk i danas prede mrežu kao i odav¬ 
no, za znak, da on nije pronašao tu spretnu stvar, 
nego su svi oni samo radnici Boga, koji im daje 

da tako rade. Pauk prede svoju divnu mrežu i u 
velikoj staklenoj kutiji, a mogao bi znati, da ima 
samo trunak razuma, da tamo uzalud čeka muhe. 
Kokoš marljivo čeprka i po stijeni premda tamo 
ne može naći zrna. 


Brezina pipa 

Znate li, dečki, da postoji jedan mali kukčić, 
nešto manji od muhe, rynchites betuae, koji je 
još sposobniji matematičar od pčele. Pčela radi 
samo s logaritmima, a ovaj upotrebljava čak di¬ 
ferencijalni i integralni račun. 

— Zašto se bavi tim strahotama? zgrozi se 
Matković Joso. 

—Zato, jer mora riješiti tešku zadaću: prije 
svega izleže samo nekoliko jaja, a i ta su vrlo 
osjetljiva na toplinu i vlagu. A mora ih čuvati i 
od razbojnika. Napokon mora se i zato pobrinuti, 
da slijepe ličinke što se tek izlegu imaju odmah 
hranu. Pomislite, kada bi ovaj kukčić mislio svo¬ 
jim malim razumom, što bi rekao? 

— Najprije moram znati — tako bi mislio — što 
će moje ličinke, koje su se tek izlegle, jesti. A 
odakle da to saznam? Zatim, od kojih neprijatelja 
ih moram braniti. 

— No mali kukčić ne misli, nego radi. Radi 
veličanstveno prema cilju i s uspjehom. Iz brezi¬ 
nog lista napravi tuljak. Što misliš, Josipe, kako? 

— Jednostavno savije list od vrha do peteljke. 

— Varaš se. Kako ti to zamišljaš, bilo bi naj¬ 
jednostavnije rješenje — za tebe* ali ne za siro¬ 
mašnog sitnog, malog kukčića. Nema on toliko 
snage, da bi mogao saviti srednju žilu lista. 

Onda mora početi s jedne strane lista i ta¬ 
ko će srednje rebro lista ostati u sredini i ne tre¬ 
ba ga ni taknuti. 

— Opet se varaš. Onda bi morao saviti cijeli 
list, a to bi također za ovako malenog kukčića bio 
> nadčovječni« posao. A i važno je, da list poslije 
savijanja u vene, jer ličinke ne mogu probaviti 
svježeg lista. 

— Onda neka prereže list, pa neka savije tu¬ 
ljak iz polovice lista. 

— Ni to ne ide. Kada ne bi ostalo glavno re¬ 
bro, pao bi cijeli tuljak na zemlju. 

— E onda mi već pamet prestaje. 

— Vidiš, tebi prestaje pamet, a onom malom 
malicnom kukcu ne prestaje. On jednostavno po¬ 
moću diferencijalnih i integralnih računa izraču¬ 
na, kako mora izrezati list i tako ga izreže, kao 
da u životu nije ništa drugo radio. Desnu stranu 
lista od ruba prema glavnom rebru — za taj po¬ 
sao ne treba niti jedne minute — izreže u obliku 
uspravnog slova »S«, a lijevu stranu opet — ne 
traje niti jednu minutu — izreže u obliku polo¬ 
ženog slova »oo«. Sada savije desnu stranu od 
ruba do glavnog rebra, lijevu pak stranu obavije 
oko desne, zatim previne vrh lista i krov tuljka 
je gotov. Samo ako izreže list u obliku uspravnog 
i položenog »S« može ovaj mali kukac (a i to je 
već za njega veliki uspjeh) saviti list da s^ ne od¬ 
vije, to jest tuljak na taj način postaje najizdrž- 
Ijiviji, te se napokon dade potpuno zatvoriti. 

Što je još zanimivije, te ureze ne čini na svim 
listovima na istom mjestu. Ako je na primjer list 
velik, skroji ga blizu vrha, te da uštedi trud — 
ne savija tuljak iz cijelog lista. Ako je vrijeme 
vruće, zareže list tako, da se srednje glavno rebro 
naskoro prekine i tuljak padne na vlažnu zem- 

Iju, inače bi se njegovi sićušni stanovnici spržili. 
Ako je vlažno i hladno vrijeme, na vlažnom tlu 
bi sigurno sagnjili, zato on pazi, da ne prereže 
glavno rebro i da tuljak ne padne. 

No dečki, nije li to vrijedno udivljenja? Oda¬ 
kle sve to zna taj 6 milimetara dugački mali ku- 
kac? Slično nije nigdje vidio ni naučio, a ipak 
izvrši najvećom točnošću svoje remek djelo bez 
razmišljanja i mudrovanja kao stvar, koja se sa¬ 
ma po sebi razumije. Ti, Joso, na tehnici učiš di¬ 
ferencijalne račune, dakle znaš kako se iz evo- 
lutuma kruga može iskonstruirati odgovarajuća 
evolventa, ali nije lako to učiniti obratno, kako 
to čini ovaj crv, jer je to zamršen prenos dife¬ 
rencijalnih računa na geometriju. 

— Molim, mene osobito iznenađuje, kako on 
osjeća, kakvo će biti vrijeme, primjeti Franjo. 
Kako taj kukac znade, da za velike vrućine mora 
zarezati u glavno rebro, da onda tuljak padne? 

— To on ne zna, Franjo. No> to je baš zanimi- 
vo, da on radi kao da, zna. Njegovo djelovanje či¬ 
ni nam se divno proračunano, a on siromašni 
jadnik — ne zna o tom ništa. Ako je naime vru¬ 
će, velika vrućina uzbudi njegov živčani sustav i 
on tada bijesno zagrizuje u list. Nema ni pojma> 
zašto siječe oko sebe tako žestoko, ali mi znamo 
i čudimo se i divimo se kako jedna uzvišena ve¬ 
lika ruka, jedna čudnovata mudra moć takozani- 
mivo, da ti dah stane, znade voditi, čuvati i bri¬ 
nuti se za najmanjeg kukćića. Ta moć je to ma- 
ljušno stvorence stvorila takovim,da toplina uz¬ 
buđuje njegov živčani sustav i podražuje ga na 
jače rezanje. 

— To je bilo' tako zanimivo, da me je već nos 
prestao boliti, progovori pomalo već veselo Ma- 
šić. 

— Nije to zato, što te stvar zanimala, požuri 
se Duka da obrani stoj liječnički ugled — nego 
jer sam ti metnuo gore tako izvrstan lijek. Ako 
te još ubode pčela, samo mi kaži. 

Zar i leptiri daju radio znakove? 

— Gospodine profesore, molim, poviče za vri¬ 
jeme odmora iza objeda Janko Vuković’ izvolite 
pogledati na onom žutom cvijetu onog malog 
leptira. Tako neobično miče ticalima. 

— Valjda javlja radiom, odgovori profesor. 
Dečki se glasno nasmijaše. A Drago doda: 

— Vi se šalite, gospodine profesore. 

— Ne šalim se ja, Drago, nego mi je ovdje 
obzirom na Jankovu pripomenu pao na um jedan 
isto neobični problem. I opet ponavljam, da taj 
leptir, koji tako značajno miče ticalima, ipak ka¬ 
ko se čini, nešto javlja radiom. Daje i prima, 
jednom riječi zabavlja se i raspravlja s nekim 
drugim leptirom, koji sjedi nevidljivo na drugom 
mjestu na susjednoj njivi. 

— No to je doista nešto izvanredna, progo¬ 
vori Miho, naš radio stručnjak u logoru, koji se 
pripravljao za radio inžinira. Ta i ljudi i oni naj- 
žarči radio amateri samo u svojim snovima pri¬ 
željkuju* da riješe pitanje međusobnog davanja 
i primanja, a tko znade kada će se to na korist 
ljudi ostvariti u svakidašnjem životu? 

— Tako je Miho! A dotle ovaj neznatni mali 
leptir već kroz tisuće godina ima to nečuveno 
svojstvo, da ticalom može svome drugu poslati 
neki znak i da taj znak izdaleka drugi leptir ra¬ 
zumije. Nato taj drugi leptir mičući ticala ovamo 
onamo traži pravac, odakle dolazi znak i čim ga 
nađe poput strijele ravno poleti svome drugu. 

— Kolosalno! ispadne iz Mihinih ustiju ta 
njemu omiljela riječ. 

A Janko pripomene: 

— Već je devetnaest puta danas rekao: kolo¬ 
salno. 

— Ali sada je to reko posve s pravom. Samu 
tu pojavu ljudi su već odavna opazili, ali joj nisu 
podavali neko veče značenje. Pošto ^ smo me¬ 
đutim mi ljudi najvećim otkrićem našega doba 
došli u posjed radia, da nas ovo otkriće ne učini 
previše oholima i preuzetnima, upravo su u pra¬ 
vo vrijeme ljudi nadošli na to, da leptiri već hi¬ 
ljade godina imaju radio. U početku su pretpo¬ 
stavljali, da se ovaj dodir leptira događa zvučnim 
valovima ili putem mirisa, ali danas se već poka¬ 
zalo, da o tome ne može biti govora. 

— Kako su to dokazali? 

_ Posve jednostavnim pokusom. Zatvorili su 

leptira u takovu kutiju, u koju niti zrak niti mi¬ 
ris nije mogao doprijeti. Usprkos toga shvatio 
je leptir dozivni znak svoga druga. 

— Dakle kada leptir giblje ticalo nemoćno 
nešto tražeći, on zapravo rješava problem uprav¬ 
ljanja antenom. 

Tu opasku mogao je naravno staviti samo naš 
radio stručnjak. Profesor ga je zato pohvalio. 

— Posve dobro misliš, Miho. Kada leptir mi¬ 
če ticalima u raznim pravcima, kao što je to ma¬ 
lo prije otkrio Janko, vjerojatno hoće ticalo sta¬ 
viti u pravac elektromagnetskih valova poslanih 
od drugoga leptira. To pojačava i ta činjenica, 
da leptir odmah iza kako je kratko vrijeme mi¬ 
cao ticalima ustane i ravnim pravcem poleti pre¬ 
ma drugome leptiru. Dakle je pomoću ticala na¬ 
šao pravi smjer. 

— Čudo neviđeno! 

— To je bila Jankova uzrečica, no sada su 
doista svi prihvatili tu riječ, jer se nijesu mogli 
dosta načuditi svemu tome. 

O takovo nešto! Doista čudo nečuveno! 

— No ipak to zvuči previše fantastički, na¬ 
stavi dalje Miho, — da leptir proizvodi elektro¬ 
magnetske valove. To je posve nevjerojatno! 

— Ali kakogod to bilo fantastično, ipak treba, 
da to prihvatimo! Tim prije, jer kukci znadu iz¬ 
voditi i druge fantastične stvari. 

Ima nekih životinja, kao na primjer muhe, 
koje osjećaju ultravioletne zrake, dok su čo¬ 
vječja ćutila za osjećanje tih zraka nesposobna. 

— A kako su ljudi došli na to? 

— I opet posve jednostavnim pokusom. Po¬ 
znata je stvar, kako se muhe rado grij u na sun¬ 
čanom svijetlu. Pripravili su dakle dvije kutije, 
jednu iz olova, a drugu iz tvrdog papira. Metnuli 
su kutije jednu uz drugu ali tako, da su probušili 
stijene, koje ih dijele. Stavili su muhe u kutiju 
od olova. Sada su obje kutije stavili pod djelova¬ 
nje ultravioletnih zraka. Te zrake ne mogu proći 
kroz olovo, ali tim lakše prolaze kroz papir. Za 
par minuta nisi u olovnoj kutiji mogao naći više 
nijedne muhe. Sve su muhe od'šetale u papirnatu 
kutiju, da se sunčaju u svijetlu ultravijoletnih 
zraka. 

— No, kako je to zanimivo, čudio se Joso. 

— Ali, gospodine profesore, taj glupi mali 
leptir znade koješta. Znade, što je antena, elektri¬ 
citeta, radio i t. d. Kada čovjek znade nakon 
mučnoga duševnog truda učiniti komplicirane sa¬ 
stavne dijelove radia, smatra to orijaškom po¬ 
bjedom; a taj malucni crv, odakle je on uzeo ovo 
znanje, ovu sposobnost? 

Doista o tome bi se moglo satovima razmi¬ 
šljati. Jer sigurno je to, da leptir o svemu tomu 

ništa ne zna. Ne zna, što je elektriciteta, ne zna, 
što je antena, i doista nije vlastitim trudom ste¬ 
kao ovu tajanstvenu radio sposobnost. Ali °da 
ima dakle tu sposobnost? Tko mu ju je dao? Zai 
ne nije mu mogao dati nitko drugi, nego neiz¬ 
mjerni Gospod, koji je jednim činom stvara e j- 
ske volje dozvao u život tajne sile ovoga svijeta 
jednako orijaška nebeska tjelesa kao sto i male 
leptire; vrtoglave vrhunce brda i žive i neživ 
stvorove. Na tragove Njegove ruke nailazimo n 
svakom koraku, ako otvorenim očima prolazimo 
prirodom. 


Muha, koja lebdi i štošta drugo 

Danas dopodne bilo jo predivno sunčan 0 vri¬ 
jeme, skupina dječaka opkolila je u* v, ‘ 1 ' u 
mlađeg Vukovića ili bolje, mikroskop- koji j 
sobom nosio. Vuković je ugledao njcdalc ptinge 
rak leptira — lastin rep — i iza četvrt sata lova 
napokon ga uhvatio na vrhu jednoga brežuljka. 
Dahčući i uznojen vratio se u logor. 

— Temeljito me izmorio, razbojnik jedan. Ta¬ 
ko sam se visoko penjao, da sam skoro skočio na 

sunce. 

— O da! nasmije se Duka. 

Tada je stavio komadić leptirovog krila pod 
mikroskop i to je bio uzrok strke. 

— Daj da i ja vidim, Vukoviću! Zar je zbilja 

tako lijepo? , . . , 

_ još pitaš! Čarobno, bajoslovno. 

_Vidite, dečki, progovori profesor, prije smo 

se čudili neizmjerno velikim zvijezdama a sada 
nas zadivljuju beskrajno malene stvari. Gledajte 
dobro, kako je to leptirovo krilo samo predivno 

građeno! Nema takvog umjetnika među ljudima, 
koji bi mogao samo približno učiniti nešto takovo. 
Tu je baš velika razlika između djela čovječjih 
i djela Stvoriteljevih. Čovječje je djelo dotle li¬ 
jepo, dok ga promatramo cijelo i iz neke udalje¬ 
nosti. Pogledajte pod povećalom najljepše slike 
Rubensove i najljepše kipove Mikelanđelove, pa 
što ćete vidjeti? Mnoštvo poteza kistom povuče¬ 
nih uzduž i poprečke, a na licu kipa grupe 
brazde. Ako pak djela Stvoriteljeva — recimo 
kakvu neznatnu laticu, nit paučine, leptirovo 
krilo ili kapljicu vode — stavimo pod mikroskop; 
zastane nam dah od silno lijepoga reda i svrhovi¬ 
tosti, što se otvara pred nama. Tako je to shvatio 
i bezbožni francuski pisac Diderot, kad je jednom 
rekao: »Oko ili krilo jednoga leptira je dostatno, 
da smrve svakog bezbošca!« 

— Molim, gospodine profesore, pogledajte ova¬ 
mo, poviče Vuković. — Eno jedne muhe u zraku. 
Čini se kao, da visi, a nit se ipak ne vidi. A ka¬ 
ko samo čudan zvuk proizvodi. 

Naravno da su na Vukovićevo otkriće svi okre¬ 
nuli glave u označenom pravcu, a što je još na- 
ravnije, da se uplašena muha okrenula u veli¬ 
kom krugu i odletjela jedno četiri metra dalje 
te se u pristojnoj udaljenosti opet zaustavila u 
zraku. 

Ostanite samo mirni, dečki, to je vrlo zanimi- 
va vrsta muha zujara. Naučno joj je ime syr- 
phus pyrastri. Da li zbilja visi u zraku, kako Du¬ 
ka misli? Nikako. Naprotiv ta mala životinja tako 
brzo maše krilima, da može stajati na jednom 
mjestu. Daj, Drago, brzo maši rukom, kao da je 
krilo. Koliko puta možeš mahnuti u jednoj se¬ 
kundi? Pet puta? Samo? A što to znači? Već te 
ruka boli? A znaš li, koliko puta u sekundi digne 
i spusti krila ova mala muha? 435 puta! 

— Što? začudi se Žmirko. To je nemoguće! I 
uostalom,/kako su izbrojili, da je upravo 435 
puta? 

— No to nije bilo teško izbrojiti. Mahanjem krila 
daje muha po prilici ton »a«, a za to treba 435 
titraja u sekundi. Ali vratimo se na prijašnju 
misao, gdje nas je Duka smeo. Ako operemo plod 
koje voćke, nalazi se u jednom kubičnom centi¬ 
metru te vode 6 milijuna bakterija. Gdje je tlo 
mokro, gdje je zid vlažan, gdje naše oko vode ni 
ne opaža, tamo ćemo mikroskopom vidjeti velika 
jezera, čitave Plitvice ili Lago Maggiore, u koji¬ 
ma žive nevjerojatno male bakterije, da sve vrvi. 

Tada razumijemo istinitost staroga distiha: 

Ludit in exiguis divina potentia rebus. 

Maximus in minimis cernitur esse Deus. 

Ili hrvatski :i Božja se moć igra u neznatnim stva¬ 
rima. Bog se čini najvećim u najmanjim stva¬ 
rima. 

Da tako je. Cijela priroda puna je slučajeva, 
koji zapanjuju. Vi učite botaniku cijelu godinu: 
ova je biljka otrovna, ona nije otrovna. Ipak bih 
među vama jedva našao koga, tko bi sa sigur¬ 
nošću znao razlikovati biljke. Što veliš, Ivane, ti 
bi možda znao? Sjeti se samo na gljive od prošlo¬ 
ga tjedna, kada si za otrovnu muharu rekao, da 
je fina pečurka. 

—Žutokljunac, žutokljunac, poviče Drago, 
koji se juče s Ivanom nešto porječkao. Ali ga 
profesor odmah pograbi: Prije svega drugovi se 
jedan drugome ne rugaju. A kada se već rugaš, 
za kaznu ćeš mu protumačiti, zašto male ptice 
imaju žuti kljun? No? Da! zašto mladi kod ptica 
imaju žutu prugu na kljunu? Vidiš, ne znaš! Kada 
otvaraju svoje gladne kljunove pogledaj, kako 
im je nepce crveno. I što je tamnije gnijezdo, u 
kojem prebivaju, to su njihove boje življe, pače 

u Australiji ima jedna vrsta 
zeba, čiji mladi imaju na 
kljunu prugu, koja stvarno 
svjetluca. A znadete li, zašto 
je to? Zato da može ptičja 
mamica, kada se vrati i svo¬ 
jim plijenom opterećena le¬ 
prša nad otvorenim ustima 
mladih, ubaciti točno u gla¬ 
dne svjetlucave kljunčiće teškom mukom ulovlje¬ 
nog kukca i druge tečne stvari. Kako je veličan¬ 
stvena Božja Providnost, koja se brine i za naj¬ 
manje stvari! 

Ali vratimo se opet na raspoređivanje biljaka. 
Mi ne možemo točno razlikovati što je otrovno 
a što je korisno, A gle, vol se u to divno razu¬ 
mije, a da nije učio. Linne tvrdi, da vol jede 276 
vrsta trave, a 218 vrsta se ni ne dotiče, jer bi mu 
škodile. To je dakle nečuveno poznavanje bota¬ 
nike. U drugim je stvarima taj siromah »glup 
kao vol.« Ili uzmimo ovcu: 387 vrsta zelenja jede, 
a 141 vrsti se uklanja velikim oprezom, a ipak u 
drugim stvarima kaže se »glup kao ovca.« A 
istom koza! Ona jede 449 vrsta trave, a 126 vrsta 
se ni ne dotakne. 

„ Kada smo jučer razapinjali naknadno stigli 
šator za deset osoba i kada je Drago lopatom raz- 
rusio mravinjak, zanijemili ste od čuda. Kako 
te male životinjice zidaju divnu palaču s toliko 
spratova, s toliko hodnika! A kad biste istom 
mogli vidjeti dabrov stav ili umjetnički izrađeno 
gnijezdo sjenice mošnjarke, a da i ne spominje¬ 
mo brezinu pipu, o kojoj sam prošli puta pričao, 
da po pravilima više matematike izreže i savije 
tuljac od lista za svoje ličinke. Recite mi, dečki, 
odakle znadu ove neugledne životinje te divne 
stvari? Da li su ih naučile? Gdje? Na kojem sve- 

učilištu? Zar ne, treba samo otvorenom dušom 
promatrati veliku prirodu pa će nam se i u spret¬ 
nosti maloga kukčića objaviti u svoj ljepoti uzvi- 
šenost Boga Stvoritelja, uzvišenost, koja nas 
raspoložuje na molitvu. 

Odakle znade u rujnu ona mala lastavica, ko¬ 
ja je tek ovoga ljeta pod nekim seljačkim kro¬ 
vom ugledala danje svijetlo; odakle ona znade, 
da će za nekoliko tjedana nadoći ovdje zima, da 
će vrijeme za nju postati surovo, da će zavijati 
hladni snijeg i da bi bilo uputno udaljiti se 
odatle. Ona još nikada nije vidjela zime. Tko j J 
je dakle rekao, da dolazi zima. Zar nam i neho- 
tiče ne pada .na um nauka Isusova o nebeskom 
Ocu, koji se brine za ljiljane poljske i ptice ne¬ 
beske. I lastavice se daju na put. A kamo ldm 
Na jug, u toplije stanove. Ali tko im je o o 
šapnuo? I gdje je jug? 

Branko se stao nemirno vrtjeti. No profesor 
nastavi: 

_ Mislim, Branko, ti nam to možeš reci po 
moću svoje ure s kompasom. No lastavica nema 
ure ni kompasa pa ipak poduzima let i nakon 
puta od nekoliko hiljada kilometara a da ne za¬ 
basa, stigne u Afriku. Tko joj je pokazao put? 

Odakle znade komarac i libela (vretence), da 
moraju svoja jaja spustiti u vodu, jer se samo u 
vodi mogu dalje razvijati. A oni se oboje rnace 
vrlo boje vode, jer bi u njoj smočili krila. A mala 
morska kornjača, koja se istom izlegla iz jaje a ja 
vrućem pijesku, odakle ona znade, gdje j 

1“ «m se izleže bez promišljanja bez podu- 

ke trči ravno prema moru, koje nikada nije vi¬ 
djela, a koje je kadkada i jednu milju daleko. 

Pitajte samo Ljudevita, što je našao prek¬ 
jučer u hrčkovom podzemnom gnijezdu! 

— Gle, to nam još nije ni pripovijedao, povi- 
kaše dečki. 

— Ne može se to naći svaki dan, što sam na- 
šao, kada sam prekopavao gnijezdo, počne Lujo. 
Kada sam otkopao jamu, ne ću pretjeravati, ali 
bilo je u njoj najmanje pol kilograma pšenice 
spremljeno. No što je zanimivo, vršak svakoga 
zrna bio je odgrižen. 

— To smo mi već učili, prekine ga Matković, 
on odgrize upravo tamo, gdje je klica, da mu ne 
proklije u spremištu. 

— Da velite, mi smo to učili, nastavi profe¬ 
sor. Vi ste to učili. Ali gdje je to hrčak naučio? 
A čujte još i drugi primjer. Znate, da pile čim 
izmili iz jajeta, već trčkara za zrnom, a mala 
patka odmah počinje plivati. Njena je majka ne 
hrani ni jedan dan. A zašto? Jer ih imade mnogo, 
te roditelji ne bi smogli toliko hrane. Tko je na¬ 
učio malo pile, da već u prvi tren sakuplja hra¬ 
nu, dok ptice, koje ležu malo jaja (na primjer 
golub) moraju svoje 1 mlade dugo vremena hraniti. 
One to mogu. Imaju malo mladih. A kaži mi, 
Ivane, da li si vidio već patku, kako često puta 
trlja kljunom svoja krila? 

— Da, kada se pere. 

— Nije to pranje, moj prijatelju! Ona ima 
masne žlijezde i s mašću, koja se izlučuje iz njib> 
maže se, da joj voda ne prodre kroz perje i da 
se lakše uzmogne držati na vodi. Tko je naučio 
patku tu pametnu stvar? Odakle zna ona, da se 
voda kliže o masne stvari? 

_Joj, joj, poviče Duka taj čas i skoči u stra¬ 
nu tako, te je skoro zagazio u vatru u logorskoj 
kuhinji. 

— Što ti je, Duka, zar ti se miješa? 

—Joj, gospodine profesore, veliki šišmiš do¬ 
letio je prema meni. Skoro mi je ušao u kosu. 

Dečkima nije trebalo više. 

—Gle, Duka se boji šišmiša, počnu mu se 
rugati! No profesor ih prekine: 

— Šišmiš usred dana? Duka, to je sigurno bio 
vrabac. No vidite i za šišmiša se divno pobrinuo 
Netko — nebeski Otac. Da mu se tanka krila 
brzo ne skrše, ispušta on iz jedne žlijezde pokraj 
nosa ulje i tim uljem maže krila. Odakle znade 
taj šišmiš, da je dobro od vremena do vremena 
nauljiti krila? Eto pravi mladić prolazi velikom 
prirodom promatrajući je uvijek otvorenim očima. 

— To je zanimivo, progovori Lujo iza kratke 
stanke. Negdje sam čitao, da se sve to dade pro¬ 
tumačiti inteligencijom životinja. I sada mi je 
upravo palo na pamet, kako se to dade temeljito 
pobiti: ne može se govoriti o inteligenciji, ako se 
u drugim stvarima ponašaju sasvim glupo. 

Imaš potpuno pravo. Golub listonoša letjet će 
bez poteškoća iz Španjolske u Belgiju. Ali taj isti 
golub, koji ne će zalutali na putu od nekoliko 
stotina kilometara, ako se nalazi u krletci, nije 
kadar učiniti ono najjednostavnije: otvoriti vra¬ 
tašca krletke. Može li se tu govoriti o inteligen¬ 
ciji? Kokoš opazi jastreba u takvoj visini, gdje 
čovječje oko više ne vidi ništa, ali ako joj pod- 
metneš jaje od sadre ona svojim »kokošjim ra¬ 
zumom« ne će opaziti varku i ležat će lijepo 

na njemu. Gramofon pje¬ 
va lijepe komade. Da li 
je gramofon inteligentan? 
Ne. Njegov izumitelj je 
bio inteligentan. Životinje 
se u mnogim slučajevima 
izvanredno mudro vladaju. 
Jesu li one mudre? Ne, 
nego je neizmjerno mudar 
njihov Stvoritelj. 


-H 

Mikijevi grobari 

— Dečki, dečki, brzo ovamo! No takova šta? 
Glas Đure Nemca orio se cijelim logorom. Znali 
smo, damu se nije ništa zla dogodilo, ali mora, 
da je nešto posebno ugledao. Potrčasmo k njemu. 
Đuro je sav izvan sebe tumačio: 

Pogledajte samo. Mrtav miš šeće preko 

puta. 

Halo, halo! poviče Pero. Mrtav miš ide 
preko puta! Čuda neviđena! 

No, ne ide baš sam, progovori Đuro, nego 
ga vuče pet kukaca. Već dugo promatram, kako 
se muče s njim, ali ga ipak vuku dalje. 

Dečki su s velikim zanimanjem opkolili 
kukce, koje su odmah nazvali: Mikijevi grobari. 

— Imaju oni i pošteno naučno ime, progovori 
profesor. »Necrophorus vespillo« zovu se ovi gro¬ 
bari. Čim nanjuše gdje strvinu pojave se, ali sa¬ 
mo njih četiri pet. Zavuku se pod trup i iskopaju 
rupu ispod njega. 

— Zanimivo! Zašto samo četiri-pet? upita 
Franjo. 

’ v f er oc * strine može živjeti samo četiri 
pet ličinki, zato ih toliko dođe. Za tri do četiri 
sata rupa je gotova, ali prije, nego li konačno za¬ 
kopaju lješinu, snesu u nju jaja. 

— A zašto zakopaju miša? 

■ Jedno zbog toga, da ga ne nađu druge ži¬ 
votinje, koje također žive od strvine, a drugo, da 
se na suncu brzo ne osuši, jer tada ličinke, koje 
s f izlegu, ne bi imale odakle da se hrane. Ali ako 
ljesina leži na kamenitom tlu, slože se i velikom 
mukom kao i u ovom slučaju — odvuku je, 
dok ne stignu na povoljnije tlo za kopanje rova. 


89 










_ Kako je to zanimivo! Ta tko ih je to na¬ 
učio? zapita Duka. I ne čekajući odgovora, već 

je pronašao nešto novo. 

— Gospodine profesore, progovori, izvolite sa¬ 
mo pogledati ovamo, koliko kuglica ima na ovom 

hrastovom listu. . . 

_ I to je vrlo zanimivo kako nastaju te 

mnoge kuglice. Kada hrastov šiškar (Cynips 
nuercus folii) hoće da snese jaja, sjedne na mladi 
list, ubode više puta leglicom u glavno rebro 
lista, u nastale, rupe snese jaje i bezbrižno odleti, 
ne mareći što će biti s njegovim potomcima. 

Na nabodenim mjestima zbivaju se sad čudne 
promjene. Sok iz drveta probija kroz ranu na 
listu, stvrdne se i opkoli šiškarovo ja je kao ug 
ca. Kada iz jajeta izmili gladna ličinka nađe se 
usred kuglice, koja joj služi za stan i h >- an . u , 
što ie još nevjerojatni je, kako ličinka t aste i 
čiča njena raste s njome. Kada ud ličinke postane 
kukac, odleti kroz mali otvor na slobodu. 

_ No takova šta! Tko je to umijeće naučio 

toga maloga kukca? upita Pavao. 

_ To je istina, dečki! Čovjek može bosti list 

kako i koliko hoće, ali nikada mu drvo neće doni¬ 
jeti šiške. Ali kukac ga znade na to prisiliti. A 
tek mali rilasti kukčić, zvan Rhynchites cormcus! 
On je još lukaviji i bolje proračunan. U cvjet¬ 
nom svibnju, kada sve biljke sjaju od svježe, ze¬ 
lene boje, možete na voćkama i grmovima divljih 
ruža često vidjeti uvenule mlade izbojke. Sto je 
tome uzrok? Ta nije bilo mraza! Znate li sto. 
Mali rilaš je unutra snesao svoje jajašce i skoro 
potpuno probušio izbojak. Za par dana počne 
svježi izbojak venuti, objesi se, iz dana se u dan 
sve više suši, dođe makar mali vjetar i suhi izbo¬ 
jak padne na zemlju. A zašto to kukčić radi? Za¬ 
to, jer se njegove ličinke mogu hraniti samo su¬ 

him lišćem. Ali odakle znade taj mali kukčić, da 
se probodena mladica mora osušiti, baš kada se 
iz jajeta izlegu ličinke? 

— Tko mu je to rekao? 

— Zar ne, Netko, tko se brine za cijeli svijet? 

Calicurgus - crveni lovac 

Gospodine profesore, molim, prošli puta obe¬ 
ćali ste nam pripovijedati, što ste čitali o crve¬ 
nom lovcu. 

— A da, o crvenom lovcu! Čitao sam o njemu 
u knjizi nekog brazilijanskog putnika. No to je 
lukava životinja! Časno mu je ime calicurgus 
annulatus. Ta brazilijanska kao krv crvena osa, 
velika je u svemu 3 centimetra, ali ako ubode čo¬ 
vjeka, siromašna žrtva ostane onesviještena za 
dulje vrijeme. 

— Bilo je mirno, ljetno podne, — piše učeni 
istraživač. Nigdje ptice u zraku, ni list se ne mi¬ 
če . . najednom se pojavi mala točka visoko nad 
mojom glavom, kruži i kruži i odjednom se u sve 
užim krugovima stane spuštati. Aha, to je Ca¬ 
licurgus! Sigurno je iz visine nešto ugledao. 

Ali što? 

Promatrao sam zemlju, gdje bi imalo biti 
središte krugova .. . uzalud .. . ondje nema ništa, 
nego od sunca požutjela tratina. Ali osa se spuštala 
sve niže, krugovi skoro da dotiču tlo... ipak 
nešto mora ondje biti. Nagnem se bliže tlu... 
gle . . . ipak ima ovdje nešto! Jedna se velika ta- 
rantela — pauk — vuče po travi. Ljudsko je oko 
ne vidi ni iz tolike blizine, a osa ju je ugledala 
izdaleka. 

Tiho sam se povukao; osjećam da pri¬ 
sustvujem dramatskom prizoru. Oba su se pro¬ 
tivnika sa svojim otrovnim oružjem spremila na 
sukob. Drama u prašumi! 

Pauk je opazio svog smrtnog protivnika. Za¬ 
stane. Prednje je noge kao koplja prijeteći di¬ 
gao u zrak, otrovnim žlijezdama proviđene če¬ 
ljusti opasno otvara - zatvara, otvara - zatvara. 

Započinje borba na život i smrt. Calicurgus 
dobro zna (odakle?), da ne smije zagrabiti ravno 
prema čeljustima, to bi bio njegov konac, jer je 
ubod tarantele dostatan, da usmrti krticu ili 
vrapca, a kamo li ne bi ovakvu bijednu osu. Tre¬ 
ba dakle navaliti na žrtvu sa strane ili s leđa. 

Ali ni žrtva nije lijena, ona se vrti onamo 
ovamo, s kojegod strane dolijeće osa, ona je uvi¬ 
jek okom u oko prema njoj. Ali osa je neumorna. 
Nanovo i nanovo počinje napadaj nekom čudnom 
upornošću. Kao da hoće reći: prijatelju i tako je 
sve uzalud! Ja ću pobijediti, kažem ti, ja ću po¬ 
bijediti! 

I doista, vidi se, već da pauk počinje bivati 
sve umorniji. Već bi htio pobjeći, ali ne može. 
Čim načini jedan korak, nemilosrdni napadač od¬ 
mah hoće, da mu dođe s leđa te opet treba okom 
u oko. 

Borba se razvija dalje . . . pauk biva sve umor¬ 
niji. 

I sada! 

Osa odjednom munjevitim naletom u oštrom, 
kratkom krugu skoči na paukova leđa i duboko 
zabode svoj otrovni žalac. Pauk se jako trgne, sve 
je gotovo. Pobjednica osa mirno siđe sa svoje 
žrtve i počne vući lješinu, koja je mnogo veća od 
nje. Vuče je preko kamenja, granja i drugih za¬ 
preka daleko do svoga gnijezda. 

— Sad pomislite, kakovu je tešku dvostruku 
zadaću morao Calicurgus riješiti. Prvo: kako će 
razoružati opasnog neprijatelja. Drugo, kako će 
ga onesposobiti, a da ga ne ubije. 

— Obje se zadaće mogu samo tako riješiti, da 
njegov žalac točno nađe stanoviti živčani čvor u 
tarantelinom živčanom sustavu. Prvi dakle ubod 
treba da dadne prema ustima u splet otrovnih 
živaca, koji se nalaze u podbratku. To je jedan 
posve mali, osjetljiv dio njegovog živčanog susta¬ 
va. Ali to treba učiniti točno, na vlas točno! Po¬ 
griješi li, svršeno je, pauk će ubiti njega ili... 
ako bude imao sreću... u najboljem slučaju, on 
će ubiti pauka. A ubiti ga ne smije, jer od toga 
nema nikakove koristi. I doista ga ne ubija! Za- 
panjivom točnošću ubada najprije u onaj živčani 
čvor, sad te se više ne moram bojati — a onda 
u mjesto kraj prednjih nogu u živac, koji ih po¬ 
kreće. Kad je tako uredio svoju žrtvu, spremi se, 
da je odvuče. 

Trebali biste vidjeti taj ustrajan posao, što¬ 
no ga ta životinja izvršuje kod preselivanja. Tu 
stoji na putu grm, ondje korijen, tamo pak otpa¬ 
lo granje — sve svejedno. Sad tura, sad vuče, po¬ 
vlači, sad na brežuljak pa u dolinicu, umara se, 
napinje se, ali . . . naprijed . . . naprijed! 

— Gospodine profesore, a zašto čini sve to, 
upita Branko. 

— A sad, dečki, sad istom dolazi zapanjivo 
otkriće. Čim je Calicurgus došao u gnijezdo sa 
svojim plijenom, sjedne na njega i izleže u njega 
nekoliko jaja. Tu su ona najbolje zaštićena od 
vlage, od sunčane vrućine i grabežljivih životi¬ 
nja — pače kada se izlegu mladi, odmah nađu 
dostatnu hranu u tijelu pauka. 

— Ali molim, gospodine profesore, upadne 
Matković, dok se oni izlegu, pauk se već davno 
osušio. 

— Dobro misliš, Joso, ali baš u tom se sastoji 
najveća lukavština ovog crvenog lovca, da on ne 
ubija svoju žrtvu. Toplo bi ju sunce naravno brzo 
pretvorilo u prah, nego je samo onesvijesti. Točno 
poznaje u tijelu pauka ono mjesto, gdje ubod 
žalca ne će usmrtiti, nego će ga samo potpuno 
onesposobiti. 

— Ta to je veličanstveno, poviče Duka, tko 
je samo tu osu naučio toj divnoj anatomiji? 

— Da, da, dečki, I to je jedno od onih pita¬ 
nja, o kojima smo toliko već govorili u ovogodiš¬ 
njem logoru, a na koja je nemoguće odgovoriti, 
osim ako pretpostavimo Promisao neizmjerno 
mudroga Stvoritelja. Jer odakle znade Calicur- 
gus tu čudesnu anatomiju? I to tako točno? Ako 
ima posla s drugom vrsti pauka, mora i na dru¬ 
gim mjestima žalcem ubadati već prema različi¬ 
toj smještenosti živaca. A ima i drugih vrsta osa 
(Sphex, Ammophila), koje ležu svoja jaja u gusje¬ 
nice. One ubodu uhvaćenu gusjenicu 1—2—6—7 
puta već prema tome, koliko ona ima živčanih 
čvorova. Gusjenica ostane samo omamljena, a 
ugine upravo onda, kada se izlegu ličinke iz ja¬ 
jašca. 

I opet novo pitanje: odakle je naučila sjenica 
graditi tako umjetnička gnijezda, a dabar praviti 
nacrte svoje podzemne palače? Gdje su naučile 
životinje takove radnje koje svjedoče u svojim 
konačnim rezultatima o veličanstveno mudroj, 
opreznoj i jedinstvenoj svrhovitosti — one živo¬ 
tinje, koje su inače u drugom pogledu nevjero¬ 
jatno glupe. Da to ne rade svijesno i da to nijesu 
naučile dugom vježbom, jasno vidimo i po tom, 

što ako ih stavimo u druge životne prilike, one 
postupaju isto tako, premda za to nema nikakove 
potrebe. Sigurno ste već čuli, kako na primjer 
kokoš pametno okreće jaja na kojima sjedi? 

— Okreće? To još nisam čuo, progovori Ivica 
koji još nikad nije bio* na selu te još nije vidio 
živu kokoš gdje sjedi na jajima. 

— Okreće doista, no zašto okreće? 

— Molim, gospodine profesore ja znadem, re¬ 
če Pavao. — Čitao sam, kako su došli na to. 

— No daj, pripovijedaj! 

— Dugo nijesu znali, zašto kokoš okreće jaja, 
dok nije stroj za nasad konačno otkrio tu veliku 
tajnu. Kad su činili prve pokuse sa strojem za 
nasad izlegli su se doduše mali pilići, ali jedno 
nije imalo oči, drugo krila, treće je bilo bez no¬ 
gu. Odakle to? razbijali su ljudi glavu, dok na¬ 
pokon nijesu otkrili tajnu: jaja se u stroju mo¬ 
raju od vremena do vremena okretati, kako ih 
okreće kokoš i onda će se izleći čitavi pilići. 

— A odakle je kokoš to znala? upita Drago, 
no Duka odmah upadne neslanom šalom: — Mo¬ 
lim, ako je kokoš tako pametna životinja, onda se 
nevaljanom đaku ne smije reći: imaš kokošju 
pamet. 

— Samo, što je ta »mudra« kokoš inače jako 
glupa. Ako joj mjesto jaja podmetneš bijele ka- 
mečke i na njima će sjediti odanom vjernošću, 
grij at će ih i okretati. Životinja dakle djeluje pa¬ 
metno, ali sama toga nije svijesna. No netko to 
mora znati. Onaj, koji je ucijepio u životinje taj 
nagon koji pametno djeluje, On sve to znade. 

Strizibuba 


— Hej, Pero, Pero br¬ 
zo .. . Taj se povik čuo 
danas popodne s ruba šu¬ 
me. Vikao je Ivo Milin- 
ković, a Pero je poletio 
brzo prema onoj strani, 
odakle je dolazio glas . .. 
Ivo je vikao ispred jed¬ 
nog ogromnog hrasta i 
već je izdaleka dizao vi¬ 
soko i pobjedonosno svoj plijen. 

— Pero! Strizibuba je tvoja! Za tebe sam je 
uhvatio. Upravo je sada htjela ispuzati iz hrasta. 

Plijen je bez sumnje bio vrijedan, da ga se 
pogleda. Tako lijepe strizibube, s tako dugim ti¬ 
calima nije možda bilo ni u gimnazijskom kabi¬ 
netu. A u Perinoj zbirci kukaca spada! će ona po¬ 
sve sigurno među počasne primjerke. 

Veselo klicanje privuklo je i profesora. 

— Znadete li, dečki da je život ovih kukaca, 
koji su se razvili iz gusjenice i ličinke, mnogo ta- 
janstveniji nego li život ikoje druge žvotinje. 
Učenjaci kroz stoljeća promatraju s čuđenjem to 
tajanstveno preobražavanje, taj četverostruki ži¬ 
vot, što ga ti kukci proživljavaju, no doista mno¬ 
go toga ne razumiju. 

— Gle, Koliću, upravo tamo grbi se i puže 
jedna dlakava gusjenica. Samo je podigni. No ne 
rukom! Pruži joj cijeli list. Vidjet ćeš kako će ga 
proždrljivo početi gristi. 

— Gospodine profesore, molim, progovori Ko- 
lić, nakon što je podigao gusjenicu, izvolite samo 
pogledati, kako se zanimivo grbi i ispruža ta gu¬ 



96 


sjenica! Oblik, duljina i veličina svakim časom 
joj se mijenja. 

— Vidiš, Pavle, iz ovoga neznatnog malog opa¬ 
žanja rađa se u meni zanimiva misao. Taj mali 
crv je pravo remek djelo. Jer gdje je taj inžinir 
— takav se ne će pojaviti niti u »Romanu buduć¬ 
nosti«, — koji može sagraditi kuću, koja se sa 
svojim napravama za grijanje s napravama za 
vodovod, plin i elektriku, s liftom, vratima i pro¬ 
zorima može u koji god hoćeš čas bez buke i mu¬ 
ke smanjiti i opet povećati, kuću, kojoj se pro¬ 
zori, vrata, sobe, zastori i stakla na prozorima 
sad uvećaju, sad umanjuju i da se ništa ne polu¬ 
pa, ne razbije i ne pokvari. 

— A kod gusjenice sve se to nalazi. Ma da se 
stalno umanjuje i produžuje, mora zrak i krv ne¬ 
prekidno kolati kroz stotine i stotine krvnih su¬ 
dova. Kada se okrene jednom, nekoliko se otvora 
zatvori na jednoj strani, ali se otvori na drugoj, 
jer bi se inače ugušila. Ali u slijedećem trenutku 
već se naizmjence ovi zatvaraju, a oni otvaraju. 
Ovi se otvori zovu odušci. Znate li, koliko je mi¬ 
šića zato potrebno? No, Julije, koliko mišića ima 
čovjok? 

— Dvije stotine osamdeset, 

— A gusjenica ima ih 8.000 pari. To znači, 
da je gusjenica slična golemom brodu, kome je 
za svaki pokret potrebno 8000 strojara i morna¬ 
ra. A kako se to mirno bez buke obavlja. Narav¬ 
no, ona nema pojma o tome, da ima 8000 pari mi¬ 
šića. Ali, ako ona ne zna, zato ima Netko, tko ju 
je snabdjeo svim tim. 

A to je već njezin drugi život. Prvi je bio u 
onom jajetu, iz kojega se izlegla kao gusjenica. 
Odjednom zavući će se gusjenica u kut, savit će 
se kao mumija, i provoditi svoje dane bez hrane, 
bez pila, bez kretanja prividno bez života. To je 

treći njezin život, život kukuljice. Iz kukuljice će 
zatim izmiliti novo živo biće: šareni leptir, hrušt, 
strizibuba i t. d. To je već četvrti život, a u sva 
četiri oblika je zapravo jedno te isto živo biće. 
Sto se zbiva za te četiri prelazne periode vreme¬ 
na? Što osjeća tada ta životinja? Kako je to za- 
nimivo pitanje, a nitko na njega ne zna odgo¬ 
voriti! 

— To je čudno! progovori Stjepan mašući 
glavom (čuo je naime prije, da i učenjaci već 
kroz hiljade godina mašu glavama). 

— Doista je čudno. Prije možda nitko od vas 
nije znao, da je strizibuba, kada izađe iz hrasta, 
to jest kad »dođe na svijet« već proživljela dugL 
život. Možemo reći, da su njezine »najbolje godi¬ 
ne« već prošle. 

— Kako to mislite, gospodine profesore. 

— Tako da ta životinja mora proći dugi put, 
dok se tako razvije, da može izaći iz stabla kao 
strizibuba i na svoju nesreću pasti u ruke Milin- 
koviću. 

Pokušat ću vam to ispripovijedati. 

Sićušno malo jajašce sakriveno je negdje 
skromno u hrastovoj kori. Iza nekoliko dana iz- 
mili iz njega neki nezgrapan crv bez očiju, bez 
ušiju, bez jezika i nogu. Sva jei sreća, da ova jad¬ 
na ličinka ima naprijed, gdje svakoj pristonoj ži¬ 
votinji stoji glava, barem dvije oštre čeljusti s 
kojima počne odmah marljivo glodati. Glođe ko¬ 
liko samo može. Druga je njegova sreća, što mu 
se glava dotiče hrasta, jer da nije tako neizbježi- 
vo bi od glada uginula. Izglodalu piljevinu jede i 
to joj je upravo dostatna hrana, da se preživi. 
Neprestano melje i doista se uspije napokon za- 
bušiti u drvo i kako ide naprijed prema unutra, 
tako iza sebe zatvara otvor. 

I znadete li, dečki, kako dugo taj bijedni mali 
crv tumara duboko u drvetu u tami onamo ova¬ 
mo naprijed, natrag, desno, lijevo? Tri pune go¬ 
dine! Zato sam rekao, da je strizibuba već pre¬ 
živjela svoje najbolje godine, kada je izašla na 
danje svijetlo. Tri godine ne raditi ništa drugo 
nego vrtati u tami i jesti pilovinu. Čovjek bi mi¬ 
slio, da je to neizdržljivo. Samo bušiti u tami, u 
gluhoj noći... i 1 ništa ne vidjeti, ne čuti, ne zna¬ 
ti ništa ... ništa. 

— I gledajte dečki, sad dolazi nešto tajan¬ 
stvena. Ovaj jadan crv, koji je tri zaista bijedne 
godine proveo u tamnoj unutrašnjosti stabla, po¬ 
staje odjednom vrlo pametan. I to tako pametan 
i, proračunan da je nemoguće da ne uvidimo: ovo 
nije on sam izumio, nego ga je naučio Netko, koji 
je vrlo mudar i gleda budućnost. 

— Ali, molim, gospodine profesore, koja je to 
tajanstvena stvar? 

— Ta dečki, nakon što je taj slijepi crv tri 
godine proveo u dubini stabla i ostajao uvijek 
vrlo mudro u pristojnoj udaljenosti od površine 
drveta od kore ... 

— Zar ne, bojao se žune? 

— Da, Stipe, ali opet nastaje pitanje: odakle 
je znao, da uopće postoji žuna na svijetu? I da 
je to njegov zakleti neprijatelj? Jednom riječi, iza 
tri godine odriče se on najednom svojih dosadaš¬ 
njih načela i junački se daje na put.. .prema po¬ 
vršini drveta. Tako dugo glođe' i tura se naprijed 
u deblu dok ga već sasvim kao opna tanki sloj ne 
dijeli od slobodnog danjega svijetla. 

— Tu stane? To više neće preglodati?, upita 
Janko. 

—- Jasno'da ne će! Pače nastoji, da kao kožicu 
preostali tanki sloj što jače osigura, pa natrpa na 

njega pilje vine i da jače drži skalupi iz vapna 
još jednu stijenku. 

— Od vapna? Ta gdje ga uzme? Valjda ne je¬ 
de vapno? 

Tu je duhovitost naravno opet Duka izvalio. 
Dečki se stanu smijati. Profesor blago progovori: 

— No vidiš, jedamput si i ti došao na nešto. 
Jer i ako nije jeo vapna, ipak ga ima u sebi. I 
opet, kako je to zanimiva stvar: inače u njemu 
nema vapna, nego samo sada, kada mu je to kr¬ 
vavo potrebno. Tko se je za njega pobrinuo tako 
pažljivom providnošću? 

Kada je taj mali crv svršio svoj zidarski 
posao, opet se zavuče u dubinu stabla i on¬ 
dje izdube odulju sobicu, ali sada ne jede više 
finu pilovinu, nego lijepo legne — i to glavom 
prema otvoru — i počne svoj treći život — po¬ 
stane kukuljica. Leži tamo kao mrtvac, i tu u 
grobnoj tišini stvara si* u njemu neka tajan¬ 
stvena promjena. Takova promjena, da ljudi na 
to mogu opet samo mahati glavama ne razumiju- 
ći ništa. Bijedni se mali crv zakopa kao kukulji¬ 
ca, a ispod pokrova lijesa — gle odjednom izađe 
krasna strizibuba. Zakopa se tako opet drugi crv, 
a izleti iz groba šareni kao dugine boje lijepi lep¬ 
tir. Zakopa se treći crv, a kada se probudi iz 
grobnoga sna postaje od njega marljiva pčela . . . 

— No takova nešta! Molim gospodine profe¬ 
sore, nešto zanimiva palo mi je na um. Da li slo¬ 
bodno kažem? 

To je rekao Franjo, koji je rado filozofirao. 

— No samo kaži, osokoli ga naš profesor. 

— Znate, sinulo mi je mozgom, ne bi li se i 
smrt čovjeka isto tako mogla predočiti. 

Kada naše tijelo dođe do stanovitog stupnja 
razvoja, prestane živjeti i zakopa se u grob kao 
kukuljica. Ali grobni počinak ne znači potpuno 

uništenje, nego će doći vrijeme, kada će ustati iz 
groba na nov, vječni život promijenjen i lijep kap 
duga. 

— Bez sumnje je zanimiva poredba, na koju si 
nadošao. Ali bit će zanimivo nabaciti još nekoli¬ 
ko misli u vezi s tom strizibubom. Sto mislite, 
dečki, odakle je saznala ova gusjenica nakon 
tri godine, da će od nje postati strizibuba? Jer 
ona je to znala! Ili nije znala? Onda je to netko 
drugi morao znati, jer je jasno, da je radila tako, 
kao da je znala. Znala je, da ona divna životinja, 
koja će se razviti iz kukuljice, neće moći više 
živjeti onim bijednim, jadnim životom, nego će 
sigurno htjeti izaći na svijetlo danjega sunca. Ali 
znala je i to, da ne će imati sredstva, kojim bi se 
dovinula slobode — zatp još prije, nego je legla 
da postane kukuljica — zadnji njezin posao 
je bio, da je provrtala put sve do kore drveta. 
A znala je i to, da mora otvor dobro zatvoriti 
zbog stranaca — pa je to i učinila. Još je i to 
znala, da se velika strizibuba, kada odbaci omot 
kukuljice, neće moći okrenuti u uskoj sobici, za¬ 
to je kao kukuljica počivala tako, da joj glava 
bude prema otvoru. Da je ležala obratno, bila bi 
to smrt strizibube, jer nikada ne bi mogla izaći 
iz unutrašnjosti drveta. A ovako? Cim se probu¬ 
di, udobno dopuže do kraja hodnika, jedan uda¬ 
rac o vapnenu stijenku, drugi udarac o tanku ko¬ 
ru i eto je vani na svježem Božjem zraku, pod 
toplim životvornim sunčanim zrakama — samo 
ako nema zlu kob, kao ova siromaška, koja je 
eto ravno iz drveta upala u ruke Ive Milinkovića. 

— Eto dečki, samo to sam vam htio reći. 
Ovaj glupi, slijepi i gluhi crv, bez mozga što no 
životari u pilje vini i tami, eto kako duboko mi¬ 
sli. Kako je dalekovidan! Kako zna što će biti od 
njega? 

— Ili nije znao? 

— I ja mislim ne! On je znao! 

Mjesto njega znao je Onaj, za koga je Gospod 
Isus rekao, da se brine za ptice nebeske i za lji¬ 
ljane u polju. 


Prevara 

— No, takav varalica! čuo se ogorčen povik 
ispod jednoga drveta. Bio je to Đukin glas. Mo¬ 
ralo se nešto važno dogoditi, jer je temeljito na¬ 
glasio zadnji slog riječi: no takav varalica-a-a. 

Dečki su se naravno odmah stvorili oko njega. 

— Kakva je to prevara, Duka? upitaše odjed¬ 
nom trojica. 

Duka je opet samo nešto ogorčeno mumljao. 

— Takva prevara! To ipak n« ide! Uhvatio 
sam jednoga trčka i lijepo ga| položio na leđa. Ta¬ 
ko se je pobožno smirio, te sam mislio, da se više 
ne može ni maknuti. Pričinio se, kao da nema u 
njemu života. Najednom samo hip-hop skoči u vis 
i jednostavno nestane, a da nije rekao ni »gud 
baj!«. Jednom riječi ostavio me na cjedilu, to 
jest prevario me — dakle eto varalica. 

Dečki su se razočarano htjeli razići, ali je pro¬ 
fesor ovo njihovo zanimanje upotrebio za mali 
razgovor. 

— Samo sjednite malo. Ne biste vjerovali, 
dečki, koliko zanimive građe daju ljudima za 
razmišljanje ovi »varalice«, koje često puta opa¬ 
žamo u biljnom i životinjskom svijetu. 

Najobičnije varalice su zec, tigar, jarebica, 
zerdav, skakavac i t. d. Oni se oblače u boju oko¬ 
line, da ih progonitelji ne opaze. 

Vuković se prijavio da govori. 

— Meni se to baš prošli puta dogodilo. Pokraj 
našega stražarskog šatora cvrčao je već nekoliko 
dana neki cvrčak. Ljutila me njegova larma i htio 
sam da s njim obračunam. Oprezno sam se^ pri¬ 
bližio, ali nevaljanac je ipak opazio i zašutio. 
»Ipak ću te uhvatiti«, pomislim i do kraja sam 
pretražio svaku granu. Nigdje ništa. Prevario 
sam se, pomislim. Bit će na drugom grmu. Po¬ 
vratio sam se u šator ... Za par minuta opet po¬ 
činje cvrčati. No čekaj, lopove! Ipak ću te uhva¬ 
titi. Čvrsto stresem grm i naravno moj zeleni mu¬ 
zikant bubnuo je o tlo, no u isti čas skočio je već 
na drugi grm. Potražio sam ga tamo — no opet 
nema ga nigdje. I taj vara — ima tako zelenu 
boju kao i lišće. 

Profesor nastavi: 

— U tom je mnoga životinja tako spretna, da 
se u čas može prilagoditi okolnostima. Kameleon 
na primjer, pa rak, sipa i t. d. mijenjaju boju pre¬ 
ma prilikama, već kakva je boja mjesta, gdje se 
nalaze. Još je zanimiviji mali bijelac kupusov 
(pieris rapole). Da ga ptica ne bi opazila, mijenja 
boju gornjeg dijela tijela u svijetli ju ili tamniju, 
već prema tome, da li se nalazi na svijetlom ili 
tamnom predmetu. 

Ima nadalje i takvih životinja, koje ne prila¬ 
gođuju okolini samo boju nego i oblik. Čovjek bi 
mislio, da vidi suhi list, uhvati rukom i u zadnji 
čas »suhi list« odleti kao šareni leptir. (Takova 
je na primjer istočno indijska paralekta.) Drugi 
puta se čini, kao da je pred tobom suha grančica, 
pružiš ruku i mjesto grane odskoči dalje veliki 
skakavac. Ima leptira, kojima se gornji dio krila 
prelijeva u najljepšim bojama, a donja strana 
krila naprotiv je tako obojadisana, da ako sjedi na 
kojemu grmu sklopljenih krila, jedva ćeš ga moći 
razlikovati od lista. 

— Dakle, Duka, tješi se, progovori Drago. 
Nije samo tebe prevario glasnogrli kukac. 

— Drago, kad ti već dijeliš tako mudre sa¬ 
vjete, da li bi sada iza svega znao odgovoriti na 
jedno moje pitanje (prije sigurno ne bi znao.) 
Zašto je zelena »zelena jabuka«, to jest dok još 
nije zrela? I zašto se već izdaleka tako crvenkasto 
smiješi zrela jabuka? Ili općenito: zašto je ne¬ 
zrelo voće zeleno, a kada dozri je, zašto poprima 
većinom već izdaleka primjetljive boje? 

— Ja mislim, gospodine profesore, da je to zato, 
jer je u nezrelom voću i sjemenka nezrela, pa je 
zato zelena boja ploda mora čuvati. U zelenom 
lišću, zeleni plod dobro je zamotan, a kad sjemen¬ 
ka dozrije, tada žive boje treba da primamljuju 
ptice, neka samo dođu, da raznesu sjemenke. 

— Dobro je Drago, ali pripovijeda! ću vam 
nešto još zanimivije. Sto ćete reći na to, da ima 
jedan kukac, koga to pretvaranje' dovodi upravo 
do »junačke smrti.« Primio je i ime prema svojim 
svojstvima. Zove se anobium pertinax, što bi hr¬ 
vatski po prilici značilo »tvrdoglavi mrtvac«. Taj 
se kukac kod najmanjeg dodira potpuno ukoči i 
za cijeli svijet ne bi se maknuo, ma što tko učinio 
s njime. Bodu ga, ne miče se, drže vatru pod njim, 
ne miče se! Napokon sav će izgorjeti, a ipak se 
ne miče. 

— To je doista mučenički junak, pripomene 
Drago. 

— Ipak nije to. Fali mu naime svijest, koja je 
potrebna za junaštvo. Taj kukac ima takav živča¬ 
ni sustav, da ga kod najmanjeg dodira uhvati 
grč te se ukoči. Tada se ne bi mogao maknuti baš 
da i hoće. No to nije njegova zasluga, on tu ne 
može ništa pomoći. Ali mi, koji to opažamo, divi¬ 
mo se pri tome dobroti nebeskog Oca, koji se 
pažljivo i s ljubavlju brine i za toga malog kuk- 

čića. Neprijatelji toga kukca hrane se redovito 
samo živim životinjama, te kada se dotaknu ano- 
biuma, on se ukoči i učini se prividno mrtav pa 
ga neprijatelji ostave na miru ležati. 

— Kako je to zanimivo, progovori Žmirko. 

— No pustimo sve to, nastavi .profesor. Ima 
i još neobičnijih slučajeva. Dosadašnji slučajevi 
mimikrije — pretvaranja — služe zato, da živo¬ 
tinja očuva svoju kožu, kako znade. Toj lukavšti- 
ni kod njih ne može još nitko prigovoriti. Ali 
zaista moramo tresti glavom, kada vidimo, kako 
neke biljke i životinje kakovim sve genijalnim 
pretvaranjem zaslužuju svoj kruh. I opet nam se 
nabacuje pitanje: gdje su to one naučile? 

— Na Javi na primjer raste neka golema bilj¬ 
ka, cvjetovi su joj veliki do jednog metra, a zove 
se: Rafflesia. Ta biljka izlučuje iz sebe jak miris 
po strvini. A čemu ta neobična prevara, da jedan 
cvijet oponaša miris mesa? Eto zbog toga, da mu¬ 
he kao bez uma sjedaju na »strvinu«, koja im 
obećaje dobar zalogaj i tamo snesu svoja jaja. Da¬ 
kako da će svako jajašce propasti, jer od samo 
patvorene i naslikane strvine ne može ni muha 
živjeti, ali Rafflesia je postigla svoj cilj, jer se te 
muhe svojim nogama pobrinu za oprašenje biljke. 

Jednako vara i južnoevropski kozlac, (arum 
dracunculus.) Njegovi cvjetovi ne samo da mirišu 
po strvini, nego su i po svojoj crvenoj boji nalik 
na meso. Kad zažari jako sunce, kukci, koji vole 
strvinu, nagrnu hrpimice u unutrašnjost čaške lu¬ 
kavoga cvijeta i kao omamljeni njegovim jakim 
mirisom vrve, vrte se, — da tako kažem —« plešu 
kao ludi. Nekima među njima možda padne na 
pamet: ne će ova zabava dobro svršiti, bilo bi 
dobro da se udaljim. Čvrstom odlukom trgne se 
iz toga ludoga društva i iskopa se na rub čaške. 
Opet slobodan! Pred njim je čist, suncem obasjan 

život! Ali ne! Ne može da odoli primamljivom 
mirisu, koji ga privlači. Natrag, natrag! Natrag u 
ludo društvo! I vrati se među njih i poludjela 
družba kukaca vrti se dalje, ovaj ili onaj polomi 
nogu, krilo,... a na veče, kada cvijet gubi svoj 
miris strvine, kukci otriježnjeni, razočarani ispu- 
žu napolje: j,edan bez noge, drugi bez krila. A 
lukavi se kozlac samo smijulji u sebi: strvine do¬ 
duše niste dobili, i zabavu ste skupo platili, ali 
ste cvjetni prašak temeljito raznesli. 

— Molim, gospodine profesore i ja sam o so¬ 
mu čitao, kako vara, progovori Jurica Majnarić. 
Zakopa se u mulj i samo mu brkovi stoje van. 
Kada male gladne ribe hoće pograbiti brkove 
misleći, da su to po izbor gliste, proguta ih som 
svojim velikim ustima. 

— A istom mravolovac! To je tek lukava ži¬ 
votinja, nastavi profesor. — On iskopa jarak 
u obliku kruga, no tako, da u sredini kruga na¬ 
stane pješčani brežuljak. U rovu pak okolo nao¬ 
kolo u obliku puževlje spirale napravi drugi luk, 
koji se spol ja prema unutrašjosti sve više sma¬ 
njuje. Pijesak pak na svakom koraku izbacuje 
podalje preko zadnje brazde. 

— Gle, začudi se netko. Zašto ga izbacuje? 

— Zato, da oko lukave lijevkaste stupice ne 
ostane nikakva uzvisina kao zapreka i da ne sme¬ 
ta kukcima, koji bi htjeli unići. Kada je klopka 
gotova, mravolovac legne u sredinu lijevka, po¬ 
krije se pijeskom i vreba, vreba, čeka na plijen. 
Siromašni mravi! Dođu na rub lijevka i odanle 
bub! upadnu lukavoj životinji ravno u gladna 
usta. No nađe se i takav kukčić, koji, kako se čini, 
uoči pogibao i pokuša pobjeći. Tada mravolovac 
napusti svoje stalno boravište i svojom glavom 
nalik na list dotle baca na njega pijesak, dok 
žrtvu sa zemljom ne sravni. 

— No reći ću još jednu zanimivu stvar. 

U istočnoj Africi živi jedna još lukavija živo¬ 
tinja: đavolji cvijet (idolum diabolieum). Zove se 
doduše »cvijet«, ali zapravo je njezina visost ska- 
kavac i to jedna od najlukavijih vrsta skakavaca. 
To se lukavo stvorenje objesi o drvo, raširi svoja 
bijela i grimizno crvena krila poput lista, te se 
dobro vide izdaleka, ali svatko bi pomislio da to 
tamo cvate i miriše skromni cvijet. Njegovo uboj- 
ničko bedro kao nazupčana pila upravo je tako 
zeleno kao i sve lišće oko njega. Jao neopreznom 
kukcu ili leptiru, koji se spusti na taj skromni 
cvijet. U slijedećem trenutku siromaha već zdro¬ 
be kao pila oštri zubi! 

— Zar ne, to su prevare? Nisam dakle imao 
pravo, što sam se ljutio na onog brbljavog kukca. 
Toliko prevare u prirodi. Molim, ja sam nevini 
cvijet, samo izvolite unutra! i ham — cvijet 
proždre svoga gosta. Molim, ja sam poštena glista 
i ham . glista pojede ribu. Molim gospodine pro¬ 
fesore, ako se uvijek mora ići ravnim putem i 
uvijek govoriti istinu, kako je to ovdje? Tu se 
rafinirano, promišljeno i na veliko vara i laže? 
Smije li priroda lagati? Ta djevičanska, čista i 
ljudskom zloćom netaknuta priroda? 

Naravno, ne treba ni reći, da je to dugo pita¬ 
nje kao mlaz vode Duka stresao na društvo. 

— Samo se strpi malo, Duka, umirivao ga je 
profesor. v 

Tvoje negodovanje, dolazi odatle, što dogođaje 
u biljnom i životinjskom svijetu prosuđuješ s 
ljudskog gledišta. A to nije pravo! O pravdi, o 
prevari, o pravu i nepravdi može se govoriti sa¬ 
mo kod bića, koja posjeduju razum i duhovnu 
dušu. Životinje i biljke ni jesu osobe, to jest ne¬ 
ma subjekta, kome bi se mogla nanesti nepravda. 
Dobro i zlo, dozvoljeno i zabranjeno, grijeh i kre- 

post u životinjskom i biljnom carstvu nepoznati 
su pojmovi. S pravom bi se ti dakle ljutio, kad bi 
se koji čovjek ponašao prema drugome kao đa¬ 
volji cvijet, kao rafflesia ili kao brkati som, jer bi 
taj čovjek bio varalica i lažac. Ali kad u biljnom 
i životinjskom svijetu vidimo te lukave i svrsi¬ 
shodne pothvate, koji im služe za uzdržavanje ži¬ 
vota i očuvanje svoje vrste, iz svega toga opet se 
diže u našoj duši strahopočitanje prema Stvori¬ 
telju, koji se tako mudrom providnošću brine za 
svoje stvorove. Pače ako dublje promislimo, do¬ 
lazimo još na novije veličanstvene stvari. Da 
naime neko biće mudro bđij£ nad svijetom i ure¬ 
đuje, da se pojedine vrste životinja ne bi previše 
razmnožile (zato toliko neprijatelja) i opet da ih 
ne bi počelo nestajati (stoga mnogo tih »preva- 
ra.«) Nemoguće je, ne opaziti jedinu moćnu ruku, 
koja se diže nad cijelom prirodom i kojoj se sve 
pokorava. 


O čemu nam priča ljudsko tijelo? 

Opet su duge, dosadne kiše prouzrokovale te 
je zamro* život u logoru. Vani je jaki vjetar gonio 
nemirno krdo oblaka. 

Profesor je posjeo Duku kraj mene i stao go¬ 
voriti: 

— Ako divni sustav čovječjeg tijela malo iz- 
bliže promotrimo, dolazimo do vrlo zanimivih 
stvari. Doista pobožno raspoloženje obuzme nam 
dušu, kada vidimo predivno i mudro, svrhovito 
uređenje čovječjega organizma. Većina ljudi ni ne 
sluti, kako se zamršen posao odvija u našem ti¬ 
jelu. Tu je ponajprije mudri ravnatelj tvornice, 
koji upravlja cijelim poslom. 

— To je mozak, zar ne, gospodine profesore, 
zapita Duka. 

— Pogodio si. Ali kako je on samo divno gra¬ 
đen. Za svaki posebni rad dolazi iz posebnog mje¬ 
stanca u mozgu zapovijed, koju veliki kabel i 
mnoštvo sporednih vodova, koji se iz njega raz- 
granjuju, prenose i u najudaljenije dijelove ti¬ 
jela. 

— Kabel je leđna moždina, a sporedni vodovi 
to su živci, zar ne? — upita Ivan Golubović. 

— Dobro si mislio, Ive. A sad mi reci, koji 
aparati saopćuju vijesti iz vanjskoga svijeta tele¬ 
fonskoj centrali: mozgu. 

— Čovječje uši! 

— Da. Uši rade kao neki aparati za primanje. 
A oči... No, dečki, oko je već samo po sebi tako 
divan, savršen organ, da bi se o njemu moglo 
govoriti sate i sate. Na mrežnici se stvara slika 
predmeta po zakonima o lomljenju zraka svijetla 
upravo kao u fotografskom aparatu. Ali nema na 
svijetu nigdje tako finog, tako vrsnog fotograf¬ 
skog aparata kao što je oko. Prošli puta si, Duka, 
zabunom dva puta snimio na istu ploču, naravno 
bile su pokvarene obje slike. Ploča na oku prima 
sate i sate hiljade i hiljade snimaka i svaku daje 
natrag čistu i u bojama. I sve te snimke slaže od¬ 
mah u veliki arhiv pamćenje da kada ih ustreba, 
odmah ih može izvaditi. A koliko treba namje¬ 
štati leću kod fotografskog aparata za veće i ma¬ 
nje udaljenosti. Zamršene tablice s brojevima po¬ 
kazuju koliko dugo treba eksponirati na toliko 
metara i uz takovo osvijetljen je. Oku svega toga 
ne treba. Njegovi živci neopazice okruglo izboče 
ili učine ravnom očnu leću prema udaljenosti i 
veličini predmeta i prema jakosti osvijetljen ja. 
Sto se predmet više približuje, leća biva izboče- 
nija, a što je on dalje, to je ona ravnija. Sve se to 

ravna samo po sebi i mi to niti ne opažamo. Ako 
je svijetlo jače, zjenice se smanjuju, a ako je sla¬ 
bije, one se šire — a mi ni to ne primjećujemo. 

Neki su od vas već učili mnogo zakona o pri¬ 
manju, spajanju i lomljenju sunčanih zraka. I 
gle, oko savršeno odgovara svim tim zahtjevima. 

Pomislite i na to, kolika je sreća, da se oči na¬ 
laze na najvišem dijelu tijela, odakle mogu mno¬ 
go toga vidjeti. Što bismo mogli vidjeti, da se oči 
nalaze na primjer na nogama? 

— Molim, ja imam i tamo oko! 

Naravno, tko bi se to usudio reći osim Duke. 

— Duka, Duka. 

Gospodin profesor nije smatrao vrijednim, da 
više kaže na ovu najnoviju Đukinu duhovitost 
nego nastavi: 

— Nema tako osjetljivog organa na površini 
tijela kao što je oko i zato ga treba pomno ču¬ 
vati. Zato je očna šupljina meka i obložena ela¬ 
stičnim jastučićima. A vjeđe i trepavice budno 
paze i odmah se sklapaju, kad bi voda, prašina 
ili prejako svijetlo moglo naškoditi oku. Duka, 
sad ću ti postaviti jedno pitanje, zbog one pri¬ 
jašnje neslane šale. Odgovori sada, ako znadeš. 
Zašto čovjek trepće očima? 

— Jer je pospan. 

— Gle, lijenog puha! A kada nije pospan? Pazi 
i to treptanje služi za obranu oka. Svaki treptaj 
ima istu svrhu, kao kad domaćica mokrom krpom 
briše prašne prozore. Ali i najbrižnija domaćica 
ne briše ih češće na dan, a oko ne podnosi ni naj¬ 
sitnijeg trunka prašine i zato u minutu više puta 
obriše prašinu. 

Sjetite se zatim još jedne zanimive stvari o 
oku. I tome ćete se čuditi. Svaki je naš organ 
osjetljiv na zimu: ruke, noge nas zebu, mogu se i 

smrznuti, uši nas zebu, mogu se i smrznuti, a oko, 
taj inače tako osjetljiv organ, prema zimi je sa¬ 
vršeno neosjetljiv. Oko nas ne zebe ni kod najljuće 
zime. A zašto? 

— Ja znadem, gospodine profesore, javi se 
Ljubo Novak. — Zato, jer kad ne bi bilo tako, 
po zimi ne bismo mogli ići na ulicu. A ovako mo¬ 
žemo izaći, samo maramo ruke, noge i uši dobro 
omotati. Da nas i oči zebu, morali bismo i njih po¬ 
kriti i tada ne bismo mogli ni koraka učiniti. 

— No zbilja na to ne bih ni pomislio, čudio 
se Željko... 

— No sad sam znatiželjan, upadne Duka opet 
— kakav će naziv dobiti ćutila mirisa i okusa u 
tom velikom tvorničkom poduzeću. 

— Ona? To su dva kemijska laboratorija, odre¬ 
đena za to, da nadgledaju, nije li hrana pokva¬ 
rena. 

— A srce? 

— Srce? Ono je savršen šmrk, kakvoga ni naj¬ 
razvijenija tehnika nije kadra izumiti. Šmrk na 
tlak i sisaljka, koja kroz vanredno fine kanale ži¬ 
lica životnom krvlju opskrbljuje cijeli organizam. 
A bubrezi su cijedilo — filter. Probavni organi su 
izvrsna naprava za centralno grijanje, koje drži ti¬ 
jelo stalno u toplini od 37 stupnjeva. Može vani 
biti —10 stupnjeva zima, ili +30 stupnjeva topli¬ 
na, svejedno, tijelo zadrži svoju toplinu od 37 
stupnjeva. Samo o toj činjenici moglo bi se mno¬ 
go razmišljati. Koliko treba zimi sobe ložiti, a 
ljeti ih čuvati od sunca, da dobijemo toplotu ka¬ 
ko treba. Živo tijelo posvršuje sve to samo od 
sebe. 

— Molim, gospodine profesore, gdje postoji iz¬ 
garanje, tamo ima i otpadaka od rastvaran ja i sa¬ 
gorijevanja. Sluškinja svaki dan iznosi iz peći su- 

višni talog. Zar u čovječjem tijelu nema takovih 
produkata od sagorijevanja? 

— Ima. Kada izdahneš upotrebijeni zrak, čistiš 
time svoj organizam. Suvišne tvari odstranjuju se 
i kroz pore preznojavanjem. Zato je važno, da 
nam tijelo bude čisto, da ne bi nečistoća zatrpala 
otvore pora. Peć ne možeš ložiti cijelim cjepani¬ 
cama, moraš ih prije raspiliti na komade; mudri 
Stvoritelj je zato čovjeka snabdjeo izvrsnom pi¬ 
lanom i mlinom. 

— To su sigurno naši zubi, upadne Miško. 

— K tome nam je dao neisporedivo fine or¬ 
gulje: grkljan i k tome mijeh: pluća. I o jednoj 
i drugoj stvari pričat ću vam jednom podrobnije. 
A sada ću samo to kazati, da je čitavi čovječji 
kostur izgrađen po najmodernijim zakonima kon¬ 
strukcije, na temelju kojih se danas grade mo¬ 
stovi. 

— To pak ne razumijem, gospodine profesore. 

— Samo malo počekaj! Jeste li kada vidjeli 
veliku kost prelomljenu na dvoje? Da? Tada ste 
sigurno vidjeli unutra neku spužvastu tvar. Zovu 
je spongiosa. Čini se, kao da su međusobno, uz¬ 
duž i poprijeko poslagane koštane pločice. 

— Da, molim, doda Slavko, koji je već počeo 
studirati medicinu — te pločice kost na nekim 
mjestima sasvim ispunjuju, a na nekima samo 
djelomično. Čine se kao mreža s manjim i većim 
očima. 

— Tako je, dečki! One naoko bez reda uzduž i 
poprijeko nabacane petlje ni jesu onako na slijepo 
učinjene, nego najtočnije slijede ona pravila, koja 
su po građevnim principima inžinira potrebna, da 
neko tvrdo tijelo uzmogne izdržati tlak i poteg. 

Kosti su sagrađene po najsavršenijem planu. 
Sadržina kosti sagrađena je samo u pravcu tlaka 

i potega, da ne bude suviše teška, ali da usprkos 
svoje lakoće ostane čvrsta što je više moguće. Ka¬ 
ko sve to uređuje jedna mudra moć, dokazuje za- 
nimivi primjer, ako nekome slomljena kost krivo 
zaraste i prema tome se promijeni pravac tlaka i 
potega. Znati li, što se tada događa? Red koštanih 
pločica neopazice se promijeni u smjeru novog 
smjera tlaka i potega. 

Zanimivi računi su pokazali, da su bedrene 
kosti građene potpuno po pravilima statike, da 
bolje rješenje za podnašanje tlaka i potega ne bi 
mogao pronaći ni najsposobniji inžinir. 

A sam čovječji kostur je uzorak najboljeg 
mehanizma. Svaki od naših udova je izvrstan ele- 
vator, prava dizalica. U kakvoj velikoj tvornici si¬ 
gurno ste već vidjeli široko remenje, kako se okre¬ 
će oko kotača. Tu službu remenja vrše mišići, koji 
prileže kostima. No oni su bolji nego tvorničko re¬ 
menje, jer se mišići mogu produljiti za 5 /6 svoje 
duljine i opet se skratiti. Remenje, koje bi se sa¬ 
mo stezalo i rastezalo ne može priugotoviti nitko 
na svijetu. 

Ljudi danas izrađuju vrlo fine instrumente, ali 
gdje je instrumenat tako fin, tako osjetljiv i sa¬ 
vršen, kao čovječji organizam? I kroz taj veliki 
uređaj teče uzduž i poprijeko telefonska mreža, 
koja i najmanji pokret volje odmah bez odlaganja 
izvršuje. Pokrene se baš onaj dio tijela, koji hoću, 
a da nemam ni pojma, koji je mišić za to bio po¬ 
treban. Nijesu li to zanimive stvari, koje nas sile 
na razmišljanje? Neprestano nas potiču na jednu 
te istu misao: kako mudar mora da je onaj, koji 
je izmislio taj predivni čovječji organizam. 

— Istina, progovori Vuković, iza ovakovih 
misli, duša se ljudska sama od sebe ganutljivo 
obraća Bogu. 

— A vidite, dečki, ima ljudi, koji se ne mogu 
dovinuti do takovih misli, premda gledaju sva ta 
divna, svrhovita remek-djela. 

Ali jedan će nam primjer odmah to objasniti. 

U divnoj katedrali u Strassburgu na mjestu jed¬ 
noga oltara nalazi se ura, remek-djelo srednjega 
vijeka. Tako je velika, da dosiže sve do stropa. 
Pokazuje minute, satove, dane, mjesece i godišnja 
doba. Uz to njezin stroj pokreće i cijelo mnoštvo 
malih kipova: četvrt sata na primjer objavljuje 
malo dijete lupajući čekićem o zvono, polovine 
satova mladić, tričetvrti muž, a pune satove sta¬ 
rac. Možete misliti, kako je zamršen stroj te ure. 

A sad pomislite, da se jedan mali mrav gura 
između tih pera, šarafa, kotača i lanaca. Sve dobro 
pogleda, dobro pregleda njihala i goleme utege, 
koji k njemu spadaju, zatim nazupčane kotače i 
onda da počne mudrovati: Pa na svemu tomu 

nema ništa čudnovata! Kazaljka se okreće? Ra¬ 
zumljivo, njezin je kraj pričvršćen za ovo smi¬ 
ješno kolo. Ovo smiješno kolo je u vezi s drugim 
kolom, koje se također okreće. Zašto se vrti ovaj 
kotač? Naravno! Jer je tamo veliko njihalo, koje 
ga pokreće. Ali zašto se njiše njihalo? Ala! Eno 
ondje je obješen veliki uteg, koji ga tjera. 

No, ima li što tu izvanredna? Baš ništa! Jedno 
pokreće drugo, a ovo opet 
pokreće nešto treće... sve 
je to tako jednostavno. 

Tako mudruje mali mrav 
i misli, da razumije sve. 

Ali on ipak ne razu¬ 
mije jedno. 

On ne shvaća, ne zna, 
tko je složio tako mudro 
te kotače tako, da jedan 

drugoga tako točno pokreće. Da, da. Tko je bio 
urar? Mudri, spretni, dalekovidni urar!? 

A ipak je, dečki, divan sastav ljudskoga tijela 
stoputa finija, divnija umjetnina, nego ura u 
štrasburškoj katedrali, završi profesor razgovor. 


Lujine krpice sa zeljem 

— Trista mu! Ako Lujo nije za to zaslužio 
poštenih batina, onda ne znam, što bih rekao? 
Ovako užasne krpice sa zeljem, što nam ih je 
jučer za večeru skuhao. Pojeli smo ih istina do 
zadnje — ali onda noć! Brr ... I sada me hladni 
znoj oblije, kada na to pomislim. Sanjao sam, da 
su me živa zakopali. Sasvim sam jasno vidio, ka¬ 
ko su me položili u lijes, spustili u grob i bacali 
na me grude... i pada . . . pada ... Ja sam uda¬ 
rao nogama, vikao, — uzalud — padaju. . . pa¬ 
daju . . . čudno. . . svaka gruda pada upravo na 
moj želudac i tišti ga. Zašto pada baš na njega? 
I tako tišti! Ne može se već izdržati. Stao sam vi¬ 
kati: u pomoć ljudi! Ubit će me, joj, joj. Na to 
se probudih, električno svijetlo džepne svjetiljke 
bljesne mi u lice, a uz meni' stoji straža blijeda, 
prestrašena lica: 

— Sto ti je? 

Nije mi bilo ništa, samo drugi sam dan po¬ 
grabio kuhara. Upravo je u taj čas došao gospo¬ 
din profesor da nadgleda kuhinju, pa je i on čuo sve. 

— Sad možete i o tom misliti, dečki, kako 
hranjenje i probava nijesu tako jednostavne stva¬ 
ri kao ispiti gutljaj vode ili pojesti nešto krpica 
sa zeljem? Ali ako analiziramo tok radnje vidjet 
ćemo, kako je ona zamršena. Da možemo piti tre¬ 
ba razrediti zrak u ustima, a usnu šupljinu pre- 

tvoriti u sisaljku. A istom gutanje! Nijesu do¬ 
statne samo čeljusti i mišići za žvakanje. Potrebna 
su 32 bijelo emajlirana zuba od vrlo tvrde mate¬ 
rije. Ali ni to nije dosta. Potreban je još i jezik. 
Koliko samo ima pokretnih mišića u jeziku, te 
on može izvoditi svakovrsne kretnje. I povrh toga 
tu su na stražnjem dijelu živci za okus, koji van- 
rednim kemijskim znanjem automatski vrše svoj 
posao kušanja. Ali sve to nije dosta. Potrebno je 
i tri para žlijezda slinovnica. Ne ćete vjerovati, 
dečki, koliko sline proizvedu ta tri para žlijezda 
u jednom danu. 

— Koliko ja znadem, oko jedne litre, mišljaše 
Vuković. 

— Da toliko. Slina nije potrebna samo za pro¬ 
bavu, nego i za spajanje kiselina. Glavna joj je 
zadaća, da jela učini probavljivima. Kada je to 
gotovo, ta smjesa dolazi na gornji dio jezika. On 
pak postepeno — najprije vrškom, a onda svojom 
površinom tjera hranu unatrag do tvrdoga nepca, 
a odatle u jednjak. Sada dolazi velika zadaća, da 
jelo prispije samo u grlo, a da ni jedna mala 
mrvica ne zaluta u dušnik. A o svemu tomu mi 
ne znamo ništa, sav se taj zamršen posao odvija 
sam od sebe. Sam od sebe? To dakako ne može¬ 
mo reći. Kad vidimo tako promišljeno sudjelo¬ 
vanje grla, jezika, zubi, usnica, žlijezda, mišića i 
kosti, biva nam djelo premudre Providnosti opet 
za jedan značajni potez jasnije. 

— Molim, javi se Julije, već se dugo bavim 
jednom zanimivom mišlju u vezi sa želucem. Že¬ 
ludac, zar ne, probavi i rastvori svako meso, a 
kako da on samoga sebe — ta i on je od mesa 
— ne probavi!? 

— Slušaj, Julije, nije ni to bezvrijedna misao. 
U posudi od olova ne mogu se rastopiti olovni 
vojnici, u drvenoj zdjeli ne smiješ naložiti vatru, 

jer će se sama posuda rastopiti ili izgorjeti. A 
gle, želudac, koji je od mesa probavi meso, koje 
je u njemu i sve drugo, a samoga sebe ne će ni 
načeti. A sada pomislite, da Lujine krpice sa 
zeljem ni moj željezni želudac nije mogao pro¬ 
baviti! Nijesam li se s pravom žalio? Završi Fra¬ 
njo, ađutant razgovor, nasmijavši se pri tom. 

Popravni ispit u logoru 

Duka nije pokazao osobito znanje iz anato¬ 
mije. Htio je da to popravi, te je danomice učio 
samo anatomiju. No nije bilo važno, da dobije 
pet, nego je usput naučio vanredno zanimivih 
stvari, posebno, što se tiče čovječje ruke. 

— No, kaži, Duka, što znaš o ruci? 

— Ruka. Čovječja se ruka sastoji od 27 kosti, 
koje upravo umjetnički i na izvanredno jedno¬ 
stavnom principu povezuje zajedno 40 mišića, 
počne Duka »svirati« u svoju lekciju. 

— Stoj! Počekaj samo! Za sada će biti dosta. 

Vidite, dečki, bez finoga mehanizma ruke, čo¬ 
vjek bi izgubio i duhovnu prevlast nad životinja¬ 
ma. Našom pokretnom rukom, koja se može tako 
mnogostrano upotrijebiti, možemo izvršivati gru¬ 
bi kao i najfiniji posao. Ako hoću poprima mi ruka 
oblik žlice i mogu njome grabiti, hoću li, opet 
postane od nje kopča te se mogu penjati. Osobito 
je izvrsna prednost ruke to, što palac možemo sa¬ 
staviti s ostalim prstima i tako nastalim kliješti- 
ma možemo podizati i male predmete. Pa ni 
prsti nijesu jednako dugi. A čemu to? Zar ne, 
zato, da njima možemo prihvatiti i okrugle pred¬ 
mete. 

— A gestikuliranje? pripomene Pero Milinko- 
vič. 

— I ta je istina. Koliki se osjećaji i uzbuđenja 
dadu izraziti raznim položajima ruke i prstiju. 
Ruka je doista majstorsko djelo Stvoriteljeve 
mudrosti. Svoju nadmoć nad prirodom može čo- 
vjeh zahvaliti svome razumu i svojoj ruci. 

Ista ruka, koja može poput željeznih kliješta 
stisnuti neki alat, znade posve fino prihvatiti pe¬ 
ro za pisanje i poput daška nježno voditi kist 
umjetnika. Alat prihvaćamo šakom, a pero finim 
kliještima načinjenim od palca i kažiprsta. Dva 
su dakle mehanizma ugrađena u ruku. 

Ali nisu samo dva nego cijeli red zamršenih 
mehanizama. Treba da pipamo, osjećamo, pri- 
tištemo. Sve to obavljamo rukom, a za to je opet 
potreban novi uređaj. Pametni inžiniri mogu na¬ 
činiti strojeve, koji pritištu i strojeve koji za¬ 
hvaćaju, a kako je mudroga sačinitelja trebao 
stroj, koji odjednom i pritište, i zahvaća, ćuti, 
pipa, a da jedna radnja ne smeta drugoj. 

— Molim, gospodine profesore, kako to, da 
kod pregibanja ruke nema trenja? 

— I to je, dečki, doista zanimiva stvar. Vi ste 
već vidjeli, kako se koljena kod strojeva moraju 
podmazivati uljem. Današnja je tehnika već toli¬ 
ko napredovala, da za velike strojeve imaju već 
automatsko uljenje, tako da iz posebnih uređaja 
neprestano kaplje ulje. Ali stroj, koji bi sam pro¬ 
izvodio potrebno ulje, kako se to zbiva u zglo¬ 
bovima, čovjek još nije proizveo. 

A sad pomislite, kako je zapleten posao, dok 
nešto zahvatimo prstima. Moramo najprije prste 
svinuti. 

— No, zar je to tako velika stvar? začudi se 
Miško. 

— I te kako velika, Miško. Znate li, kako na¬ 
staje savijanje prstiju? Mišići, koji vode k zglo¬ 

bovima u prstu stegnu se. A što je još čudnova- 
lije: svako se tijelo pokreće djelovanjem vanjske 
sile, a živac pokreće neka sila, koja se sakriva u 
samom mišiću. Živac samo dirne mišić i u isti se 
čas javlja u mišiću pokretna sila. Dakle ista sila 
pokreće sebe i drugoga. Takav stroj čovjek još 
nije mogao ni zamisliti, a kamo li proizvesti. 

— Molim, gospodine profesore, kakova je to 
sila, što kao da drijema u mišićima pa se probudi 
kada dirnemo živac? 

— To je neka vrsta elektriciteta. Svaki mišić 
je pravi mali akumulator, u kome je sakupljena 
elektriciteta. U čovječje je tijelo smješteno sto¬ 
tine i stotine takovih električnih baterija, od ko¬ 
jih je svaka pojedina određena da proizvede neku 
kretnju. Možete zamisliti, kako mora biti zamr¬ 
šen taj mehanizam. 

I još nešto! Što sili mišiće prsta da izvršuju 
svoj posao. Načinimo pokus, Duka. Ja ću zapovi- 
jediti tvojim prstima, a ti ćeš to izvršiti. Dakle: 
uspravi se. 

Đukin se prst uspravi. 

— Skrivi se! glasila je opet zapovijed gospo¬ 
dina profesora. Đukin se prst sasvinuo kao perec. 

— Uspravi se, i prst se opet uspravi kao 
kolčić. 

— Eto, Duka. Tvoj razum zapovijeda, a tvoj 
prst sluša. Zapovijed razuma po telefonskim ži¬ 
cama — to su živci — dolazi do tvojih prstiju. 

Čovječanstvu je trebalo tisuće godina, da pro¬ 
nađe telefon, a eto u tijelu svakoga čovjeka dje¬ 
luje telefonska mreža, s nedostižnom točnošću. 
Ako je telefon bio veliko iznašašće, a o kakovoj 
li mudrosti govori uređaj ljudskoga organizma. 
Ta ni telefonske mreže najvećih gradova nemaju 
tako komplicirane centrale, kao što je ljudski 
mozak. 

Rukom možemo ne samo hvatati, nego i osje¬ 
ćati i pipati. I to se sve zbiva pomoću živaca, koji 
se upravo' u tu svrhu najviše razgranjuju na vrhu 
prstiju. Ali uopće cijela površina tijela snabdje¬ 
vena je takovim malim osmatračnicama, koje od¬ 
mah obaviješću ju centralu o vanjskom svijetu, o 
toplini, hladnoći, tvrdoći ili mekoći predmeta itd. 
Krajevi slušnih, okusnih i njušnih živaca svaki 
pojedini su takove stražarnice i njihove vijesti 
munjevito bez prestanka stižu u centralu. Njima 
moramo zahvaliti, da odmah doznamo, kakove 
nas slike, zvukovi, okusi, mirisi opkoljuju i da li 
su korisni ili štetni za naš organizam. 

A sad, dečki, pogledajte: u velikim poduzeći¬ 
ma bitno je potrebno, da ima netko, tko posje¬ 
duje pregled o tome, kako se sve odvija i njemu 
odmah treba da dojavljuju sve, što se događa u 
poduzeću. U ratu je glavni stožer najbrižljivije 
snabdjeven telefonskom mrežom i automobilskim 
odjelenjima, !da vrhovni zapovjednik može što 
više biti obaviještavan o đogodajima na bojnom 
polju. A ako je zato potrebna velika pomnja, ko¬ 
liko više mudrosti pokazuje uređaj ljudskoga ti¬ 
jela, koje je u svakom svome dijelu snabdjeveno 
s tako mnogim stražarnicama. 

Duka je cijelo vrijeme inteligentno kimao gla¬ 
vom i odobravao često izrazom lica i na koncu 
sretno položio popravni ispit iz anatomije. 


Drago krvari 

Jučer je Drago čisteći krumpir porezao prst. 
Bolničar se odmah našao na licu mjesta. Rana 
srećom nije bila duboka te se Duka, dok je pove¬ 
zivao prst, pomalo i radovao nesreći, da je ipak 

jednom logorska ljekarna došla do izražaja. Jer 
dosada ju je upotrijebio samo da salmijakom na- 
maže Mašiću nos protiv uboda pčele. I to je do¬ 
sada bilo sve ... 

Bartaković Franjo, Dragin drug u kuhinji, po¬ 
letio je međutim kao bez duše u šator profesora: 
»Gospodine profesore molim, Drago je porezao 
ruku i strašno krvari.« 

Profesor se naravno odmah požurio u kuhi¬ 
nju, kamo se već za to vrijeme sakupilo pola lo¬ 
gora. No na sreću nije bilo zašto. Dragin prst 
nije više ni krvario. 

— Skoro mu je sva krv istekla, važno progo¬ 
vori Žmirko. 

— O tako se opet lako ne iskrvari, mišljaše 
Turkalj. 

Konačno je Janko Vuković riješio raspru: 
Drago je tako blijed samo od straha, a ne od toga 
neznatnog krvarenja, ta čovjek može i pol litre 
krvi izgubiti, a da ne osjeti. 

— Ipak je krv, nastavi profesor najdragocje¬ 
nija sastavina našega tijela. Ona izgrađuje tijelo, 
koje se razvija, razvijeno tijelo stalno obnavlja i 
daje mu toplinu i snagu. Daj, Milinkoviću, molim 
te, kaži dečkima, od čega se sastoji krv. 

— Iz dva glavna dijela, iz bezbojnog, i tekućeg 
seruma i iz obojenih (crvenih i bijelih) krvnih 
tjelešaca, koja plivaju u serumu. Krvna tjelešca 
su vrlo malena, promjer im iznosi 0.007 mili¬ 
metra. Zato je razumljivo, da u 1 cm 3 krvi kod 
zdrava čovjeka ima po prilici 5 milijuna krvnih 
tjelešaca, a u cijelom čovjeku — uzevši da ima 5 
litara krvi — 25 milijardi. 

—. D ? b 5° Mi l ink oviću, vidi se, da kaniš 
postati liječnikom. Dakle 25 milijardi krvnih tje¬ 
lešaca pliva u čovjeku. Vrtoglava brojka. Ali mo¬ 
ramo naglasiti, da se ona ne kreću onamo ovamo 

bez cilja. Krv je potrebna cijelom organizmu i 
zato ona mora svakamo dospjeti. Zato ima u sva¬ 
kom čovjeku divna, elastična, gipka, šuplja i vrlo 
zamršena i razgranata mreža žila, tako da je pre¬ 
ma njoj vodovod kakvog velegrada sa svim svo¬ 
jim cijevima, rezervoarima i sisaljkama samo 
dječja igra. Ladislave, tvoj otac je inžinir kod 
gradskog vodovoda. Sigurno si vidio, koliko rade, 
snuju, popravljaju u centrali, da ne bude zastoja 
u poduzeću. I krvni vod ima centralu: srce. 

Srce je tako izvrsna pumpa i sisaljka, kakovu 
ne bi mogao načiniti niti najbolji mehaničar. A 
ipak ono je samo mali mišić, ne veći od stisnute 
šake. On snabdijeva krvlju čitavi organizam. To 
je posao, da ne možeš sebi ni predstaviti. Svake 
minute 70 udaraca, danju i noću, bez prestanka. 
Dok svaki drugi dio našega tijela počiva, dok oko, 
uho, ruka, mozak uživaju noćni mir, srce ni on¬ 
da ne smije ni za čas počinuti. Ovaj mali skup 
mišića obavi dnevno 87.000 kilogram-metara ra¬ 
da. Sto to znači, Stjepane? 

— To je sila, koja može 87.000 kilograma 
dignuti jedan metar visoko ili natovariti skoro 9 
željezničkih vagona. Jedan vagon može naime 
primiti 10.000 kilograma, a vrata su mu nad 
zemljom jedva 1 metar visoka. 

— E, ni tegleći konj ne bi obavio veći posao, 
čudio se Miško. 

— A vidiš, Miško, siromašno malo srce obavlja 
taj mučni posao bez prekida 60—70—80 godina. 
Dakako da se pri tom ono samo troši, ali nepre¬ 
stano popravlja oštećena mjesta. Ipak zato ni za 
čas ne prestaje sa svojim radom. Zar ne, koliko 
puta zatvaraju na ulicama promet, jer popravlja¬ 
ju oštećeni pločnik. I srce se kvari i njega treba 
popraviti, ali krv ne smije ni za čas prestati teći. 
Bilo da jedemo ili spavamo, hodamo ili sjedimo, 

trčimo ili plivamo, bilo da mislimo na to ili na 
ono; naš vjerni radnik, malo naše srce uvijek u 
istom taktu tuče, tuče. U svakoj minuti ono tri 
puta potjera čitavu krv kroz naše tijelo. Koju 
svrhu Ima to neprestano kolanje krvi, sigurno ve¬ 
ćina vas već znade. 

— O da. Po arterijama teče svježa, kisikom 
zasićena, crvena krv kroz cijelo tijelo sve do nje¬ 
govog najudaljenijeg dijelka. Brzo kolajući crve¬ 
na krvna tjelešca predaju sadržinu svoga kisika 
kostima, mišićima, koži, živcima i žlijezdama, a 
naprotiv uzimaju od njih raspadljive tvari, koje 
tamo nađu kao vodu i otrovni ugljični dioksid i 
njih odnose dalje. Krv raznosi na sve strane i one 
tvari, koje su potrebne za obnavljanje tijela. Ci¬ 
jelo se tijelo izmijeni potpuno kroz sedam godi¬ 
na. Istroši se i novo nastaje na njegovom mjestu, 
a da mi od toga ni jesmo ništa ni opazili. 

— Pavle nastavi. Što znadeš o venama? 

— Crvena su krvna tjelešca pokupila otrovne 
produkte i po venama se vraćaju u srce. 

— Tako je. A što će biti sada? Ako srce ovu 
pokvarenu krv opet potjera po tijelu, nastat će 
otrovanje ugljičnim dioksidom. Bezuvjetno bi to 
uslijedilo. Ali netko se poskrbio, da se to ipak ne 
dogodi. Pokvarena naime' krv potječe kroz neko 
čudesno cijedilo (filter), kroz bubrege. Bubrezi je 
procijede. Ali kako mudro! Tvari, koje su štetne, 
otrovne u njoj, sve to prolazi kroz bubrege, ali 
nijedno korisno krvno tjelešce ne smije proći. I 
doista! Ona sitna, mala krvna tjelešca, koja mo¬ 
gu prodrijeti i u najfiniju kao vlas tanku cijev- 
čicu, zapnu u bubrežnoj mreži. Ostanu bjelanče¬ 
vine, ostane šećer, riječju sve, što organizam tre¬ 
ba. Koliko je bilo veselje, kada su pronašli filter 
za radio valove, da uzmognu u aparat dolaziti sa¬ 
mo oni valovi, koje slušalac hoće. To je bez- 

sumnje veliko pronašašće. Ali što je to spram bu¬ 
brega. Bubreg propušta vodu, koja ima veći obu¬ 
jam, a sitna mala krvna tjelešca ne propušta. 

Ali čišćenje krvi time još nije svršeno. Jedan 
dio tvari, koje dovodi iz organizma, ostavlja u 
jetrima, iz čega nastaje žuč, toliko potrebna za 
probavu. Istom tada dolazi u desnu klijetku srca. 
Odatle polazi u pluća, gdje se konačno osvježi i 
obnovi. 

— A divna su stvar i ta ljudska pluća! 

Ona se sastoje iz 1.800 milijuna malih mjehu¬ 
rića u veličini od pol milimetra. Kada bi se sti- 
jenke pluća jednoga čovjeka raširile jedna uz 
drugu, znate li, kolika bi se površina mogla po¬ 
kriti time? 200 četvornih metara. 

— 200 četvornih metara. Ali, gospodine pro¬ 
fesore, čemu služi ta ogromna površina? 

— Svakim kucajem srca izlijeva se oko 180 
grama krvi preko te površine. Budući da srce za¬ 
kuca u minuti oko 70 puta, to ova količina krvi 
ostane u plućima samo sedamdesetinu minute. I 
ovo vrijeme manje od jedne sekunde mora do- 
stajati, da se krv oslobodi ugljične kiseline i da 
crvena krvna tjelešca iz plućnih mjehurića pre¬ 
uzmu svježi kisik. Tako očišćena^krv dolazi u li¬ 
jevu klijetku srca, odakle na novo počinje svojim 
životvornim kruženjem po tijelu. 

Nije to više otrovna krv, nego životvorna i 
svježa krv. I tako to ide dan i noć, od minute do 
minute točno, a mi o tome svemu ništa ne zna¬ 
mo. Tko pokreće taj nemirni mali komad mesa? 
Tu čovjek doista osjeća, kako smo u ruci Božjoj. 
Samo neka na nekoliko minuta prestane kucanje 
srca i život je svršen. 

— Vidite, dečki, u takovim ganutljivim tre¬ 
nucima, možemo potpuno osjetiti dubinu Schil- 
lerovih stihova: 


x 

Unđ willst du, Herr, so steht đes Blutes Lauf, 

So sinkt đem Adler sein Gefieder, 

So weht kein Wind mehr Blatter nieđer, 

So hort des Stromes Eilen auf, 

Schweigt das Gebraus emporter Meere, 

Krummt sich kein Wurm und wirbelt keine Sphare. 


— Ti, Miško, vi doma mnogo govorite nje¬ 
mački. Prevedi to dečkima na hrvatski. 

— Ako Ti hoćeš, Gospode, to stane kolanje 
krvi, padaju orlu krila, ni vjetar ne stresa više 
lišće na zemlju, prestaje brzina bujice, zašuti šum 
buntovnih mora, crv se prestane savijati i vjetrić 
prestaje piriti. 


Dok su se mali natjecali 

Danas popodne priredili su logoraši veliku 
utakmicu. Mi »veliki« nismo sudjelovali, nego 
smo se utaborili kraj puta na nekom brežuljčiću. 
I profesor je bio s nama. 

— Vi znate, gospodine profesore, počne Julije 
razgovor, koliko ja volim čitati knjige iz prirod¬ 
nih znanosti. Nedavno kada sam čitao o izmjeni 
tvari u nama, nadošla mi je zanimiva misao. Iz 
izmjene tvari mogu dokazati, da imamo dušu, 
duhovnu dušu različnu od tijela. 

— No to će biti zanimivo, upadnem. — A ka¬ 
ko? 

— Svi znamo, da se naše tijelo neprestano 
obnavlja. S hranom dobiva energiju, njome po¬ 
većava stanice. Povećane stanice se dijele, to jest 
umnožavaju se. Kako* se umnožavaju stanice, ta¬ 
ko rastu i udovi, koji se od stanica sastoje; prema 
tome raste cijeli naš organizam. Mjesto izumrlih 

stanica zauzimaju nove i ovo nadomještan je, iz¬ 
mjena tvari neprestano se zbiva u nama tako, da 
mi toga niti ne opažamo. 

— No čujmo već taj dokaz! nestrpljivo će neki. 

— Čekajte samo, upravo sada dolazi. Ova izmje¬ 
na tvari, to jest nadomještanje izumrlih stanica 
novima, zbiva se takovim zamahom, da se u se¬ 
dam godina (neki kažu i za kraće vrijeme) cijelo 
naše tijelo potpuno obnovi. Iza sedam dakle go¬ 
dina nije ostalo u meni ni trunka od onoga, što 
je bilo prije sedam godina. 

To je fiziološka činjenica. Ali da! A ja se 
ipak sjećam, kako me je mama kao petgodišnjeg 
dečka zbog oblizavosti pošteno izlupala. Kako to, 
da se sjećam događaja, koji su se zbili pred dva¬ 
naest godina? Mozak? Od prijašnjeg mozga nije 
ostao ni jedan jedini atom. A kako si još i danas 
predbacujem, što sam u dobi od devet godina u 
slijepoj srdžbi bacio čašu u svoga maloga brata, 
tako, da sam mu glavu razbio. I danas mi je još 
žao. Odakle to kajanje, to predbaci vanje? Ta naše 
se tijelo svakih sedam godina potpuno promijeni. 
Uzalud se ono mijenja i poslije te promjene nešto 
nas hvali ili kudi za prošle stvari. Ili ima u nama 
nešto, što nije tvar, što se usprkos promjene u 
tijelu ipak ne mijenja, što ostaje uvijek stalno. 
To je naša duša., 

— Ti imaš zbilja vrlo zanimivih misli, potvrdi 
profesor. Znaš li, da je to isto u malo znanstve¬ 
ni j em ruhu već poodavno rekao znameniti en¬ 
gleski prirodoslovac Robert Mayer, kada je na¬ 
pisao: »Sigurna je istina, da se u živom mozgu 
stalno događa promjena tvari. To nazivijemo mo¬ 
lekularnom djelatnošću. Duševno je djelovanje 
pojedinca istina najuže povezano s tom tvarnom 
djelatnošću mozga, no bila bi osnovna zabluda, 
kad bi se htjelo ove dvije paralelno tekuće dje¬ 

latnosti identificirati. To se dade posve jasno 
rastumačiti jednim primjerom. Kako je poznato, 
ne može se brzojavi jati, ako se istodobno ne vrši 
neki kemijski proces. Ono pak, što se u telegrafu 
govori, to jest sam sadržaj brzojava nikako ne 
može biti rezultat ove elektro-kemijske djelat¬ 
nosti. U isto takvom odnosu samo još u pojača¬ 
noj mjeri stoji mozak prema mislima. Mozak je 
sredstvo, ali on sam nije duh.« 

— Gospodine profesore, sjetio sam se još jedne 
zanimive stvari o duši u vezi sa spavanjem i sa¬ 
njan j em. 

— No, što bi to bilo Julije? 

— Često sam razmišljao, što se to zapravo s 
nama zbiva, dok spavamo. Ja mislim, da za vrije¬ 
me spavanja unutarnja, uska vez između tijela i 
duše malo popusti. Dakako duša ne ostavlja tijelo 
potpuno, jer bi tada umrlo, ali ga ipak malo kao 
prepusti samome sebi. Čovjek je u snu od duše 
malo prepušten samome sebi kao što umjetnik 
katkada kroz dan ostavlja gusle da miruju. 

— To je vrlo zanimiva poredba, pripomene 
Marko. — Vidi se, da Julije voli svirati na gusla¬ 
ma. 

— Duša je kao umjetnik. Za budnog stanja 
duša kao da svira na tijelu. U snu ga se malo 
oslobađa, svijesti budnog stanja nestaje, djelova¬ 
nje se osjetila umanjuje posve do minimuma. A 
sad dolazi ona moja zanimiva misao. Tjelesna 
osjetila, koliko zapažamo ne djeluju. To ovdje u 
taboru jedva treba dokazivati. Zapitajte samo 
drugu stražu, kada oko dva sata prema jutru tre¬ 
ba probuditi treću noćnu stražu. Koliko iznala- 
začke umjetnosti treba, dok uliješ malo života 
pospanim dečkima. 

— Dakle tjelesna osjetila ne djeluju. A ipak, 
što se događa s nama za spavanja? Živimo ži- 

vim duševnim životom. S nama se u snu zbivaju 
sto puta zanimivije i zamršenije stvari, nego li 
dok smo budni. Mi govorimo, a naš tjelesni jezik 
se ni ne miče. Gledamo, a oči su nam zatvorene. 
Slušamo, ali ne ušima. Mislimo, ali ne mozgom. 
Sad molim Vas, gospodine profesore, ovo je ta 
moja zanimiva misao: spavanje i san za mene su 
neoborivi dokazi protiv materijalizma, to jest pro¬ 
tiv onog filozofskog shvaćanja, koje kaže, da na 
svijetu postoji samo tvar (materija), a da duha ni 
duše nema. Jer kad bi to bila istina, kako bismo 
mogli u snu gledati najsjajnije slike i krajeve, 
dok su nam ipak oči zatvorene? Cime dakle gle¬ 
damo? Očima ne! Dakle čime! Kako je moguće, 
da čujemo divnu glazbu, zanosne melodije? Cime 
čujemo? Ušima? Ta Duka navuče noću dvije 
kape i dva pokrivača preko glave ... 

— Molim, gospodine profesore samo jednu ka¬ 
pu.. . upadne Duka, koji je uganuo nogu i nije 
sudjelovao kod utakmice, nego je od početka raz¬ 
govora sve pažljivo slušao. 

— Dakle začepi i uši pa ipak čuje glazbu u 

— Osobito onda, kada kraj mene Maksim hrče 
— duhovito pripomene Duka. 

— I onda, no i bez toga. Dakle čime slušamo 
za spavanja? Znate, ja o smrti i drugom svijetu 
razmišljam ovako: kada duša konačno ostavi ti¬ 
jelo, tjelesno se oko doduše zatvori, ali se^ pred 
dušom zato otvori drugi divniji svijet. Duša od¬ 
loži više neuporabive gusle i otsad će svirati bez 
njih. Kako li će tek lijepo znati svirati onda, ka¬ 
da već sada u snu putuje tako čarobnim krajevi- 

ma. , . 

— Moramo priznati, Julije, da su te tvoje misli 
vrlo zanimive. I ja sam mislim, da bismo iz stalne 
izmjene jave i sna morali čuti kao Božju opome¬ 

nu: čovječe, koji svakoga dana prelaziš iz jednoga 
svijeta (svijeta jave) u posve drugi svijet (svijet 
sna), budi pripravan, da jednom konačno pređeš 
iz ovoga svijeta u onaj drugi svijet, gdje će duša 
biti bez tijela, da tako kažem, gdje će svirati bez 
gusala. Pazi, odnijet ćeš odavle dušu onakovu, 
kakovu si sebi sam za ovoga zemaljskoga života 
izgradio. Ako si pokvario dušu, tamo će preko 
ona samo disharmoniju davati od sebe. A ja ne 
trebam mačje muzike. U mome kraljevstvu imaju 
mjesta samo besprikorna umjetnička djela. 

— Molim, gospodine profesore, reče Turkalj, i 
u našem razredu ima jedan glasnogrlati dečko, 
neki Odorčić. Iza sata vjeronauka uvijek tvrdi, 
da on ne vjeruje ništa, nego samo ono, što »razu¬ 
mije.« Ali prošli puta dobra mu se izrugao Pavlo- 
vić. Pričaj samo Pero, kako je to bilo. 

— Bilo je to tako, te je za jednog odmora 
Odorčić opet počeo deklamirati: 

— Glupost je cijeli vjeronauk. Ja vjerujem 
samo ono, što razumijem! No, druže, pristupim 
mu, reci mi, razumiješ li ti, zašto ti se mali prst 
miče? 

— Naravno da razumijem, odgovori samosvi- 
jesno. Zato, jer tako hoću. 

— No dobro. Miči sad ušima. Vidiš, ti hoćeš, 
hoćeš, a ipak se ne miču. Razumiješ li to? kažem 
mu, no već se cijeli razred smijao, da se nadale¬ 
ko čulo. 

— Doduše nije lijepo, da druge ponizujemo, 
ali se ovakove šuplje glave često puta ne.može 
drukčije učiniti neškodljivima. Mislim, da ste ga 
mogli poklopiti i s događajem onoga staroga filo¬ 
zofa, kojega je neki car uzeo za savjetnika i za 
to mu bogato plaćao. Na postavljena pitanja filo¬ 
zof je često odgovarao: ne znam, ne znam. Netko 
mu je napokon predbacio: car te plaća da znaš. 

Da, car me plaća za ono, što znam. Jer, kad bi 
me htio plaćati za ono, što ne znam, ne bi mu do¬ 
stajalo sve blago njegova carstva. 

— Ali molim, gospodine profesore, neki bez- 
vjerski mudrac dokazuje ovako: Lijepo, lijepo, 
svemir je doista veličanstven, no zato ipak ne tre¬ 
ba prihvaćati Boga. Željezni zakoni prirode po¬ 
kreću svijetom. 

— Počekaj malo, prijatelju. Tko je pobijedio 
kod Marenga? 

— Napoleon. 

— Vidiš, zar ne, Napoleon, a ne strategijski 
planovi! Dobar ratni plan doveo je do pobjede, ali 
pobjedu ne pripisujemo tom ratnom planu, nego 
onome, koji ga je izradio. Naravno postoje željezni 
zakoni. No tko ih iskrojio? Čitav ovaj veliki svijet 
sličan je uri, koja divnom točnošću pokazuje vri¬ 
jeme. Ne možeš li zamisliti uru bez urara, koji 
ju je načinio? 1 sam inače bezbožni Voltaire raz¬ 
mišljao je ovako: »Le monde m’embarrasse et je 
ne puis songer que cette horloge marche et n’ait 
pas d’horloger«, to znači: svijet me zbunjuje i ne 
mogu zamisliti da, ta ura ide, a nema urara. 

— Atanazija Kirchnera, znamenitog zvjezdo- 
znanca, (| 1680.) posjetio je jednom neki znanac, 
nevjernik, koji je neprestano tvrdio, da je svijet 
nastao sam od sebe i da Boga ne treba. U sobi je 
upravo stajao umjetnički izrađen globus. Bezvjer- 
ski astronomov gost čudeći se zapita: 

— Tko je načinio taj lijepi globus? 

— Tko? Nitko. Nastao je sam od sebe. 

— Sto zbijaš šalu! Kako bi ovakovo umjet¬ 
ničko djelo moglo nastati samo od sebe? nevoljko 
će gost. 

— No ako može zemlja i cijeli svijet nastati 
sam od sebe, zašto ne bi mogao sam od sebe na¬ 

stati i ovaj mali globus? upita finom ironijom 
Kirchner bezbožnoga gosta. 

— I imao je pravo. Jer tko se bar malo za¬ 
dubi u promatranje svemira, svuda nailazi na tra¬ 
gove Božje. Odakle ovaj bajoslovni veliki svijet? 
Odakle materija, atomi, molekule i oni elektroni? 
Odakle? Mislite li možda, da je Kant-Laplaceova 
teorija rastumačila postanak svijeta? Istina ona 
to čini, ali ne bez Boga. Niti Kant niti Laplace 
ni jesu bili bezbožnici. 

Planeti jure vrtoglavom brzinom tisuće možda 
stotine tisuća godina. Tko ih je stavio u gibanje? 
Uvijek su se gibali, reći će netko. Ali to je nemo¬ 
guće. Jer je sigurno, da će njihovo gibanje jed¬ 
nom prestati, a ako se oduvijek giblju, a njihovo 
gibanje jednom mora prestati, onda je to jednom 
već odavno moralo nastupiti. 

Snažni zakoni vladaju cijelom prirodom. Tko 
ih je propisao? Astronomi? Oni su samo otkrili, 
da zakoni postoje. No tko ih je iskrojio? 

— Uzmi u ruku malu sjemenku jabuke. Ne¬ 
uglednu i naoko neživu malu sjemenku. Posadi 
je, i moćno će drvo izrasti iz nje. Kako? Zašto i 
kako nastaje, raste i razvija se život? Ta svi uče¬ 
njaci svijeta i laboratoriji ne mogu proizvesti ni 
jednu jedinu travčicu, koja će rasti i živjeti. 

— Slučajno? Ako je slučajno spajanje atoma 
bilo kadro proizvesti ovako veličanstven svijet, 
zašto danas nikada ne vidimo, da su se atomi slo¬ 
žili jedan do drugoga i napravili jedno selo ili 
bar jednu jedinu kuću? 

Upravo sad mi je pao napamet zanimiv slučaj, 
štono se jednom zgodom zbio u društvu francu¬ 
skih enciklopedista. U društvu se podrugljivo go¬ 
vorilo o Voltairu. I on je sam bio dosta velik ne¬ 
vjernik, no ipak je još uvijek vjerovao u neko 
božanstvo pa je rekao, da drži nemogućim, da ura 

ovoga velikog svemira tako točno ide, a da nema 
urara. 

Jedan od prisutnih uzme Voltaira u obranu i 
ispriča slijedeći događaj: — Kad sam bio u Napulju, 
vidio sam na obaii jednog lakrdijaša čarobnjaka, 
koji je pred svjetinom bacao kocke. Kocke su 
uvijek padale na broj šest, kako je to on una- 
pređ rekao. Ljudi su izbuljili oči i zinuli od čuda. 

— Jasno. Kocke su bile krive, reče netko iz 
društva. 

— Naravno da su bile krive, ali u tome je 
upravo stvar. Svaki pametan čovjek unapred mo¬ 
že znati, ako dvije kocke četiri puta za redom 
padnu na istu stranu, da mora u tim kockama bi¬ 
ti neka tajna sila. Možda su na primjer na onu 
stranu iznutra pričvrstili komad olova. A pogle¬ 
dajte oko sebe po svijetu. Nebrojeno mnoštvo 
sunaca, planeta, mjeseca, koji nijesu nigdje pri¬ 
čvršćeni već tisućljeća lete svojim putevima i 
jedan se s drugim ne sudaraju. Gledajte, kako 
je na našoj zemaljskoj kugli sve razdijelje¬ 
no, kopno more, zrak, sunce, kiša, sve tako 
da se omogući život na njoj i da životinje 
mogu veselo vrvjeti kopnom, morem i zrakom. 
Gledajte samo, kako one pronalaze sve potrebne 
i ako zamršene uslove za život. Promotrite sa¬ 
mo vlastiti, tako po građi kompliciran organizam, 

kako u njemu i najmanji 
dijelak iz vršu je upravo 
onu službu, koja je po¬ 
trebna cijelom organizmu. 
Gledajte, kako vaše oči, 
uši nadvisuju mudrost i 
najvećega mehaničara i 
optičara. Promotrite kaplju 
octa pod povećalom, pa 
ćete u njoj otkriti toliko 

živih bića koliko kroz dogled vidimo zvijezda u 
daljini. . . pogledajte sve to i recite, da je sve to 
djelo slučaja. Priroda čini kao onaj, tko bi svaki 
trenutak bacao nebrojeno mnogo kocki tako, te 
bi one padavši uvijek ostale u unapred najavlje¬ 
nom položaju. 

Na to nijesu znali, što bi odgovorili. Pa i ne 
može se na to ništa odgovoriti. Ovaj živi život, 
što vrvi i giblje se svuda oko mene, dovoljan je 
odgovor na to. Nekoć nije bilo života na zemlji, 
to je sigurno. Geologija nam točno pokazuje onaj 
odsjek vremena, u koji se prvo živo biće pojavilo 
na zemlji, ali do istog rezultata dolazimo i raz¬ 
mišljanjem. Dok je još zemlja bila u tekućem sta¬ 
nju kao užarena kugla, nikakva živa klica ili sje¬ 
me nije mogla opstojati na njoj. Dakle život je na 
zemlji jednom nastao. Ali odakle je poteklo prvo 
živo biće? Iz neživoga? Bilo ih je, koji su i to 
tvrdili, dok nije znanost jasnije od sunca doka¬ 
zala, da živo iz neživoga nikada ni na koji način 
ne može postati, dakle da nema autogeneze. En¬ 
gleski fizičar William Thomson (Lord Kelvin t 
1907.) izrazio je to ovako: »Početak i održanje ži¬ 
vota ne može se razumjeti bez stvarateljske sile, 
koja nad svim vlada.« (O starosti sunčane topli¬ 
ne, popularna predavanja i govori I. 198.) 

— Ali, gospodine profesore, ja sam čitao jed¬ 
nu knjigu, koja sve to tumači razvojem, reče Vu- 
ković. 

— Razvoj? Naravno da postoji razvoj, no ne 
znamo, koje razmjere obuhvaća, ali da ne preko¬ 
račuje granice vrsta, to možemo za sigurno dr¬ 
žati. Ali pripazi malo, dragi. Da taj razvoj pro¬ 
izvede nešto pametno, bezuvjetno je potreban 
duh, koji će razvitak upraviti prema određenom 
cilju. »Slučajno« ili »slijepim razvojem« sigurno 

ne bi moglo postati milijarde najsavršenijih živih 
remek djela. 

— I ona pučko-naučna knjiga o prirodi priznaje 
ta divna djela, ali tvrdi, da su se životinje od¬ 
jednom iz »nepoznatih razloga« stale razvijati 
upravo u tom pravcu i kada su opazile, da im ovo 
ili ono stečeno svojstvo ili boja ili ud koristi, to 
su onda stalno zadržale. 

— Ali Vukoviću, zar ti i sam ne opažaš sla¬ 
bost takvih »pučkih« zaključaka? Ponajprije ne¬ 
moj zaboraviti, da bi za takav razvoj bila po¬ 
trebna mnoga tisućljeća i da bi tako stečeno svoj¬ 
stvo tek onda postalo korisno, kad se potpuno raz¬ 
vije u pojedincu. Ali tko je ili što je kroz ta tisuć¬ 
ljeća podržavalo taj razvoj točno na pravom pu¬ 
tu? Da, postoji u prirodi razvoj, ali postoji i 
mudri redatelj nad prirodom, koji je izumio plan 
razvoja i njime upravlja. 

Pitanje bi se moglo razjasniti i malom šalom. 

— Reci mi, Drago, što je bilo prije na svijetu 
kokoš ili jaje? 

— Kokoš ili jaje? Razumije se, da je prrje 
bila kokoš? 

_ No, no, nije to tako samo »razumije se.« 

Da li si vidio kokoš, koja nije postala od jajeta? 

— To je istina. Dakle prije je bilo jaje. 

— Ni to nije moguće. Da li si kada vidio jaje, 
koje nije snijela kokoš? 

— E, na to se više ne može odgovoriti. 

— Dakako, da se ne može. Danas su napokon 
dokazane kao istinite ove tri latinske rečenice (ti 
ih Julije prevedi): 

Omne vivum e vivo 

Živo nastaje samo iz živoga. 

Omnis cellula e cellula. 

Svaka stanica nastaje samo iz stanice. 

Omne ćhromosoma e chromosomate. 

— E to već, molim lijepo, ne znam prevesti, 
odgovori Julije. 

— Dakle »ćhromosoma« se zovu najmanji sa¬ 
stavni dijelovi stanice. Dakle niti jedan kromo- 
zom ne može nastati od nežive stvari, nego sa¬ 
mo od drugog život kromozoma. Dakle Lord Kel- 
vin, (| 1907.) jedan od najistaknutijih fizičara, 
ima pravo kada piše: »Glasno uvjerljivi tragovi 
mudre i dobrostive svrhovitosti opkoljuju nas sa 
svih strana. To nas uči, da svako živo biće i da¬ 
nas ovisi o Stvoritelju i Zakonodavcu, koji ne¬ 
prestano stvara.« 

Čovjek, koji bi nijekao opstojnost Božju, bio 
bi sličan koči jašu, koji bi nijekao opstojnost ko¬ 
nja, koji vuku kola. 

Zapita neko jednog Arapina: ima li Boga? 

— Ima, odgovori Arapin. 

Odakle znadeš? 

— Pogledaj, gospodaru, vidiš li u pijesku 
pustinje ove tragove? Posvema sigurno mogu 
po njima utvrditi, da li je ovuda prošao čovjek 
ili deva. Isto tako, ako širom pogledam svijetom 
i svuda vidim tragove neizmjerne mudrosti, mogu 
reći samo to, da je Bog tuda prošao. 

Nebo, noć, tišina 

Danas bijaše krasno vri¬ 
jeme. Dečki su izvanredno 
dobre volje cijeli dan ili 
skakali pred šatorima ili 
se kupali u potoku. To 
bijaše veselje, to bijaše ra¬ 
dost! Šteta, što se naš lo¬ 
gorski život približavao 
kraju. Kako žalim onu 
modernu dekadentnu par- 

fimiranu mladež u izglačanim hlačama u laku i 
fraku, mladež, koja vidi životno veselje samo u 
kinima, kazalištima, trčkaranju podzemnim krč¬ 
mama i t. d. Siromašne, gladne duše! Kad bi bar 
jednom okušali životne radosti u slobodnoj pri¬ 
rodi! 

Znam da me »oni« zato gledaju s visoka. Ka¬ 
ko se može jedan sveučilištarac dobro osjećati 
među djecom? 

— Mi ni jesmo više djeca. Mi smo odrasli, — 
tako misle oni. 

To je upravo ono zlo. To je zlo da više niste 
djeca — po duši. Djeca kojima pripada kraljev¬ 
stvo nebesko. (Mat. 19. 14.) S pedeset godina, s 
injem pokritom kosom, ostati djetinje duše — to 
je prava umjetnost. Svatko je tako dugo mlad, 
dokle hoće. 

Promatrao sam danas našega profesora. Po¬ 
znajem ga kao naobraženog, visoko učenog čovje¬ 
ka. Već godinama je moj profesor- i duševni vo¬ 
đa. Čovjek je vidio mnogo svijeta, govori četiri 
jezika, čita u šest jezika, u sobi i na stolu ima 
mnoštvo knjiga. A danas popodne se igrao s na¬ 
ma nogomet i od srca se smijao. Da i on je bio 
dijete i mi smo svi djeca, vesela djeca. Onakovi 
smo kakovi su mogli biti samo prvi ljudi u raju 
zemaljskom prije grijeha. 

A kako je tek divna večer tu uz logorsku va¬ 
tru. Lagano, pucketajući plamsa oganj prema ne¬ 
bu i tajanstveno svijetlo baca na moja dva mala 
stražarska druga Josipa i Đuru. Cijeli logor spa¬ 
va, tek mi trojica bdijemo. I zvijezde ... U ruka¬ 
ma mi je mala karta zvjezdanog neba i s neopisi¬ 
vim oduševljenjem pričam dvjema manjim dru¬ 
govima o nepreglednom svijetu, o tisućama suna¬ 
ca, o stotinama tisuća zvijezda, o Mliječnoj Stazi, 
o dalekim zvjezdanim maglicama. U takvim se 

časovima otvara duša i u nju se spušta neizmjer¬ 
no nebo. 

Doista nebo se činilo kao razapet šator, treba¬ 
lo bi samo ispružiti ruke da dohvatimo zvijezde. 
Kako je blizu Bog u tim časovima. On je inače 
uvijek blizu, samo to toliko ne osjećamo. Pun je 
mjesec uzdigao zlatno svoje lice ponad drveća, a 
u bezimenoj tišini tajanstveno su šaputale gibke 
grane u šumi. 

Vuković je podjarivao vatru. I sama vatra ka¬ 
ko je zagonetna. Kako samo bukti plamen. Sada 
crven, onda bijel pa plav. Zašto, odakle ta pro¬ 
mjena boja? I kako samo požudno proždire, guta 
praskavo, suho granje. Nekoja grana je još svje¬ 
ža pa plaće, stenje, kad ju uhvati plamen te se 
previ ja na žaru kao velika gusjenica. Kad stane 
praskati komad drveta, razaspu se iskre u zrak 
kao zvijezdice i opet nanovo nastane mir. 

Kakvo li je uživanje gledati vatru! 

Uz vatru, što plamti u mojoj duši, jedna misao 
goni drugu. Kako li je ipak čudesno lijep ovaj 
svijet. Usprkos velikog napretka znanosti, koliko 
mnoštvo stvari iz tajanstvenog svijeta, što nas 
opkoljuje, još uvijek ne poznamo. Jučer sam na 
primjer u obližnjoj špilji našao predivan kristal. 
Divnog li geometrijskog oblika. Spremio sam ga. 
Zar je znala ova neživa tvar, kada se u utrobi br¬ 
da u tišini stala kristalizirati, teške zakone geo¬ 
metrije, koje sam ja razuman čovjek morao godi¬ 
nama velikom mukom učiti. Pametne li misli! 
Nema drugog razjašnjenja, nego da tu djeluje 
uzvišena sila, slična ljudskomu duhu, ali koja ga 
neizmjerno nadvisuje. Taj duh propisuje puteve, 
kroji zakone i kristalima i svakome razvitku i 
svima pojavama života. 

Pojavama života? Da, tako je! Ali što je taj 
život? Dolazili su mi napamet mnogi raznovrsni 

nazivi, kojima su pisci učenih knjiga htjeli raz¬ 
jasniti »život«, ali je na koncu svaki pojedini mo¬ 
rao priznati, da zagonetku života nije uspio odgo¬ 
netati. Do sada nije to nikome uspjelo. Da i ja 
sam već čitao, da je život zajedničko djelovanje 
fizičkih i kemijskih sila. Te su nam sile same po 
sebi poznate, ali ne poznamo tajne njihovog 
skladnog stvaranja u organizmu, u kojem stvara¬ 
ju život, to jest ne poznamo princip, koji zamrše¬ 
nu mrežu tih sila, štono se međusobno nepresta¬ 
no pomažu, drži u djelovanju. 

A strahovite sile u prirodi, kojima sami ovdje 
na slobodnom možemo biti svjedoci. Na primjer 
noćna oluja prošli tjedan s onom strašnom grm¬ 
ljavinom. Ondje leže ogromni stoljetni hrastovi 
sa slomljenim deblom. I to mi pripovijeda, kako 
je uzvišen Gospodin, koji, kad preda prirodi ma 
samo atom svoje moći, pa i to je eto tako straho¬ 
vita sila. 

Zatim sam mislio i o tome, kako je predivna 
tajna proljetno buđenje prirode ispod zimskog 
sniježnog mrtvačkog pokrivala, pa klijanje pše¬ 
ničnog zrna u blatnoj brazdi, tajna je i ova tiha 
šuma oko mene, koja kao da mirno spava, tajna 
je i cio taj divni svijet, sve je tajna, ako iza svih 
tih tajna ne vidim uzvišenu vječno radinu ruku 
Božju. 

Čitao sam negdje, ne bih znao reći gdje, ali 
i sad još ćutim uzvišenost ove definicije Boga. 
»Per quem omnia sunt et in quem omnia ten- 
dunt«. »Bog je biće, po kome je sve postalo i 
kome sve teži«. Kad bi ovdje tkogod zalutao u 
šumi i izdaleka opazio našu logorsku vatru, razve¬ 
selio bi se: gdje je vatra, tu ima razumnih bića, 
ljudi, braće. Tako kliče i moja duša u molitvi, 
kadgod iza pojedine prirodne pojave osjetim ve¬ 
ličanstvo Božje. 

Tajna! Baš me briga! Ne zanima me! rekao bi 
netko. Ali nemoguće je »ne brinuti se« za to. U 
nama gori želja, neugasiva želja u čovjeku, da 
sve istražuje, da svemu nađe rješenje, da nađe 
istinu. Već iz samoga ovoga nastojanja moramo 
doći do toga, da Bog postoji. Moja mala sestra 
Katica dobila je za imendan lutku. Isprva 
se veselo njome igrala, ali već treći dan svu ju je 
rastavila: istraživala je, zašto zatvara oči, kad je 
polegne. Isti taj neodoljiv nagon tjerao je Amud- 
sena i Shakletona na polove da istraže što je 
tamo. 

Našli su jednom neku išaranu kamenu ploču. 
Bilo je to klinovo pismo. »To nitko ne razumije, 
ostavimo to.« O ne! Ljudski duh nije mirovao dok 
nije riješio tajnu klinova pisma. Ne pokazuje li 
istu težnju za znanjem i današnja groznica za 
rješavnjem križaljki? 

Što pokazuje sve to? Mi ne podnosimo tajne. 
Moramo ući u trag istini. Zašto? Jer u nama živi 
iskra, dah vječne Istine Boga i to je, što nam ne 
da mira. 

To da sam biće, koje ima svijest, to me uzdi¬ 
že nad cijeli svemir. Lani sam se vozio Jadra¬ 
nom. Kako su se divno talasali preda mnom sku¬ 
povi vode, kojoj ne vidiš obale. Ali o svojoj veli¬ 
čini, o svojoj ljepoti ni ocean ne zna ništa. 

Nada mnom se rasprosto nebeski svod s ne¬ 
brojenim zvijezdama i tako mi sanjarski raspo- 
ložuje duh . . . Ali samo moj. A zvijezde? Ta to 
su pusta ledena nebeska tjelesa, komadi materije 
jedno uz drugo , jedno nad drugim, jedno pod 
drugim. One ne znadu ništa ni o drugima, ni o 
samima sebi! Samo ja znam . .. 

Cijeli svijet koji me opkoljuje divan je dodu¬ 
še, no ipak je samo tvar. Divan je i u najma¬ 
njem svome dijelu, ali ipak sve je to samo mate- 

rija. Stavim li najsićušniju stanicu pod mikro¬ 
skop, naći ću pod njim tajanstveni živi svijet, ali 
i ta se sitna stanica sastoji iz milijuna atoma, mo¬ 
lekula, koji jedan o drugome ništa ne znaju. Te¬ 
žina moga tijela iznosi upravo 60 kilograma. Či¬ 
tao sam negdje, da u čovjeku teškom 60 kilogra¬ 
ma ima 50 milijardi stanica. Vrtoglava brojka. 
Ovih 50 milijardi stanica živi svaka za sebe, a op¬ 
stoji samo jedna duša, koja ih drži zajedno. 

Čovječe, samo ti možeš biti sam sebe svije- 
stan, samo ti možeš sam sebe upoznati. Ako mi 
štogod padne u oko, treba, da upitam drugoga, da 
li je to još unutra, jer sam sebe ne vidim. Ali du¬ 
ša može promatrati samu sebe. Znam — Pascalo- 
ve su to misli — da je čovjek u svemiru tek sla¬ 
bašna trska, ali trska, koja može misliti. Kakogod 
bio neznatan, ima nešto u meni, što nije ograni¬ 
čeno materijom, što može izaći iz mene i shvatiti 
čak i zvijezde. .Ja nisam samo materija kao more, 
brijeg ili nebeski svod. Ima u meni nešto, što po¬ 
vezuje atome moga tijela, što ih prožimlje i oživ- 
ljuje. Ja imam dušu! 

Dušu, dušu, po kojoj sam tako blizu sam se¬ 
bi, a opet mogu s njome da odletim daleko u svi¬ 
jet, dušu s kojom se mogu u tajnosti savjetovati 
i do koje ne može nitko doprijeti, ako ja to ne 
dopustim. 

Duša nije materija. Ona je neisporedivo viša i 
uzvišenija od nje, ona oživljuje materiju. Osim 
mene nema ona drugog gospodara nego samo Bo¬ 
ga. Nebo će i zemlja proći, ali duše moje ne će 
nestati. 

Ako je tome tako, onda je duša moja jedina 
vrijednost, jedina vječna vrijednost. Da li sam 
tako uvijek mislio o svojoj duši? 

U IV. vijeku obuzela je duh jednoga po cije¬ 
lom svijetu poznatog učenjaka, ali čovjeka grije- 

šna života, misao o pravim vrijednostima i o to¬ 
me, da treba dušu cijeniti nadasve. Povikao je: 
»Mogli su ovi i oni, a zašto ne bi ti, Augustine?« 
I postade od njega sveti Augustin. 

U XII. vijeku je isto o tome razmišljao jedan 
bogati mladić: »Ako su toliki mogli, zar ti ne bi 
mogao?« i postade od njega sveti Bernard od 
Clairvauxa. 

U XVI. stoljeću jedan slave željan vojnik bi 
ranjen kod opsjedan ja neke tvrđave. Na bolnič¬ 
kom krevetu od dosade uzme u ruke životopis 
svetaca. »Ako su to mogli ovi učiniti, zar ja ne 
bih mogao?« i od njega postade sveti Ignacije 
Lojolski. 

A ja? Dijete XX. vijeka? 

Zar ja ne bih mogao barem to postići, da svo¬ 
ju dušu cijenim iznad svega? 

Pa da sam bio griješniji od Augustina, boga¬ 
tiji od Bernarda, i oholiji od Ignacija. »Da, mo¬ 
gao bih to učiniti samo.. . samo bit će teško. A to 
je istina! Ali i njima je bilo isto tako teško. 

Nerazumni svijet rugao se jednako i svetom 
Petru u Jeruzalemu i svetom Pavlu u Ateni. Sve¬ 
tom Augustinu rugali se naučen jaci, Svetom Ber¬ 
nardu plemići, svetom Ignaciju vojnici. 

Kada sam sve to promislio, uzeo sam u ruke 
knjigu psalama, koju mi je profesor posudio za 
čitanje i valjda još nikada nisam tako iz duše 
molio, kao kad sam pročitao psalam 148. 

Aleluja 

Hvalite Gospoda s nebesa, 
hvalite njega na< visini. 

Hvalite njega svi anđeli njegovi, 
hvalite njega sve kreposti njegove. 

Hvalite njega sunce i mjesece, 
hvalite njega zvijezde i svijetlo. 

Hvalite njega nebesa nad nebesima, 
i sve vode, što su na nebesima, neka hvale 

ime Gospodnje. 

Jer on reče i postadoše, 

On zapovijedi i stvoriše se. 

Postavi ih za svagda i za u vi jeke, 
dade naredbu, koja ne će proći. 

Hvalite Gospoda sa zemlje, 
zmajevi i svi bezdani. 

Oganj, grad, snijeg, led, vjetrovi olujni, 
koji izvršuju riječ njegovu. 

Gore i svi humovi, 
rodna drveta i svi cedri. 

Zvijeri i sva stoka, 

Zmije i ptice pernate. 

Kraljevi zemaljski i svi suci, 
poglavice i svi suci zemaljski. 

Mladići i djevice, starci s mlađima neka 

hvale ime Gospodnje, 
jer je samo njegovo ime uzvišeno. 


Odložio sam knjigu. Sad sam tek opazio, da 
su moja dva mala druga zaspala uz vatru. Narav¬ 
no već dosta dugo ni jesmo progovorili ni riječi. 
Ali ne ću ih smetati. Neka se odmore. Mene su 
potpuno obuzele moje misli. 

Mora biti negdje neka točka, neka izvanred¬ 
no čvrsta ruka, snažna sila, o kojoj je pričvršće¬ 
na osovina ovoga šarolikog svijeta. 

Može li to biti djelo slučaja? Zar bi se nebro¬ 
jeni trilijuni i kvadrilijuni atoma tek slučajno 
složili u ovako divno uređen svijet? Da odem u 
tiskaru pa da istresem iz kutija sva slova po zem¬ 
lji, zar bi se onih stotine tisuće slova tako pore¬ 
dale po zemlji, da bi od toga nastao tekst cijele 
jedne knjige? Može li se takovo nešto zamisliti? 
Halleyev komet na primjer prevali svoj put za 

76,4 godina. Zadnji puta moglo ga se vidjeti 
1910. godine. I ja sam u velikoj gužvi čekao na 
nekom tornju, da vidim, da li će ga se moći vi¬ 
djeti prostim okom. I te kako se moglo vidjeti! 
Vidio mu se i rep. I sada, tko zna, u kakvoj stra¬ 
hovitoj udaljenosti negdje luta? Ali za 76,4 go¬ 
dina sigurno će se vratiti. Može li se dakle zami¬ 
sliti, da nitko njime ne upravlja? 

Iz Trsta polazi brod, prošavši kroz Gibraltar 
stiže u Ameriku. Prođe Južnu Ameriku do naj¬ 
južnijeg rta, Cap-Horn, pođe u Australiju, odan¬ 
le u Istočnu Indiju pa kroz Sueski prokop u una- 
pred određen dan opet se vrati u Trst. Ima li ko¬ 
ji čovjek na svijetu, koji bi se usudio tvrditi, da 
je taj brod svoj zamršen put prošao bez kormila¬ 
ra sam od sebe? A ipak je put zvijezda na mili¬ 
june puta dulji, a stizavanje njihovo mnogo toč¬ 
nije. 

A može li i naklon zemljine osi na njezinom 
putu biti slučajan? Upravo je naklon od 23°18’ 
najprikladniji, jer bez toga ne bi bilo ni izmjene 
godišnjih doba, koje unose toliku promjenu u ži¬ 
vot. I da je voda kod +4 stupnja C. najgušća, a 
ispod toga se razređuje i ne teži! prema dolje, ne¬ 
go ostaje na površini? Zar može biti slučajna ova 
osobita činjenica? Sto je hladnije, to se svako ti¬ 
jelo sve više steže — a samo voda ne. A zašto? 
Jer kad ne bi tako bilo, smrzavala bi se jezera i 
rijeke do dna i u jednoj zimi opustio bi u njima 
sav život. 

Kako je velik Bog! Ali kako je i lijep Bog! 
Uza svoj svrhovit uređaj priroda je puna neiz¬ 
mjerne ljepote. Večernje rumenilo, sjaj duge, 
predivne boje cvijeća, ovaj nada mnom nasmije¬ 
šen mjesec, tiha noć, jele što šume na strmom 
obronku brda . . . sva ta ljepota mora negdje ima¬ 
ti svoj izvor. Mora opstajati neki model, neki 

uzor, čiju ljepotu stvoreni 
svijet širom rasi java kao 
zrake. 

Nedavno u jedan slo¬ 
bodan dan išao sam šu¬ 
mom s drugovima i odjed¬ 
nom iznenada začuh lomlje¬ 
nje grana. Na obali potoka, 
koji je proticao šumom, sta¬ 
jao je ponosan i dostojan¬ 
stven jelen s golemim rogovima. Još nikada ni¬ 
sam osjetio tako slabost Darvinove teorije kao u 
ovaj čas na pogled ove impozantne kraljevske ži¬ 
votinje. »Sve je posljedica razvoja, težnje za po¬ 
stignućem svrhe«. Zar služi svrsi, da ovaj jelen 
nosi tako veliko i rašljasto rogovlje. Nikako, pače 
mu smeta u bijegu, ali je zato lijepo, da, pre¬ 
krasno djelo pravoga umjetnika. 

Kako se ljudi snebivaju od čuđenja i hvale 
gledajući kakovu lijepu sliku ili kip. A već je 
Sokrat zapitao Aristodema: »Kome se treba više 
diviti, slikaru, koji slika mrtve i nepokretne slike 
životinja i ljudi ili onome koj stvara živa i ^ra¬ 
zumna bića?« I ako one slike nijesu nastale slučaj¬ 
no, zar nije ludo vjerovati, da su ona živa bića 
slučajno nastala? 

Kod životinja tumače sve to neki pomoću in- 
stikta. Ali što je instikt? 

Instikt je neki podražaj u životinji, koji je si¬ 
li, da upotrijebi pogodno sredstvo, koje će najbo¬ 
lje postići svrhu. 

Da to je znanstvena definicija instinkta, ali 
iza svega toga ne znamo o biti instikta ni trunka 
više. Veliko je naime pitanje: odakle inače tako 
glupim životinjama ovo čudesno znanje? 

Neke ptice sjede tri tjedna na jajima, druga 
vrsta kraće vrijeme. Odakle znade prva ptica, da 

ona pripada baš onoj vrsti, koja mora sjediti toč¬ 
no tri tjedna? Da li je to naučila iz zoologije? Ili 
je to vidjela, kod svoje majke, koja je točno toli¬ 
ko sjedila? Niti je učila niti vidjela, a ipak nepo¬ 
grešivom sigurnošću to čini. Mora netko biti, koji 
sve to zna. 

Kada krava pase, ona se ni ne dotakne otrov¬ 
nih trava. Odakle je naučila, iz koje kemije, da 
se ove ili one trave valja i te kako čuvati, jer će, 
ako je popase, pokvariti organizam? Nigdje ni¬ 
je učila, a ipak sigurno izbjegava takove trave. 
Mora biti netko koji sve to zna. 

Odakle znade kukuljica jelenka mužjaka da 
će kasnije imati rogove, pa da će dobro biti u šup¬ 
ljini kod glave ostaviti malo više prostora? Muž¬ 
jak doista učini veću šupljinu. Ženka naprotiv 
toga ne čini — ne treba joj. 

Odakle znade u ljetu hrčak ili vjeverica, koji 
su istom u proljeće došli na svijet, da iza ljeta 
dolazi oštra zima, te da će dobro biti skupiti ne¬ 
što u žitnicu? Odakle znade mala lastavica, koja 
se kod nas izlegla pod strehom koje kuće, da će 
naskoro ovdje nastati jesen i da valja krenuti 
odatle? I daje se na put, kojim dosada nikada još 
nije išla i sigurno stizava u Afriku, za koju ne 
zna ni to da uopće opstoji, a kamo li to, da tamo 
nema zime.i A taj se nagon brine za njih i putem 
tjera te ptice onamo, gdje 
će uz odmor naći i hranu. 

Ornitološki zavodi su usta¬ 
novili, da naše rode lete 
preko Turske, Male Azije, 

Egipta, dakle lete uvijek 
nad kopnom i dođu sve do 
Južne Afrike do Natala da 
tamo prezime. Put koji za- 
panjuje! Ali kako da sve 

to razumijemo? Tko ih vodi? Slučaj? Proračuna- 
nost u životinje? 

Zar znade* ona zmija otrovnica, da će izlučiva¬ 
nje* otrov« iz njom* žlijezde* imati za posljedicu, 
da se* ukoči onaj, koga ugrize? Ona to ne zna, ali 
take> čini, kao da znade. Ona niti ne zna, da po¬ 
jedini zubi mogu da izluče otrov, a drugi da ne 
mogu, a ipak uvijek neprevarljivo rabi samo one 
zube, koji izlučuju otrov. Ne zna ona ni to, da će 
daleko dublje zagristi, ako gornju čeljust i poje¬ 
dine zube usne šupljine stavi u stanovit položaj. 
A ipak sve toi čini. 

I gusjenica paunčeta noćnog plete kraj čahure 
od tvrdih čekinja i dugim je koncem pričvrsti. 

Njen se stan iznutra može otvoriti uz najma¬ 
nji pritisak, dok se izvana velikom snagom su¬ 
protstavlja razbojniku, koji bi htio provaliti unu¬ 
tra. Gdje je ona to naučila? Eto i tako» bismo mo¬ 
gli zadavati hiljadu pitanja . . . 

Gledam prekrasnu kupolu kakove katedrale. 
Tko ju je sagradio? »Nitko«, glasi odgovor. 

Lokomotiva brzog vlaka uleti u kolodvor. 
Divno! Tko ju je izveo? »Željezni zakoni sve¬ 
mira.« 

Slušam Beethovenovu simfoniju. Krasno! Tko 
ju je složio? »Slučaj.« 

Zar ne, tako se ne može odgovoriti? No dobro. 
Zar se onda smije zvjezdanu nebesku kupolu, 
ogromni svemirski stroj, koji tako sjajno radi, 
uzvišeni sklad, koji se nalazi u svijetu, zar se sve 
to smije razjašnjavati sa: »nitko« ili sa »željeznim 
prirodnim zakonima« ili s riječju »slučaj.« 

— Ne i ne! 

Nikad još nisam tako jasno uvidio i osjetio kao 
u ovaj čas, da čitava prirodna znanost nije ništa 
drugo nego ispisivanje Božjih misli. 

I uzmem bilježnicu, u koju sam svaki dan 
pribilježivao, ako sam što zanimiva čitao. Po¬ 
tražim što sam pribilježio iz Herdera i proči¬ 
tam. Sada sam tek shvatio pravo svaku riječ: 
»Mein Gott! Wenn ich deinen Sternen-himmel 
ansehe, die Monde, die Sonnen, die du gemacht 
hast, die grosse Einheit der Natur voli unendli- 
chen Plans und Absichten und Stufen und Zu~ 
sammenhangs! O Gott, was ist in diesem grossen 
Reiche der Mensch, dass du sein gedenkest! Ein 
Kind der Erde, dass du ihn geadelt hast! Du 
lassest ihn hier eine kleine Zeit verlassen, in 
Dammerung, in Priifung sein, mit welcher Ehre 
und Hochheit hast du ihn zu kronen! . . . Leben 
wir, so leben wir dem Herrn! Sterben wir, so 
sterben wir dem Herrn! Darum wir leben oder 
wir sterben, so sind wir des Herrn!« 

Uistinu je tako! Neizmjerna nas veličina ne¬ 
beskih tjelesa upravo pritište, a sićušnost jedva 
vidljivih živih bića nas zaprepaštuje. Između ove 
dvije skrajnosti, između neizmjerno velikog i ne¬ 
vidljivo malenog nalazi se čovjek, čija se oholost 
mora poništiti u poniznoj, molitvi: (Ps. 138). 

Kamo da otidem od duha Tvojega? 
i od lica tvojega kamo da pobjegnem? 

Da uziđem na nebo, Ti si ondje. 

Da se dignem na krilima gore 
i preselim se na kraj mora, 
i ondje će me ruka Tvoja voditi 
i držati me desnica Tvoja. 

Divna su djela i duša moja pozna ih dobro. 
Kako su nedokučive pomisli Tvoje Bože, 
kako je velik njihov broj! 

Da ih brojim bilo bi ih više nego pijeska. 

Kad sam u svojim mislima došao dotle, na¬ 
novo me obuzeo neizrecivi osjećaj. Kudgod sam 
svrnuo pogled, svuda oko mene pojavljivali se 
tragovi ruke Božje. 

Zelenkasta livada, sanjivi cvjetovi, tamo po¬ 
dalje nekoliko koraka dva ribnjaka, štono se kli¬ 
ješte pri punom svijetlu mjeseca, pa tiha noć, 
svjetlucave zvijezde, i ova dva moja mala prija¬ 
telja, što mirno spavaju, sve je to lijepo, sve je 
to tako lijepo! Kako mora biti istom lijep Onaj, 
od koga sve to potječe! Osjećao sam, da će od¬ 
sada na poljima za mene cvasti ljepota Božja, u 
plavetilu brda gledat ću Njegovu uzvišenost u 
pjevu ptice čut ću Njegov glas, a u blijesku gro¬ 
ma divit ću se Njegovoj moći. U žuborenju poto¬ 
ka čujem Njega, Njega tražim na zvjezdanom 
nebu . . . jer znadem, da je sve, što je na ovom 
svijetu lijepo, tek slabi odsjev Njegove neiz¬ 
mjerne ljepote. 

I ako mi katkad nadođe turobna misao, da je 
svaka ljepota na zemlji prolazna: usahne cvijet, 
osuši se list, presuši potok i stijena se u prah 
smrvi; u tim časovima moja će se duša još čvršće 
pri vezi vati na neprolaznu, nepromjenljivu i apso¬ 
lutnu ljepotu: na Boga. 

Ti si, Gospode, u početku sazdao zemlju 
i djela ruku tvojih su nebesa. 

Ona će proći, a ti ostaj eš, 
i sva će ostarjeti kao haljina. 

I kao odjeću, promijenit ćeš ih i promijenit će se, 
a ti si onaj isti i tvojih godina ne će nestati. 

(Ps. 101.) 

Zadnji dan uz logorsku vatru 


Sutra o podne odlazimo 
kući. Već plamsa zadnja lo¬ 
gorska vatra. Oko nje sjedi 
cijela četa turobne duše. 
Neka bezimena tuga zavla¬ 
dala je našim srcima. I kod 
kuće će biti dobro ... spa¬ 
vati na jastuku od pravoga 
perja... u kuhinji se pri¬ 
pravlja objed... ali ipak 
ove tri sedmice! Kako se teško rastati s potokom, 
s livadom, sa zvjezdanim nebom! 

Već se približuje deset sati. Gospodin profesor 
izdao je nalog: vrijeme je za večernju molitvu. Za 
posljednji puta neka zaori naša pjesma u ovom lo¬ 
goru. 

Dječacima su se caklile suze u očima, dok su 
pjevali: »Hoćemo Boga« i »Lijepu našu... « 

Gospodin profesor zapovijedi mi: 

— Uredi četu u četveroredove za večernju mo¬ 
litvu. 

Dugo i oštro zazviždim. 

Cijela je četa stala kao jedan čovjek. 

Potrčim s malom džepnom svjetiljkom do go¬ 
spodina) profesora: 

— Gospodine profesore, pokorno javljam, četa 
stoji spremna na molitvu. 

— Dečki, poče gospodin profesor, sabrali smo se 
na posljednju večernju molitvu, da zahvalimo Bo¬ 
gu za sve ono dobro, kojim nas je obasipavao kroz 
ove tri sedmice. 

U ovom logorovanju često' smo imali otvorenu 
priliku da vidimo tragove ruke Božje u velikoj 
prirodi. Da, cijela je priroda u Bogu, ta ona potje- 

če od Njega i On je ispisao u njoj svoje misli zato, 
da bi se mi Njegovi stvorovi preko njezine ljepote 
uzdigli do njenog Stvoritelja. 

Sjetite se samo, dečki, kako su divne i bogate 
Božje misli — jednako u velikim stvarima kao i 
sićušnim malenkostima. Ima filistarskih duša, 
koje gledajući Niagaru uskliknu samo: »Veličan¬ 
stveno! Koliko je tu konjskih sila!« Ima ih, koji će 
u prašumi pronalaziti samo koliko ima tamo ku-, 
bičnih metara drva. Ali mi u dubini svoje duše u 
velikoj prirodi nalazimo svaki dan i svaki čas no-; 
ve i nove poteze naslikane rukom neizmjerno uz¬ 
višenog Boga. Priroda nam je i sada još pokrive¬ 
na koprenom, ali nam iza te koprene sjaje sakri¬ 
veno lice Božje, premda znamo, da nas još uvijek 
okružuje čitavo more neistraženih tajna. 

Ali i to, što znamo služi nam, da nam se 
osvježi duša. Zvjczdoznanac drži prizmu prema 
suncu, rastavlja svjetlost u boje i na tom jedno¬ 
stavnom pokusu gradi svoje teorije o naravi svi¬ 
jetla, o njegovom putu, pače i o naravi njegovog 
praizvora: Sunca. Mi nemamo razloga, da sumnja¬ 
mo u< njegove tvrdnje. Tako smo i mi ispitivali 
sitne pojave logorskog života i svuda smo u njima 
vidjeli njihov praizvor: Boga. 

Sjetite se samo, kada nas je posjetio Đukin 
otac, profesor geologije. Prikazao nam je redom, 
iz kakovih se slojeva sastoji unutrašnjost ovoga 
brijega kraj nas. Jedan od vas je začuđeno upitao: 
»Kako vi to znate, profesore? Zar ste bili unutra?« 
»Unutra?« To nije potrebno. Analizirao sam samo 
vodu ovoga maloga potoka, koja probija iz unu¬ 
trašnjosti, pa sam saznao iz tragova, koje sam u 
njoj našao, od kakovih se slojeva sastoji unutraš¬ 
njost brijega.« I mi smo analizirali sve sitne stva¬ 
ri, što su se dogodile za vrijeme našega logorova- 

nj a te smo posvuda našli tragove, koji nas dovo¬ 
de do Boga. 

Klanjali smo mu se, kad nas je začuđavalo ne¬ 
iscrpivo bogatstvo oblika i različitost živih bića. 
Posvuda red i mjera, i u isto vrijeme posvuda naj¬ 
veća različnost. Kolik® cvjetova, koliko listova, 
koliko cvjetnih čaški i vjenčića; sve sama umjet¬ 
nička djela i sve jedno različito od drugoga. Ka¬ 
ko mora da je uzvišen onaj Bog, koji se nikada ne 
ponavlja, koji u nebrojenim milijardama upravo 
rasiplje umjetnička djela. Velika? Golema? Da i 
njih. A uz njih i najfinije sitnice. Svaki pojedini 
cvjetni prašnik stavljen pod mikroskop prava je 
umjetnina, kao što i ono prostim okom jedva 
vidljivo sjeme biljke — dendrobium antennatum, 
200 komada tog sjemena važe jednu tisućinu gra¬ 
ma pa ipak — čudnom moći Stvoritelja — sadr¬ 
žaje u sebi budući korijen, stabljiku, i cvijet. 

Koliko cvjetova, koliko; stabala, koliko kukaca, 
koliko ptica, koliko životinja, koliko ljudi. . . toli¬ 
ko oživotvorenih misli Boga Stvoritelja. 

Kada u ovim mirnim časovima prije odlaska 
pomislimo na svu onu živost živih bića, kojoj smo 
kroz ova tri, tjedna bili svjedoci, osjećamo, kao da 
nas netko sili da padnemo na koljena. DS. Sva ta 
ljepota, sva ta raznolikost, sva ta uzvišenost, ko¬ 
jom je svijet skroz na skroz prožet, ne može se 
rastumačiti kakvim »slijepim slučajem«, »željez¬ 
nim zakonima prirode«, »djelovanjem fizičkih i 
kemijskih sila.« 

Željezni prirodni zakoni vrijede i za podmor¬ 
nicu, zakoni fizike vrijede i za radio aparate, ali 
zar je time protumačeno i to, tko je načinio pod¬ 
mornicu i radio? 

Ali, gledajte, dečki, i ovo će divno djelo Božje 
jednom proći. Sve ovo mnoštvo kuća, sva ova 
majstorska djela ljudskoga duha i ljudske ruke, 

sav ovaj životinjski i biljni svijet jednom će sve 
to iščeznuti sa zemlje, kada ispuni svoju svrhu. 
Samo jedno ostaje: Bog i duša. Moja duša. Vaša 
duša, dečki! Hoće li naša duša, koja će vječno ži¬ 
vjeti naći vječnoga Boga? 

Sada, moji dečki, ostavljamo ovdje sve: bre¬ 
gove i doline, potok, što žubori, šumu punu pje¬ 
sme, izlazak sunca, jutarnju rosu, jelovu šumu, 
što mrmori, zvjezdano nebo — i vraćamo se u 
more velikih kuća. Ali naša duša, koja se kroz 
ove tri sedmice toliko puta ogrijala u blizini 
Božjoj — ta naša duša — zar ne, dečki, nikada 
više ne će zaboraviti, koliko uzdiže duh saznanje 
da smo ponizni, čista srca, jasna pogleda sinovi ve¬ 
likoga Boga. 

Četo, na molitvu. .. zazvuči zapovijed našega 
vođe. 

— Oče nebeski, koji si odredio zamršene pu- 
teve milijunima zvijezda, koji si izbrojio kosu na 
našoj glavi, bez volje koga ne pada ni vrabac s 
krova — mi smo Tvoji sinovi. Tebi neka je slava, 
Tvoje neka bude naše zahvalno srce, i Tvoja ne¬ 
ka bude vječno naša poput snijega bijela duša. 
Neka ona ne upozna grijeha i neka ostane čista. 

* * * 

Tihi vjetrić popuhnuo je iz dubine šume . . . 
Sjajne zvijezde jasno su svijetlile u tihoj noći... 

DRUGI DIO 


VJERA I ZNANOST 





Da rušimo ili da gradimo? 

Sa svetim se imenom 
znanosti mogu praviti pre- 
razne zloupotrebe. Uz kon¬ 
struktivnu znanost, koja 
gradi postoji i destruktiv¬ 
na znanost, koja ruši. Bi¬ 
va to u praktičnoj tehnici 
kao što i u teoretskoj filo¬ 
zofiji. Golemi tehnički rad 
u svjetskom ratu na pri¬ 
mjer bio je većinom destruktivan: proiz¬ 
vodnja ubojitog oružja, otrovnih plinova, 
eksplozivnih bombi. Isto je tako u duhovnom 
svijetu, u borbi, koja nikad ne prestaje. I tu 
protivnik radi s otrovnim plinovima, lukavo po¬ 
stavljenim minama i eksplozivnim bombama. 

Lako je rušiti! Mnogo lakše, nego graditi. Al- 
kibijad je sam samcat u par godina u Ateni više 
razrušio, nego što je mogao sagraditi kroz stolje¬ 
ća cijeli niz genijalnih atenskih državnika od 
Solona do Miltiada, od Temistokla do Perikla. 
Nekoliko desetaka godina za seobe naroda sro- 
zalo je divne tvorevine jednog tisućljeća kršćan¬ 
stva. Zašto je lakše rušiti nego graditi? Jer onaj, 
koji hoće graditi, stvarati, mora imati velike du¬ 
hovne i moralne kvalitete: program, izdržljivost, 
svladavanje samoga sebe, procjenu ideala. A ru¬ 
šiti? Za to je sposoban svaki zločinac, svaka bu¬ 
dala. 

Neka ti dakle bude jasno, dragi sinko, da sva¬ 
ka znanost no znaci još kulturni napredak, kako 
mnogi pogrešno misle. 

Voc prva stranica Svetoga Pisma upućuje nas, 
da su u zemaljskom raju na istom drvetu rasli 
plodovi dobra znanja i zla znanja. Drugim riječi¬ 
ma to znači, da uz spoznan je korisnog, lijepog, 
dobrog postoji i štetno i zlo znanje. »Ogledaj se 
unatrag u povijest i opazit ćeš, da su učeni, a po¬ 
kvareni duhovi najvećma škodili svijetu.« Tako 
piše jedan pametan pisac. U rukama plemenitih 
ljudi znanje je blagoslov, d©k je znanje pokva¬ 
renih ljudi prokletstvo za čovječanstvo. Blago¬ 
slov su prvih već i pogani cijenili, a zgražali su 
se nad prokletstvom ovih drugih. Slavili su mu¬ 
droga Prometeja, vidioca Apolona i mudre muze, 
dok naprotiv Aristofan u svojim »Oblacima« oz¬ 
načuje sofističko racionalističku filozofiju — i to 
ne bez temelja — kao trovateljicu atenskoga du¬ 
ševnoga života. 

I kad se novi veliki pisci Istoka: Tolstoj, Ra- 
bindranath, Gandi, boje znanosti Zapada kao ku¬ 
ge,. misle oni pod tim onu krivu znanost, koja ru¬ 
ši ideale i uništava duševne vrednote. Naravno 
da niti nama ne treba njihove intuitivne polutam- 
ne mistike, ali iz njihovih izjava, kojima odbijaju 
tu znanost, biva nam barem jasnije, da nije sva¬ 
ka znanost bezuvjetno dobra i da svaka znanost 
ne znači ujedno građenje i napredak. Istina je, 
da pravu sreću donosi čovječanstvu samo ona 
znanost, koja na koncu konca pokazuje najviše 
istine i dovodi do najvišeg dobra: do Boga. 

Izlučimo božanske misli iz umjetnosti pa što 
postaje iz te kraljice ljepote? Sluškinja sjetilno- 
sti. 

Uzmimo božansku podlogu pravu i što ostaje 
od njega? Nestaje razlike između dobra i zla, iz¬ 
među pravde i nepravde. 

Oduzmimo ćudorednom životu Božju volju, 
koja bdije nad održavanjem zakona pa što osta¬ 
je? Iz van je održavanje zakona, društvena pri¬ 
stojnost, ćudoredna glazura, bez sadržaja i bez 
trajne izdržljivosti. 


Možemo li još biti kršćani? 

Vjera današnje mladeži 
mogla bi doći u veliku 
opasnost zbog jedne prazne 
fraze, kojom se ljudi po¬ 
vršnih misli vole nabaci¬ 
vati. Tu i tamo možeš ču¬ 
ti: inteligentan čovjek ne 
može danas više biti vjerni 
kršćanin. Moderne znano¬ 
sti orijaški su napredovale 
i došle su do takovih činjenica, da je nakon svega 
toga nemoguće spojiti naučne rezultate s vjer¬ 
skim tvrdnjama. Drugim riječima, vjerni kršćanin 
može danas biti samo onaj čovjek, koji je zaostao 
za svojim vremenom. 

To je tvrdnja, koju više ili manje otvoreno na¬ 
vi ještaju u knjigama i raspravama kao i u laga¬ 
nim razgovorima poslijepodnevnih sijela. 

A što da na to kažemo? Može li potpuno mo¬ 
deran, učen i izobražen mladić biti poslušan i 
vjeran sin katoličke crkve? Moderna znanost i 
katolička vjera — zar se one ne isključuju? 

Svi dobro znademo, da današnji čovjek može 
zaista s pravim ponosom gledati na divovski na- 

predak tehnike zadnjega stoljeća. Kad bi ustao 
čovjek, koji je umro prije sto godina, sigurno bi 
otvorenih očiju i ustiju zastao videći parobrod, 
gdje siječe pjenušave valove, vlak što juri, auta, 
gdje huje, čovjeka koji leti u oblacima, radio i 
stotinu drugih čudesa moderne tehnike. Ova ve¬ 
lika iznašašća bez sumnje svjedoče o divnim po¬ 
bjedama ljudskoga duha. Ali dok to priznajem i 
ponosim se time i dok sam uživam blagodati sve¬ 
ga toga, pitam se: zašto bi taj golemi napredak, 
ta mnoga iznašašća, cijela ta napredna znanost, 
zašto bi sve to bilo protivnikom vjere, religije? 

Na to pitanje nalazim odgovor kod baruna 
Josipa Eotvosa, koji piše: »Da napredak prirod¬ 
nih znanosti može nekome uzdrmati vjeru, to mi 
je potpuno nerazumljivo. Zar je ovaj svijet ma¬ 
nje velik, otkako znademo, da su pojedini skupo¬ 
vi maglica koje opažamo medu zvijezdama čitavi 
svjetovi? Zar je naš život postao manje vrijedan, 
otkako nam mikroskop pokazuje, da osim onih 
bića koje smo dosada poznavali, postoji još ne¬ 
pregledni niz živih i osjećajnih stvorova? Ili su 
možda čudesan red u svemiru i još čudno vati je 
opreke u našem srcu shvatljivi je, otkako pojedi¬ 
ne prirodne zakone nešto bolje poznajemo te 
nam je nešto jasniji odnos velikih i malih stvari 
u svijetu? Sve više i više razloga nalazimo koji 
nas potiču na čuđenje, a ne nalazimo ništa, što) bi 
nam moglo razjasniti postanak tih stvari.« (bar J. 
Eotvos: Misli, Budapest 1894. 4. I.) 

Nedvojbeno je dakle, da znanost ne može biti 
ozbiljnija opasnost za vjeru mladeži, nego ona 
zloupotreba, koja se tjera na račun svetog imena 
znanosti. 

Mladićima manjka sposobnost dubljeg pro¬ 
suđivanja i svestrana načitanost, pomoću koje bi 

mogli tvrd je, na koje nailaze u svojoj lektiri pod¬ 
vrći kritici. Naravno je dakle, da će uzimati pod 
gotov groš naučne hipoteze vjeri protivnih pisa¬ 
ca. Te se hipot'eze ne slažu s religijom, ali niti s 
ozbiljnom znanošću. Od 16 ili 18 godišnjeg mla¬ 
dića ne može se ni zahtijevati, da će sam doći na 
to, kako su lažni i neodrživi zaključci i tvrdnje 
koje knjige. Baš u to doba ne bi se smjelo zabo¬ 
raviti riječi Apostola: »Kako dakle primiste Gos¬ 
podina Isusa, onako u njemu živite; ukorijenjeni 
i sazidani na njemu i utvrđeni vjerom, kao što 
naučiste, izobilujući zahvalnošću. Gledajte, da 
vas tko ne prevari filozofijom i praznom prijeva¬ 
rom, po predaji ljudi, po počelima svijeta, a ne 
po Kristu.« (Kol. II. 6—8). 

Ako ovo promisliš, tada ne ćeš držati kao 
»znanstveno dokazano« sve ono što ti se kao ta¬ 
kovo nudi u izlozima antikvarijata. Ti ne ćeš ta¬ 
da svoju kršćansku vjeru, koja se nepokolebivo 
odupirala kroz 2000 godina raznim navalama, za¬ 
mijeniti s nazorom kojeg kričavog pisara, čiji na¬ 
zor ne će dulje trajati od života kukca vođene vi- 
jeta. 

— Ali ako je nepristrana znanost štogod do¬ 
kazala? pitaš. 

— Ponajprije znanost dosada nije dokazala 
nijedne tvrdnje, koja bi bila u opreci s našom 
vjerom. 

— Niti jedne? A ono mnoštvo naučnih knji¬ 
ga, koje niječu egsistenciju Božju, koje tvrde, da 
je čovjek postao od majmuna, i dovode u sumnju 
opstojnost duše? 

— Počekaj samo malo! Ove dokazuju samo tu 
prevažnu tvrdnju, da znanost — nažalost — nije 
nepristrana. 

»Nepristrana znanost« 


Nepristrane znanosti zapravo nema. Mladi 
ljudi doduše često zamišljaju znanost kao.neku 
božicu, koja stoluje na nekom visokom nepristu¬ 
pačnom prijestolju i kojoj sei svi klanjaju neumo¬ 
ljivom istinom. Takove apstraktne »znanosti«, 
koja bi stolovala u oblacima, uopće nema. Opsto¬ 
je samo »učenjaci«, koji također ni jesu apstrak¬ 
tna bića, nego ljudi, koji među nama žive i do¬ 
sljedno pripadaju jednoj ili drugoj skupini ljudi, 
s kojih se mišljenjem slažu, za kojih se ideje 
oduševljavaju i kojih nastojanja pomažu. Znan¬ 
stvene rezultate ne dobivamo od »nepristrane 
božice znanosti« (koje nema!), nego od ljudskih 
predstavnika znanosti, iz njihovih rasprava i 
knjiga. 

Sada ćeš možda razumjeti, zašto nije svejed¬ 
no, knjigu kojega naučenjaka ćeš čitati o ovom 
ili onom pitanju. Istina je prava, da »znanost ne¬ 
ma ni vjere ni domovine«, »la Science n’a ni reli- 
gion ni patrie«, kako to piše na jednom zoološ¬ 
kom laboratoriju u Francuskoj, ali i ono je isti¬ 
na, što je Pasteur na to odgovorio: »Ali učenjaci 
imaju vjeru i domovinu.« 

Knjige, koje religiozne istine niječu ili napa¬ 
daju, pobuđuju nesumnjivo mnoge vjerske dvojbe. 
Ali ozbiljna znanost ne može nikada učiniti ne¬ 
koga bezvjercem. Vara se, tko misli, da mu je 
vjera olabavila zbog mnogoga učenja. Nije mu 
zato vjera oslabila, što je postao pametniji, nego 
zato, jer mu znanje nije još dosta dozrelo. 

Du zweifelst nicht, weil du geworđen weiser blst. 

Du zweifelst, weil noch reif nicht deine Weisheit ist. 

(Rtickert.) 

»Ako ti dođe namisao, — kaže Tolstoj, — da 
tvoji nazori o Bogu ni jesu pravi, da Boga možda 
i nema, nemoj očajavati. To se može nama svima 
dogoditi. Nemoj misliti, da tvoja nevjera dolazi 
otuda, što Boga zaista nema. 

Ako više ne vjeruješ u Boga, u koga si neka¬ 
da još vjerovao, to dolazi otuda, štctf u tvojoj vjeri 
nešto nije u redu. Moraš dakle živo nastojati, da 
Boga bolje upoznaš. Ako kakav divljak ne vjeru¬ 
je više u svoga boga od drveta, to još ne znači, 
da Boga nema, nego znači samo to, da Bog nije 
drvo.« 

Vjera istina uči mnogo toga, što naš razum ne 
može shvatiti, ali ne uči ništa što bi bilo protiv 
našega razuma. Odnos vjere prema razumu sli¬ 
čan je odnosu mikroskopa prema oku: on proši¬ 
ruje naš vidokrug u golemim dimenzijama. Tko 
nema mikroskopa, ne zna ništa o strahovito veli¬ 
kom svijetu oko sebe. A ipak taj svijet vrvi oko 
njega, ali on o njemu ništa ne zna. Tako isto, tko 
nema vjere, taj niječe ono uzvišeno carstvo du¬ 
še: drugi svijet i Boga, sve same istine, koje naš 
razum prepušten sam sebi, ne može jasno upo¬ 
znati. Svijet tih istina postoji, samo on o njemu 
ne će ništa da znade. 

Naravno, da se tu ne ide za tim, da moramo 
slijepo vjerovati bez svakog temelja. Sto si bolje 
upućen u pojedina područja svjetovnih znanosti, 
to se tvoja Crkva više yeseli, ako se u nauku 
svoje religije hoćeš dublje udupsti »razumskom 
vjerom« (fides quaerens intellectum.) Sam sveti 
Pavao zapovijedajući piše, da naše štovanje Bo¬ 
ga mora biti po razumu. »Molim, vas dakle, bra¬ 
ćo, milosrđem Božjim, da prikažete tjelesa svoja 
u žrtvu živu, svetu, ugodnu Bogu, da bude ra¬ 
zumna služba vaša (rationabile obsequium ves- 
trum.« (Rim XII. 1.) 

»Kršćanstvo je već zastarjelo!« »Moderan se 
čovjek ne može ništa naučiti od starih.« Što mo¬ 
žemo odgovoriti na te grlate riječi? To, da i naj¬ 
moderniji svijet živi od neizbrojivih vrednota i 
dobara, što su nam ih stari namrli. Jezik smo 
primili od arijevaca, pismo od Egipćana, abecedu 
od Feničana, računanje vremena od Babilonaca, 
znakove za brojke od Arapa, klasičnu naobrazbu 
od Grka i Rimljana, a cijelu našu evropsku kultu¬ 
ru od kršćanstva. Koliko od dobara iz prošlosti, 
da tako kažem, mukte živimo, to bismo potpuno 
tek onda uvidjeli, kad bismo sami morali prona¬ 
ći sve ovo, što danas držimo tako običnim i sva¬ 
kidašnjim. 

U kazalištu uz raskošne električne svijećnja¬ 
ke svjetluca i nekoliko starih svijeća. — Čemu 
služi to? — zapitam pazitelja u sali. — Hja, to 
je molim osiguranje, elektrika može naime svaki 
čas otkazati službu. — Uz velika vrata postoje 
još i mala vrata, na kojima piše »izlaz za slučaj 
opasnosti«. — »Čemu to? pitam. Ta u slučaju po¬ 
žara pa par minuta može se vodom natopiti cije¬ 
lo kazalište!« »No da, ali ako slučajno vodovod ne 
radi?« Popnimo se na krasni novi parobrod, pra¬ 
vo remek djelo moderne brodogradnje. Ipak naš 
prvi pogled traži, gdje visi dobar stari pojas za 
spašavanje? Cijela željeznička stanica pliva u 
električnom svijetlu, ali u svjetiljke na skretni¬ 
cama još se ne usuđuju uvesti električno svijetlo. 
Jer da samo jednom nestane struje, iskočili bi, 
sudarili bi se vlakovi. Svjetiljke na skretnicama 
svakako moraju biti pouzdane i zato gori u nji¬ 
ma stari dobar petrolej ili ulje. 

Gle! Usprkos našem modernom napretku, us¬ 
prkos našem ponosu, moramo često posizati za 
starim sredstvima! Današnja naša moderna kul¬ 
tura je zasluženi plod više tisućgodišnje borbe u 

prošlosti. Zar se dakle onda jedino u najvažnijim 
pitanjima života, u pitanjima svjetovnog nazora 
i vjere ne ćemo držati starih, prokušanih zakona? 

»Kažu, da se kršćanstvo preživjelo i da na¬ 
še prosvijetljeno doba treba takovu vjersku nau¬ 
ku, koja ne bi bila u opreci sa znanstvenim na¬ 
pretkom . . . Neka znanost napreduje, koliko joj 
drago, ali nikada nam ne će moći oduzeti ljudsku 
slabost i osjećaj te slabosti. Bog je tako stvorio 
naš rod, da nam treba neka potpora, da nam tre¬ 
ba nešto takovo pred čim se moramo pokloniti. 
Čovjek će uvijek tražiti neko više biće, pred ko¬ 
jim će padati ničice i ako propadnu oltari božan¬ 
stva, na njihovim će se ruševinama dignuti pri¬ 
jestolja despotstva.« (J. E5tvos: Misli, 25. 1.) 


Zašto? 

Znanost čini čovjeka bezvjercem? Ni govora! 
Teleskop, koji nam pripovijeda o strahovitoj ve¬ 
ličini dalekih svjetova, i mikroskop, koji nam 
pruža pogled u carstvo neizmjerno malenih 
bića, oba nam postavljaju veliko pitanje: tko 
je tu gospodar? Tko tu donosi zakone? Tko tu za¬ 
povijeda? Čemu služi sve to? Zašto je? 

Riječca »zašto«, pojavljuje se već malom dje¬ 
tetu instiktivno na usnama i čini se, da je to ri¬ 
ječ, koju ljudski jezik među svim riječima najvi¬ 
še upotrebljava. Taj vječni zašto u ljudskim us¬ 
tima uvelike pokazuje, kako je duboko u čo¬ 
vječju dušu usađena čežnja za znanjem, želja, da 
.svemu traži uzrok. 

Analiziramo, istražujemo, idemo napred, ne¬ 
prestano dalje od jednoga uzroka do drugoga, 
dok ne dođemo do konačnog uzroka svih stvari. 

Taj uzrok nazivamo Bogom. U našoj duši je usa¬ 
đen nemir, koji nam ne da, da se zaustavimo na 
međustanicama. Pojedina istraživanja na svim 
područjima znanja daju nam dokaze oi pređivnom 
uređenju prirode. Iz ovih se dokaza sve uzviše- 
nije ističe pred nama mudrost Boga »Stvaraoca«. 

»Pretpostavimo, da je netko iza dugog pro¬ 
matranja shvatio cijeli mehanizam parnoga stro¬ 
ja i da je pronašao čemu služe pojedini šarafi i 
kako djeluju kotači, samo nije upoznao, koja sila 
stavlja stroj u gibanje. Kad bi on sada opazio, da 
pritiskom na jednom ili drugom dijelu može gi¬ 
banje stroja usporiti ili zaustaviti, pa da iz toga 
izvede zaključak, da gibanje stroja zavisi samo 
od onoga šarafa, cijevi ili kotača i da više ništa ne 
postoji, što stavlja u gibanje cijeli stroj; zar ne 
bismo takova čovjeka nazvali ograničenim i ako 
bi se divili njegovoj sposobnosti u istraživanju 
pojedinosti? A zar isto tako ne radi mnogi istra¬ 
živač prirode, kome se inače dive? Ja pak mi¬ 
slim, ako već samo čisto promatranje prirode 
uvjerava čovjeka o opstojnosti Božjoj, to naučno 
proučavanje prirode ne može pokolebati tog uvje¬ 
renja. Svaki korak, koga učinimo na području 
prirodnih znanosti, samo povećava broj onih 
stvari, kojima ne znamo prvotnog uzroka. A pre- 
divni sklad, koji sve to ujedinjuje i koga sve 
dublje shvaćamo što više napredujemo, može samo 
pojačati ono udivljenje, kojim se klanjamo pred 
Stvoriteljem svemira.« (bar J. Eotvos, Misli, Bu- 
dapest 1894. 4—5. 1.) 

Kao što se dobra izvidnica snalazi po trago¬ 
vima na cesti, tako i religiozan mladić u cijelome 
svijetu otkriva tragove ruke Božje. 

Kao što nam se širi srce na pogled noćnog 
zvjezdanog neba, tako se i napredovanjem zna¬ 
nosti proširuje naš pojam o Bogu. Kad čovjek ot¬ 

krije koji novi divni zakon, osjeća se, kao da se 
spušta u tajanstvene dubine, u radionice stvara¬ 
nja. A kad se našoj ganutoj duši otkrije koja no¬ 
va tajna, opet nam je, kao da osjećamo dah neiz¬ 
mjernoga Boga. U svakoj stanici biljke u botani¬ 
ci vidim onoga, koji je nasadio prvi vrt od ras¬ 
koš ja, kako govori I. knjiga Sv. Pisma o Bogu. 
Promjena kristala govori o ljepoti Božjoj, car¬ 
stvo brojeva je samo sjena njegove tajanstvene 
harmonije, a zakoni, po kojima lete zvijezde sa¬ 
mo su posao njegove jake ruke. 

Materija je po svojoj naravi neodređena, tro¬ 
ma i nastoji mirovati. A eto ovdje je tajanstveni 
zakon gravitacije, koji sve drži u gibanju. Svaki 
dijelak onoga, što je stvoreno, ima svoju vlastitu 
zadaću. Iz labirinta prividno protivnih, razbaca¬ 
nih sila, od kojih svaka vuče na svoju stranu i 
jedna uništava drugu, nastaje ne »kaos« to jest 
zbrka, nego »kosmos« to jest lijepo uređeni svi¬ 
jet! I mjesta, kamo ljudsko oko možda nikada ne 
će doprijeti i neprohodni vrhunci gora i dijaman¬ 
tni kristali u dubinama zemlje, odakle nikada ne 
će izaći na vidjelo i tajanstveni svijet, što živi 
8000 metara u morskim dubinama i sve, sve osta¬ 
lo, što je drugo nego uzvišena pjesma nježnog Te 
Deuma Stvoritelju?! »Das Universum ist ein Ge- 
danke Gottes« piše Schiller i to još nije pobila 
nikakova znanost. 

Usred svakoga našeg pitanja, usred svakoga 
našeg »zašto« nalazi se koprenom prekriveno! lice, 
sakriveno svetište: pitanje o stvarnom stanju ži¬ 
vota. Što je život? Stoljeća su se mučila, da od- 
grnu tu koprenu, na stotine ljudi istražuju, što 
ona sakriva, ali najoštriji umovi doživjeli su tu 
neuspjeh. Tajna života i danas je još ograđena 
čarobnim zidovima neznanja. Hoće li je ljudski 
um ikada objasniti? Ili je možda ova tajna tako 

blizu Bogu, da će pogled u njenu tajanstvenu du¬ 
binu ljudskom oku uvijek ostati zatvoren? 

Srce mi kuca dan ii noć, mislio ja na to ili ne. 
Ako samo malo ranim prst, on će odmah osje¬ 
ćaj boli javiti cijelom tijelu, i već u slijedeći tre¬ 
nutak svaki dijelak mene počne se brinuti, da 
izliječi ranu. I tako je to biloi već pred tisućljeća, 
dok o djelovanju organizma nismo još toliko znali 
kao danas, i tako će biti! kroz tisućljeća, kada bu¬ 
demo možda nove pojedinosti saznali o njegovom 
tajanstvenom djelovanju. 

Dakle ako ja i ništa ne znam o tom djelova¬ 
nju, mora biti netko, tko sve to zna i svim tim 
upravlja. I uho, i oko i srce, govorq mi: »Da li ti 
o nama znaš mnogo ili ništa, da li nas proučavaš 
ili ne, nama je to svejedno. Mi obavljamo svoj 
posao mirno, tajno i točno, kako je to Bog u nas 
ucijepio.« 

Kad gledamo čudesne pojave, koje nas opko- 
ljuju i koje se pojavljuju u nama, možemo s 
pravom reći s Emersonom, američkim misliocem: 
»Ono, što o Bogu vidim, dovoljno mi je, da vje¬ 
rujem ono, što ne vidim.« 

Konačno, ako netko ne će vjerovati, neka mu 
bude. Mi možemo i u po bijela dana zatvoriti 
oči i jadikovati: »Ne vidimo ništa.« Gospod Isus 
uskrsnuo je Lazara, koji je već četiri dana u 
grobu trunuo. Veliko mnoštvo stajalo je oko 
groba, svaki je vidio nevjerojatno čudo. I farizeji 
su ga vidjeli. Da li su se obratili? Da li su povje¬ 
rovali u Krista? Ne! Bijesni skupili su se na vi¬ 
jećanje, kako bi Ga mogli pogubiti. 

Ili evo drugog primjera: Gospod je umro na 
križu. Sami farizeji postavljaju stražu. Na Uskrs 
ujutro vlastiti im stražari blijedih usana muca¬ 
jući javiše, da je mrtvac ustao. Da li su povjero¬ 

vali? Ne! »Recite, da su došli učenici i ukrali ga, 
dok ste vi spavali.« 

To su potrebni primjeri! Pokazuju nam tra¬ 
gičnu sposobnost čovjeka, da može zatvoriti oči 
i pred jasnom istinom. Ne ću! Ne ću vjerovati! 
Ne i opet ne! 

Promisli dakle, kako je pravo imao Pascal, 
kad je napisao: »Nemoj toliko nastojati, da se o 
vjerskim istinama osvjedočiš nagomila van j em 
razumskih dokaza, nego umanji i pobijedi svoje 
strasti.« Nemoj mnogo razbijati glave, nego 
razbij prkosnu svoju volju. 

Zerbrich den Kopf dir, nicht zu sehr, 

Zerbrich den Willen: das ist mehr. 

(Claudius.) 


Darvinizam 

Katolička se vjera dakle 
ne treba bojati znanosti, to 
jest vjera nikako nije pro¬ 
tivnik znanstvenom na¬ 
pretku. Istina jte, da naša 
religija ne će za volju ne¬ 
kih novih nedokazanih hi¬ 
poteza napuštati svoje sta¬ 
re vjerske zasade, ali zato 
još kršćanstvo nije zapreka 
istinskog napretka, nego ga naprotiv predano pro¬ 
miče. 

Njezino je geslo, kako kaže Nijemac: 

Am guten Alten 
In Treuen halten, 

Aber vor dem Neuen 
Nicht grundlos scheuen! 

Vrijeme uvijek naknadno pokaže, kako je 
ispravno ovo suzdržljivo stanovište Crkve. 

Da je to doista tako, da spomenem na primjer 
samo nauku o postanku čovjeka, pitanje darvi¬ 
nizma. S tim su kroz desetke godina napadali na 
jednu od temeljnih zasada vjere: o bitnoj razlici 
između čovjeka i životinje. 

Nema tome dugo, da je bilo vrlo moderno na¬ 
vi ještati, da je čovjek potekao od majmuna. O 
tome su nadugo i naširoko učili kao o potpuno 
dokazanoj prirodoznanstvenoj istini. A ipak i 
onda, kad se već činilo, da će svi ljudi postati 
darvinisti, katolička Crkva nije ni tada napustila 
staru svoju nauku o stvorenju čovjeka. Rugali su 
se i nazivali je zbog toga zaostalom. Svejedno! 

A vrijeme je dalo Crkvi pravo. Danas su pro¬ 
povjednici o majmunskim pradjedovima odjed¬ 
nom napadno postali tihi. 

Zanimivo je napomenuti, da su se pravi na¬ 
učni istraživači od početka u ovom čitavom pita¬ 
nju suzdržljivo i oprezno izražavali. Nijesu uče¬ 
njaci bili oni, koji su golemom pobjedonosnom 
vikom sipali u svijet misao o majmunskom po¬ 
rijeklu. To su učinili oni, koji su vidjeli, da, bi im 
nauka o porijeklu čovjeka od majmuna izvrsno 
poslužila za njihove prevratne ciljeve. Ti su ljudi 
odmah prihvatili pojedine oprezne i plahe izjave 
naučnih istraživača i nedokazane teorije proda¬ 
vali kao nepokolebive naučne zasade. Ateisti, slo¬ 
bodni zidari, socijalni demokrati, komunisti i 
drugi prevratni elementi vrlo su rado prihvatili i 
danas još prihvaćaju majmunsku teoriju, jer 
svoja nastojanja mogu barem prividno opravdati 
samo tako, ako je čovjek stvarno samo životinja, 
koju ne obvezuju viši moralni zakoni. 

Zar nijesu ti ljudi znali za goleme poteškoće, 
koje ima ta nedokazana teorija o majmunskom 

porijeklu čovjeka? Znali su. Ali jer im je teorija 
prijala, zatvorili su oči pred tim poteškoćama. 

Koje su to poteškoće? Jedna od najglavnijih 
je t. zv. »missing link«, manjka karika u lancu 
— to jest nema prelaznog člana. Ako se stvarno 
tako događalo, kako je Darvin zamišljao, da je 
naime trebalo^ 140 milijuna godina, da se majmun 
razvije u čovjeka, tada bismo morali naći u geo¬ 
loškim slojevima stotine i stotine tisuća tih pre- 
laznih bića. Morali bismo naći na stotine tisuća 
kostura, čiji vlasnici nisu bili više majmuni, a 
još nisu bili ljudi. A upravo takovih nalaza ne¬ 
ma. Što* su dosada našli ili su izrazito majmunske 
lubanje ili potpuno pravilne ljudske glave. Manj¬ 
ka dakle odlični dokaz za teoriju descendencije: 
karika u lancu, koja veže. 

Ipak neki fanatični Darvinovi »vjernici« nije¬ 
su žalili nikakvoga truda, samo, da pronađu bilo 
kako kostur majmun-čovjeka. Čim bi se iz ka¬ 
kove špilje pojavila kakva stara lubanja, njušili 
bi oni majmunski miris. Ali već ih je francuski 
prirodoslovac Quatrefages (t 1892.) poklopio u 
njihovim sanjarijama: »Prema istraživanjima i 

jednoglasnim tvrdnjama antropologa nemamo 
više nikakova prava držati, da je majmunski mo¬ 
zak nerazvijeni ljudski moraz niti da je ljudski 
mozak nastao razvojem iz majmunskog mozga ... 
Između čovjeka i majmuna nemoguć je prelaz«, 
(u djelu: »Raport sur le progres de l’anthropo- 
logie«). Virchow, jedan od najučenijih pro¬ 
tivnika darvinizma, otvoreno je rekao ovo: »Ne 
bih se ni za trenutak čudio, niti zgražao, kad bi 
se dokazalo, da se pradjed čovjeka nalazi među 
kralježnjacima . .. Ali moram izjaviti, da nas je 
svaki pozitivni korak, što smo ga učinili na 
području pređhistorijske antropologije, samo još 

više udaljio od dokaza za tu vezu.« (Bericht iiber 
die Naturforscher-versammlung vom Jahre 1877.) 

Iza njih napisao je s pravom Robert Mayer, 
osnivač moderne teorije o toplini: »Protiv Darvi- 
nova sistema sa svog stanovišta ja iznosim oso¬ 
bito ovo: oplodnjom i rađanjem nastaju pred na¬ 
šim očima neprekidno bezbrojne pojedinke bilja¬ 
ka i životinja. No kako se to zbiva, to je za istra¬ 
živače o postanku života neshvatljiva tajna i ne- 
riješiva zagonetka... Dok mi moramo priznati 
naše potpuno neznanje glede tolikih zbivanja, 
koja se vrše pred našim očima i u sadašnjosti, 
dotle dolazi dobri Darvin, kao neki drugi gospod- 
bog, i daje nam cijela neiscrpiva opisivanja o 
tome, kako su uopće na našoj zemlji nastala or¬ 
ganska bića. Po mome mišljenju to je stvar, koja 
nadilazi ljudske sposobnosti.. .« (Kleinere Schrif- 
ten und Briefe, Stuttgart 1893. 460. 1.). 

Možemo poći dalje* s još jednom misli. Ako je 
teorija o majmunskom porijeklu činjenica, tada 
se to nije samo jednom dogodilo, nego bi se to 
moralo stalno opetovati. To jest i danas bismo 
morali vidjeti na milijune takovih »prelaznih bi¬ 
ća«, koja nisu ni majmuni ni ljudi. 

No zar je tko gdje vidio takova bića? 

Odakle potječe čovjek? Iz ruke Božje, koji je 
svojom (stvarateljskom mišlju stvorio prvo čo¬ 
vječje tijelo i udahnuo mu dušu, koja ga oživlju- 
je, radi u njemu i teži prema onome, što je više. 
To je odgovor naše vjere. 

Odakle potječe čovjek? Za vrijeme od miliju¬ 
na godina razvio se od majmuna. To je odgovor 
darvinizma. 

Da, kad bi darvinizam mogao samo odgovoriti 
na ovo pitanje: kakva je to bila tajanstvena sila, 
koja je iz jedne dlakave životinje, što se vere po 
drvetu učinila jednog Apolona belvederskog, 

Michelangela, jednoga Shakespearea, Rafaela, 
Marconia, sila, koja je omogućila, da dlakava ži¬ 
votinja pronađe parni stroj, elektricitetu, radio, 
sila, koja je omogućila dlakavoj životinji, da 
stvori »Divina Commedia«, Beethovenovu simfo¬ 
niju, Mozartov »Requiem«, i sve to u vrijeme, 
dok brat te dlakave životinje još i danas skače 
pot drvetu, ne zna ni vatre zapaliti niti znade ka¬ 
kav klin iz drveta načiniti. Neka onaj, koji nije¬ 
če, da je čovjek viši od životinje i da posjeduje 
razumsku dušu, pokuša odgovoriti na ovo pitanje. 

»Ima li čudnovatije i veće vjere, nego prizna¬ 
vati, da je sve nastalo naravnim razvojem? To 
znači, da moramo potpuno zabaciti princip do¬ 
voljnog uzroka. Odakle je i iz čega nastao sam 
razvoj, koji je bio kadar proizvesti tako divan 
svijet? Doista, ako ne ćemo da prestanemo mi¬ 
sliti i to upravo tamo, gdje nas najdivnije pojave 
sile da istražujemo njihov najdivniji uzrok, ne 
ostaje nam ništa drugo, nego da priznamo, da je 
moguće ovaj svijet protumačiti samo ako opstoji 
neki stvarateljski duh, koji nas neizmjerno nadi¬ 
lazi.« (Foerster). 

Prema darvinizmu čovjek je jednostavni pro¬ 
izvod naravnog razvoja to jest između čovjeka i 
prirode nema bitne razlike. No treba da samo 
malo zavirimo u sebe pa ćemo odmah opaziti onu 
golemu, nepremostivu razliku, koja odvaja čo¬ 
vjeka od prirode. 

Zamisli ovo, mladiću: kad ne bi bilo jelovog 
drveta, zar bi se time mnogo promijenila slika 
svijeta? Doista jedva. Nekoć su živjele razno¬ 
vrsne orijaške životinje: 15 metara dugi Elasmo- 
saurus, Ichtyosaurus, Pterodactylus i t. d. Ne¬ 
stale su, iščezle su — i tko osjeća, da ih nema? 
Nitko. Zašto? Jer je sve to pripadalo samo pri- 

rodi, golemoj prirodi. Ako se izgubi jedan ili dru- 
gi malj usni dio, to se ni ne opaža. 

A sada zamisli, što bi bilo, da nestane čo- 
vjek? S njime bi propao jedan neizmjerni svijet: 
vjera, znanost, umjetnost, pravo, obrt, trgovina, 
odgoj, ideali, crkve, slike, željeznice, avioni, radio. 
Zašto? Upravo zato, jer je čovjek potpuno drugi 
svijet nego priroda i sve ovdje nabrojene kultur¬ 
ne tekovine nijesu dio prirode, nego divni plo¬ 
dovi čovječje duše, koja je iznad prirode. Eto! 
Već zbog toga ne može imati pravo onaj, koji 
tvrdi, da se čovjek razvio iz životinje ili drugim 
riječima, da je izrazito prirodno biće. Čovjek je 
više nego priroda, i stoga ne može biti produkt 
prirode niti kakav unuk majmuna. 

Nemoj dakle misliti, da nam je moderna zna¬ 
nost zbacila s glave krunu: naše božansko pori¬ 
jeklo. Budi pače ponosan na ovu sličnost s Bo¬ 
gom. Ne, mi nijesmo životinje, ne hodamo četve¬ 
ronoške. Glava nam nije prignuta k zemlji, mi 
gledamo gore, prema zvijezdama. Nijesmo^ odre¬ 
đeni za to, da si u životu pribavimo što vise uži¬ 
taka. Ona ljubav za sve, što je plemenito i lijepo, 
koja plamti u nama, nije tlapnja i prijevara. Ži¬ 
votinjski nagoni nemaju pravo da nam zapovije¬ 
daju, novac i sjetilni užici nijesu glavna svrha na- 

šega života. .. v . 

Mislim, sinko, da moje ozbiljne rijeci ne ces 
shvatiti tako kao da moraš prezirati znanost i 
omalovažavati rad prirodoslovaca. Nikako to ne. 
Svaki ozbiljni znanstveni rad neka ti bude sveti¬ 
njom. Ali se sveta riječ znanost može i zlorabiti 
i ovdje si pročitao opravdane i istinite prigovore 
protiv onih, koji izrabljuju znanost. 

— Ali, molim, i danas još mnoge knjige nauča¬ 
vaju darvinizam. Nažalost, tako je. Kako se ^mo¬ 
že rastumačiti to, da darvinizam ima još u siro- 

koj publici toliko pristalica, dok je u* naučnom 
svijetu u posljednjim trzajima? 

Uzrok je jasan: iz darvinizma slijedi vrlo udo¬ 
ban moralni nauk, moral, koga danas mnogi sli¬ 
jede: potpuna moralna razuzdanost. Darvinizam 
je dakle izvrsna znanstvena krinka za opravdanje 
divljeg nećudorednog života. Zato je ova teorija 
mnogima draga. U močvarnim predjelima vidi se 
noću prijevarno svijetlo od trulenja. Darvinizam 
je takovo prijevarno svijetlo gnjilog ćudoređa da¬ 
našnjeg društva. 


Orao i palčić 

Nezadovoljnom i nemir¬ 
nom Evropljaninu mnogi 
danas propovijedaju na¬ 
mjesto kršćanstva filozofi¬ 
ju Istoka. Budizam... Gan- 
di.... Rabindranat Tagore... 
mistično istočno uronjava¬ 
nje u samoga sobe ... fa- 
kirska mudrost. Te i slične 
riječi lete oko nas. Sto da 
kažemo o ovoj modernoj epidemiji? 

Ne može se nijekati, da sistemi jednog ili dru¬ 
gog orijentalnog filozofa pružaju mnogo pri¬ 
hvatljivih i zgodnih misli. Ali upravo je to zani- 
mivo, da nema niti jedne jedine važnije misli, 
koja bi bila nova, nijedne, za koju bismo se mo¬ 
rali posebno zanimati. Nema nijedne od tih misli, 
koja ne bi već dvije hiljade godina resila kršćan¬ 
stvo. 

Međutim nije to nikakvo zlo, jer nije važno, 
da netko objavljuje neke nove nauke, nego da na- 

učava istinu. Ako su Tagore i drugi orijentalni fi¬ 
lozofi bez kršćanstva nadošli na kršćanske istine, 
iz toga možemo samo s radošću zaključiti, kako 
općenitu vrijednost imaju moralne zasade naše 
vjere i kako su to istine, koje izviru iz same ljud¬ 
ske naravi. Ne, istočni filozofi nama kršćanima ne 
mogu dati ništa drugo nego dobrodošli osjećaj, da 
još samosvi jesni je zavolimo velike dragocijenosti 
naše kršćanske vjere. 

Drugi bi pak rado iskovali opreku između 
Crkve i kulture. Opće je poznato, da je ova da¬ 
našnja naša kultura djelo Crkve. Tko su bili prvi 
nosioci kulture među poganskim narodima? Tko 
je naučio narode prve početke poljodjelstva, ora¬ 
nje, sijanje, vođenje gospodarstva? Tko je krčio 
prašume? Tko je isušivao močvare? Tko je prvi 
širio civilizaciju? Povijest na to odgovara. vj cro 
vjesnici, svećenici, službenici katoličke ..Crkve. 
Ali pitajmo se dalje: tko je širio civilzaciju? Tko 
je kroz stoljeća podizao škole? Samo katolick 
Crkva. Nitko se drugi nije brinuo za znanost (pa 
ni država). Kome možemo zahvaliti, da su nam se 
sačuvala djela grčkih i rimskih klasika? Revnosti 
sredovječnih redovnika, koji su pri svijetlu svi 
ječe prepisivali djela često sve do zore. 

Mislim, da ti je poznata basna o utrkivanju 
orla i palčića. 

_Da se okladimo, reče palčić orlu, tko će od 

nas moći više uzletjeti. 

Orao je raširio svoja veličanstvena krila i od¬ 
leti kao strijela prema nebu. Ali mali je palčić ne- 
opazice skočio na njegova leđa. Kada je orao u 
vrtoglavoj visini u pobjedonosnom veselju htio da 
otpočine, uzleti lukavi palčić s nekoliko udaraca 
krila nad njega i pobjedonosno poviče: »Osta- 


174 


vljam te, ja sam viši od tebe.« A bez orla ne bi 
nikada dospio ovako visoko. 

Današnja se civilizacija veličanstvenim napret¬ 
kom uz vinula vrlo visoko, ali se nažalost običaje 
zaboravljati, da se sva moderna kultura u kori¬ 
jenu svome rodila iz religiozne kulture, od nje 
se hranila i pomoću njenom popela se u 
visine, te ako ne će da propadne ne smije 
zanijekati svoje rođene majke. Vidio sam jednom 
neko ciganče, kako pohlepno pije vodu iz čatrnje 
na kraju sela. Pio je iz kabla punim gutljajima, a 
kad se napio pljunuo je u bunar. To je bila nje¬ 
gova zahvala. Tako rade i oni, koji sjedeći u 
svijetlu moderne civilizacije poput hvalisavog 
palčića preziru orlujsku religioznu kulturu. 

A ipak današnjem čovjeku iz dana u dan biva 
jasnije, da čisto materijalni napredak i udobnosti 
tehničkih usavršen ja još ne čine čovječanstvo 
sretnijim. Bez vjere nije čovječanstvo moglo ži¬ 
vjeti, dok još nije bila razvijena tehnika. Danas 
imamo izvanredno razvijenu tehniku, ali vjeru 
trebamo isto tako, kao i prije, jer bez vjere može 
postojati najviše neka civilizacija, ali kultura ne! 
Koja je razlika između ovih dvaju? Isto kao izme¬ 
đu kolodvora i sveučilišta. Tamo praskajući bučno 
ulaze lokomotive s punim vagonima pod staklena 
nadkrovlja, gdje sve vrvi ljudima. To je civiliza¬ 
cija. Ovdje pak ujutro oko osam sati u mističnoj 
tišini sveučilišne crkve jedan mladić je pokrio 
rukama čelo u dubokoj molitvi. Onda je uzeo svo¬ 
je sveske i otišao, da sluša predavanja na sveuči¬ 
lištu. To je kultura. 

Da. Trebamo strojeva, lokomotiva, automobila, 
antena, to jest trebamo civilizaciju i tehničku 
kulturu, ali ne manje trebamo i crkve, knjižnice, 
škole, umjetnost ideale, to jest duhovnu kulturu. 

»Vjerujem samo što vidim« 

»Temeljni razlog naših vjerskih sumnja jest 
ono neograničeno povjerenje, što ga imamo u ve¬ 
liku moć i nepogrešivost vlastitog razuma.« (bar. 
J. Eotvos.) 

Nisam nikada jasnije osjetio istinitost ove iz¬ 
reke, nego kada sam od nekog radničkog vođe, 
koji ’je sebe držao vrlo mudrim, čuo ove riječi: 
»Ja ne vjerujem niti u drugi svijet, niti u cijelu 
tu religiju, niti u Boga, jer ja vjerujem samo u 
ono što vidim.« Reče i oholo zabaci glavu.. 

Taj je čovjek bio čvrsto uvjeren, da je sada 
izrekao istinu, koja će potresti svijetom. Oni, koji 
su već prije njega ponavljali jednake misli, ži- 
vjeli su u istom uvjerenju. 

A ipak, a ipak! . . 

Što) tko više uči, to smjernije priznaje, da ima 
u svijetu oko nas mnoštvo stvari, koje ne pozna¬ 
mo, koje ne vidimo, koje našim osjetilima ne 
opažamo, a koje usprkos toga ipak opstoje. 

Što je tko veći duh, to se manje čudi, da ima 
tajna, u dubine kojih ljudski um ne može prodri¬ 
jeti. Nakon mnogog učenja čovjek sve više uviđa, 
da naš ograničeni, konačni mali razum samo 
svjetluca, tapa, tinja u velikom mnoštvu zbilj¬ 
nosti i da od svega ne vidi mnogo više nego li 
sova od svoje okoline u podnevnom svijetlu.^ 

_ E, treba vjerovati, samo vjerovati, tuži se 

gdjekoji mladić iza sata vjeronauka. Naravno, da 
treba vjerovati. Mnoštvo stvari, koje nas opko- 
ljuju ne razumijemo, pače ni one, koje vidimo 
svaki dan pa sve to ipak treba vjerovati! Religioz¬ 
noj se vjeri može samo onaj nadmoćno smijuckati, 
tko misli, da zna sve, što je u svijetu; a niti ne 
sluti, da postoji cijelo more nerješivih zagoneta- 
ka, koje svakoga okružuju u životu. 

Mi smo slični ljudima, koji sjede na dnu bu¬ 
nara i čude se, što gore vide. Što vide? Komadić 
neba kao tanjur. Toliko je i naše ljudsko znanje. 
»Kakogod se čitava znanost mnoštvu čini nečim 
velikim,« piše kemičar Schonbein »ipak iskusni 
učenjak osjeća njene praznine i nesavršenosti i 
znade sigurno, da čovjek do danas znade tek vrlo 
mali dijelak onoga, što priroda u sebi krije.« 

Jednako se izražava i veliki prirodoslovac 
Reinke ovim riječima: »Već se kod Sokrata ozna¬ 
čivalo kao početak mudrosti svijest, da ništa ne 
znamo; a kao konac filozofije, da moramo vjero¬ 
vati. To je nepromjenljiva sudbina čovječje mu¬ 
drosti.« 

Gle, tako se skromno izražavaju veliki uče¬ 
njaci. A moj radnik ili tvoj koji prijatelj više- 
školac »vjeruje samo ono, što vidi.« 

»Imade mnogo stvari na nebu i na zemlji, 
Horacije, o kojima vaša mudrost ni ne sanja«, veli 
Shakespeare. I Shakespeare ima pravo. Ali ima 
pravo i Gardonyi, kad je rekao: »Tko vjeruje sve, 
sumnjam za njega da je budala, a tko ništa ne 
vjeruje, nego samo, što očima vidi, za toga više 
ni ne sumnjam, da je budala.« 

Da je to i te kako istina, pokazat ću na više 
primjera. 

Vjerujemo, a ne vidimo 

Ponajprije već u svagdanjem, običnom životu 
imade mnogo stvari, koje samo vjerujemo, a ne 
znamo ih. Ako ih tko ne bi vjerovao ne bi se mo¬ 
gao ni za jedan korak maknuti u životu. 

— Znaš li, mladiću, na primjer, tko su tvoji 
roditelji i braća? — Kako ne bih znao? ođgova- 

raš u čudu. A ipak ti to ne znaš, nego samo vje¬ 
ruješ, jer su ti tako od djetinjstva govorili, ali 
znati to jest osvjedočiti se o tome ne možeš. 

Kada prvi puta dođeš u školu, učitelj napiše 
jedan znak i reče: to je slovo »a«, pa onda drugi: 
to je slovo' »o«, i ti vjeruješ, da je tako. 

Dolaziš iz škole gladan kući i donose pred te¬ 
be dobru, toplu juhu. Znadeš li, da nije možda 
otrovana? Ne znaš, samo vjeruješ, ta kuharica ni¬ 
je valjda takva zločinka. 

Bitka kod Termopilskog klanca bila je u petom 
stoljeću prije Krista, Visla teče kroz Krakov, 
protječe Sandomir i Varšavu i utječe u Baltičko 
more, Japan se sastoji od četiri velika otoka i to: 
Nipon, Šikoku, Kiu-Šiu i Ješo. »Znadeš« li to? 
Ne, sve to samo vjeruješ. 

Kad učiš povijest, od prvoga do zadnjega ret¬ 
ka sve samo vjeruješ, jer te događaje nisi nikada 
mogao vidjeti. A i najveći dio zemljopisa samo 
vjeruješ. Eto, što sve treba vjerovati već u svag¬ 
danjem životu. Dijete vjeruje roditeljima, rodite¬ 
lji vjeruju djetetetu. Zar ne, kako se s umorna, 
teška žalost spušta na dušu mladića, kada opazi, 
da roditelji više ne vjeruju njegovim riječima ili 
da makar samo sumnjaju u njega! 

Već je Hugo Grotius, veliki pravnik XVI. sto¬ 
ljeća napisao: »Bez vjere nema povijesti, ni pri¬ 
rodnih znanosti, ni liječništva, pada pače i sam 
odnos između roditelja i djece.« (De verit. relig. 
christ. 29.) 

Fechner, čuveni fizičar prošloga stoljeća, ući 
to još jasnije: »Svako povijesno znanje zahtijeva 
vjeru u sigurnost izvora. Cijelo naše iskustveno 
znanje traži vjeru u to, da su drugi pravo vidjeli 
i da su kazali samo ono, što su zaista pravo vi¬ 
djeli... I što bi ostalo od čitave naše znanosti, 
kad bi u svemu tome nestala vjera? Rastavi vje¬ 

ru od znanja i znanje propada.« Da, i u svagda¬ 
njem životu na svakom koraku potrebna nam je 
vjera: povjesnik vjeruje izvorima, sudac svjedo¬ 
cima, bolesnik liječniku, učenik svome učitelju. 
Kad dakle u znanosti toliko toga treba »vjerova¬ 
ti«, zar se možemo čuditi, da i u religiji moramo 
vjerovati mnogo toga, što naš ograničeni, mali 
Jjudski razum ne može shvatiti. 

Znadem već unaprijed, što će mi odgovoriti 
gdjekoji čitalac: »Istina, ja Ameriku nisam vidio, 
ali vjerujem, da postoji, jer su mi rekli oni, koji 
su vidjeli. A i druge znanstvene stvari vjerujem, 
jer to tvrde ljudi, čijim riječima valja vjerovati.« 

Tko tako mudruje, ima potpuno pravo. I ja 
tvrdim, da možemo vjerovati samo vjerodostoj¬ 
nim vrelima: svjedocima koji znadu i hoće kazati 
istinu. A isto je tako i s religioznim vjerovanjem. 
Naša vjera sadržava zasade, koje naš razum ne 
može shvatiti. A zašto ih ipak vjerujemo? Jer 
nam za njihovu istinitost jamči svjedok, koji sve 
znade i čija je svaka riječ sama istina: Gospod 
Isus Krist. 


Što mi sve vjerujemo? 

Znaš li, da ima i u tako zvanim egzaktnim 
znanostima, matematici, geometriji, fizici mnogo 
takovih stvari, i to temeljnih načela, koja se ne 
mogu dokazati, nego te istine treba jednostavno 
prihvatiti to jest vjerovati. 

— Ne bih to nikad pomislio, reći ćeš na to. Da i 
u matematici i fizici treba vjerovati?! 

A ipak je tako! 

Pogledajmo samo najprije matematiku. Tu ba¬ 
rem ne treba ništa »vjerovati«. Tu sve dokazuje- 

mo »željeznom logikom, jasnim zaključivanjem i 
izvodima te tu ne treba vjerovati. Tu se tako ve¬ 
že jedno s drugim kao karike u lancu. Jedna dr¬ 
ži drugu... 

Tako mudruješ. Ali zaboravljaš ovo: sve je to 
istina: jedna karika u lancu drži drugu, ali sam 
lanac visi u zraku. To jest upravo temeljne zasa¬ 
de ,na kojima počiva cijela matematička znanost, 
ne mogu se dokazati. Što se to ne može dokazati? 
Na primjer, da je cijelo veće od svoga dijela, da 
je između dvije točke najkraća crta pravac, ako 
su dvije veličine jednake trećoj onda su i među¬ 
sobno jednake. 

Kako? To se ne može dokazati? No treba sa¬ 
mo pogledati i čovjek odmah vidi, da tako mora 
biti. 

Da. Vidimo, da tako mora biti, jer kad ne bi 
tako bilo, ne bismo se mogli ni za korak maknu¬ 
ti. Dakle tako, je, jer tako mora biti. Ali »dokaza¬ 
ti« to ne znamo. 

A koliko tek toga ne znamo u kemiji i fizici! 

Tu je na primjer najteže pitanje: što je mate¬ 
rija? Da bismo mogli odgovoriti na to pitanje, di¬ 
jelimo tijela na najmanje moguće, više nedjeljive 
dijelove: na atome. Ali što je taj atom? Nevidlji¬ 
va sitnica, materijalan je, ali nedjeljiv. On je ve¬ 
ća tajna nego samo tijelo, koje smo htjeli rastu¬ 
mačiti pomoću njega. 

— Sila privlačivosti. — Kako se lako razba¬ 
cujemo danas s tim izrazom. Čitava astronomija 
počiva na njoj. Ali što je to? Newton kaže o njoj: 
»Da se tjelesa tako vladaju, kao da se međusobno 
privlače, to priznajem. Da li se uistinu privlače, 
to ne znam i kako se međusobno mogu privlačiti, 
to upravo nisam kadar shvatiti.« 

Mi ne znamo ni to, što uopće razumijevamo 
pod riječju sila. Thomson, znameniti engleski fizi¬ 
čar, piše: »Sila teže je tajna nad tajnama. Ali 
slično tako su tajne i sve molekularne sile: mag- 
netizam, elektriciteta itd. A živa priroda stvara 
nam još neprispodobivo više takovih tamnih mje¬ 
sta ... gotovo da možemo kazati, da o procesima, 
koji se zbivaju u živim organizmima, skoro ništa 
ne razumijemo. O probavi, o rasplođivanju, o in- 
stiktima tako malo znademo, da moramo priznati: 
naše se znanje odnosi samo na vremensko pripo¬ 
vijedanje događaja, koji se u prirodi zbivaju, 
Ono, što znamo i razumijemo, nije ni tisući dio 
onoga što bi se zahtijevalo za pravo znanje.« »Ako 
dignemo ruku — kaže Pasteur — ili grizemo zu¬ 
bima, obavljamo nešto što nitko ne zna točno ob¬ 
jasniti.« (Braun: Kosmogonie 1905.) 

No ima tu još jedno, u naše dane zanimivo 
pitanje: što je elektriciteta? Električnom silom 
svijetlimo, grijemo, pomoću nje tjeramo kola, 
slušamo radio, a što je ta elektriciteta, to još nit¬ 
ko na svijetu nije saznao. Kažu, da je neki đak 
jedne visoke tehničke škole to znao, ali i on je 
nažalost zaboravio. Polagao je ispit iz fizike. Pro¬ 
fesor ga pita desno i lijevo, no nije znao ni na 
jedno pitanje odogovoriti. Na koncu pokuša još 
jednom sreću i zamoli: »Molim, gospodine profe¬ 
sore, još samo jedno pitanje i to zadnje pitanje!« 
»No dobro, prijatelju, recite mi, što je elektrici¬ 
teta?« zapita profesor. »Elektriciteta? Elektrici¬ 
teta ... ovaj, onaj, ma znao sam, ali sam zabora¬ 
vio.« Na to će profesor uz prijašnji smiješak: »Ali 
sad prijatelju doista zaslužujete, da vas srušim. 
Nitko na svijetu do sada nije znao, što je elektri¬ 
citeta. Vi ste bili jedini koji ste to znali pa i vi 
ste zaboravili. Zato zaslužujete, da padnete.« 

Kad bismo imali finija osjetila 

— Ne vjerujem, nego samo, što vidim ili oću- 
tim sa svojih pet osjetila, — kažu neki. Naših pet 
osjetila! Ah, kako se s njima ponosimo! A ipak, 
kako su slaba i ograničena ljudska osjetila. 

Stajao sam jednom na podnevnom suncu na 
livadi. Daleko nada mnom u visinama kružio je 
orao. .. Najednom sklopi krila i poput strijele 
spusti se nedaleko mene na zemlju. Za čas već se 
uzdigao opet, u kljunu mu plijen: poljski miš. Či¬ 
tav se prizor odigrao pred mojim očima. Miš je 
mogao biti sakriven nedaleko od mene, a ja ga ni 
izbliza nisam opazio. A orao ga je ugledao odan¬ 
le iz vrtoglave visine. A ja ne ću da vjerujem, 
nego samo, što vidim? Mravi vide ultravioletne 
zrake, koje ljudsko oko nije kadro opaziti! 

Ima leptira, koji čitave sate lete s jedne obale 
jezera na drugu, a put im pokazuje miris cvije¬ 
ća, koje tamo na drugoj obali cvate. Kakav li 
njuh imaju te životinjice prema čovječjem nju¬ 
hu! A istom pasji njuh! 

— Vjerujem, samo što vidim! — Mali kukčić 
doleti do podnožja brda i kaže: »Nema brijega, 
nema, nema ga,... jer ga ja ne vidim.« Vjerujem 
mu, on ga ne vidi! Golema, velika hrpa kamenja 
nagomilala se pred njim, te siromašni, mali kuk¬ 
čić doista nije kadar da svojim okom dosegne do 
vrhunca. A zar zato nema brda? 

Zar ne moramo upravo tako i mi misliti o 
Bogu i o umu neshvatljivim tajnama naše vjere? 
Ne moram li reći, da su naš razum i ograničena 
naša osjetila prema ovim velikim istinama samo 
kukčići? 

Mi živimo u svijetu, kao u priči začarani kra¬ 
ljević. Njega drži čarobnjaštvo u sjajnoj palači 

privezanog uz divni začarani stolac. Gleda preda 
se, ogledava se unatrag, okreće se onamo ovamo, 
gleda sjajne dvorane; sluti, koliko ima tu mno¬ 
štvo dragocjenosti, ali ne može proći kroz dvora¬ 
ne, da sve to izbliza pogleda. 

Gluhi čovjek će reći: »Što pričate o zvukovi¬ 
ma. Takova šta nema.« A slijepac: »Boje? To su 
djetinje bajke!« A ti znadeš, da sve to postoji. I 
još k tome, kako postoji divna ljestvica tonova i 
kako prekrasno šarenilo* boja. A naše je uho ipak 
samo ograničeni osjetni organ. Može opaziti naj¬ 
više 11 oktava. A prema fizici postoje na tisuće 
oktava. Ako naime zrak čini 16 titraj a u sekundi 
do 40 hiljada titraj a, osjećamo to kao zvuk. A 
može biti i 80.000 titraja. Za to već ne dostaje 
naše uho, to više ne osjećamo. Od tisuće oktava 
mi čujemo samo* 11. 

Ako eter titra u sekundi 111 do 365 bilijuna 
puta, osjećamo to na svojoj koži kao toplinu. Ako 
broj iznosi 395 do 758 bilijuna u sekundi, vidimo 
svojim očima kao boju! 

Ako eter zatitra 395 bilijuna puta u sekundi, 
vidimo crvenu boju, a ako zatitra 758 bilijuna 
puta, vidimo ljubičastu boju. Između ova dva 
broja titraja nalazi se mnoštvo drugih raznih boja 
već prema broju titraja. 

A što je ispod 395 bilijuna titraja? A što je iz¬ 
nad 758 bilijuna titraja? Ništa? Nikako! Sigurno 
postoje i titraji etera 380 i 900 bilijuna titraja u 
sekundi, ali to više nije za naše oko. Ne možemo 
ni zamisliti, kako bismo ljepši svijet vidjeli, 
kad bismo imali finija osjetila, kojima bismo ga 
opažali. 

S našim osjetilima, kakva su sada možemo 
opaziti potpuno samo određeni dio onoga, što 

stvarno postoji u svijetu, a za onaj veći dio smo 
i slijepi i gluhi. 

Slijepi smo na primjer za sićušne bacile. Uči¬ 
ni samo jedan pokus. Zapitaj samo kakvog jedno¬ 
stavnog čovjeka: 

— Recite mi, prijatelju, što vidite ovdje u so¬ 
bi u zraku? 

— U zraku? Zar sanjate, mladi gospodine? 
Tu u zraku nema ništa! 

Ništa? Znadete li vi, prijatelju, da ovdje lebdi 
tisuće i stotine tisuća velikih nemani i da ih je 
puna vaša soba.! 

Pogledaj samo ono lice, kako te gleda i kako 
ti stari uvrijeđeno progovara: 

— Mladi gospodine, držite vi za budalu svoga 
djeda, a ne mene! 

A ipak ti imaš pravo, zar ne? Zrak je pun mi¬ 
lijuna živih bića, koja bismo mi — čudna misao, 
ali istinita, — koja bismo dobro vidjeli, da nam 
je Bog dao mikroskopske oči. Jao sinko, pomisli 
samo, što bismo mi sve vidjeli u sobi, da imamo 
mikroskopske oči! 

Zar ne vidiš sada jasno, kako je glupa ona iz¬ 
reka »vjerujem samo, što vidim.« Da nam Stvo¬ 
ritelj nije dao osjetilo za miris i okus, čovjek ne 
bi ni slutio, da postoji miris i okus na svijetu. 

Siamski je kralj dao nekog evropskog putnika 
pošteno izbatinati po tabanima, jer je tvrdio, da 
zimi u Evropi voda postane posvema tvrda i da 
se može hodati po površini vode. »Izbatinajte ga 
odmah. Zar nas drži tako glupima, da ćemo mu 
to vjerovati!« U Siamu još nisu vidjeli leda. Zar 
zato led ne postoji? 

Kad bismo imali više osjetila 

Kazat ću još nešto! »Vje¬ 
rujem samo ono što sa svo¬ 
jih pet osjetila oćutim!« A 
zar ne bismo mogli imati 
mjesto sadašnjih pet osje¬ 
tila recimo deset? Kako 
ne? Bog bi nam bio mogao 
stvoriti i deset osjetila. A 
što bismo onda vidjeli? 
Dečki! Sto bismo onda vi¬ 
djeli? Koliko raskošne krasote u čudesnom gole¬ 
mom svijetu! 

Jer ima životinja, koje osim naših pet osje¬ 
tila moraju imati druga neka osjetila. To u zapa- 
njivim slučajevima doznajemo iz dana u dan. 

Šišmiša su oslijepili i zatim su .ga zatvorili u 
takovu sobu, u kojoj su uzduž i poprijeko ispre- 
pleli končane niti od jedne stijene do druge, a' ni¬ 
ti su bile pune obješenih malih zvonaca. Slijepi 
šišmiš letio je satima, šuštao po sobi gore dolje, 
a da ni jedamputa nije zapeo ni o jednu nit. Sli¬ 
jepi šišmiš! Dakle čime je on osjećao kuda mu 
treba letjeti? Nekim osjeti lama, o kojima mi ne¬ 
mamo ni pojma, što bi to moglo biti. Doista, deč¬ 
ki, tome se čovjek može čuditi! 

A evo i drugog primjera. U Belgiji uvelike 
goje golubove listonoše. Jednom su prenijeli ne¬ 
koliko golubova iz Briissela u Španjolsku i tamo 
su ih pet godina držali u krletki. (Pomisli, kolika 
je golema daljina između Belgije i Španjolske!) 

Nakon pet godina pustili su ih slobodne i već 
za par sati jedan je dio golubova bio u Brusselu 
kod starih gospodara. Kako su se mogli vratiti 
nakon pet godina?Preko brda i dolina? Na uda- 

ljenost od stotine i stotine kilometara! I njih je 
vodilo neko osjetilo, koje nama potpuno nedo¬ 
staje. 

Još jedan novi primjer. U Tihom oceanu uhva¬ 
tili su jednu kornjaču, na leđa su joj utisnuli znak 
i bacili je u kanal La Manche. Pomisli samo, ko¬ 
liko je daleko između tih dvaju mjesta! I što se 
dogodilo? Poslije tri godine uhvatili su istu kor¬ 
njaču u Tihom oceanu na istom mjestu. Kako je 
dospjela onamo? U tamnoj morskoj dubini mo¬ 
rala je prevaliti put od 4000 sati, da stigne na 
prijašnje mjesto. Kakav ju je to organ za osje¬ 
ćanje vodio? Opet ne znamo odgovoriti. Naše je 
znanje tu pri kraju. 

Ali ne samo svakidanje iskustvo, nego i teo¬ 
retsko spoznan je dokazuje nam, da bismo mogli 
imati više osjetila, nego što ih stvarno imamo. Mi 
znamo, da postoje mnoge stvari, a nemamo po¬ 
sebnog osjetila, da ih spoznamo. Manjka nam na 
primjer osjetilo za osjećanje topline, koje bi 
osjetno shvaćalo razne oblike, promjene i stup¬ 
njeve topline. Toplina je titranje, boja je titranje. 
Pomoću boja stvorio je čovjek raskošnu divnu 
umjetnost, jer je oko — normalno čovječje oko 
— tako fino, da može spoznati razne promjene i 
vrste boja. Ima ljudi, koji imaju bolesne oči, te 
ne razlikuju boje. Za takove kažemo, da su slijepi 
za boje. »Oni razaznaju samo toliko, da je sad 
svijetli je, sad tamnije, ali razliku između poje¬ 
dinih boja ne zapažaju. Osjet za toplinu je kod 
nas tako ograničen, da smo zapravo svi »slijepi za 
toplinu«, to jest osjećamo samo, da je sad toplije, 
sad hladnije. Nemoj se smijati, molim te, ako ti 
malo fantastički zvuči slijedeća misao: koja šteta, 
da nas nije Gospod Bog nadario takvim osjetilom 
za toplinu! Kad bismo za toplinu imali tako fini 
organ kao za boje, ne bi postojala samo slikarska 

umjetnost nego i pređivna, »toplinska umjetnost« 
s divnim, zapanjivim doživljajima i utiscima, ka¬ 
kove sad ne možemo ni zamisliti. 

Stvoritelj nas nije snabdjeo niti osjetilom za 
elektricitetu. Cijelo mnoštvo radio stanica šalje 
svakog časa uzduž i poprijeko različite valove u 
prostor, — a mi od svega toga ništa ne osjećamo. 
Sa svih strana svijeta dolaze i neprestano se vrte 
oko mene električni valovi — a ja ne zapažam 
ništa, jer mi Bog nije dao električno osjetilo. 

»Vjerujem samo, što vlastitim očima vidim i 
vlastitim ušima čujem«, reći će netko. 

Vjerujete li, striče, da ovdje u sobi ne samo da 
plivaju razne nemani u zraku — kako sam prije 
rekao, nego da je osim toga zrak pun glazbe i 
govora. Tu je prekrasna talijanska pjesma iz Ri¬ 
ma, tu je glazba s Eiffelovog tornja iz Pariza i... 

— Prije ste rekli? Ali i ja sam rekao već prije, 
mladi gospodine, da možete svoga djeda držati za 
budalu, a ne mene — kaže stari uvrijeđen. A ipak 
stari opet nema pravo. Jer sve se to stvarno na¬ 
lazi tu, a tko zna, koliko se još drugih govora na 
raznim jezicima, pa glazbe, pjesme i labirint pre¬ 
davanja miješa oko mene. Golemi je to svijet, koji 
nam je sakriven. Sakriven je, jer ga ne vidimo, ne 
čujemo, a zar ga zato nema? Nipošto! On i te 
kako opstoji. Sve je to prava stvarnost. Treba sa¬ 
mo da otvorim radio, da se o tom uvjerim. 

A bez radija? 

Bez radija ne čujem ništa, ne čutim ništa, ne 
mogu pače ni razlikovati, da li je pozitivna ili 
negativna električna struja, jer mi Bog nije dao 
osjetila za elektricitetu. 

—Ej, da nam je to dao — uzdahnut će gdje- 
koji od oduševljenih čitatelja! Da nam je Bog 
stvorio mikroskopske oči i radio uši! Sto li bismo 
sve vidjeli i čuli oko sebe! 

No nemoj žaliti, što ne¬ 
maš mikroskopske oči i ra¬ 
dio uši. Radije iskreno za¬ 
hvali Bogu, što ti uz sada¬ 
šnja oštra osjetila nije dao 
i više drugih ćutila. No sa¬ 
mo bi to trebalo! Čitav bi 
svijet postao pravom lu¬ 
dnicom, ljudski bi život 
postao nemoguć. Kad bi¬ 
smo sve vidjeli, čuli, osjetili, što se događa 
oko nas u svijetu! . . . Brr! Valove svake 
radio stanice, gdje jure onamo, ovamo, magnetske 
promjene na Zemlji, milijune bacila, koji posvuda 
lebde... brr! Upitaj samo kojeg nervoznog ili 
vrlo osjetljivog čovjeka, koliko mu muke zadaje 
već to, što unapred ćuti kišu, toplinu, vjetar, pro¬ 
mjenu vremena? I zar bi se usudio piti onu divnu 
vodu s kristalno bistrog izvora, kad bi vidio, kako 
milijuni bacila kao divlje zvijeri vrve unutra? Bi¬ 
jele, snježne pahuljice, što padaju, i svježi šum¬ 
ski zrak puni su milijarda bakterija i kako je 
dobro, da sve to barem ne vidimo! 

Zar ne, sad već jasnije vidiš, kako je prazna 
ona izreka: »Vjerujem samo što vidim, što razu¬ 
mijem!« 


Što sve ne razumijemo? 

Naprotiv: oko nas ima mnoštvo stvari, koje ne 
razumijem, koje ne shvaćam, ne vidim, a ipak ih 
vjerujem. Samo da spomenem jedan vrlo običan 
primjer. U modernoj kemiji računaju u tisućina- 
ma grama, u miligramima. Tko to može razu¬ 
mjeti? Zar zato nema miligrama? Nipošto! Na 

analitičkoj vagi može se nakon mučnoga rada, 
mjerenja i izračunavanja od tri četvrt sata točno 
odvagnuti tisući dio grama. 

Što je to /ni 

To je tisućina milimetra. Razumij dobro: ti¬ 
sući dio onoga milimetra, koji nam se već i sam 
čini tako nevjerojatno malen! 

Eter je 500 bilijuna puta lakši od zraka, a da 
nastane ljubičasta boja potrebno je 758 bilijuna 
titraj a etera u sekundi! 758 bilijuna u jednoj se¬ 
kundi! Razumiješ« li to? »Znadeš« li to? Kako 
bi znao, u to samo vjeruješ! 

A za to je zaista potrebna čvrsta vjera! 

Zamisli, koliko je to jedan bilijun! Kad 
bismo jedan bilijim vlasi ne po duljini nego po 
debljini (0.1 milimetra) polagali jednu do druge, 
dobili bismo prugu dugu 100.000 kilometara, to 
jest, bilijun vlasi opkolio bi Zemlju dva i pol pu¬ 
ta. A eter zatitra u kratkoj sekundici 758 bilijuna 
puta! Zar tu nije potrebna vjera, golema, velika 
vjera? 

A »znadeš« li, da se u jednom atomu urana 
92 negativno nabijena elektrona vrte oko atom¬ 
ske jezgre, u kojoj se nalaze 92 pozitivno nabijena 
elektrona bilijun puta u sekundi? To samo vje¬ 
ruješ, no razumjeti ne možeš. 

Naša Zemlja prevaljuje na svome putu po sve¬ 
miru oko 30 kilometara u sekundi. Da li osjećaš 
što od te silne brzine? Ništa. A da li u to vje¬ 
ruješ? »Naravno, da vjerujem, treba da vjerujem, 
ako hoću ostati moderan čovjek.« Zar nije i tu 
potrebna vjera? 

Tu već možeš vidjeti, kako je pravo imao 
Schiller, kada je napisao: 

Drum, edle Seele, entreiss dich dem Wahn 
Und den himmlischen Glauben bewahre! 

Was kein Ohr vernahm, was die Augen nicht sahn, 

Es ist denoch das Schone, das Wahre! 

Što čovjek više uči, što više razmišlja, što više 
skupi iskustva o ovom svijetu, o sve većem broju 
stvari mora priznati: »Ne razumijem, ne razumi¬ 
jem«. Tko »sve razumije«, za koga ne postoje pro¬ 
blemi, taj je površan duh i taj samo dokazuje, da 
nije naučan dublje misliti. 

Pogledaj samo: postavit ću ti odmah nekoliko 
takovih pitanja, na koje ni najveći mudrac na 
svijetu ne zna odgovoriti. 

Tko zna na primjer, što je vrijeme? Svatko 
misli da zna, ali tko bi znao reći, što je vrijeme? 
U neprestanoj struji valja se neprekidna rijeka 
vremena, na njezinoj površini mi plivamo, no 
ipak ne znamo, što je vrijeme. 

Tko zna, kako je duga jedna sekunda? Zar ne, 
kako je to jednostavno pitanje, a ipak nitko na 
svijetu ne zna na to odgovoriti. Odgovorit ćeš 
možda: »Sekunda je odsjek vremena, koliko tre¬ 
ba najbržem vlaku, da projuri 30 metara.« Da, 
istina, time si nešto rekao. Ali time nisi još 
objasnio, što je sekunda. 

Govorimo o sadašnjosti, prošlosti, budućnosti, 
ali što je to sadašnjost? Sadašnjosti uopće nema! 
To je jedan tren, koji se ne može zadržati, jer 
onaj čas, kada ti ga je uspjelo uhvatiti, on već 
pripada prošlosti, a onaj tren, koji ti još nije u 
rukama, taj pripada budućnosti. Dakle, što je sa¬ 
dašnjost? Razumiješ li? Kako bi razumio? A ipak 
govoriš o sadašnjosti. Između dva maglena mora, 
između prošlosti i budućnosti, stoji sadašnjost kao 
na oštrici britve. I to nešto neodređeno, prazno, 
nešto, što ti odmah ispuzne iz ruku, ako ga hoćeš 

uhvatiti, nešto, što se neprestano prelijeva iz 
jednog bez obale oceana u drugi — to nešto na- 
zivljemo vrijeme. Da li to razumiješ? Kako bi 
razumio? Pače, što više razmišljaš o tom, to 
manje razumiješ. 

A tu je i carstvo brojeva! Koliko li svega tu 
ne razumijemo! 

Najveći broj, koji se može napisati s tri brojke 
je 999, zar ne? Sad ne ću učiniti ništa drugo, nego 
ću dvije zadnje brojke napisati sitnije 9" (devet 
na devedesetdevetu potenciju) pa ću dobiti broj, 
koji se sastoji od 95 znamenaka. Taj je broj veći 
od broja zrnaca pijeska, koja bi stala u zemaljsku 
kuglu. U zemaljsku kuglu? Kako? Da zamisliš ci¬ 
jeli put Zemlje oko Sunca kao orijašku kuglu i da 
tu golemu kuglu napuniš pješčanim zrncima, još 
ni u toj gigantskoj kugli ne bi bilo toliko zrnaca 
koliko iznosi 9"! A istom da napišem to ovako: 
9(9 9 ) to jest devet na devetu potenciju od devet. 
Tu već prestaje naša mašta, tu prestaje ljudski 
razum. Znaš li, koliko iznosi taj naoko ta¬ 
ko nedužan broj 9(99)? Kad bismo htjeli, da 
njegovu vrijednost prikažemo običnim brojka¬ 
ma, morali bismo napisati broj, koji bi imao 
369,693.100 znamenki. Prva znamenka ovog gole¬ 
mog broja bila bi 4, a zadnja 9. Ako dižemo 9 na 
devetu potenciju, moramo 9 devet puta množiti sa 
samim sobom, što iznosi 387,420.489. Dakle, 9 
treba dignuti na 387,420.489-tu potenciju! Re¬ 
zultat bio bi broj, čija bi duljina iznosila 919 
milja, a pisanje toga broja trajalo bi 28 godina, 
ako bismo pisali dnevno po 10 sati. 

Kako malo toga znamo i kako mnogo toga ne 
razumijemo iz golemog carstva brojeva. 

Istina, čovjek teži uvijek naprijed i htio bi sve 
više znati. I pravo je to, samo ne smije sebi previše 
umišljati. Jer ako usporedimo ono malo, što zna- 

mo s onim mnoštvom, što bismo mogli znati i što 
bi bilo vrijedno znati, uvidjet ćemo, da još i danas 
ima Sokrat pravo. On je naime samo onoga držao 
mudrim, tko je bio uvjeren o svome neznanju. 

Dakle, »tko mnogo uči, mora li postati bezvjer- 
cem?« »Učen čovjek ne može biti religiozan?« Na¬ 
protiv! Samo se iza mnogog učenja može čovjek 
osvjedočiti o istinitosti riječi belgijskog učenjaka 
Van Venedema: »Što dublje prodiremo u spo¬ 
znan je prirode, to postaje dubljim i naše osvjedo¬ 
čenje, da tajne prirode i ljudskoga života može ri¬ 
ješiti samo vjera u svemogućega Stvoritelja i u 
Božju mudrost, koja je stvorila nebo i zemlju po 
unapred pripravljenom i vječnom planu. Dižimo 
i dalje spomenike ljudima, koji su se odlikovali 
genijalnim sposobnostima, ali ne zaboravimo, ko¬ 
liko dugujemo Onome, koji je u svakom zrncu 
praha stvorio čudesa i u svakoj kapljici vode ci¬ 
jele svjetove.« 

Što više učimo, to više uviđamo, u što sve mo¬ 
ramo vjerovati. 

Duhovito piše jedan njemački pjesnik: 

Studiere weiter unđ raste nie, 

Du kommst nicht weit mit deinem Wissen. 

Das ist das Ende der Philosophie: 

Zu wissen, dass wir glauben miissen. 

(Geibel) 

Slično uglavnom kaže i veliki Bakon Verulam- 
ski: »Leviores gustus in scientia movent fortassis 
ad atheismum, sed pleniores haustus ad religionem 
reducunt.« (De augm. scient. I. c. 5.) »Tko malo 
okusi znanost, može možda postati ateistom, no 
dublje znanje opet dovodi do vjere.« 

Znameniti pronalazač brzojava bez žica grof 
Marconi dao je 1935. godine nekome američkom 

novinaru izjavu o različitim znanstvenim pitanji¬ 
ma. Novinar ga je među ostalim stvarima zapitao 
i to, što drži o odnošaju znanosti i vjere u Boga. 
Znameniti taj učenjak odgovorio mu je ovo: > 
»Znanost ne može na čistac izvesti mongo stvari, 
tako među ostalim temeljna pitanja o postanku 
svijeta i čovjeka. Tko smo mi? Odakle potječemo? 
Kako je postao naš život? Znanost to ne zna rastu¬ 
mačiti. Otkada postoji znanost, ona je pokušavala 
svladati ova pitanja, ali ih nije mogla riješiti. Na 
to može dati odgovor samo vjera, koja ne može 
nikada doći u opreku sa znanošću, jer znanost u 
ovim temeljnim točkama nema svoga stanovišta. 
Ja izjavljujem, da sam ponosan na svoju vjeru i 
na to, da sam katolik. Izjavljujem i to, da vjeru¬ 
jem u moć molitve. Ali ne vjerujem u to samo 
kao vjeran katolik, nego odlučno kažem, da u to 
vjerujem i kao učenjak!« 

Čitava priroda oko nas doista puna je tajna i 
zagonetaka. Pa ako naš ograničeni razum ne može 
ni u same tajne prirode dublje prodrijeti, zar se 
možemo čuditi, da i u Bogu nailazimo na više 
takovih svojstava, koja ne možemo jasno shvatiti 
i razumjeti? 

Tužiš se možda, što ne razumiješ, kako može 
Isus, tvoj moćni i svuda prisutni Gospodin, biti 
prisutan u Oltarskom sakramentu u onoj neznat¬ 
noj, sitnoj, maloj, bijeloj hostiji. 

Ne razumiješ? Ne. 

No ja ću ti reći mnogo bližu stvar, a koju 
jednako ne razumiješ. Uzmi dva jaja: na jednom 
je kokoš sjedila tri tjedna, a drugo je tri tjedna 
ležalo u hladnom podrumu. Ima li razlike između 
ta dva jaja? Naoko nema nikakove razlike: jedne 
su boje i oblika, jednako su velika. Pa ipak prem¬ 
da ne »vidiš«, ali »znadeš«, da među njima po¬ 
stoji golema razlika: drugo je jedna neživa stvar, 

a u prvom se skriva živo biće, sa srcem, koje kuca, 
s očima, ušima, životnom snagom i t. d. Između 
obične hostije i Oltarskog sakramenta također ne 
vidimo razlike, ali vjerujemo neprevarljivim rije¬ 
čima Krista Gospodina, da se pod tim nepokret¬ 
nim, naoko neživim oblikom krije životvorni, živi 
Krist, kome se klanjamo. 

Ja idem i dalje i tvrdim, da je upravo to 
dobro, da u Bogu imade mnogo tajna za nas. Jer 
takav Bog, koga bi slabi ljudski um mogao pot¬ 
puno shvatiti, bio bi samo čovjek, jedan između 
nas, a ne bi bio biće, koje je nad nama i koje je 
neizmjerno savršeno. Ako dakle naša vjera sadrži 
i takova naučavan ja, kojih nutarnje bivstvo ostaje 
za čovjeka tajnom, nije to protiv naše vjere, nego 
naprotiv svjedoči o njenom božanskom porijeklu. 

Bog ostaje na koncu konca za čovječji razum 
uvijek tajna. Ali i čovjek sam je tajna za vlasti¬ 
toga druga i prijatelja. Kako je teško i kako dugo 
traje, dok upozna čovjek jedan drugoga! I kada 
već misli, da mu je posve prodro u dušu, koliko 
je još tajnih bora ostalo sakriveno pred njim! Zar 
dakle samo u Bogu, koji je neizmjerno više biće 
od mene, ne bi smjelo biti tajna? Zar bi to zaista 
bio Bog, koga bi ova orahova ljuska — naš mali 
razum — potpuno mogla obuhvatiti? Ne? To bi 
mogao biti samo idol! 

Nemoj se dakle spoticati o to, da u našoj vjeri 
ima tajna. Ta cio je naš život isprepleten tajnovi¬ 
tim stvarima. Tajna je golemo zvjezdano nebo nad 
nama, tajna je mnoštvo sićušnih bića, što vrvi oko 
nas. Između ta dva tajnovita carstva nalazi se 
čovjek. 

»Ja ne mogu razumjeti Boga!« tužiš se možda. 
Ne pomišljaš li, da je to ludo i pokušati? Da bi 
mogao Boga potpuno shvatiti i razumjeti, morao 

bi biti veći od Njega, jer onaj, koji nešto shvaća, 
uvijek je više od onoga, što shvaća. 

Sunce šalje svoje sjajne zrake s neba, ali je 
posvuda uz svijetlo i sjena. Bog je tako velik, da 
Njegova veličina potpuno zasjenjuje naš sićušni 
razum. Zato nam ne preostaje drugo, nego da mu 
se ponizno poklonimo i pomolimo, jer: 

Zemniku tužnom 
Pamet se muti, um se zapanjuje, 

I klone miso tajnu motreći Tvog 
Bića, tekuću kroz svu vječnost 
I po beskrajnosti svud rastrtu. 

Kojim da te 

Likom okruži, kako da zahvati 
Ljudska te miso, kada ti se 
Njoj otimlješ kao daljina oku 
Na strane ove i svud? Ah, u zrcalu 
Ljudskoga tijesnog pojma cjelovite 
Slike Ti nema; mjera ne može 
Da neizmjernosti, kap da moru, 

Bude okvirom! Ti sve nadilaziš 
Svih preko međa ti se raširuješ, 

Svih iznad stupnja ti se dižeš, 

A što o tebi u um siže nam, 

To jeste ono malo, i sužnju što 
Od neba silnog tijesan na prozor mu 
Uze zasijeva. S t a si, umu 
Ostaje tajna do vijeka . .. 

Oratorium i laboratorium 

»Oratorium« je tiha, mala kapelica, u kojoj se 
čovječja duša zadubijuje u klanjanju Bogu. A 
»laboratorium« je također tiha sobica za pokuse, 
u kojoj ljudski um nastoji otkriti zakone prirode. 

Mogu li se ova dva mjesta dovesti u sklad? 
Postoji li koridor, koji bi vezao laboratorij uče¬ 
njaka s oratorijem duše vjernika? 

Dosad smo samo teoretski dokazivali, da se 
vjera i znanost međusobno ne isključuju, da mogu 
biti najmoderniji, učen čovjek, a da zato ne tre¬ 
bam napustiti niti jednu zasadu svoje katoličke 
vjere. 

Mjesto da dalje dokazujem, mislim, da će biti 
od koristi, da se pozovem na povijesne primjere, 
na znamenite učenjake, na muževe, koji su bili 
najuzvišeniji izdanci ljudskoga duha, a uza to su 
provodili i kršćanski život te su time najbolje 
oborili lakomislenu tvrdnju, da »moderan, učen 
čovjek ne može više biti religiozan.« Nažalost mo¬ 
ram štedjeti na prostoru pa mogu spomenuti sa¬ 
mo najistaknutija imena. Ali ako te pitanje više 
zanima, možeš naći o tome čitave knjige. 


Astronomi 

Među astronomima, či¬ 
ja je vjerska revnost isto 
tako poznata kao i njihova 
učenost možeš naći ova 
imena: 

Kopernik (1473.— 
1543.) osnivač današnjeg 
heliocentričkog sustava, 
bio je kanonik u Frauen- 
burgu. 

Keppler je jedan od najvećih astronoma 
(1571.—1630.) uopće. Kao predgovor svome djelu 
»Mysterium cosmographicum« izabrao je ovu re¬ 
čenicu psalma: »Coeli enarrant gloriam Dei«. Kad 

je otkrio svoj treći zakon i kad se otkrila pred njim 
uzvišena harmonija svemira, zapjevao je molitvu 
Božjoj mudrosti: »Velik je naš Bog, velika je nje¬ 
gova moć, neizmjerna je njegova mudrost. Hva¬ 
lite ga nebo i zemlja, sunce, mjesec i zvijezde u 
svojim jezicima... Neka Ga hvali i moja duša, 
Njega Gospodina, Stvoritelja, koliko god može. 
Njemu hvala, čast i slava u sve vijeke vjekova! 
Amen.« Drugu neku raspravu za vršu je ovim rije¬ 
čima: »Prije nego što odem od stola, na kojem 
sam vršio svoja istraživanja, ne preostaje mi dru¬ 
go, nego da podignem ruke svoje i oči prema nebu 
pa da upravim pobožnu i poniznu molbu Stvori¬ 
telju svekolikog svijetla.« Svoju knjigu »O har¬ 
moniji svjetova« završuje ovom krasnom mo¬ 
litvom: »Stvoritelju moj, Gospode moj! Hvala Ti, 
što si mi u svojim stvorenjima i u djelu svoje ru¬ 
ke priredio tolikoi radosti. Uzvišenost Tvojih djela 
objavio sam ljudima, u koliko je moj konačni 
razum mogao shvatiti Tvoju neizmjernost. Milo¬ 
stivo mi oprosti, ako sam štogod rekao, što je 
Tebe nevrijedno ili umanjuje Tvoju slavu.« 

Newton (1643.—1727.) bi s poštovanjem uvijek 
skinuo šešir, kada je pročitao gdje ime Božje. Na 
koncu svoga velikog djela »Matematički principi 
prirodne filozofije« piše: »Čudesno uređenje sun- 
ca, zvijezda i kometa moglo je nastati samo po 
principima i planu sveznajućeg i svemogućeg 
bića. Ako je svaka zvijezda stajaćica središte jed¬ 
nog sunčanog sustava, koji je sličan našem, onda 
je čitav svemir, koji je očito uređen po jedinstve¬ 
nom planu, carstvo jednoga i istoga Vladaoca. Iz 
toga slijedi, da je Bog, živi, mudar, svemogući 
Bog, neizmjerno savršeno biće, koje stoji nad svi¬ 
ma.« »Ja ne znam, kako svijet o meni misli«, piše 
jednom Newton ganutljivom skromnošću »ali ja 
se sam sebi činim kao dijete, koje se igra na 

morskoj obali, odavle i odanle neprestano sa¬ 
kuplja više ili manje vrijedne školjke, dok veliki 
ocean istine ostaje pred mojim očima potpuno sa¬ 
kriven.« Isto to na drugom mjestu izražava ova¬ 
ko: »Što mi znamo, to je kaplja, a što ne znamo, 
to je ocean.« S pravom mu stoji na grobu ovaj 
krasan natpis: »Ovdje počiva Newton .. . revan, 
duhovit, vjeran istraživač prirode, povijesti i Sve¬ 
toga Pisma. Veličinu uzvišenog Boga dokazivao 
je svojom mudrošću, a evanđeosku jednostavnost 
izrazio je svojim životom.« 

Za znamenitog francuskog zvjezdoznanca L a- 
p 1 a c e a pričaju neki, da je bio bezvjerae. Ali, kako 
je on zbiljski vjerski osjećao, o tome svjedoči ovo 
nekoliko redaka, što ih je napisao svome sinu, 
kasnije topničkom generalu: (17. lipnja 1809.) 
»Doista, dragi sinko, vrlo me boli, da odilaziš iz 
Metza, a da Te ne mogu zagrliti i dati Ti blago¬ 
slov. Nadam se, da ćeš časno zauzimati mjesto u 
onom plemenitom zvanju, koje si sebi postavio 
kao životnu zadaću. Ti ćeš biti utjeha moja i svoje 
majke. Molim Boga, da bdije nad Tvojim životom. 
U mislima Ga drži uvijek pred sobom, kao što to 
čine Tvoj otac i majka. Ne zaboravi, da naša 
sreća u prvom redu ovisi o Tebi. Nažalost dužno¬ 
sti me zadržavaju u Parizu te Ti tako mogu 
samo pismeno izraziti, koliko Te volim i koliko 
želim, da se istakneš u službi za dobro domovine.« 

Madler, veliki njemački astronom (t 1874.) 
kaže: »Ozbiljan prirodoznanac ne može biti bez- 
božac, jer onaj, koji kao on prodire u dubinu djela 
Božjih, te ima priliku da se divi vječnoj mudrosti, 
taj mora da pred pojavom velikog Duha sagne 
svoje koljeno.« 

Leverrier (1811.—1877.), koji je veličan¬ 
stvenim računanjem dokazao opstanak Neptuna, 
prije nego što su ga astronomi otkrili, bijaše re¬ 

van katolik. Potkraj svog života postavio je u 
svoj observatorij križ, da na njemu otpočine svoj 
pogled, umoran od istraživanja svemira. 

Herschel, (1738.—1822.) bijaše pobožan ka¬ 
tolik, Secchi (1818.—1878.) svećenik redovnik. 

Fizici 

B o y 1 e, (1627.—1691.) 
osobito istaknut među ve¬ 
likim fizicima XVII. vije- 
jeka, piše: »Ako se uspo¬ 
rede sa Sv. Pismom sve 
ljudske knjige pa i one 
najbolje tek su kao pla¬ 
neti, koji sve svoje svijetlo 
i sjaj dobivaju od sunca.« 

Gal van i (1737.—1798.) bio je član trećeg 
reda sv. Franje. Volta (1745.—1827.), slavni 
pronalazač električne struje, slušao je svaki dan 
sv. misu te je dnevno molio krunicu. No nesamo 
da je sam izvršivao poniznom dušom propise 
svoje vjere, nego mu nije bilo ispod časti da po¬ 
dučava djecu u katekizmu. Svaki je blagdan išao 
na sv. pričest. Svaku bi subotu zapalio svjetiljku 
pred Marijinom slikom, koja je bila nad kućnim 
vratima. Uostalom čuj, kako je ganutljivim pri¬ 
znanjem posvjedočio svoju duboku vjeru. Dogo¬ 
dilo se početkom 1815., da je neki teški bolesnik 
odbio ispovjednika. Nije se htio ispovjediti, jer da 
je vjera samo za neuki svijet, a da učenjaci mogu 
biti sretni i bez vjere. Svećenik je kušao da 
uvjeri bolesnika pa se među ostalima pozvao i 
na Voltu, koji da je jedan od najvećih učenjaka 

pa je uza sve to revan katolik. Taj je dokaz dje¬ 
lovao. Ako je Volta zaista religiozan, a ne samo 
naoko, onda da će se i on povratiti vjeri i ispo¬ 
vjediti. Svećenik se obratio na Voltu s molbom, 
da bi upravio siromašnom griješniku nekoliko re¬ 
daka. Evo Voltinog dostojanstvenog odgovora. 

»Ne razumijem, kako može netko sumnjati u 
iskrenost i čvrstoću moje vjere. Ja ispovijedam 
svoju vjeru, koja nije druga nego rimokatolička 
apostolska vjera, u kojoj sam rođen i odgojen, i 
koju sam uvijek priznavao unutarnjim i vanjskim 
načinom. 

U iz vrši van ju onih dobrih djela, koja se s pra¬ 
vom zahtijevaju od jednog katolika, pogriješio 
sam često puta. Optužujem se zbog mnogih grije¬ 
ha, ali pomoću posebne milosti Božje, koliko se 
mogu sjetiti, nikada se nisam ogriješio o vjeru. 
Ako su moji grijesi i pogreške možda bili povo¬ 
dom, da mi se pripisuje nevjera, da za to dadem 
zadovoljštinu radi dobre svrhe izjavljujem i spre¬ 
man sam izjaviti, gdjegod bilo, pa ma kakvih me 
to žrtava stajalo, da sam uvijek smatrao svetu 
katoličku vjeru kao jedino pravu i nepogrešivu i 
da to i sada držim. Dobrom sam Bogu neprestano 
zahvalnost dužan štb me je nadario takovom vje¬ 
rom. Moja je čvrsta odluka, da po njoj živim i u 
njoj da umrem, nadajući se nepokolebivo, da ću 
po njoj biti dionikom vječnog života. 

Vjeru smatram doduše za vrhunaravni dar 
Božji, ipak ni jesam nikad prezreo ni ljudska 
sredstva, da se u njoj što više ojačam i da riješim 
svaku sumnju, koja bi me mogla zavesti i smesti. 

Temeljne istine vjere podvrgao sam temelji¬ 
tom proučavanju i pročitao sam djela branitelja 
vjere kao» i djela protivnika. Izmjerio sam razloge 
za i proti. Dobio sam tako* uvjerljive dokaze, koji 
čine religiju prihvatljivom svakome već pred na¬ 

ravnim zdravim razumom i da svaki onaj, koga 
još grijeh i strasti ni jesu pokvarili, svaki onaj, 
koji duboko misli, ne može drugo učiniti nego je 
primiti i uzijubiti. Daj Bože, da moja ispovijest 
vjere, za koju su me zamolili i koju radosno po- 
lažem, koju sam vlastitom rukom napisao i vlasto¬ 
ručnim potpisom providio i koju mogu svakome 
po volji pokazati, jer ja se ne stidim evanđelja. 
Dao Bog, da moje priznanje vjere donese dobar 
plod. 

Milano, 6. siječnja 1815. 

Aleksandar Volta.« 

Kad je Ampere (1775.—1836.), osnivač 
elektrodinamike, razgovarao jednom sa svojim pri¬ 
jateljem Ozanamom, obuhvativši široko svoje če¬ 
lo rukama, poviče: »Kako je velik Bog! Ozaname, 
kako je velik Bog, a naše je znanje ništa!« 

Od Ampera potječu slijedeći retci: »Najuvjer¬ 
ljiviji dokaz, da postoji Bog, jest onaj, koji je 
uzet iz vidljivog sklada onih sredstava, koja uz¬ 
državaju red u svemiru i po kojima živa bića na¬ 
laze u svojim organizmima sve ono, što im je 
potrebno za život, oplodnju i razvoj fizičkih i 
duševnih sposobnosti.« 

Kad je Ampere ležao na smrt bolestan, pre¬ 
poručio mu je netko od njegovih prijatelja, da bi 
mogao pročitati kojegod poglavlje iz »Nasljeduj 
Krista.« »Ja ga znam cijelog bez knjige... « od¬ 
govori veliki učenjak. 

Isto su tako duboku vjeru imali veliki zastup¬ 
nici fizike Franklin, F a r a d a y, Ohm, Cou- 
lomb, Davy, Orsted, Maxwell, Sie¬ 
mens, Fizeau, Hertz, Ruhmkorff, 
Rontgen, Marconi i t. d. 

Robert Mayer, (1814. — 1878.) svjetski 
poznati fizik, koga je Tyndall nazvao naj- 

većim umom svoga stoljeća, bio je u mla¬ 
đim svojim godinama istina daleko od Bo¬ 
ga. Ali čitajmo samo, što piše u listu od 31. 
prosinca 1851.: »Prijašnja moja slutnja, da se 
istine prirodnih znanosti odnose prema vjeri kao 
potoci i rijeke prema oceanu, sada se okrenula u 
živu samosvijest. Popuštajući napasti prošle bih 
godine pretrpio konačni brodolom, da mi Božja 
milost nije u najtežim časovima pokazala pravi 
put. Kako mi je sada svejedno mnogo toga, što 
sam nekoć držao tako važnim!« 

Poznato je, da je on otkrio princip o održanju 
energije. Kad su neki iz toga htjeli skovati dokaz 
za materijalizam, rekao je na kongresu prirodo- 
znanaca u Innsbrucku (1869.) slijedeće: 

»Stalno je, da se u živom mozgu zbivaju stvar¬ 
ne promjene i da su duševne pojave u vezi s tim 
promjenama. No bila bi golema zabluda, kad 
bismo htjeli ta dva paralelna zbivanja poisto¬ 
vjetiti. Primjer će nam to razjasniti. — Mi zna¬ 
mo, da bez kemijskih procesa nije moguć tele¬ 
fonski razgovor. No tko bi mogao biti tako lud da 
smatra sadržaj govora kao posljedicu fizičkih i 
kemijskih procesa, koji se zbivaju u vodu? Isti 
je odnos između mozga i misli. Mozak je samo 
sredstvo, a duh se samo poslužuje tim sredstvom. 
Taj duh ne spada u krug tvarnih stvari, pa prema 
tome ne može biti objektom za pokuse fizičarima 
i anatomima... S tim mislima završavam. S 
osvjedočenjem, koje mi dolazi iz srca, dovikujem 
cijelom svijetu: Prava filozofija ne može biti ništa 
drugo nego osnovna škola kršćanske vjere.« 

Fraunhofer (1787.—1826.), koji je u sun¬ 
čanom spektru otkrio »Fraunhoferove crte«, stro¬ 
go je obdržavao sve propise svoje vjere. (Svojim 
gostima na pr. u petak nije dao mesa!) 

Engleski fizičar M a xw e 11 (f 1879.) dnevno 
je predvodio večernju pobožnost u svojoj obitelji, 
a svaki mjesec išao je na sv. pričest. 

Na jednoj sjednici prirodoznanaca držao je 
predavanje o molekulama i priznao je svoju vjeru 
ovim riječima: »Sunčani sistemi su i danas još 
tako savršeni u broju, mjeri i težini, kako bijahu 
na dan stvaranja i iz neizbrisivih u njih upisanih 
svojstava možemo i mi naučiti, da u svojim odlu¬ 
kama budemo točni, u sudovima istiniti, u dje¬ 
lima pošteni, jer to se ubraja među najplemeni¬ 
tija svojstva čovjeka. Jer te su bitne crte samo 
otisak Onoga Bića, koje u početku nije stvorilo 
samo nebo i zemlju, nego i tvar iz koje se nebo i 
zemlja sastoje« . . . Uostalom o religioznosti Max- 
wella najbolje svjedoči slijedeća divna molitva: 

»Svemogući Bože, koji si stvorio čovjeka na 
svoju sliku i priliku, darovao mu neumrlu dušu, 
zato da te ljubi i vlada tvojim stvorovima, nauči 
nas da djela tvojih ruku tako istražujemo, da 
podložimo svijet svojoj vlasti, a naš um da se 
jača u Tvojoj službi. Daj, da tvoju svetu nauku 
tako primimo, da vjerujemo u onoga, koga si po¬ 
slao, da nas nauči nauku spasenja i oslobodi od 
naših grijeha. Sve to molimo u ime istoga Gospo¬ 
dina našega Isusa Krista.« (The life of I. C. Max- 
well, by Campbell and Garnett.) 

Uzvišena molitva! I taj Maxwell, koji je tako 
znao moliti, bio je prvak među fizicima. 

James Prese ott Joule, istaknuti engleski 
zastupnik toplinske teorije (t 1889.), ovako je pri¬ 
znao svoju vjeru: »Ako svoj pogled sa zvjezdanog 
neba obratimo prema zemlji, sukobit ćemo se s 
velikim mnoštvom takovih pojava, koje su nave¬ 
zane na uzajamno djelovanje životne sile i topli¬ 
ne. Te nam pojave govore vrlo razumljivim jezi¬ 
kom o mudrosti i blagoslovljenoj ruci velikog 

Stvoritelja prirode ... U svemiru opstoji potpuni 
red, nema nikakva nereda, ništa se ne gubi, nego 
čitavi taj vrlo zamršeni mehanizam djeluje bez 
pogreške u potpunom skladu ... jer nad svim tim 
lebdi neodvisna volja Božja.« 


Ostali stručnjaci učenjaci 

Ime Linne (1707.— 
1778.) poznaš iz botanike. 
On je, kako si to učio, osni¬ 
vač moderne botanike. No 
možda još ni jesi čuo s 
kakvim je zanosnim rije¬ 
čima u svojim knjigama 
svagdje veličao Stvorite¬ 
lja. Na jednom mjestu on 
na pr. piše (uvod djela 
»Sistem prirode«): »Vidio sam kako prolazi iza 
mene vječni, neizmjerni, sveznajući i svemogući 
Bog i od začuđenja sam se skamenio.« 

»Deum sempiternum, immensum, omniscium, 
omnipotentem, expergefactus a tergo transeuntem 
vidi et obstupui.« 

Liebig, kemičar, (1803.—1873.) ogradio se u 
jednom javnom predavanju proti toga, da pri¬ 
rodne znanosti vode do nijekanja Boga. U djelu: 
»Die Chemie in ihrer Anwendung« ovako svje¬ 
doči za vjeru: »Zaista, veličinu i neizmjernu 
mudrost Stvoritelj evu samo će onaj pravo spo¬ 
znati, koji se potrudi da iz njegove velike knjige, 
koju mi nazivamo prirodom, pročita njegove 
misli.« 

Od najvećih kemičara dovoljno je da spome¬ 
nemo još Pasteura (1822.—1895.), koji je bio 

jedan od najosvjedočenijih katolika. Kad ga je je¬ 
dan od njegovih slušatelja zapitao, kako može 
usprkos tako velike učenosti biti još dobrim ka¬ 
tolikom, dao mu je divan odgovor: »Upravo jer 
sam mnogo učio moja je vjera kao u Bretonca, a 
da sam još više studirao, imao bih vjeru kao Bre- 
tonka!« (Bretanja je, kako je poznato, najreligioz- 
niji kraj u Francuskoj.) 

»Možemo istraživati, što nam je drago,« piše 
Charles L y e 11, sveučilišni profesor u Oxfordu, 
geolog (1797.—1875.) u svom djelu »Principles of 
Geology«: »Posvuda ćemo naići na najjasnije tra¬ 
gove stvoriteljskog Razuma, na njegovu skrb 
mudrost i moć.« 

Ili pročitajmo ponizno i iskreno priznanje veli¬ 
koga učenjaka B ac o n a: »Tisuću puta sam pogri¬ 
ješio i tisuću puta sam prestupio Tvoje zapovijedi, 

me milost Tvoja nije ostavila, Gospode. Ti si 
uvijek bio blizu mene. Milost Tvoja prema meni 
bila je velika, ali ni kazna nije bila manja. Milost 
me je Tvoja savijala i držala me u očinskoj stezi, 
postupao si sa mnom kao što se postupa s dje¬ 
tetom, koje kažnjavamo zato, jer ga ljubimo.« 

Francuski prirodoznanac Becouerel (1788.— 
1878.) piše: »Organski život može nastati samo na 
tlu, koje je natopljeno vodom. No kako je nastao 
prelaz iz anorganskog u organski život? To je 
Stvoriteljeva tajna ... Nedvojbeno moramo pri¬ 
znati opstojnost stvoriteljskog uzroka, koji se u 
određenim vremenskim razmacima objavio i da¬ 
nas još djeluje izdržavajući i danas žive vrste.« 

Madžarski sveučilišni profesor Weszelszky 
zaključuje svoje djelo o radioaktivnosti i atomima 
ovim divnim priznanjem: »Što se više zadubimo u 
istraživanje prirodnih tajna, to jasnije uviđamo 
kako je velika priroda neizmjerno savršeno izgra¬ 
đena do u najsitnije pojedinosti. I istraživač pri- 

rode svojim proučavanjem ne dolazi do drugog 
rezultata nego pjesnik koji kaže: »Bože, koga ni 
vatreni duh mudraca ne može shvatiti... « (We- 
szelszky, Radij i nauka o atomima, Budapest 
1925-/147.) 

Lavoisier (1743.—1794.), otac moderne ke¬ 
mije, bio je ubijen za francuske revolucije zbog 
svog katoličkog osvjedočenja. 

O Eng lezu D alt on u (1766.—1844.), koji je 
postavio teoriju o atomima, piše njegov životo- 
pisac, da je bio uzor kreposti i vjere. 

Francuz Cauchy (1789.—1857.) bio je naj¬ 
veći matematičar XIX. stoljeća. U letku, koga je 
napisao u obranu isusovačkog reda, položio je ovu 
odvažnu i samosvijesnu ispovijest vjere: »Ja sam 
kršćanin, t. j. vjerujem u božanstvo Isusa Krista, 
kao Tycho Brahe, Kopernik, Descartes, Newton, 
Fermat, Leibnitz, Pascal, Grimaldi, Euler, Guldin, 
Bošković, Gerdil; kao svi astronomi i svi veliki 
matematičari prošlih vjekova. Znate, da se moje 
uvjerenje ne temelji na predrasudama, koje bih 
usisao s majčinim mlijekom, nego da se temelji 
na dubokom istraživanju. Ja sam iskren katolik, 
kao što su bili Corneille, Račine, La Bruyere, Bos- 
suet, Bourdaloue, Felelon, kao što su bili a i sada 
su veliki broj najistaknutijih ljudi našeg vremena, 
a među njima prvorazredne zvijezde egzaktnih 
znanosti, filozofije, književnosti, kao i oni, koji 
su najljepši ures naših akademija. Želim da imam 
duboku vjeru koju su riječima, djelima i pisa¬ 
njem priznali Pelletier, Freycinet, Coriolis i drugi 
istaknuti učenjaci našega doba. Ne spominjem ni 
jednog, koji je još živ, da poštedim njihovu skro¬ 
mnost. Ipak mogu kazati, da sam svu plemenitost 
i uzvišenost kršćanske vjere našao u svojim div¬ 
nim prijateljima, u tvorcu nauke o kristalima 
(Hauy), u pronalazaču kinina i izumitelju steto¬ 

skopa (Pelletier i Laenec) i u neumrlim istraživa¬ 
čima elektricitete (Freycinet i Ampere).« 

Kad je Cauchy ležao na samrti te su mu javili, 
da mu donose Presv. sakramenat, zapovijedio je 
da stepenice, po kojima će Gospodin doći k nje¬ 
mu, ukrase najljepšim cvijećem iz njegova vrta. 

Ne manje religiozni bijahu i ostali veliki ma¬ 
tematičari Gauss, Euler, Pfaff. Euler (1707.— 
1783.) je svaku večer obavljao sa svojom obitelji 
večernju pobožnost. Pročitaj malo kakova živa 
vjera izbija iz jednog Gaussovog pisma (Gauss — 
»najveći matematičar svih vremena«) koga je pi¬ 
sao matematičaru Farkašu Bolvai 3. XII. 1802.: 
»A sad zbogom, dobri prijatelju! Neka ti san, ko¬ 
ga mi nazivamo životom, bude sladak predokus 
pravog života, koji nas čeka u našoj pravoj do¬ 
movini, gdje naš uskrsli duh ne će više sapinjati 
okovi lijenog tijela, omeđenost prostora, bičeva- 
nje tjelesnih muka i mnoštvo sićušnih potreba i 
želja. Nosimo taj teret odvažno do konca bez 
mrmljanja, ali nemojmo izgubiti ispred očiju svoj 
drugi, najviši cilj. Tada kad nam kucne zadnji 
čas, bit ćemo veseli, što možemo skinuti svoje bre¬ 
me i što možemo gledati kako iščezava zastor 
ispred naših očiju.« 

Pokušaji grofa Zeppelina s upravljivim zrako¬ 
plovom jedan za drugim doživljavali su neuspjeh. 
Ali njegov duh pun vjere nije pao u dvojbu. I 
kada je 1900. u srpnju uspjelo prvo uzdizanje, po- 
vikao je: »Bog je umjetnik, ja sam bio samo nje¬ 
govo sredstvo.« 

Nabrajanje velikih ljudi mogao bih i nasta¬ 
viti. Ali čemu? Dovoljni su i ovi, koji su nabro¬ 
jeni, da vidimo, kako je neosnovana tvrdnja onih, 
koji kažu, da je duboka religioznost nespojiva s 
dubokom znanošću. Zar znanost stoji u opreci s 
vjerom? Ni govora! Gore navedeni muževi velike 

vjere bijahu ujedno i veliki učenjaci, poznati po 
cijelom svijetu! Ako su se najveći duhovi čovje¬ 
čanstva u dubokoj pobožnosti klanjali svojem 
Bogu, onda pobožni vjernik zaista nije u zlom 
društvu. 

Tko pročita navedene podatke, složit će se sa 
slijedećom tvrdnjom: 

»Kad kakav poluinteligenat gleda tramvaj 
kako bez muke juri bajno rasvijetljenim velegrad¬ 
skim ulicama; kad razgovara sa svojim prijate¬ 
ljem, koji je od njega udaljen na stotine kilome¬ 
tara, i prepoznaje njegov glas; kada najbržim 
vlakom i najmodernijim parobrodom šalje vijesti 
u Ameriku i Australiju: — kako se tada njegove 
usne rastegnu u samilostan smiješak, kad ugleda 
pored sebe staricu, kako mrmlja svoju krunicu, 
ili je govor o crkvi i svećenicima. Kako je takav 
čovjek lako spreman da se kamenom nabaci na 
sve prošlo i da to proglasi zastarjelim i preživje¬ 
lim, dakako ne isključujući ni kršćanstva. Tako 
govori i misli samo onaj, tko voli lagodnost, ne¬ 
znanje i površnost. Oni dubokoumni ljudi, kojima 
uglavnom moramo zahvaliti sve moderne tekovi¬ 
ne, zadubili su se u nauku kršćanstva i prihvatili 
je čitavim srcem. Spretne ruke, koje su pronašle 
tajne sile elektricitete, te iste ruke sklapale su se 
i na molitvu, a Volta i Ampere ni jesu se stidjeli 
u te ruke primiti i svetu krunicu. Bilo kako bilo 
u ostalim znanostima, svakako je stalno, da se na 
nijednom području znanosti, koje privlači pažnju 
običnog čovjeka, nevjera i bezboštvo ne može se 
podičiti takovim osobama, koje bi svojim aukto- 
ritetom opravdavale najavljen boj protiv Krista.« 

Pomoću male statistike doći ćemo do rezultata, 
koji će nas još više iznenaditi. D e n n e r t na¬ 
braja u svom djelu: (»Die Religion der Natur- 
forscher.«) 300 prirodoznanaca, i to prizna¬ 

tih učenjaka prvoga reda od najstarijih vre¬ 
mena do naših dana, kojima je istražio njihovo 
vjersko osvjedočenje. Od 300 za njih 38 nije mo¬ 
gao ustanoviti stanovište prema vjeri. Od ostalih 
262 vjerovali su u Boga 242, 151 ih je bilo više ili 
manje ravnodušnih, a samo 5 (2%) ih je materi- 
jalista i bezbožaca. Ako dakle od sada naiđeš na 
pučko-znanstvene knjige, u kojima se nastoji pri¬ 
kazati, kao da prava vjera nije spojiva s moder¬ 
nom znanošću, sjeti se, da je statistika među pri¬ 
znatim najvećim prirodoznancima našla samo 
2% ateista. 

Priznajem, da kakav pisar desetog reda hoće 
stvoriti popularnost i »znanstveni« izgled svom 
djelu nijekanjem i napadanjem vjere. Nama je 
glavno, da su najveći učenjaci bili ujedno i naj¬ 
bolji ili barem dobri vjernici, a za učenjake, koji 
su nijekali Boga (Vogt, Moleschott, Biichner, Hae- 
ckel) rekaoi je dobro znameniti Liebig (veliki nje¬ 
mački kemičar) da su samo »šetači na granici zna¬ 
nosti.« 

Iz svega navedenog može ti biti jasno, da 
ateizam, nijekanje Boga, nije djelo prave zna¬ 
nosti. Nego čije? To je djelo filozofije. Stvorili su 
ga oni filozofi, koji su držali, da su za rješenje veli¬ 
ke zagonetke svijeta dostatni prirodni zakoni, a 
pred pravim problemom su zatvorili oči’ Zakoni 
dakako razjašnjavaju mnogo toga, tek jedno ne: 
tko je te zakone stvorio i tko ima tako strašnu 
moć, da može cijelom svijetu propS&ivati zakone. 

Moramo dati pravo barunu J. Eotvosu: »Svaka 
ljudska znanost dovodi nas napokon do toga, da 
razum potpuno zavlada osjećajima. Religija se 
pak istodobno obraća i na razum i na osjećaje i 
tako ih dovodi u sklad. Zato može religija potpu¬ 
no nadomjestiti filozofiju, te možemo među naj¬ 
običnijim kršćanima naći najljepše primjere svla- 












davanja samoga sebe, ali i primjere nesavladive 
čvrstoće kao i među junacima Stoe.. . Ali filo¬ 
zofija ne može nikako nadomjestiti vjeru.« 
(Misli, 11.) 

»Upravo mudri ljudi osobito trebaju vjeru, jer 
oni najviše osjećaju omeđenost ljudskog duha.« 


Bacimo letimičan po¬ 
gled i na druga područja 
djelovanja ljudskog duha. 
Kako ćemo tu naići na li¬ 
jepe primjere bratskog 
odnosa između vjere i 
umjetnosti. Iz dosadanjeg 
svog studija sigurno već 
poznaš znamenite pisce, 
slikare, kipare, umjetnike, 
u kojima se divno ujedinila genijalnost i vjerska 
revnost, štoviše svu su svoju snagu crpili iz vjere. 

Spomenut ću tek nekoje. 

Od pjesnika na pr. Dantea (1625.—1321.) 
Njegova »Božanstvena komedija«, što je drugo 
nego veličanje katoličke vjere? Jacopone da 
Todi (1230.—1306.), isprva pravnik, kasnije fra¬ 
njevac. Njegova »Stabat mater« još je i danas 
ponajljepši biser duhovnog pjesništva. Talijani 
Petrarca (1304.—1374.), Manzoni (1785.— 
1873.), Španjolci, Calderon (1600.—1681.) i 
Lopez de Vega (1562.—1635.), Francuz C or¬ 
ne i 11 e (1606.—1684.), prvi francuski dramati¬ 
čar; Holanđanin J o o s t van den V o n d e 1 (1587. 
do 1679.); Madžari Joseph v. Eotvos, Mi- 


Umjetnici 

hael V6rosmarty, ni jesu samo spisima nego 
i životom potvrdili svoje katoličko uvjerenje. 

Što da kažemo o nepreglednom nizu slikara 
srednjeg vijeka? U glasovitim galerijama slika u 
inozemstvu i kod nas — u pariškom Louvru, u 
Uffizi, Pitti u Firenzi i t. d., gdje su skupljene 
slike slikarskih velikana srednjeg vijeka, gotovo 
da se i ne vidi drugo nego svetačke slike. Posvu¬ 
da, na svakoj stijeni, naslikane su vjerske istine 
katoličke vjere! Kad je R a f a e 1 (1483.—1520.) le¬ 
žao na smrtnoj postelji, požudno je upirao pogled u 
još nedovršenu sliku »Preobraženje Kristovo.« 
Michelangelo (1475.—1564.) je posvetio sva¬ 
ko svoje djelo na slavu Božju i na čast katoličke 
Crkve. A kakav vjerski zanos struji iz djela 
ostalih velikih slikara: Fra Angelica, Lippi, 
Boticelli, Sarto, Leonardo da Vine i, 
Perugino, Tizian, Van Dyck, Diirer, 
Rubens, Murillo i t. d. 

Svjetski znameniti umjetnik Albert D ii r e r pi¬ 
še u »Gedenkbuch«-u u vezi sa smrću svoga oca: 
»Nemoguće je, da netko, tko je pošteno živio, ode 
iz ovoga života, da bude ondje kažnjen. Ta Bog je 
pun milosrđa. Neka nam Bog dade po svojoj mi¬ 
losti iza ovoga sumornoga zemaljskog života vječ¬ 
no blaženstvo po Ocu, Sinu i Svetome Duhu, koji 
od početka i u vijeke vjekova vlada. Amen.« 

Drugi pak glasoviti slikar Josip Fiihrich piše 
iza smrti svoga maloga sina: »Kada je u mojoj 
radnoj sobi nijem i hladan ležao preda mnom u 
lijesu okružen vijencima s križem i krunicom u 
rukama, tješila me pomisao, da on, koji je svoje 
ruke često puta dječjim oduševljenjem pružao 
prema jaslicama i uzdizao ih ka križu, da će ih 
sada uzdizati pred prijestoljem vječne ljubavi, da 
izmoli oprošten je svome ocu za mnoge njegove 
grijehe i ludosti.« 

Glazba mora zahvaliti svoj najljepši cvat 
upravo Crkvi i službi Božjoj. Najveći glazbenici 
bijahu ujedno i pobožni vjernici. Tek nekoliko 
imena: Palestrina (1526.—1594.), Orlando 
di Lasso (1532.—1594.), Haydn (1732.—1809.), 
koji je skoro dnevno molio krimiću, Beethoven 
(1770.— 1827.), Cherubini (1760.—1842.), koji 
nije nikada na početku i na koncu svojih djela 
ispustio riječi »Laus Deo«; Liszt, koji je u po- 
ođmakloj dobi primio niže kleričke redove. 

Pročitaj samo, što piše u studenom 1805., kada 
ga je stigao najteži udarac u životu. Uzeo je svoje 
omiljelo duhovno štivo, (Sturm: Betrachtungen 
iiber die Werke Gottes im Reiche der Natur und 
der Vorsehung) i iz njega ispisao ove retke: »Pri¬ 
znajem, da je u tom Tvoja dobrota, da) si pokušao 
svako sredstvo, da me podigneš k sebi. Jedamput 
si držao za dobro, da osjetim težinu srdite Tvoje 
ruke i raznim si kaznama ponizio moje oholo srce. 
Posjetio si me bolešću i drugim raznim udarcima, 
da se malo zamislim u moje stramputice . . . Sa¬ 
mo jedno molim, Bože, ne prestani raditi na mo¬ 
jem popravku.« 


Veliki muževi 

Prođimo malo redom među ostalim velikim 
muževima — znamenitim vojskovođama i držav¬ 
nicima. I među njima ćemo naći vanrednih pri¬ 
mjera iskrenog vjerskog života. 

1787. godine sastao se Washington sa svoja pe- 
desetdva druga na odlučno savjetovanje: trebalo 
je odlučiti o budućoj sudbini Sjedinjenih Država 
Sjeverne Amerike.Odjednom digne se stari F ran¬ 
ki i n i progovori: »Gospodo, pomolimo se! Ja sam 

već u poodmakloj dobi, ali što dulje živim, sve 
jasnije vidim, da stvari čovječanstva Bog upravlja. 
Ako ni vrabac ne pada s krova bez Njegova do- 
puštanja, kako će država biti čvrsta bez Njegove 
pomoći?« 

T i 11 y (1559.—1632.) bio je jedan od prvih voj¬ 
skovođa svijeta. Dobio je dvadeset i dvije bitke. 
Bio je revan katolik i član Marijine kongregacije. 
Tri stvari nosio je sa sobom u bitku: mač, križ 
i krunicu. Ovaj tvrdi vojnik slušao je svaki dan 
svetu misu, a kada je bio smrtno ranjen, primao 
je do smrti svaki dan svetu pričest i umro je s 
riječima psalma na usnama: »Gospode, u Tebe 
sam se uzdao, i ne ću se postidjeti.« 

Eugen Savojski, 1663.—1736.) veliki po¬ 
bjednik nad Turcima, ispovijedao se prije svake 
bitke. Vojnici, kada su vidjeli, da pobožno moli 
krunicu, govorili su: »Uskoro će doći do> bitke, jer 
opet mnogo moli.« 

Pročitaj samo, kakovu je divnu molitvu izre¬ 
kao taj nepokolebljivi vitez »Prinz Eugen, der 
edle Ritter!« Napisao ju je vlastoručno u svoj 
molitvenik i molio je svaki dan: »Vjerujem u Te, 
Bože moj, ojačaj vjeru moju. Ljubim Te, užeži u 
meni sve jače svoju ljubav. Kajem se za svoje 
grijehe, no produbi moje kajanje. Poštujem Te, 
kao moj praizvor, čeznem za Tobom, kao za mo¬ 
jim najvišim ciljem, hvalim Te kao moga vječnog 
dobročinitelja, molim Te kao najvećeg branitelja. 
Vodi me, Gospode, po mojoj savjesti, drži me u 
poslušnosti po svojoj istini, ojačaj me svojom mi- 
lošću, brani me svojom svemogućnošću. Tebi po¬ 
vjeravam svoje misli, riječi i djela, svoj križ, trud 
i svoja trpljenja. Želio bih, da Ti uvijek posje¬ 
duješ moje srce, da svršavam svoje poslove u 
Tvoje ime i da strpljivo podnosim svaku nesreću. 
Ništa ne ću, Gospode, nego samo ono, što Ti ho- 

ćeš i zato hoću, jer Ti hoćeš. Daj mi tu milost, da 
budem pažljiv u svojim molitvama, umjeren u 
životu, oprezan u djelima, izdržljiv u odlukama. 
Daj, Bože, da budem istinit prema onima, koji su 
mi povjerili svoje tajne, da smjeran i dobrostiv 
budem prema svima ljudima i da im djelima i- 
riječima dadem dobar primjer. Upravljaj mojim 
srcem tako, da se divi Tvojoj dobroti i hvali je, 
da mrzi zabludu i grijeh, da ljubi bližnjega svoga 
i da prezire taštinu svjetsku. Stoj uza me, milo¬ 
stivi Bože, da pobijedim svoje strasti kroteći ti¬ 
jelo, dušu oplemenjujući, srdžbu ljubavlju svla¬ 
davajući, prijaznost njeteći pobožnošću. Daj mi 
sposobnost,' da budem mudar u svakom mome 
poslu, hrabar i neustrašiv u pogibelji, strpljiv u 
trpljenju, ponizan u sreći. Neka Tvoja milost 
rasvijetli moj razum, upravlja mojom voljom, po¬ 
sveti moje tijelo, blagoslovi moju dušu. Daj, da 
budem brižljiv u kroćenju svojih strasti, revan u 
molitvi za Tvoju milost, postojan u nadi u spa¬ 
senje. Na koncu, moj Bože, daj da upoznam, kako 
je malen ovaj' svijet, kako je veliko nebo, kako je 
kratko vrijeme, i kako je duga vječnost. Da bu¬ 
dem uvijek pripavan na smrt. Oslobodi me vre¬ 
menite i vječne muke i daj mi, Gospode, da po¬ 
stignem život vječni po zaslugama Gospodina na¬ 
šega Isusa Krista. Amen.« 

Evo divnog priznanja vjere i uzvišene molitve 
od jednog od najvećih vojskovođa svjetske po¬ 
vijesti! 

Mogli bi mnogo toga govoriti i o ostalima! 

Na primjer Andrija H o f e r, (1767.—1810.) oslo¬ 
boditelj Tirola, dnevno je dva puta išao u Innsbru- 
cku u crkvu i iza svake večere molio je krunicu 
zajedno s družinom. I četiri sata prije, nego li su 
ga pogubili, piše prijatelju Vinku Piihleru: »Bija¬ 
še Božja volja, da ovdje u Mantovi promijenim 

zemaljski život s vječnošću. Neka bude hvala Bo¬ 
gu za Njegovu milost! Ta mi se stvar čini tako 
laka.. . Bog će mi dati milost do posljednjeg tre¬ 
nutka, da mogu otići onamo, gdje će mi se duša 
s izabranima vječno radovati i gdje ću za svakoga 
moliti...« 

Radetzky (1766.—1858.) pobjednik kod 
Custozze i Novare u najljućoj bitci molio je kru¬ 
nicu. 

Na Hindenburgovom stolu bile su napi¬ 
sane ove riječi: Ora et labora. Jednom je on rekao: 
»Čovjek na fronti osjeća, ako su doma prestali s 
molitvom.« 22. prosinca 1914. godine nakon veli¬ 
ke pobjede govorio je u svom rodnom gradu Po- 
senu: »Ne pripada meni hvala za uspjeh, što smo 
ga polučili protiv ruskog protivnika. Ja sam tome 
samo ime dao. Hvala ide Gospoda Boga, koji je 
uvijek nad nama milostiv bdio i bdjeti će i u bu¬ 
dućnosti.« 

Mackensen kao đak piše majci: »Ako sad mi¬ 
slim na svoju budućnost, računam na Boga i na 
molitve nježne mi majke.« A kada je 1915. postao 
Generalfeldmaršal, piše svojoj 90 godišnjoj majci: 
»Gospod je Bog, čini se, blagoslovio moj izbor zva¬ 
nja i time moj život. Preko mojih zasluga i očeki¬ 
vanja ispunio me blagoslovom, podizao me od 
stupnja do stupnja i izabrao me kao sredstvo one 
pobjede, kojom je blagoslovio naše dane... U 
ovim uspjesima, koji su povezani uz moje ime, 
veći dio toga, draga majko, pripisujem Tvojim 
molitvama.« 

No čemu da dalje nabrajamo? 

Znadem, da bi se moglo nabrojiti dosta ljudi, 
koji ni jesu vjerovali ili su bili ravnodušni prema 
vjeri. No to ne oduzima navedenim primjerima 
nimalo od njihove snage. Vjera na koncu konca i 
nije samo djelo razuma, nego i volje, a i dar mi- 

losti Božje. Može netko biti učen, pa ipak biti ne¬ 
vjernik, priznajem. Ali navedeni primjeri nam 
dokazuju, da svaki može biti i najveći učenjak, 
najradiniji muž, a uz to i dobar sin svoje crkve i 
vjere. 

Jednom riječi: Znanost i vjera se ne 
isključuju! 

»Za sebe si nas, Bože, stvorio, i nemirno je srce 
naše dok ne počine u tebi.« Tim riječima zaključio 
je sv. Augustin svoje »Ispovijesti«, a te se riječi 
tog velikog poznavaoca ljudskog srca mogu i da¬ 
nas primijeniti na mnoge duše, koje se bore. I 
danas ima ljudi, koji hoće da svoj zemaljski život 
urede bez Boga. 

Francuska revolucija pokušala je stvoriti život 
jedne države bez Boga. I poslije nekoliko godina 
strahovitog prolijevanja krvi i užasne ćudoredne 
podivljalosti bio je sam Robespierre prisiljen da 
postavi na pročelje crkava natpis: Le poeple fran- 
£ais croit en Dieu et a Timmortalite de Fame. — 
»Francuski narod vjeruje u Boga i u besmrtnost 
duše!« 

Za ateistu iza granica vidljivog svijeta ne 
opstoji ništa, odatle zijeva tama, veliko nihil. No 
ljudskoj duši to nije dosta. Ona se ogledava po 
prirodi, promatra naj različiti ja čudesa biljnog i 
životinjskog svijeta, golemo mnoštvo vrsta živo¬ 
tinja, leptira, kukaca, cvijeća. Odakle sve to? 
»Zakon razvoja«, odgovara netko. Da, ali tko je 
taj razvoj propisao i odredio mu pravac? 

Takova je pitanja postavljao čovjek od časa 
kad je postao, a velikani ljudskog roda imaju na 
to pitanje samo jednu riječ za odgovor. Ta riječ 
jest — Bog! 

Bog je neizmjerno moćno, mudro i vječno biće, 
koje je stvorilo cijeli svijet, odredilo kako će se 

razvijati, te ga svojom svemoći još i danas 
upravlja. 

Čovjek je u svom životu dva puta osobito bli¬ 
zu Boga: kao dijete — jutro života, i kao 
starac — večer života. Između ta dva kraja nalazi 
se mladost, koja za mnogoga znači brodolom vje¬ 
re. Kada se u dječaku bude uspavane snage i 
mladenačka samosvijest, tada može lako i vjera 
komegod doći u krizu. Ozbiljnost života doduše 
— iza raznih preokreta — nauči mnoge, te se opet 
vrate k Bogu, ali ti, mladiću, ne čekaj, da te 
rastrijezni razočaranje. Čuvaj svoju vjeru. Pri¬ 
kloni svoje koljeno i uzdigni srce k našem dobrom 
nebeskom Ocu te svoje još nenavorano čelo i 
čisto srce stavi pod okrilje njegove moćne ruke. 
Ljubav i strah Božji neka budu neoborivi temelji 
tvoga života. 

Na divnoj slici »Atenska škola« od Rafaela 
stoje dva najveća grčka filozofa: Aristotel i Pla¬ 
ton. Prvi gleda zamišljeno u tlo, a drugi je uzdi¬ 
gao oči prema zvijezdama. Sinko! Kamo god po¬ 
gledaš, na zemlju, na nebo, u sebe ili u svemir, 
gledaj svuda tragove ruku Svemogućega. 

Prikloni pred njim svoju glavu i 
budi poslušno dijete svoga Gospo¬ 
dina i Boga! 


Broj: 1499 

Senj, 31. svibnja 1941. 

roman iz đačkog života 

II. izd. — Ilustrirano. — 120 str. — Broš. 10. _, 

Svijetlo planina je prekrasno djelo, koje je 
zaista dobro došlo u naše vrijeme. U njemu će 
naša mladež naći smjernice i poticaja za što uz- 
višeniji život. Tko god pročita ovo djelo, osjeća 
kako ga upravo diže sa zemlje, diže iz nemoralnih 
kaljuža i daje mu osjetiti miris čistog planinskog 
zraka i ljepotu žara naših predivnih planina. 

Nedjelja 

Ovoj knjizi može se želiti tek jedno: da u 
mnogim mladim srcima probudi čežnju za svi¬ 
jetlom planina! 

F r anz W e i s e r: 

PUTOVANJE WALTERA KLINGERA OKO 
SVIJETA 

roman mladića sadašnjice 
II. izdanje u pripremi. I. izdanje rasprodano 

To je tipična knjiga za omladinu, a koja je 
pisana baš onakovim stilom, koji se omladinu 
najviše doima i zanosi. Pisac na vrlo duhovit na¬ 
čin vodi nas u sve najljepše krajeve svijeta i ta 
ko putujući doživljavamo razne dogodovštine, za- 
nimive i napete, Ovu knjigu mladež ne 
ć e č i t a t i, ona će je gutati! Hrvatski rodi¬ 
telji bit će sretni, ako kao najljepši dar svojoj 
djeci budu mogli darovati ovu knjigu. 

Nitko, ni mladić ni djevojka pa ni stariji ne 
mogu je prije odložiti, dok je nijesu sasvim pro¬ 
čitali. Kasnije će je ponovno čitati iz početka. 

Prema sudu svih kritičara najbolja knjiga za 
hrvatsku mladež izdana u posljednje vrijeme! 

»Pojedina poglavlja su naprosto reprodukcija 
omladinske duše, koja pada i pobjeđuje, koja je 
slaba a i snažna, koja pobjeđuje sebe i neprija¬ 
telja. Dr. Toth je fotograf s uspjelim reprodukci¬ 
jama jedne omladine, koja se ispovijeda genera¬ 
cijama, koje nadolaze i koje su gladne iskustva 
starijih drugova ... 

Autor ocrtava pogrešan put formiranja ka¬ 
raktera, sve zapreke, koje dolaze u susret omla¬ 
dini, svu atmosferu, koja je puna bakcila... 

Najbolji poznavalac suvremene omladine po¬ 
stavlja odmah i sredstva za formiranje karaktera: 
»Hoću, lako ću, ne ću, kako ću!« 

Duhovnik, pedagog i svaki vođa omladine ne¬ 

Prijevod djela je jasan i fluidan kao i sva 

o najsavremenijim problemima života.« 

